
FORORD 

—  Det  er  dog  et  utaaleligt  Menneske!  Kan  han  da  aldrig 
holde  sig  hjemme?  Og  skal  vi  nu  igen  belemres  med  en  Rejse- 
bog, før  vi  rigtig  har  faaet  fordøjet  den  sidste? 

Ja,  saadan  er  der  ganske  sikkert  mange  af  mine  Læsere, 
der  vil  sige.  Og  med  Rette.  Jeg  ved  ikke,  hvad  jeg  skal  svare, 
—  thi  en  Undskyldning  indeholder  jo  altid  ikke  saa  lidt  af  en 
Indrømmelse  .  .  . 

Der  er  imidlertid  nogle  formildende  Omstændigheder. 

Den  svenske  zoologiske  Ekspedition  til  Centralafrika  plan- 
lagdes nemlig  for  otte  Aar  siden,  hvorfor  dette  Arbejde  nu 
allerede  burde  have  været  baade  læst  og  gemt  og  glemt.  Men 
saa  kom  Krigen,  og  først  i  192 1  lod  Planen  sig  realisere. 

Da  de  Egne,  Ekspeditionen  har  gennemstrejfet,  hidtil  har 
været  forholdsvis  ukendte,  tør  jeg  endvidere  paaregne  en  vis 
Interesse,  idetmindste  hos  den  mere  eventyrlystne  Del  af  det 
svenske  Folk.  Selvom  Eventyrene  ganskevist  ikke  har  været 
særlig  mange  eller  mærkelige  eller  blot  halvt  saa  spændende, 
som  man  hver  Dag  kan  se  dem  i  et  hvilketsomhelst  Biograf- 
teater, saa  har  de  til  Gengæld  det  Fortrin,  at  de  er  virkelige 
Oplevelser. 

Og  endelig  findes  der  kun  forholdsvis  faa  originale  Værker 
her  hjemme,  som  angaar  Kæmpefastlandet  Afrika,  Karakteren 
af  dette  Land,   dets  Liv  og  øvrige  Forhold. 

Alt  dette  har  bevirket,  at  jeg  endnu  en  Gang  drister  mig  til 
at  appellere  til  mine  Læseres  Taalmodighed,  naar  jeg  vil  føre 
dem  gennem  de  sortes  Verdensdel  paa  en  Tur,  der  begynder 
paa  Østkysten  og  ender  ni   Maaneder  senere  paa   Nordkysten. 


Et  Forord  til  en  Bog  som  denne  vilde  imidlertid  mangle 
noget,  hvis  det  ikke  tillige  indeholdt  nogle  Linier,  der  gav  Ud- 
tryk for  Taknemmelighed.  Ikke  fordi  Skik  og  Brug  kræver 
det,  —  det  kan  man  sætte  sig  ud  over,  —  men  paa  Grund  af 
det  stærke  Ønske,  Bogens  Forfatter  nærer,  om  at  fremkomme 
dermed.  Naar  man  som  undertegnede  har  nydt  saa  megen 
Imjzidekommenhed,  vilde  det  ikke  kunne  forsvares  at  forbigaa 
det  i  Tavshed. 

Herved  beder  jeg  derfor  om  at  maatte  frembære  min 
hjertelige  og  varmtfølte  Tak  til  alle  dem  derhjemme,  der  har 
understøttet  Ekspeditionen  og  ved  værdifulde  Gaver  mulig- 
gjort  dens   Realisation. 

Dette  er  ikke  blot  en  personlig  Tak,  men  gælder  ogsaa  alt, 
hvad  der  hedder  svensk  Forskning  i  fremmede  Lande.  Thi 
alle  Samlingerne  fra  Rejsen,  der  foruden  de  etnografiske  be- 
staar  af  cirka  looo  Pattedyr,  1700  Fugle  og  loooo  Insekter,  til- 
falder Rigsmuseet,  hvor  de  er  taget  under  videnskabelig  Be- 
handling og  for  Tiden  bliver  undersøgt  og  bearbejdet.  Om 
denne  Side  af  Sagen  er  det  selvfølgelig  for  tidligt  at  udtale  sig, 
selv  hvis  det  var  paa  sin  Plads  her,  hvad  det  ikke  er. 

Ligeledes  staar  Ekspeditionen  i  stor  Taknemlighedsgæld  til 
den  britiske  og  belgiske  Regering,  til  disses  Repræsentanter  og 
Kolonialembedsmænd,  der  med  aldrig  svigtende  Elskværdighed 
har  hjulpet  og  understøttet  os  i  vort  Arbejde.  Takket  være 
deres  Imødekommenhed  lykkedes  det  ofte  at  naa  frem  ad  Veje, 
der  ellers  vilde  have  været  lukkede,  og  i  det  hele  taget  at  gen- 
nemføre Ekspeditionen  til  et  lykkeligt  Resultat  efter  de  Ret- 
ningslinier, som  oprindelig  var  lagt. 

Tilsidst  ønsker  jeg  i  Aanden  at  trykke  mine  Rejsekamme- 
raters Hænder  og  sige  dem  oprigtig  Tak  for  al  Venlighed  og 
Hjælp  og  for  det  gode  Samarbejde,  der  aldrig  nogensinde  under 
vort  et  Aar  lange  Samvær  svigtede. 

Ødet  og  Ensomheden  stiller  det  indbyrdes  Sammenhold  paa 
en  haard  Prøve  paa  alle  den  Slags  Ekspeditioner.  Der  er  saa 
mange  Smaating,  der  kan  irritere  og  forbitre  ens  Tilværelse. 
Men  det  maa  være  tilstrækkeligt  at  fastslaa,  at  den  svenske 
Ekspedition  til  Centralafrika  uden  nogensomhelst  Rivninger 
vendte  tilbage  i  samme  gode  Forstaaelse,  som  den  rejste  ud. 

Og  hermed  er  der  vist  sagt,  hvad  der  skal  siges.    Den  efter- 


følgende  Bog  indeholder  udelukkende  en  Lægmands  Iagtta- 
gelser og  Betragtninger  under  den  lange  Vandring  gennem 
Vildmarken.  Han  maa  paa  det  bestemteste  fralægge  sig  enhver 
videnskabelig  Pretention.  Skulde  der  alligevel  —  som  jeg  in- 
derlig haaber  og  tror  —  vise  sig  at  være  opnaaet  videnskabe- 
lige Resultater,  er  det  Grev  Gyldenstolpe,  der  har  Fortjenesten 
heraf.  Det  samme  er  Tilfældet  med  Hensyn  til  Billederne, 
hvor  han  dog  maa  dele  Æren  med  Ingeniør  Olsson.  De  havde 
gode  Kameraer,  som  var  villige  Redskaber  i  deres  Hænder. 
Mit  gjorde  Strejke  allerede  ved  Starten  og  var  siden  lige  saa 
stædigt  som  en  Grævlinghund.  Hvilket  jeg  maa  beklage.  Thi 
Billederne  er  maaske  det  morsomste  i  Bogen. 


AFRIKANSK   ØDEMARK 

Der  ligger  en  lille  ensom  Bungalow  paa  en  Høj. 

Straataget  lyser  næsten  hvidt  i  Solen.  Bougainvilleaerne 
slynger  sig  røde  og  violette  omkring  Verandaens  Bambussøj- 
ler. Hønsene  gaar  og  pikker  paa  Trappetrinene,  og  i  Vinduet 
hænger  der  Vask  til  Tørring.  Væverfuglene  flyver  ud  og  ind 
under  Taget.  Paa  Muren  sidder  en  stor  rødgrøn  Øgle  og 
snapper  efter  Insekter.  Den  nikker  med  Hovedet,  og  de  runde 
Øjne  stirrer  lige  ud  i  Luften.  En  graablaa  Røg  stiger  døsigt 
op  mod  Himlen,  der  dirrer  af  Varme  og  Lys. 

Her  bor  en  hvid  Mand  —  en  eller  anden  Nybygger,  der 
har  slaaet  sig  ned  for  at  rydde  Jorden  eller  fælde  Skov  i  Haab 
om  med  Tiden  at  tjene  sig  rig.  Boligen  indeholder  en  Daglig- 
stue og  et  Soveværelse  med  lerstampet  og  halmstrøet  Gulv 
Nogle  simple  Møbler  og  lidt  Husgeraad,  en  Boghylde  og  et 
groft  tilhugget   Bord  —  det  er  alt. 

I  Bungalowens  umiddelbare  Nærhed  ligger  en  Klynge  pri- 
mitive Hytter  og  aabne  Redskabsskure.  Her  lever  det  sorte 
Tyende:  en  Kok  og  en  Boy.  Tilligemed  nogle  Indfødte,  der 
hjælper  til  med  Rydningsarbejdet.  Det  er  ikke  saa  meget,  der 
er  indvundet  endnu,  kun  nogle  faa  Tønder  Land,  men  naar 
Arbejdet  blot  bliver  passet,  skal  det  nok  beg3^nde  at  gro.  Baade 
Hvede,  Kaffe,  Sukker,  Bønner  og  Majs.  Hvor  vil  han  blive 
rig  engang.  Nybyggeren!  Naar  alt  dette  her  bærer  Frugt,  og 
naar  Samfærdselsmidlerne  er  blevet  bedre.  Saa  vil  han  rejse 
hjem  og  slaa  sig  til  Ro  for  Resten  af  sit  Liv.  Men  det  har 
lange  Udsigter. 

Omkring  hele  Nybygget  løber  en  Indhegning  af  Matete- 
græs  og  tørre  Akaciegrene.    Det  er  al  den  Beskyttelse,  der  fin- 

des.  Ikke  meget,  men  bedre  end  ingenting.  Og  saa  holder  Oasen 
pludselig  op,  brat,  uden  Overgang.    Og  Vildmarken  begynder. 

Tavs  ligger  den  og  ruger  over  sine  Hemmeligheder,  sine 
uløste  Gaader.  Forfærdende  stor  i  al  sin  Ensomhed.  Mil  efter 
Mil,  Dag  efter  Dag.  Det  er  saa  haabløst  at  tænke  paa,  hvor 
den  ender.  For  det  er  saa  langt  borte,  at  ens  Tanke  svimler. 
Overalt  og  til  alle  Sider  det  tomme  Intet.  Og  dog  —  hvor 
meget  rummer  det  ikke! 

Oppe  fra  Højen  har  man  et  godt  Overblik. 

Saa  langt  Øjet  naar,  strækker  sig  brunbrændte  Savanner 
med  stridt  Græs  og  enkelte  Akacielunde.  Landet  er  svagt  ku- 
peret. Det  ser  ud,  som  om  vældige  Dønninger  pludselig  var 
stivnet  og  blevet  til  Jord.  Hist  og  her  skærer  dybe  Kløfter  sig 
ind.  De  er  mørkere  end  Omgivelserne,  for  der  vokser  Træer, 
Euphorbiaer  og  al  Slags  Krat  og  Buske  med  skarpe  Pigge,  som 
ubarmhjertigt  river  ens  Tøj  itu  og  spærrer  Vejen.  Græsset  er 
højere.  Urterne  grønnere.  Maaske  er  der  endnu  lidt  Vand  til- 
bage paa  Bunden.  Heroppe  fra  Højen  ser  det  saa  let  ud  at 
trænge  igennem  disse  Kløfter.  Det  kunde  højst  tage  fem  Mi- 
nuter, synes  man.  Men  i  Virkeligheden  tager  det  maaske  lige 
saa  mange  Timer,  inden  Øksen  faar  banet  Vej  til  den  anden 
Side.  Thi  alt  synes  ved  første  Øjekast  saa  smaat  i  disse  gi- 
gantiske Omgivelser,   hvor  enhver   Detalje  gaar   tabt. 

Paa  samme  Maade  forholder  det  sig  med  Afstanden.  I 
Horizonten  blaaner  en  Kæde  af  høje  Bjerge.  De  er  skovklædte, 
og  man  synes  næsten,  man  kan  skelne  hvert  enkelt  Træ.  Hvor 
langt  kan  der  være  derover?  Et  Par  Timer?  Nej,  et  Par 
Dage.    Og  et  Par  lange  Dage  ovenikøbet. 

—  Bor  der  nogen  Mennesker? 

—  Ja,  tre  Mil  herfra  ligger  den  nærmeste  Landsby. 

—  Hvor  langt  skal  man  gaa,  før  man  træffer  en  hvid 
Mand? 

—  Mindst  en  Uge. 

—  Og  hvor  langt  er  der  til  Jærnbanen? 

—  Fire,  Søndagene  iberegnede. 

Saadan  er  Afrika,  Viddernes  og  Vildmarkens  Land.  Og 
alligevel  skrumper  Afstanden  ind.  Thi  man  mister  helt  Fore- 
stillingen om  Tid.  Tiden  rinder  bort,  som  havde  den  aldrig 
eksisteret.    Der  er  ingen  Holdepunkter  længere,  knap  nok  ad- 

skilte  Aarstider  med  Undtagelse  af  Regnperioden.  Den  ene 
Dag  ligner  den  anden.  Solen  staar  op,  og  Solen  gaar  ned,  altid 
paa  samme  Sted  og  paa  samme  Klokkeslet.  De  ækvatoriale 
Troper  kender  i  den  Henseende  ikke  til  nogen  Afveksling.  Og 
derfor  udslettes  ens  Forestilling  om  Tid.  Om  man  udfører  en 
Ting  i  Dag  eller  i  Morgen  eller  om  et  Aar,  det  er  ganske 
ligegyldigt.  Der  er  noget  befriende  herved ;  men  det  rummer 
ogsaa  en  Fare,  thi  det  kan  gøre  én  ligeglad  med  alting.  Hvis 
ikke  Arbejdet  for  det  daglige  Brød  fordrede  en  stadig  ny  Kraft- 
anspændelse, hvis  ikke  Tanken  paa  ens  personlige  Velvære  og 
Sikkerhed  holdt  Livsfunktionerne  i  Gang,  vilde  man  synke  hen 
i  en  dvalelignende  Tilstand.  Klimaet  og  Ensomheden  indbyder 
dertil.  Derfor  gælder  her  mere  end  andetsteds  den  gyldne  Re- 
gel:   Arbejd!    Thi   Lediggang  er   Selvmord. 

Der  fortælles,  at  da  to  Pionerer  engang  for  længe  siden 
kom  til  en  af  de  store  Søer,  var  der  ingen  Kano  at  faa. 

—  Hvor  skal  vi  faa  et  Fartøj   fra?  spurgte  den  ene. 

—  Nu  skal  jeg  gaa  tilbage  og  hente  et,  sagde  den  anden. 
Han  gik.     Et  Aarstid   efter  kom  han   tilbage   med   en   lille 

sammenfoldet  Sejldugsbaad  og  fandt  sin  Kammerat  ventende 
ved  Bredden. 

—  Well,  sagde  han  uden  Indledning,  skal  vi  saa  ta'  og  ro. 
I  Vildmarken  føler  man  sig  som  en  Sten,  der  er  kastet  i 

Havet.  Man  opsluges  af  Ensomheden,  man  er  henvist  til  sig 
selv  og  føler  mere  end  ellers  sin  egen  Lidenhed.  Jeg  taler  her 
om  de  hvide.  Med  de  sorte,  som  fra  Arild  har  besiddet  Lan- 
det, er  Forholdet  ganske  naturligt  et  andet.  Og  de  ser  i 
Europæeren  deres  Overmand,  der  ganske  vist  er  mindre  vel- 
kommen,  men   altid   en   stor   Høvding. 

Selv  i  folkerige  Egne  føler  den  hvide  Mand  sig  ensom.  De 
to  Racer  har  svært  ved  at  finde  hinanden.  Svælget  er  endnu 
for  stort  mellem  Dannelse  og  Raahed,  mellem  Civilisationen  og 
de  vilde.  De  sorte  kan  være  udmærkede  Arbejdere  og  trofast 
Tyende.  Som  Høvdinge  for  deres  Stammer  kan  de  endogsaa 
mødes  med  den  hvide  Mand  paa  nogenlunde  samme  Plan.  Men 
derfra  og  til  ligefrem  Omgang,  virkeligt  Venskab  eller  be- 
frugtende Tankeudveksling  er  Springet  for  stort.  Lad  en  Neger 
faa  Lov  at  brede  sig,  vis  ham  Venlighed  og  behandl  ham  som 
en  ligestillet,  —  han  vil  straks  blive  paagaaende,  fræk  og  ufor- 

skammet.  Det  eneste,  disse  Naturbørn  kan  forstaa,  er  et  ret- 
færdigt men  haardt  Regimente.  De  trækker  paa  Skulderen  af 
en  Europæer,  der  prøver  paa  at  indynde  sig  hos  dem  ved  Efter- 
givenhed, men  ser,  fulde  af  Respekt,  op  til  den  bydende,  kraf- 
tige Haand,  der  leder  dem  og  —  selv  ved  Hjælp  af  Kiboken 
(Flodhestepisken)  —  tvinger  dem  til  at  arbejde.  Det  er  noget, 
som  de  forstaar  og  bøjer  sig  for,  thi  det  ligger  i  deres  Natur 
ikke  at  lede,  men  at  blive  ledet.  En  ufravigelig  Betingelse  er 
det  dog,  at  Magten  benyttes  retfærdigt  og  humant,  ellers  rejser 
de  sig  mod  Voldsherrerne  og  skyr  intet  Middel  for  at  blive 
dem  kvit.  Hvor  tit  er  det  ikke  sket,  naar  Kiboken  er  bleven 
misbrugt?  Men  de  Tider  er  heldigvis  nu  næsten  helt  forbi. 
Nu  hører  Overgreb  til  Undtagelserne.  Myndighederne  griber 
direkte  ind,  hvis  der  forefalder  sligt  indenfor  deres  Række- 
vidde, og  en  mere  almenmenneskelig  Opfattelse  af  Ret  og  Uret 
trænger  for  hver  Dag  dybere  ind  i  Vildmarken.  Afrika  er  i 
de  sidste  ti  Aar  gaaet  fremad  med  Stormskridt.  Samfærdsels- 
midlerne har  udviklet  sig.  Handels-  og  Civilisationscentrer  er 
skudt  op  af  Jorden  som  Paddehatte,  Post  og  Telegraf  —  især 
den  traadløse  —  knytter  for  hver  Dag  nye  Baand  mellem  Egne, 
der  før  var  isolerede.  Ikke  destomindre  vil  Afrika  endnu  længe 
være  den  Vildmark,  det  altid  har  været.  Fastlandet  er  umaade- 
ligt.  Der  kræves  mange  Generationers  Arbejde,  før  det  er 
taget  helt  i  Besiddelse,  hvis  det  overhovedet  nogensinde  sker. 
Og  de  Arnesteder  for  Kulturen,  som  findes,  kan  i  og  for  sig 
baade  være  store  og  blomstrende,  men  er  i  Øjeblikket  alligevel 
blot  som   Draaber   i   det   uendelige   Hav. 

Det  var  der  ud  min  Længsel  gik  fra  Civilisationens  Over- 
mættelse.  Til  Egnene  hinsides  de  store  Færdselsveje  og  Ny- 
byggerkolonierne. Til  Skove  og  Savanner,  der  havde  ligget 
urørte  fra  Hedenold,  til  Stier,  ingen  før  havde  været  paa,  til 
jomfruelig  Jord.  Det  var  Menneskets  primitive  Urinstinkt  — 
at  leve  i  og  med  en  uberørt  Natur  —  der  var  vaagnet.  Det 
var  Lejrlivets  ubundne  Frihed,  der  lokkede.  Baalenes  flam- 
mende Skær  i  den  fløjlssorte  Nat,  naar  Frøernes  Musik  klin- 
ger som  et  tusindstemmigt  Klokkespil,  og  Faarekyllingerne  gni- 
der deres  spæde  Violinvinger.  Løvens  hostende  Bas,  Hyæner- 
nes Tuden  og  Sjakalernes  klagende  Hyl.  Spændingen  ved  det 
ukendte.    Faren,  som  truer  én,   baade   fra   Mennesker  og   Dyr, 

Stemmen,  der  ubarmhjertigt  hvisker  sit  forheksende:  Du  eller 
jeg  —  en  af  os  maa  blive  paa  Pladsen!  Thi  Afrika  kender  ikke 
til  nogen  Halvhed.  Der  findes  blot  det  kategoriske:  enten  — 
eller. 

Det  er  de  ubegrænsede  Muligheders  og  store  Overraskelsers 
Land.  De  største  Yderligheder  lige  op  ad  hinanden:  Kulde  og 
Varme,  Lys  og  Mørke,  Sletter  og  Bjerge,  bebygget  og  ube- 
bygget Land.  Ingen  Overgange.  Alt  griber  pludseligt,  haardt 
og  skarpt  ind  i  hinanden. 

Men  den,  som  én  Gang  har  faaet  Vildmarken  i  Blodet, 
har  levet  dens  Liv,  kæmpet  dens  Kampe  og  nydt  dens  Glæder, 
han  er  fortabt.  Thi  han  længes  tilbage  med  en  Længsel,  som 
intet  kan  stække,  med  en  Styrke,  som  vokser,  jo  større  Af- 
standen er. 

Fra  Begyndelsen  var  Vildmarken  og  i  Vildmarken  Menne- 
sket. Men  i  Tidens  Løb  blev  den  ganske  glemt,  som  om  den 
aldrig  havde  eksisteret.  Der  var  saa  meget  andet,  der  lagde 
Beslag  paa  ens  Tanker.  Dannelse,  Kultur,  Fremskridt  betød 
alt.    Oprindelsen  intet. 

Men  den  er  der  endnu.  Barsk,  ubændig,  hemmelighedsfuld 
ligger  den  der  med  alt  sit  stridende  Liv,  med  hele  sin  Tilvæ- 
relse paa  godt  og  ondt.  Med  Drømme,  som  ingen  har  tydet, 
og  et  Sprog,  som  ingen  har  talt. 

Det  er  først  i  Nutiden,  at  man  har  begyndt  at  søge  tilbage 
til  Oprindelsen  og  genopdage  Vildmarken. 


I    KENYA KOLONIEN 

Vulkanomraadet  nord  for  Kiwusøen,  Afrikas  Hjerte,  har 
længe  været  en  ganske  ukendt  Egn.  Derfra  naaede  i  fordums 
Tider  underlige  Rygter  de  hvides  Øren.  Der  skulde  være  store 
Søer  og  fantastiske  Bjerge,  som  sprudede  Ild  helt  op  til  Him- 
len. Kæmper  og  Dværge,  Abemennesker  og  Menneskeaber. 
Guld,  Kobber  og  Kilder  med  kogende  hedt  Vand. 

Men  faa  havde  været  der. 

Selve  Søen  opdagedes  først  1894  ^^  Grev  von  Goetzen,  og 
lidt  efter  lidt  begyndte  den  Taage,  der  hvilede  over  disse  hem- 
melighedsfulde Egne,  at  spredes.  Den,  som  har  ydet  langt  det 
største  Arbejde  paa  at  udforske  dem,  er  Hertug  Adolph  Fried- 
rich af  Mecklenburg.  I  1907 — 08  besøgte  hans  store  viden- 
skabelige Ekspedition  baade  Søen  og  Vulkanerne  nord  for  den. 
Zoologer,  Geologer,  Botanikere  og  Kartografer  arbejdede  i  kor- 
tere eller  længere  Tid  i  disse  Egne  og  bidrog  hver  paa  sit  Felt 
til  at  skabe  et  klart  og  omfattende  Billede  af  Land  og  Folk. 

Foruden  i  Specialarbejder  foreligger  Resultatet  i  det  ind- 
holdsrige Værk,  „Ins  innerste  Afrika",  der  offentliggjordes 
Aaret  efter  Ekspeditionens  Hjemkomst  af  dens  Leder. 

Men  særlig  m.  H.  t.  visse  zoologisk  interessante  Spørgs- 
maal  stod  der  endnu  meget  tilbage  at  udrette.  Saaledes  lyk- 
kedes det  f.  Eks.  ikke  den  tyske  Ekspediton  at  faa  fat  paa  et 
eneste  Eksemplar  af  Bjerggorillaen,  der  dog  i  visse  Egne  er 
temmelig  almindelig.  Grunden  hertil  turde  bl.  a.  have  været, 
at  Dyret  blev  betegnet  med  et  forkert  Navn.  Naar  man  spurgte 
efter  Impundu,  rystede  de  Indfødte  paa  Hovedet  og  pegede  mod 
andre  Egne,  hvor  Chimpansen  bor.    Gorillaen  kaldte  de  nemlig 

Ingagi,  og  de  har  derfor  ikke  kunnet  forstaa,  at  det  var  dette 
Dyr,  man  mente. 

Den  første  Bjerggorilla  kom  til  Europa  allerede  i  1903, 
skudt  paa  Sabinios  Skraaninger  af  von  Beringe,  der  ogsaa  havde 
givet  Dyret  dets  Navn.  Men  det  skulde  vare  13  Aar,  inden 
noget  Eksemplar  fandt  Vej  til  Sverige.  Vor  fremragende  Lands- 
mand Elias  Arrhenius  har  Æren  af  at  have  tilført  Rigsmuseet 
de  første  Repræsentanter  for  denne  særlige  Familie.  De  blev 
skudt  paa  Mikeno  i  1913 — 14,  men  ankom  først  i  1916  til 
deres  Bestemmelsessted, 

Endnu  svævede  man  dog  i  Uvished  om,  hvorvidt  det  var 
samme  Art,  der  beboede  de  forskellige  Bjergrygge,  eller  om  Ar- 
ten havde  sine  særlige  Subspecies  at  opvise.  Man  var  tilbøjelig 
til  at  mene  det  sidste,  fordi  man  antog,  at  de  forskellige  Bjerg- 
komplekser laa  forholdsvis  isolerede,  samt  paa  Grund  af  Goril- 
laens Utilbøjelighed  til  at  færdes  i  aabent  Lavland.  At  under- 
søge dette  Forhold  nærmere  blev  et  af  den  svenske  Ekepeditions 
væsentligste  Maal.  Tillige  ønskede  vi  for  første  Gang  at  kunne 
hjemføre  nogenlunde  udtømmende  Prøver  paa  Birungavulka- 
nernes  ejendommelige  Fauna. 

Den  mecklenburgske  Ekspedition  havde  i  saa  Henseende 
allerede  udrettet  meget.  Men  endnu  var  der  store  Huller  at 
udfylde. 

Siden  den  for  femten  Aar  tilbage  havde  besøgt  disse  Egne, 
havde  ingen  Zoolog  været  der.  Grev  Eric  von  Rosens  Ekspedi- 
tion fra  Kap  til  Alexandria  191 1 — 12  havde  ganske  vist  pas- 
seret en  lille  Del  af  dette  Omraade.  Men  den  havde  indskrænket 
sig  til  etnografiske  og  botaniske  Undersøgelser  og  opholdt  sig 
der  kun  faa  Dage.  Hele  den  østlige  —  i  zoologisk  Henseende 
vigtigste  —  Del  blev  uberørt. 

Tanken  om  en  Opdagelsesrejse  til  det  Indre  af  Afrika  var 
allerede  opstaaet  hos  Forfatteren  i  191 3 — 14,  da  han  laa  i  det 
daværende  britiske  Østafrika  og  jagede  Storvildt.  Men  saa  kom 
Krigen,  og  først  syv  Aar  senere  lod  Planen  sig  realisere.  Da 
den  svenske  zoologiske  Ekspedition  til  Centralafrika  startede, 
var  det  altsaa  Birungavulkanerne,  der  stod  som  det  nærmeste 
Maal  og  hovedsagelige  Virkefeldt.  Og  særlig  gjaldt  det  Goril- 
laerne. 

M.  H.  t.  disse  Menneskeaber  kan  det  allerede  her  fastslaas, 

at  Ekspeditionen  fuldtud  har  løst  sin  Opgave.  Den  belgiske 
Stat  havde  med  stor  Imødekommenhed  givet  Licence  for  14 
Stykker,  hvilket  Antal  ogsaa  blev  nedlagt.  Dyrene  er  nemlig 
ellers  fredede.  Og  fra  forskellige  Bjergtoppe  findes  nu  i  Rigs- 
museet  en  Samling,  som  turde  være  enestaaende  i  hele  Verden. 
Hvad  den  betyder  i  videnskabelig  Henseende,  er  det  endnu  for 
tidligt  at  udtale  sig  om.  Den,  der  ønsker  nærmere  Besked,  maa 
henvises  til  kommende  Specialarbejder  indenfor  Fagliteraturen. 
Her  skal  jeg  blot  bemærke,  at  der  i  hele  Omraadet  sandsynligvis 
kun  eksisterer  en  enkelt  Race.  Ligeledes  blev  det  konstateret, 
at  de  enkelte  Toppe  ingenlunde  var  saa  isolerede,  som  man 
havde  antaget,  men  at  de  tvertimod  i  enkelte  Tilfælde  —  f.  Eks. 
mellem  Sabinio  og  Vissoke  —  havde  Forbindelsesbroer  af  skov- 
klædte Bjergaase,  hvorfor  Faunaen  havde  en  overraskende  Lig- 
hed indenfor  hele  Komplekset. 

Naar  Birungavulkanerne  og  Egnene  deromkring  var  under- 
søgt, var  det  Meningen  over  Søerne  at  bane  sig  Vej  til  den 
sejlbare  Del  af  Nilen  og  saa  vende  hjem. 

Der  er  flere  Maader,  hvorpaa  man  kan  naa  frem  til  Afrikas 
Hjerte. 

Enten  kan  man  gennem  det  tidligere  Tysk  Østafrika,  det 
nuværende  Tanganyikaterritorium,  per  Jærnbane  over  Tabora 
tage  til  Tanganyikasøen  ved  Ujiji  og  derfra  til  Uvira  ved 
Nordenden.  Herfra  følger  man  saa  Rusissidalen  til  Kivvu  og 
fortsætter  med  Kano  til  Vulkanomraadet.  Eller  ogsaa  kan  man 
ved  Hjælp  af  de  kongolesiske  Floder  og  Jærnbanerne  tage  til 
Albertville  paa  Vestkysten  af  Tanganyika,  hvis  man  ikke,  som 
Grev  E.  v.  Rosen,  foretrækker  Rejsen  sydfra  over  det  syd- 
afrikanske Jærnbanenet.  Og  endelig  er  der  Jærnbanen  fra 
Mombasa  gennem  Kenyakolonien  til  Victoria  Nyanza,  over 
denne  per  Baad  og  saa  fra  en  af  Havnene  paa  Vestkysten  med 
Karavane  gennem  Uganda  eller  Ruanda  til  Bestemmelsesstedet. 

Af  flere  Grunde  valgte  vi  den  sidste  Rute. 

Dels  var  det  nemmere  at  udruste  en  Ekspedition  i  Nairobi, 
hvor  man  fra  gammel  Tid  er  vant  dertil.  Dels  havde  jeg  fra 
mit  sidste  Besøg  en  Faible  for  denne  Del  af  Afrika  og  vilde 
gerne  gense  gamle  Venner  og  Steder,  hvortil  der  knyttede  sig 
mange  fornøjelige  Jagtminder.  Og  dels  haabede  vi  endelig,  at 
Vejnettet  i  Uganda,  der  særlig  under  Krigen  skulde  have  ud- 


viklet  sig  meget,  vilde  hjælpe  os  et  godt  Stykke  paa  Vej  til  vort 
Maal,  —  hvad  det  ogsaa  gjorde. 

Saaledes  skete  det,  at  den  svenske  zoologiske  Ekspedition  til 
Centralafrika  kort  før  Aarsskiftet  1920  befandt  sig  samlet  fuld- 
tallig i  Kenyakoloniens  Hovedstad,  Nairobi,  ivrigt  beskæftiget 
med  alle  mulige  Forberedelser   til  den   forestaaende   Langfart. 

Kernen  i  Ekspeditionen  udgjordes  foruden  af  Forfatteren 
af  Grev  Nils  Gyldenstolpe,  paa  hvis  Skuldre  det  videnskabelige 
Arbejde  hvilede  godt  og  trygt;  endvidere  den  engelske  Konser- 
vator Allan  Ruddle  samt  Ingeniør  Oskar  Olsson  fra  Svensk 
Filmindustri.  Sidstnævnte  havde  allerede  i  i^  Aar  opholdt  sig 
i  Østafrika  og  optaget  for  sit  Firma  bl.  a.  forskellige  Serier 
Dyrefilm,  der  er  noget  af  det  bedste,  der  hidtil  er  præsteret  i 
den  Retning.  Paa  hans  brede  Ryg  hvilede  det  tunge  Kamera 
tilligemed  det  ansvarsfulde  Hverv:  i  Billeder  at  forevige  inter- 
essante Situationer,  Folketyper,  Landskaber  og  Dyr.  Og  denne 
Opgave  lykkedes  det  ham  at  løse  paa  den  mest  tilfredsstillende 
Maade  trods  de  store  Vanskeligheder,  et  fugtigt  Klima  frem- 
byder navnlig  m.  H.  t.  Opbevaring  af  Filmen.  I  Sandhedens 
Interesse  maa  det  bemærkes,  at  Kameraet  kun  billedligt  talt 
tyngede  hans  Ryg.  For  det  var  en  Neger,  der  hele  Tiden  gik 
og  slæbte  paa  det. 

Og  hermed  er  vi  pludselig  kommet  ind  paa  Problemet:  det 
sorte  Folkehold. 

En  hvid  Mand  bør  aldrig  personlig  give  sig  af  med  legem- 
ligt Arbejde,  undtagen  det  er  højst  nødvendigt.  Hvis  han  gør 
det,  sætter  han  noget  af  den  Autoritet  til,  som  han  maa  eje 
overfor  de  Indfødte,  og  som  hans  hvide  Hudfarve  og  større 
Intelligens  straks  forskaffer  ham  som  en  selvfølgelig  Ting.  En 
Neger  betragter  nemlig  Arbejde  som  noget  nedværdigende. 
Selv  arbejder  han  kun,  naar  man  tvinger  ham  til  det,  eller  naar 
det  er  uomgængelig  nødvendigt  af  Hensyn  til  Livets  Ophold. 
Og  selv  da  skj^der  han  det  helst  over  paa  sine  Kvinder.  I  mange 
Tilfælde  bryder  han  sig  ikke  om  selv  nok  saa  høj  en  Løn,  men 
foretrækker,  hellere  end  at  arbejde,  at  vende  hjem  til  sin  Hytte 
for  i  Fred  og  Ro  at  ryge  sin  Pibe,  æde  sin  Matama  og  nyde  den 
dovnes  uretfærdige  Søvn.  Han  er  Lejlighedsarbejder,  og  han 
bestiller  ikke  noget  uden  under  strengt  Opsyn,  eller  hvis  det  til- 
fældigvis skulde  more  ham,  —  hvad  sjældent  er  Tilfældet.  Hvis 


derfor  en  hvid  Mand  sætter  Spaden  i  Jorden  eller  lægger  Øksen 
til  Roden  af  et  Træ,  synes  Negeren,  det  er  mærkeligt,  at  han 
gør  det,  for  han  vilde  aldrig  selv  have  gjort  det.  Og  den  Re- 
spekt, han  ellers  nærer  for  den  hvide  Mand,  bliver  uhjælpelig 
forrykket  paa  Grund  af  det  simple  Faktum,  at  han  selv  ser  til, 
medens  en  Europæer  arbejder. 

For  den,  der  aldrig  har  været  i  Troperne,  er  der  noget  una- 
turligt i  dette  Forhold.  Første  Gang  han  kommer  derned,  be- 
gynder han  at  slide  i  det  ligesom  hjemme.  Det  er  ham  komplet 
umuligt  at  staa  med  Armene  over  Kors  og  se  paa,  hvordan 
Arbejdet  udføres  trægt,  modvilligt  og  daarligt.  I  Stedet  for  at 
lede  det  og  forklare,  hvordan  det  skal  gøres,  tager  han  selv  fat, 
medens  Negrene  griner  bag  hans  Rj'g.  Indtil  han  opdager,  at 
det  hele  gaar  meget  bedre,  naar  han  indskrænker  sig  til  blot  at 
kontrollere  Arbejdet  —  helst  maa  han  jo  være  allestedsnær- 
værende og  parat  til  at  gribe  ind  og  at  hjælpe  til,  hvor  det  til- 
trænges. 

For  Ekspeditionen  var  det  derfor  nødvendigt  at  anskaffe  et 
Antal  sorte  Tjenestefolk.  Hver  Deltager  havde  sin  egen  Boy, 
som  tog  sig  af  Teltgrejerne  og  af  ens  personlige  Habengut,  og 
som  tillige  kunde  vaske  eller  sy  en  Knap  i,  om  galt  skulde  være. 
De,  der  hovedsagelig  skulde  give  sig  af  med  Jagt,  fik  desuden 
tildelt  en  eller  to  Vaabendragere.  Mine  to  hed  Kongoni  og 
Assomani  —  tapre,  paalidelige  og  i  enhver  Henseende  første- 
klasses. Vi  var  desuden  gamle  Bekendte  fra  min  sidste  Tur. 
Endvidere  blev  der  ansat  fem  Flaaere  under  Konservatorens 
umiddelbare  Kommando,  en  Kok  og  nogle  Askaris  (indfødte 
Soldater),  der  skulde  holde  Øje  med  Bærerne.  Og  endelig  en 
saakaldt  Headman,  en  Formand,  der  skulde  staa  inde  for,  at 
intet  af  Bagagen  blev  efterladt  paa  Vejen,  at  Teltene  blev 
slaaet  op  paa  velegnede  Steder  m.  m.,  samt  i  det  hele  taget 
danne  et  Mellemled  imellem  hvid  og  sort.  Det  er  det  ansvars- 
fuldeste Hverv  i  en  Safari  og  kræver  en  Mand,  der  er  Karl  for 
sin  Hat.  At  vor  Headman,  Kofia,  ikke  forgæves  bar  sit  Navn, 
der  netop  betyder  Hat,  blev  der  rig  Lejlighed  til  at  konstatere. 

Det  var  gennem  det  store  Firma  Newland-Tarlton  &  Co., 
at  disse  Negre  var  fæstet.  Fra  samme  Firmas  velforsynede  Ma- 
gasiner stammede  ogsaa  det  meste  af  Udrustningen.  Der  er 
tusind    forskellige   Ting,    man    skal    tænke    paa.    og    intet    maa 

glemmes.  Det,  man  ikke  faar  med  én  Gang  for  alle,  maa  man 
undvære,  for  der  er  ingen  Butikker  i  Ødemarken.  Foruden  den 
rent  videnskabelige  Udrustning  saasom  Samlekasser,  Instru- 
menter, Fælder,  Salt,  Alunpulver  og  Arseniksæbe  skal  man  have 
Telte  og  alt,  hvad  dertil  hører,  med :  Gryder,  Vandspande, 
Værktøj,  Lamper  og  Petroleum,  Lys  og  Tændstikker,  Pressen- 
ninger,  Mel,  Fedt  og  Konserves  m.  m.  Desuden  12,000  Meter 
Film,  Vaabfen  og  Ammunition.  Alt  dette  maa  foredeles  efter 
Vægt  og  pakkes  omhyggeligt.  Thi  hvor  Jærn-  eller  Bilvejene 
ender,  maa  Bærerne  tage  fat,  og  paa  deres  Hoveder  transpor- 
teres saa  hele  den  store  Bagage  gennem  Vildmarken.  Men  Byr- 
derne maa  ikke  være  for  tunge;  omkring  25  Kilo  er  tilpas. 
Straks  er  man  tilbøjelig  til  at  synes,  at  det  ikke  er  ret  meget. 
Men  prøv  selv,  hvem  der  har  Lyst  til  det,  at  løbe  med  en  saa- 
dan  Vægt  paa  Hovedet  en  hel  Dag  igennem,  op  ad  Bakke  og 
ned  ad  Bakke  og  med  en  brændende  Sol  i  Ryggen.  Selvom 
Byrden  kun  havde  været  en  Tiendedel,  vilde  den  alligevel  for 
et  almindeligt  Menneske  føles  uudholdelig  tung  allerede  efter 
den  første  Mil. 

Saa  skal  man  tænke  paa  sin  personlige  Udrustning.  Brunt 
Flonel  er  bedst  til  Skjorten,  Kaki  til  Benklæderne.  I  flue-  og 
flaatefrie  Egne  er  Shorts  at  anbefale.  Endvidere  en  vandtæt, 
ikke  for  tung  Solhjælm  eller  rødforet  Teraihat,  Puttees  og  so- 
lidt Fodtøj.  Vi,  der  agtede  os  til  de  kølige  Bjergegne,  medtog 
ogsaa  tykke  Uldtrøjer  og  kamelhaarsforede  Regnslag.  Og 
alligevel  skulde  det,  da  det  kom  til  Stykket,  vise  sig  at  være 
utilstrækkeligt.  Men  naar  man  pakker  i  40  Graders  Varme  og 
i  et  bagende  hedt  Blikskur  i  Nairopi,  er  det  vanskeligt  at  om- 
fatte alt  det  varme  Vintertøj   med  den  fornødne   Interesse. 

Endelig  er  der  Vaabenspørgsmaalet.  Det  er  et  gammelt  og 
dog  altid  lige  brændende  Diskussionsemne.  Enhver  har  sin 
Smag.    Og  har  gjort  sine  Erfaringer. 

Jeg  har  skudt  baade  med  engelske,  tyske  og  amerikanske  Ge- 
værer, men  sætter  afgjort  de  engelske  højest.  Og  af  alle  de  for- 
skellige Mærker,  som  Markedet  har  at  byde  paa,  bærer  Rigby 
Prisen.  Jeg  tvivler  paa,  at  der  i  Øjeblikket  findes  et  bedre 
Vaaben  end  deres  saakaldte  350  Magnum  (cirka  9  mm.).  Det 
skyder  sikkert,  selv  med  den  skarpeste  Ladning  er  det  et  Stykke 
Præcisionsarbejde,  som  i  sig  forener  alle  de  gode  Egenskaber,  et 

saadant  Gevær  bør  besidde:  Lethed,  Soliditet  og  Træfsikkerhed. 
Med  et  Skud  i  Løbet  og  fem  i  Magasinet  føler  man  sig  aldeles 
tryg  overfor  enhver  Slags  Vildt,  fra  de  uskyldige  Antiloper  til 
Løver  og  Elefanter.  Som  Universalvaaben  tror  jeg,  det  er  uden 
Lige.  Endvidere  bør  man  have  en  dobbeltløbet,  meget  tung 
Riffel  paa  ii — 12  mm.  i  Reserve.  Denne  Livsforsikring  brin- 
ges kun  til  Anvendelse  mod  angribende  Dyr  paa  nært  Hold,  Det 
er  af  stor  Betydning,  at  Ladningen  er  kraftig  og  Kuglen  tung, 
thi  det  er  dennes  levende  Kraft,  som  i  første  Række  er  i  Stand 
til  at  stoppe  et  Dyr  i  Farten,  selv  om  Skuddet  i  og  for  sig  ikke 
behøver  at  være  direkte  dræbende.  Min  470  —  ligeledes  Rigby 
—  som  har  et  lille  Projektil,  dog  ikke  mindre  end  33  Gram, 
viste  sig  at  være  et  i  høj  Grad  effektivt  Vaaben,  der  reddede 
Livet  paa  sin  Ejer  adskillige  Gange.  Saadan  en  Muskedonner 
er  aldeles  uundværlig  som  sidste  Resource,  naar  man  er  ude 
efter   Storvildt,   navnlig   saaret   Storvildt. 

En  Haglbøsse  Kaliber  12  kan  anbefales,  naar  det  gælder  om 
at  skyde  Fugle  til  at  putte  i  Gryden.  Til  Jagt  med  videnskabe- 
ligt Formaal  bør  et  mindre  Kaliber  anvendes.  Ligeledes  kan 
man  have  stor  Nytte  af  en  6  mm.  automatisk  Riffel. 

Hvad  Riffelammunitionen  angaar,  bør  Forholdet  mellem 
Nikkel-  og  Blykugler  være  omtrent  som   i   til  5. 

Det  blev  en  anstrengende  Tid  i  Nairobi.  Dagene  gik  dels 
med  et  ihærdigt  Udrustningsarbejde,  dels  med  ligesaa  ihærdige 
Forsøg  paa  at  gøre  alle  gamle  Venner  og  Bekendte  tilpas.  Hele 
Byen  vilde  have  fat  paa  os.  Særlig  Sir  Northrup  og  Lady  Mc. 
Milion  viste  Ekspeditionen  en  storartet  Gæstfrihed  i  deres 
smukke  Hjem,  Chiromo,  som  ligger  omgivet  af  Blomster  og 
Grønt.  Hos  dem  var  det,  jeg  boede  under  mit  forrige  Besøg, 
da  Afrika  for  første  Gang  for  Alvor  gik  mig  i  Blodet.  Men  den 
Gang  fandt  Sammenkomsterne  Sted  i  Vildmarken  og  ved  Lejr- 
baalene.  Nu  blev  det  omkring  Thekopper  og  et  civiliseret  Mid- 
dagsbord. Den  Gang  var  det  Kaki  og  Bøsse.  Nu  Kjole  og 
Sølvservice. 

Ligeledes  var  det  morsomt  at  træffe  de  Svenske,  der  havde 
slaaet  sig  ned  i  eller  ved  Nairobi.  Nogle  havde  haft  mere  Held 
med  sig  end  andre.  De  økonomisk  trykkede  Tider  bidrog  til  en 
almindelig  Pessimisme,  og  en  vis  Nedslaaethed  gjorde  sig  gæl- 
dende overalt. 

Men  alle  nærede  de  en  urokkelig  Tillid  til,  at  det  vilde 
lykkes  for  dem  —  maaske  ikke  i  Aar,  maaske  heller  ikke  til 
næste  Aar  men  en  Gang  i  Fremtiden.  Og  alle  arbejdede  de. 
Det  er  ret  betydelige  svenske  Kapitaler,  som  f.  T.  findes  der- 
nede. Lad  os  ønske  vore  Landsmænd  al  mulig  Fremgang  i 
deres  Bestræbelser ;  de  skal  nok  slaa  sig  igennem  før  eller  siden, 
thi  et  Par  gode  svenske  Næver  kommer  altid  til  deres  Ret,  naar 
de  blot  bruges  ordentligt! 

Det  var  alligevel  med  blandede  Følelser,  jeg  gensaa  den 
gamle  Hovedstad  i  Kenyakolonien.  Nairobi  var  blevet  moder- 
niseret og  europæiseret  i  en  forfærdende  Grad.  Fra  at  være  et 
lille,  ubetydeligt  Samfund  med  en  vis  primitiv  Romantik  og  en 
Duft  af  „the  wild  v\^est''  over  sig,  er  den  nu  et  hidsigt  Handels- 
og  Forretningscentrum  med  et  Islæt  af  flovt  High-life.  Før  var 
det  Eventyrets  svale  Pust,  som  drog  forsonende  og  forfriskende 
hen  over  Livet.  Dengang  kunde  man  endnu  tage  sin  halvtamme 
Løve  med  paa  Baren  i  Norfok  Hotel,  bestille  en  Drink  til  sig 
selv  og  en  Bøf  til  Dyret  og  understrege,  at  det  hastede,  ved  en 
Revolverkugle  i  den  nærmeste  Whiskyflaske,  eller  bedre  endnu, 
hvis  Skydefærdigheden  tillod  det,  igennem  den  sorte  Bartenders 
hvide  Hue.  Nu  er  det  Penge  og  Kampen  for  Penge,  som  har  sat 
sit  prosaiske  Præg  paa  alt  og  alle. 

Selve  Landet  er  i  de  sidste  Aar  gaaet  fremad  med  Kæmpe- 
skridt. Udviklingen  har  været  hurtig,  maaske  for  hurtig. 
Kolonien  er  overbefolket  og  befinder  sig  f.  T.  i  en  økonomisk 
Krise.  Lysten  til  at  arbejde  har  nok  i  de  fleste  Tilfælde  været 
tilstede.  Men  baade  Evner  og  Kapital  har  det  ofte  skortet  paa. 
Med  den  vældige  Prisstigning,  som  Varer  og  Arbejdskraft  har 
været  Genstand  for  under  Indvirkning  af  Verdenskrigen,  har 
det  været  svært  at  holde  en  Del  Foretagender  gaaende.  Ogsaa 
Møntreguleringen,  der  gennemførtes  1920,  og  som  én  Gang  for 
alle  fastsatte  den  gamle  Rupee's  Værdi  til  2  Shillings,  bidrog  til 
momentant  at  øge  det  økonomiske  Virvar. 

Landets  Opdyrkning  har  imidlertid  gaaet  sin  støtte  Gang. 
Klimaet  er  godt  og  Jorden  frugtbar;  næsten  alt  vokser  der: 
Kaffe,  Sukker,  Bønner,  Hvede,  Ris,  Hamp,  Bomuld,  Hør  og 
meget  mere.  I  flere  Miles  Omkreds  omkring  Nairobi  er  der 
snart  ikke  en  Tomme  ubenyttet  Jord  at  opdrive.  Vildmarken 
har  derfor  ganske  naturligt  trukket  sig  længere  ind  i  Landet. 

Hvor  man  før  kunde  ride  omkap  med  Giraffen,  og  hvor  An- 
tiloperne græssede  i  hundredevis,  ligger  nu  veldyrkede  Plantager 
med  lange  Rækker  af  Kaffebuske.  Eller  ogsaa  er  det  en  Trak- 
tors flittige  Motorsnurren,  som  har  afløst  Næshornets  humori- 
stiske Grynten. 

Naturligvis  maa  man  glæde  sig  over  Fremgangen.  National- 
økonomisk set  vilde  det  være  ligefrem  forbryderisk  at  lade  saa 
rigt  et  Land  ligge  udyrket  hen,  men  hos  den,  der  mindes  Nairobi 
som  en  lillebitte  Kulturplet  midt  i  den  jomfruelige  Vildmark, 
maa  ikkedestomindre  alt  dette  fremkalde  et  vemodigt  Tilbage- 
blik. Thi  hvad  Landet  har  vundet  i  Værdi,  har  det  mistet  i 
Oprindelighed  og  bedaarende  Charme.  Den  vilde  Natur  har 
maattet  vige  Pladsen  i  stadig  Kamp  med  alt  det  moderne  Væ- 
sen.   Men  det  er  jo  Udviklingens  Lov  overalt  i  Verden. 

For  at  naa  med  den  regulære  Rutebaad  over  Victoria 
Nyanza  blev  Arbejdet  forceret,  saa  at  Ekspeditionen  allerede 
den  8.  Januar  stod  rede  til  Start.  Der  blev  antaget  en  profes- 
sionel Jæger  til  at  have  Opsyn  med  Boyerne,  Reserveudrust- 
ningen m.  m..  Han  skulde  i  al  Almindelighed  være  til  Hjælp  i 
Lejren  og  ved  Indsamlingen  samt  fungere  som  Tolk.  Hans 
Saga  blev  imidlertid  af  kort  Varighed,  hvorom  mere  siden. 

Om  Eftermiddagen  blev  samtlige  Deltagere  stuvet  ind  i  Nat- 
ekspressens Jærnbanevogne.  Boyerne  underholdt  sig  gennem 
Vaggonvinduerne  livligt  med  Slægtninge  og  Koner  om  den  fore- 
staaende  Rejses  hele  indviklede  Problem.  Om  der  var  tilstræk- 
keligt af  Ris  og  Salt,  om  de  hvide  Herrer  kunde  skyde,  om  man 
ventede  at  komme  til  store  Landsbyer,  hvor  Kvinderne  var  til- 
lokkende og  billige  —  og  tusind  andre  Ting,  som  interesserer 
en   Neger. 

Med  et  Ryk  og  en  skærende  Lyd  satte  Maskinen  sig  i  Gang. 
Men  Hjulene  gik  blot  rundt  og  rundt  paa  samme  Sted.  Nye 
Ryk,  nye  Haandtryk,  nye  Formaninger.  Indsvøbt  i  en  vældig 
Sky  af  hvid  Damp  samlede  Lokomotivet  sig  endelig  til  en  af- 
gørende Anstrengelse  og  kørte  frem  med  sin  lange  Hale  efter  sig. 
—  Good  bye,  good  luck,  good  sport,  blev  der  raabt  til  os  fra 
alle  Sider.  Og  Nairobi  forsvandt  lidt  efter  lidt  i  den  gyldne 
Solnedgangsdis.  Fremstødet  mod  Afrikas  Hjerte  var  nu  for 
Alvor  begyndt. 

Hele  Natten  stiger  Banen  langsomt  men  sikkert.    Først  ser 

man  et  Glimt  af  Kikuyus  frugtbare  Sletter.  Overalt  vokser  der 
Kaffe,  Hør,  Hamp  og  Majs.  Saa  kommer  der  Søer  og  Bjerge, 
der  aftegner  sig  spøgelsesagtigt  i  det  skarpe  Maaneskin.  Vandet 
skinner  som  Sølv,  og  Aaserne  fortoner  sig  i  Disen,  saa  man 
næsten  synes,  de  er  Et  med  Himlen.  Luften  bliver  tynd  og 
sval.  Men  henad  Morgen  ophører  pludselig  Maskinens  an- 
strengte Pusten.  Toppen  er  naaet.  Vognene  ruller  helt  let,  og 
snart  er  det  nu  til  Gengæld  Bremsen,  der  brummer.  I  snoede 
Buer,  gennem  Tunnneler  og  over  Viadukter  iler  Togslangen  i 
rasende  Fart  ned  mod  Sletterne  omkring  Victoriasøen.  Stadig 
nærmere  rykker  det  store  Indhav.  Hytter  og  Bungalows  lig- 
ger tættere.  Og  saa  stanser  vi  med  et  ved  en  Lastkaj  i  Ki- 
sumu.  Her  ender  Jærnbanen ;  og  tudende  med  sin  grove  Bas- 
fløjte  ligger   Damperen   Clement   Hill   rede  til  Afgang. 

Som  Myrer  i  en  Tue  vrimler  det  med  Indere  og  Negere. 
De  løber  hinanden  omkuld,  de  puffes  og  tramper  paa  hinan- 
den. Raab  og  Forbandelser,  Graad  og  Tænders  Gnidsel  skæ- 
rer igennem  Larmen.  Kubistisk  ligger  Vareballer  og  Pakkas- 
ser stablede  ovenpaa  hinanden  i  Kæmpedynger.  Dampkranen 
rasler,  og  det  ene  Læs  efter  det  andet  foretager  en  svimlende 
Luftrejse  for  et  Øjeblik  efter  skødesløst  at  blive  smidt  ned  i 
det  store  Lastrum.  Der  er  et  Liv  og  et  Røre,  saa  man  skulde 
tro  sig  hensat  til  en  eller  anden  Losseplads  i  Liverpool  eller 
Marseille.  Og  saa  er  det  dog  kun  Kisumu  ved  Ukerewe.  Men 
Jærnbanerne  i  Troperne  er  maaske  mere  end  andetsteds  Lan- 
dets Aarer,  hvor  alt  koncentrerer  sig.  Ikke  blot  det,  som  skal 
ind  i  Landet,  men  ogsaa  hele  Udførslen.  Og  hele  det  rige 
Uganda,  ja  tilmed  Dele  af  Kongo,  er  afhængige  af  Jærn- 
banen Kisumu — Mombasa  i  Forbindelse  med  Dampskibsfarten 
over  Victoriasøen.  Thi  uden  nogenlunde  taalelige  Samfærdsels- 
midler kan  intet  Land  udvikle  sig  og  drage  virkelig  Nytte  af 
sine  naturlige  Hjælpekilder.  Og  Jærnbanen  her  er  den  kor- 
teste Forbindelse  med  Havet,  hvortil  alle  afrikanske  Varer  før 
eller  senere  maa  finde  Vej  for  at  blive  kastet  ud  paa  Verdens- 
markedet. 

Lidt  efter  lidt  frigjorde  Damperen  sig  for  det  Spindel- 
væv af  Trosser,  der  holdt  den  bundet  til  Land.  Stille  plaskede 
den  ud  paa  den  bjergkransede  Kawirondobugt,  gik  ind  gen- 
nem Rusinga-Passagen  og  var  snart  ude  paa  Oceanet. 

Ja,  saadan  saa  det  virkelig  ud.  Et  uendeligt  Vandspejl,  en 
ubrudt  Synsrand  og  rullende  Dønninger  —  ganske  som  paa 
Atlanten.  Tolv  Søer  af  samme  Størrelse  som  Vanern  kunde 
der  blive  Plads  til  her,  og  endda  vilde  der  blive  lidt  tilovers. 
Saa  kan  man  ogsaa  forstaa,  at  de  første  Opdagelsesrejsende 
virkelig  troede,  at  Afrika  hørte  op  her,  og  at  det  maatte  være 
Atlanten  eller  Oceanet,  som  laa  for  deres  Fødder. 

Overfarten  begunstigedes  af  det  mest  straalende  Vejr.  Det 
var  varmt  og  stille.  Lidt  efter  lidt  døde  Dønningerne  hen, 
og  Damperen  skar  sig  Vej  gennem  en  opalglinsende  Spejlflade. 

Hist  og  her  skimtede  man  lave  Øer.  De  har  tidligere  væ- 
ret Arnesteder  for  Sovesygen  og  har  i  lang  Tid  været  ube- 
boede. Nu  er  man  dog  stærkt  betænkt  paa  at  lade  de  Indfødte 
flytte  tilbage  igen,  da  Smittefaren  maa  anses  for  hævet.  Glos- 
sina  palpalis  er  ganskevist  stadig  en  frygtelig  Svøbe  for  Afrika, 
men  i  hvert  Fald  i  disse  Egne  synes  den  at  være  paa  Retur. 

Efter  24  Timers  Rejse  ankom  vi  i  god  Behold  til  Entebbe, 
Hovedstaden  i  Uganda. 


GENNEM    UGANDA 

Opad  nogle  lave  Bakker  ligger  den  lille  Residensstad  i 
grønne  og  blomstrende  Omgivelser.  Det  lyser  ligefrem  langt 
væk  af  den.  Nedenfor  klukker  Victoria  Nyanzas  melodiske 
Bølgeskvulp,  men  der  oppe  blæser  altid  en  jævn,  forfriskende 
Brise,  der  gør  Varmen  mindre  følelig.  Husene  ligger  langt  fra 
hinanden,  thi  Haverne  er  herskabeligt  anlagte.  Og  det  er  fra 
dem,  det  lyser.  Rødt,  hvidt,  blaat  eller  violet  i  alle  Toner;  alle 
den  tropiske  Floras  farverige  Repræsentanter  synes  at  have  sat 
hinanden  Stævne  her.  Gennem  det  frodige  grønne  snor  Gan- 
gene sig  som  hvide  Baand  op  imod  den  høje  Bakke,  hvor  Gu- 
vernørens rummelige  Bolig  pranger  i  fornem  Afsondrethed.  Og 
paa  Toppen  vajer  tillidindgydende  Union  Jack.  ,,Her  er  Or- 
den i  Tingene",  synes  den  at  sige.  „Her  kan  I  sove  trygt.  Men 
jeg  finder  mig  ikke  i  nogensomhelst  Næsvisheder  hverken  fra 
den   ene   eller   den   anden   Kant." 

Det  passede  imidlertid  ikke  helt,  thi  de  saakaldte  lake-flies, 
en  Slags  ufarlige  Myg,  unddrog  sig  dens  Kontrol  og  plejede 
hver  Aften  at  optræde  ualmindelig  nærgaaende.  I  hele  Skyer 
kom  de  ude  fra  Søen,  idet  de  trængte  sig  ind  overalt,  selv  gen- 
nem Moskitonettenes  tætte  Masker,  og  slukkede  ovenikøbet  ofte 
Lamperne  i  deres  skamløse  Frækhed.  De  Indfødte  fanger  dem 
i  kræmmerhuslignende  Kurve,  som  de  svinger  over  Hovedet  i 
et  Reb.  Naar  Kurven  er  fuld  af  de  kravlende  Insekter,  gaar 
de  fornøjede  hjem  og  bager  Boller  af  dem,  hvad  der  anses  for 
noget  meget  fint.    Omtrent  som  Franskbrød  hos  os. 

Det  faldt  i  den  konstituerede  Guvernør,  Mr.  Jarvis',  Lod 
i  sin  Chefs  Fravær  at  sørge  for  vor  legemlige  Velfærd.    Og  i 

hans  gæstfri  Hjem,  beliggende  paa  et  lille  Næs  i  Søen,  tilbragte 
vi  nogle  ganskevist  hyggelige,  men  alligevel  højst  ufrivillige 
Ventedage.  Vi  kunde  imidlertid  takke  ham  for,  at  de  ikke  blev 
ved  i  det  uendelige,  men  blev  holdt  indenfor  en  rimelig  Grænse. 
Imod  Forventning  var  nemlig  intet  ordnet  til  Ekspeditionens 
videre  Fremme.  Skønt  den  professionelle  Jæger  havde  været 
der  lang  Tid  i  Forvejen  netop  for  at  lægge  alt  tilrette,  var 
Sporene  af  hans  Virksomhed  lig  med  Nul.  Ingen  Biler,  ingen 
Bærere.  Og  dog  havde  han  bedyret,  at  alt  var  klappet  og  klart, 
da  vi  forlod  Nairobi.  Vi  havde  endvidere  regnet  med  at  kunne 
befordre  hele  Safarien  (Karavanen)  per  Bil  til  M'barara,  maaske 
endog  til  Kabale.  Det  var  allerede  ordnet  og  skulde  gaa  saa 
let,  havde  han  sagt.  Nu  viste  det  sig,  at  Lastbiler  kun  kunde 
naa  frem  til  Masaka,  og  selv  det  var  vanskeligt  paa  Grund  af 
de  svage  Broer,  I  bedste  Fald  kunde  man  fortsætte  med  en  lille 
Ford. 

—  Har  De  sagt  Besked  om  Bærere  i   Masaka? 

—  Nej. 

—  Har  De  tænkt  paa  Posho  (Mad),  Ris,  Skillemønt  — 
og  tusind  andre  Smaating,  som  hører  til  daglige  Fornøden- 
heder ? 

—  Nej. 

Det  var  en  daarlig  Start.  Takket  være  Myndighedernes 
Imødekommenhed  gik  det  dog  altsammen  lidt  efter  lidt  i  Or- 
den. Men  der  var  en,  som  ikke  forblev  længe  i  Ekspeditionens 
Tjeneste,  og  det  var  Jægeren.  Han  havde  drevet  det  for  vidt 
i  sin  fuldstændige  Mangel  paa  Fremsyn  og  Tilsidesættelse  af 
de  simpleste  Pligter  —  for  slet  ikke  at  tale  om  andre  af  hans 
Meriter.  Og  han  vendte  hjem,  hurtigere  end  han  nogensinde 
havde  tænkt  sig.  Thi  det  er  bedre  at  være  alene  i  Vildmarken 
end  sammen  med  Folk,  man  ikke  kan  stole  paa. 

Allerede  i  Masaka  udfyldtes  hans  Plads  af  en  derboende 
^^ybygger,  Mr.  Carr,  som  beholdt  Bestillingen  lige  til  Irumu. 
Det  var  en  typisk  Britte,  senet,  haardfør,  ligefrem  og  rask  til 
alt,  hvad  der  smagte  af  Eventyr.  Han  havde  fuldstændig  Ele- 
fantdille. Blot  man  nævnte  Navnet  paa  disse  Tykhuder,  lyste 
hans  Øjne  som  to  Glædesblus.  Han  blev  os  imidlertid  en  hyg- 
gelig og  paalidelig  Kammerat,  som  vi  aldrig  kom  til  at  for- 
tryde,  at  vi   havde  taget  med. 

Her  i  Entebbe  traf  vi  ogsaa  en  af  de  to  belgiske  Officerer, 
der  af  Regeringen  var  beordret  til  at  følge  med  gennem  Kongo. 
Lidet  anede  vi  til  at  begynde  med,  hvilken  uvurderlig  Ledsa- 
ger vi  havde  faaet  i  Major  Max  Weiler.  Jæger  var  han  gan- 
ske vist  ikke,  men  han  var  en  Gentleman  lige  til  Fingerspid- 
serne og  et  gemytligt,  jovialt  og  hjertensgodt  Menneske,  hvad 
der  er  nok  saa  vigtigt.  Hans  aldrig  svigtende  humoristiske  Sans 
og  hans  gode  Humør  skulde  i  Fremtiden  sprede  Glæde  om  Lejr- 
baalene,  hvor  de  end  knitrede.  Hed  Carr's  Kæphest  Elefanter, 
saa  var  Majorens  af  en  langt  fredeligere  Art:  Bridge.  For 
hans  egen  Skyld  beklager  jeg  blot,  at  han  saa  sjældent  fik  redet 
den.  I  hvert  Fald  havde  jeg  for  det  meste  vigtigere  —  og 
mere  morsomme  —  Ting  at  tænke  paa  under  Vandringen  gen- 
nem Afrika.  Mindst  af  alt  var  jeg  taget  derned  for  at  slaa 
Tiden  ihjel. 

Imidlertid  blev  alt,  hvad  der  var  af  Biler  i  Entebbe  og 
Kampala,  mobiliseret:  nogle  tunge  Lastvogne  og  en  lille  Ford, 
der  led  af  svækkede  Kræfter.  Man  maa  ikke  forlange  for  meget 
af  de  firhjulede  i  Troperne;  deres  Helbred  staar  i  samme  For- 
hold til  Vejene  som  Menneskets  til  Klimaet.  For  ikke  at  tale 
om  den  brutale  Behandling,  de  er  Genstand  for  af  deres  sorte 
Chauffører.  Hvor  det  burde  skvulpe  med  Benzin,  findes  der 
ofte  kun  Olie.  Eller  hele  Beholdningen  er  fuld  af  Sand ;  hvil- 
ket ogsaa  hænder. 

Vi  begik  den  Uforsigtighed  at  lade  de  tunge  Vogne  køre 
forrest.  Resultatet  blev,  at  da  vi  selv  skulde  efter  med  den  lille 
Ford,  var  de  fleste  af  Broerne  allerede  kørt  næsten  helt  sønder 
og  sammen.  Der  var  ikke  andet  at  gøre  end  at  køre  udenom 
og  se  at  komme  igennem;  i  bedste  Tilfælde  gennem  Græs,  rpen 
oftest  gennem  sumpet  Jord,  hvad  der  altsammen  naturligvis 
ikke  bidrog  til  at  forhøje  Livslysten  hos  den  i  Forvejen  knur- 
rende Bil.  En  skønne  Eftermiddag  rullede  vi  i  hvert  Fald  ind 
i  Masakas  primitive  lille  Samfund,  hvor  der  for  første  Gang 
blev  slaaet  Lejr. 

At  en  tam  Elsdyrsko  og  en  halvvild  Bøffelkalv  græssede 
mellem  Teltstængerne  forringede  ingenlunde  ens  Nydelse  ved 
at  tage  det  luftige,  transportable  Hjem  i  Besiddelse.  De  pas- 
sede fortræffeligt  ind  i  Billedet  og  bidrog  til  at  forhøje  den 
udpræget  afrikanske  Stemning. 

Filmsfotografen  var  i  fuld  Virksomhed,  Boyerne  arbejdede 
i  deres  Ansigts  Sved  og  Kokken  bandede.  Han  havde  naturlig- 
vis glemt  Stegepanden  i  Kampala.  Ellers  vilde  han  ikke  have 
været  nogen  rigtig  Negerkok.  Saa  den  Dag  fik  han  ikke  lavet 
Mad.  Det  var  ogsaa  lige  meget,  for  D.  C.  Warn  (D.  C.  en 
almindelig  anvendt  Forkortelse  af  det  engelske  District-Com- 
missioner)  forbarmede  sig  over  vore  tomme  Maver  og  gav  os 
rigelig  Erstatning  for  den  glemte  Stegepande.  Men  hvad  der 
var  vigtigere:  han  havde  ogsaa  rekvireret  250  Bærere,  der 
skulde  ankomme  næste  Aften. 

Der  gik  to  Døgn  med  at  faa  vor  første  Lejr  nogenlunde  i 
Orden.  En  Del  af  vor  Bagage  maatte  vejes  og  pakkes  om  og 
Geværene  ses  efter.  Hver  havde  sit  at  tage  Vare  paa.  Boyerne 
blev  instrueret  om  deres  Pligter,  og  Fundis  syslede  med  Samler- 
kasser og  Sakse.  (Fundi  betyder  egentlig  Haand værker,  men 
bruges  i  Almindelighed  som  Benævnelse  paa  de  sorte  Flaaere). 
Først  den  tredie  Dags  Morgen  startede  Safarien  under  Latter 
og  Skraal  og  Musik  af  Bukkehorn  til  den  lange  Marsch  gen- 
nem Uganda. 

Den  ene  Dag  gik  omtrent  som  den  anden. 

I  en  endeløs  Gaasegang  snor  den  lange  Kæde  af  Bærere 
sig  Bakke  op  og  Bakke  ned.  Paa  Afstand  ser  den  næsten  ud 
som  en  vældig  Myresti.  Sommetider  er  Landskabet  brunbrændt 
og  ligner  en  Savanne,  sommetider  giftiggrønt  med  højt  Græs 
og  skyggefulde  Træer.  Hist  og  her  langs  Vejene  ligger  enkelte 
Hytter,  hvor  Hundene  gøer  og  Hønsene  kagler,  hvor  Børnene 
skriger.  Kvinderne  maler  Majs  og  Mændene  ser  til.  For  det 
kan  selvfølgelig  aldrig  falde  dem  ind  selv  at  bestille  noget. 

Lejrpladserne  er  i  Almindelighed  velholdte.  En  forbavsende 
Properhed  og  Orden  raader  overalt  indenfor  det  hegnede  Om- 
raade,  hvor  de  sorte  aldrig  faar  Lov  til  at  sætte  deres  Ben, 
undtagen  naar  de  har  et  eller  andet  Arbejde  at  udføre  der- 
inde. 

De  ligger  med  omtrent  30  Kilometers  Mellemrum  og  i  Al- 
mindelighed i  Nærheden  af  Landsbyerne.  Hver  Plads  har  sin 
Opsynsmand.  Indhegningen  bestaar  af  et  rummeligt  Areal  af 
stampet  Ler,  hvor  Teltene  slaas  op.  I  Midten  ligger  i  Al- 
mindelighed en  større  Bygning  af  Matetegræs  og  med  Straa- 
tag,  bestemt  til  Messe-  og  Forsamlingshus.    Under  Taget,  der 

skyder  sig  bredt  ud,  er  der  god  Plads  til  Bagagen,  hvor  den  kan 
stuves  sammen  i  Læ  for  Regnen.  I  Udkanten  af  Lejrpladsen 
ligger  endelig  en  Haandfuld  tarveligere  Hytter  til  Kokken  og 
Boyerne. 

Paa  Væggen  i  Forsamlingshuset  hænger  der  ofte  et  Opslag 
med  Angivelse  af  Prisen  paa  forskellige  Fødevarer  m.  m.  og 
ved  Siden  af  en  Advarsel  mod  Spirillumticks  eller  Kimputu, 
som  de  kaldes  i  Kongo.  De  smaa,  lumske  Blodmidder,  der  fører 
Feberen  ind  i  Blodet,  trives  særlig  godt  i  de  Indfødtes  mørke 
Hytter,  men  kan  undertiden  forvilde  sig  til  de  hvides  Lejr- 
pladser. Hele  Uganda  er  berygtet  paa  Grund  af  denne  Lande- 
plage. Sygdommen  slaar  sig  gerne  paa  Øjnene,  men  er  sjæl- 
dent dødelig.  Derimod  kan  Synsevnen  blive  nedsat  betydeligt 
for  længere  eller  kortere  Tid.  Mindst  fire  svære  Feberanfald 
maa  man  igennem.  Saa  forsvinder  Sygdommen  lidt  efter  lidt 
af  sig  selv. 

For  at  sætte  Læseren  ind  i  vort  afrikanske  Hverdagsliv 
skal  jeg  nu  prøve  paa  at  skildre  i  faa  Træk  en  almindelig 
Marschdag  med  Safarien.  Dagene  lignede  nogenlunde  hinan- 
den hele  Uganda  igennem,  og  derfor  vælger  jeg  en  i  Flæng. 

Det  er  paa  Ruten  Masaka-M'barara.  Den  lille  Fordbil, 
som  ganskevist  til  en  Begyndelse  var  os  til  megen  Nytte,  lader 
jeg  her  ganske  ude  af  Betragtning.  Det  var  en  Luksus;  den 
fulgte  os  kun  de  første  otte  Dage  og  kan  ingenlunde  siges  at 
høre  med  i  Billedet  af  en  Standarddag. 

I  Kyazanga  snorker  man.  En  Askari  holder  Vagt  ved 
Baalet  og  steger  for  at  holde  sig  vaagen  nogle  Bidder  raat  Anti- 
lopekød over  Gløderne.  Det  oser  brændt.  Halvmaanen  spre- 
der et  usikkert  Lys  over  Telte  og  Hytter.  Langt  borte  hyler 
en  Sjakal,  og  Klippegrævlingenes  skingrende  Skrig  skærer  nu 
og  da  gennem  Stilheden.  I  Kæret  nedenfor  Landsbyer  kvæk- 
ker Frøerne  af  fuld  Hals. 

Askarien  fryser.  Han  kryber  sammen  og  trækker  Tæppet 
bedre  op  over  Skuldrene  og  rykker  nærmere  til  Ilden.  For  det 
er   raakoldt  saa   tidligt   om   Morgenen. 

Endnu  en  Stund  betragter  han  sine  brunbrændte  Kødstyk- 
ker, vender  dem  og  lugter  til  dem.  En  ekstra  Portion  Posho 
er  altid  kærkommen.  Saa  skæver  han  op  mod  Stjernerne,  synes 
de  er  gaaet  en  tilstrækkelig  lang  Strækning,  siden  han  afløste 

sin  Forgænger,  og  skrider  saa  betænksomt  hen  imod  Køkkenet. 
Klokken   er  omtrent   fire. 

Snart  antyder  et  heftigt  Ordskifte  tilligemed  Raslen  af 
Kasseroller,  at  Kokken  er  kommet  paa  Benene.  Han  rager 
nogle  Sager  til'  sig,  sparker  til  et  Par  Bærere  og  er  snart  ude 
paa  Vejen  med  sin  lille  private  Safari,  hvis  Opgave  er  at  lave 
Frokost  paa  et  passende  Sted  nogle  Timer  længere  fremme.  Thi 
det  er  der  ikke  Tid  til  i  Lejren  ved  det  tidlige  Opbrud. 

Lidt  efter  lidt  bliver  der  Liv  ogsaa  i  de  andre  Hytter.  Man 
strækker  sig,  blæser  paa  Gløderne,  ruller  sine  Tæpper  sam- 
men og  smaasnakker  søvnigt.  Vandflaskerne  fyldes,  de  mere 
fremmelige  har   allerede  faaet   Cigaretten  tændt. 

Kl.  5  kommer  min  Boy  med  en  osende  Lampe  og  stiller 
en  Kop  varm  The  ved  Siden  af  Feltsengen. 

—  Bvrana   (Herre),  være  Tid  staa  op. 

Han  er  af  Bongostammen  og  taler  et  gebrokkent  engelsk, 
men,  for  at  skjule  eventuelle  Fejl,  saa  sagte,  at  man  knapt 
kan  høre  ham. 

—  Bwana,  chai  tayari,  Theen  er  færdig,  forsøger  han  igen, 
denne  Gang  paa  Kiswahili  og  rusker  for  en  Sikkerheds  Skyld 
kejtet  i  Moskitonettet. 

I  et  Nu  er  jeg  lysvaagen  og  kravler  ud.  En  Dukkert  i 
Vandfadet,  og  Paaklædningen  er  rask  fra  Haanden,  Naar  man 
ikke  behøver  at  tænke  paa,  hvad  man  skal  iføre  sig,  er  det  en 
smal  Sag  at  blive  færdig.  Skjorte,  Shorts,  Strømper,  Støvler 
og  Puttees  —  det  er  alt. 

Imidlertid  er  Teltet  undergaaet  en  Forvandling.  Senge- 
tøjet er  rullet  sammen,  Bordet  og  Stolen  taget  fra  hinanden 
og  puttet  i  en  stor  Sæk.  Udenfor  arbejder  man  allerede  med 
at  løsne  Teltstængerne,  medens  Larmen  fra  Bærerne,  der  er 
hidkaldt  af  Bukkehornet,  stiger   for  hvert   Minut. 

Da  jeg  træder  ud,  tændes  just  det  første  svage  Gry  over 
Bjergaasene.  Et  Øjeblik  efter  ligger  mit  Telt  allerede  paa 
Jorden.  Det  gør  til  at  begynde  med  Indtryk  af  at  være  et 
genstridigt  Virvar  af  Stænger,  Lærred  og  Liner,  men  bliver 
paa  forbavsende  kort  Tid  rullet  sammen  i  en  pæn  Bylt. 

Paa  den  aabne  Plads  ligger  hele  Bagagen  paa  Rad,  og  mel- 
lem den  snor  Kofias  slanke  Skikkelse  sig.  Han  ser  efter,  om 
alt  er  i  Orden,  og  at  ingenting  mangler.    Bærerne  sidder  sam- 

menkrøbne  og  venter.  Paa  et  givet  Tegn  styrter  de  sig  over 
Bagagen,  mens  de  snakker  og  skændes.  Hver  af  dem  vil  helst 
have  den  mindste  af  Byrderne,  for  det  maa  jo  være  den  letteste. 
Men  hvis  der  tilfældigt  skulde  være  Ammunition  i  Kassen, 
kommer  de  bittert  til  at  fortryde  deres  Iver,  thi  den  mange 
Gange  større  men  halvtomme  Samlerkasse  ved  Siden  af  havde 
blot  været  halvt  saa  tung.  Det  trækker  op  til  Slagsmaal.  Jeg 
gaar  derhen  og  fælder  en  salomonisk  Dom  paa  svensk,  som  jo 
ingen  forstaar.  Men  saa  stor  er  den  hvide  Mands  Autoritet,  at 
naar  han  blot  siger  et  eller  andet,  selv  paa  et  uforstaaeligt 
Sprog  og  med  tydelige  Gestus  viser,  hvad  han  vil,  bøjer  de  sig 
godvilligt  for  Afgørelsen.  Bwana  har  naturligvis  Ret.  Saa  er 
den  Ting  i  Orden. 

Fundis  kommer  tilbage  med  Fælderne,  hvor  Nattens  Fangst 
endnu  dingler:  forskellige  Slags  Rotter,  Spidsmus  m.  m.  Efter- 
haanden  er  alle  hvide  færdige  og  nikker  adspredt  Godmorgen. 
Gyldenstolpe  har  en  lille  Botaniserkasse  i  Handen,  Filmsfoto- 
grafen  blot  sin  Vandringsstav.  Bagved  ham  venter  tre  Bærere 
med  Kameraer  og  Stativer  paa  Hovedet. 

Jeg  gaar  foran.  For  at  være  alene  i  den  kølige,  dæmrende 
Morgen  gaar  jeg  stærkt  til  og  har  snart  ladt  de  andre  langt 
bag  mig.  ,,Nu  løber  han,"  siger  de  og  ler  til  hinanden.  De 
to  Bøssebærere  skynder  sig  efter  mig.  Den  ene,  Kongoni,  af 
Wakambastammen,  har  35oeren  slængt  over  Skulderen.  Den 
anden,  Assomani,  af  Mbwarestammen,  bærer  idag  blot  en  Fugle- 
bøsse, thi  farligt  Storvildt  venter  jeg  ikke  nu  til  Morgen.  El- 
lers plejer   han   at   have   den   tunge   Dublet. 

De  repræsenterer  to  vidt  forskellige  Typer.  Kongoni  slank, 
mager  med  langagtigt  Ansigt  og  uendelig  spinkle  Haandled, 
tændstikstynde  Arme  og  Ben ;  Assomani  mere  undersætsig,  bred- 
skuldret, fladnæset  og  med  et  næsten  firkantet  Hoved.  Han 
er  ikke  ulig  en  Gorilla  i  forskønnet  Udgave.  Men  flinke  og 
paalidelige  er  de  begge  to,  allerede  for  syv  Aar  siden  stod  de 
deres  Prøve  i  Dyst  med  Storvildt  paa  Sletterne  omkring  Nairobi. 
Dumdristige  Jægere  og  utrolig  dygtige  til  at  spore  Vildtet. 
Særlig  Kongoni  —  den  intelligenteste  af  dem  —  er  i  Besid- 
delse af  en  fænomenal  Synsevne.  Han  saa  ofte  Vildt,  hvor  jeg 
ikke    engang    med    Prismekikkerten    kunde    opdage    andet    end 

Græs  og  først  senere  —  maaske  for  sent  —  maatte  indrømme, 
at  han  virkelig  havde  haft  Ret. 

Til  at  begynde  med  faldt  det  vanskelig  at  gøre  sig  for- 
staaelig.  Men  ved  Hjælp  af  en  ganskevist  noget  mangelfuld 
Kiswahiliparlør  og  ved  den  daglige  Omgang  gik  det  efterhaan- 
den  taaleligt,  —  hvilket  dog  ikke  forhindrede,  at  da  jeg  en- 
gang spurgte  en  af  dem,  om  han  havde  det  bedre,  efter  et  kort- 
varigt Feberanfald,  svarede  han  fornærmet,  at  Muhamedan- 
ismen var  den  eneste  Religion,  der  duede.  Paa  Grund  af  mit 
Ukendskab  til  Sproget  var  jeg  nemlig  kommet  til  at  spørge, 
om  han  var  Kristen. 

Vejen  ligger  øde  foran  os.  Alt  er  højtideligt  stille.  Kun 
Vandringsstavens  Dupsko  klirrer  mod  Jorden.  Nu  stiger  Solen 
over  nærmeste  Bjergaas  og  oplyser  Omgivelserne.  Det  er  et 
brunbrændt  Parklandskab.  Halvhøjt  Græs,  der  flere  Steder 
er  sortsvedet  af  Præriebrand,  Klynger  af  grønne  Træer,  kød- 
fulde Euphorbiaer  og  enkelte  Akacietræer.  Langs  selve  Stien 
er  Græsset  højere  og  saftigere.  Nu  og  da  løber  en  Perlehøne 
med  Fortvivlelsens  Mod  fra  den  ene  Side  af  Vejen  til  den  anden, 
eller  en  Frankolin  letter.  Da  kan  det  ske,  at  jeg  river  Hagl- 
bøssen fra  Assomani  og  lover  Messen  en  god   Middag. 

Livet  begynder  at  vaagne.  Fra  Træerne  lyder  den  morgen- 
friske Kvidren.  Honningfuglene  lyser  røde,  grønne  og  blaa  i 
alle  Regnbuens  Farver.  Blaakrager,  Pisangædere,  Sporegøge, 
Duer,  Viber  og  Snepper  synes  at  have  kastet  deres  Kærlig- 
hed netop  paa  denne  Egn,  thi  de  forekommer  i  utallige  Mæng- 
der. Men  dem  overlader  jeg  som  Regel  til  Gyldenstolpe  eller 
Ruddle,  for  jeg  synes,  det  er  Synd  at  skyde  disse  harmløse  og 
smukke  Væsner. 

Pludselig  føler  jeg  et  Ryk  i  min  Arm  og  stanser  brat.  Det 
er  Kongoni,  der  har  faaet  Øje  paa  en  lille  Antilope  ikke  langt 
fra  Vejen.  Den  er  som  skabt  til  Mad  for  Boyerne.  Det  før- 
ste Skud  —  rundt  forbi!  Men  Maalet  er  saa  venligt  blot  for- 
bavset at  kigge  paa  mig  uden  at  rører  sig  ud  af  Stedet,  og  efter 
det  andet  Skud  ligger  den  der.  Vi  trækker  den  ud  paa  Vejen 
og  binder  en  Seddel  paa  Hornene  med  Besked  til  Konserva- 
toren, at  han  skal  sørge  for,  den  kommer  med  til  næ'ste  Lejr. 

Og  saa  gaar  det  videre  frem;  med  trættende,  endeløse  Stig- 
ninger,  over  udtørret  Sumpjord   og  øde   Sletter.    Før   i   Tiden 

var  Uganda  et  vildtrigt  Land.  Men  saa  kom  Kvægpesten,  en 
Slags  Mund-  og  Klovesyge,  der  gjorde  rent  Bord  i  store  Dele 
af  Landet  og  hærgede  i  lige  høj  Grad  blandt  Tamkvæget  og 
Vildtbestanden.  De  Indfødte  mistede  deres  dyrebare  Malke- 
køer, og  Antiloperne  døde  i  hele  Flokke.  Omraader,  der  før 
havde  vrimlet  af  Liv,  blev  lige  med  ét  lagt  fuldstændig  øde. 
Myndighederne  stod  ganske  magtesløse  overfor  Pestens  Hær- 
gen. Sidste  Gang,  den  grasserede,  var  i  191 8.  Siden  den  Tid 
er  Landet  ikke  nær  saa  rigt  som  før. 

Ved  Ottetiden  træffer  jeg  den  tvære  Kok  ved  en  lille  Bæk. 
Mellem  to  store  Stene  brænder  et  lille  Baal,  og  Thekedlen 
synger.  Ved  Siden  af  staar  Grøden  allerede  færdig,  og  en 
Pande  med  stegt  Mpala-Lever  sender  sin  indbydende  Lugt  op 
mod  Himlen. 

Lidt  efter  har  de  andre  indhentet  os.  Maden  er  snart  spor- 
løst  forsvundet.    Morgenturen  giver  god  Appetit. 

Efter  en  halv  Time  fortsætter  vi.  Men  nu  er  Solen  kom- 
met højere  paa  Himlen,  og  Varmen  begynder  at  blive  mere 
følelig. 

En  efter  en  pibler  Sveddraaberne  frem  paa  Næsen.  Støv- 
lerne er  tunge  som  Bly.  Vejen  synes  uden  Ende.  Hist  og  her  ser 
vi  et  Glimt  af  en  Oribi  eller  Topi.  Men  lad  dem  være  i  Fred, 
vi  har  Mad  nok. 

Da  Solen  stod  i  Zenit,  fik  vi  endelig  den  næste  Lejrplads  i 
Sigte.    Det  er  Lyantonde. 

Nogle  sorte  Fyre  møder  op  ved  Indgangen  og  hilser  os  paa 
et  ubegribeligt  Sprog.  I  en  Kurv  har  de  Æg,  og  over  Skulderen 
paa  en  af  dem  hænger  et  Knippe  Høns  med  sammenbundne  Ben 
og  Hovedet  nedad.  Nogen  Forening  til  Dyrenes  Beskyttelse 
findes  der  ikke  i  Uganda. 

Jeg  giver  dem  et  Tegn  om  at  vente  og  sætter  mig  i  Skyggen 
af  Messebygningen.  En  Stump  Chokolade  bliver  fundet  frem 
af  Patrontasken,  og  nu  er  det  rart  at  have  sin  Vandflaske  urørt 
og  fuld  af  kold  The.  Over  Pladsen  danser  Sommerfugle  med 
straalende  Vinger,  og  over  Græsset  udenfor  summer  pludselig 
en  vældig  Græshoppesværm,  der  bringer  Tanken  hen  paa  den 
ene  af  Ægyptens  syv  Plager. 

Lidt  efter  lidt  begynder  Safarien  at  indfinde  sig.  De  kraf- 
tigste Bærere  ankommer  først.    Undermaalerne  kommer  drys- 

sende  bagefter  i  en  lang  Hale.  Kroppene  glinser  af  Sved,  og 
Humøret  staar  temmelig  lavt.  Det  er  ingen  Leg  at  bære  25  kg. 
paa  Hovedet  over  30  km.  En  efter  en  bliver  Byrderne  lagt  paa 
Jorden,  og  Mændene  synker  udmattede  sammen  paa  det  første 
det  bedste  skyggefulde  Sted.  Sidst  ankommer  Kofia,  der  har  set 
efter,  at  der  ikke  er  blevet  glemt  noget. 

Og  saa  bliver  der  Liv  igen.  Temmelig  ublidt  sparkes  de 
trætte  Negere  op  og  maa  hja^pe  til  med  at  rejse  Teltene,  for  vi 
skal  ikke  længere  idag.  En  Trop  sendes  efter  Vand,  en  anden 
efter  Brænde.  Og  inden  en  Time  er  alting  i  Orden,  og  Pladsen 
er  atter  rolig.  Blot  Kokken  arbejder  med  en  sejg  Vandbuk  til 
Lunch,  og  Boyerne  dækker  Bord. 

En  lille  gestikulerende  Gruppe  har  samlet  sig  om  Distriktets 
D.  C,  der  er  fulgt  med  her  til.  Og  ved  Bordet  faar  vi  at  vide, 
hvad  der  var  i  Vejen. 

Omtrent  en  Time  herfra  er  der  en  Bøffelhjord,  der  er 
iagttaget  senest  i  Morges.  Nu  spørger  de  sorte,  om  de  hvide 
Herrer  ikke  har  Lyst  til  at  skyde  Proviant  til  Safarien ;  selv- 
følgelig er  det  Meningen,  at  det  i  Grunden  er  Landsbyen,  der 
ønsker  Kød. 

Efter  nogen  Tids  Raadslagning,  Shauri,  som  den  gængse 
Betegnelse  er  over  hele  Øst-  og  Centralafrika,  bryder  vi  op  igen. 
Førerne  er  stive  efter  den  lange  Morgenmarsch,  og  Bøssebæ- 
rerne føler  sig  skammelig  snydt  for  deres  Siesta.  Men  da  de 
hører,  at  det  er  „Mbogo"  (Bøffel),  det  gælder,  kommer  der 
Liv  i  Øjnene  og  Jagtlysten  vaagner.  Storvildt  har  de  altid 
Mod  paa. 

Og  saa  begiver  vi  os  nogle  Stykker  ud  for  at  se  paa  Hjorden. 
Himlen  er  nu  overtrukket  af  et  tyndt  Flor,  der  lidt  efter 
lidt  bliver  tættere.  Det  er  trykkende  og  fugtigt.  Vi  gaar 
omtrent  vinkelret  paa  vores  Marschrute.  En  sort  Vejviser  gaar 
i  Spidsen.  Nu  og  da  maa  vi  stride  os  igennem  store  Græs- 
hoppesværme, der  frembringer  en  ejendommelig  raslende  Lyd; 
i  Millionvis  sværmer  de  omkring  os. 

Efter  at  have  spadseret  en  Timestid  faar  vi  ganske  rigtig 
Øje  paa  Bøflerne  ovre  paa  den  anden  Side  af  en  Kløft.  I  Kik- 
kerten kan  man  se,  at  der  er  et  Par  ret  gode  Tyre  i  Flokken,  der 
ialt  er  paa  otte  Stykker. 

Men  i  samme  Øjeblik  bryder  Uvejret  løs.    Med  usædvanlig 

Hurtighed  er  det  trukket  sammen,  og  et  voldsomt  Skybrud  be- 
gynder, efterfulgt  af  Lyn  og  rullende  Torden.  I  Løbet  af  et 
Øjeblik  er  vi  pjaskvaade. 

Strenge  Herrer  plejer  imidlertid  ikke  at  regere  længe.  Lige- 
saa  pludselig,  som  den  er  brudt  løs,  hører  Regnen  op,  og  vi 
fortsætter  henimod  Bøflerne,  der  har  søgt  Læ  under  nogle 
tætte  Træer. 

Krybende  paa  Hænder  og  Fødder  bugter  vi  os  frem  gennem 
det  vaade  Græs  og  har  dem  snart  indenfor  Skudvidde. 

Da  bliver  den  nærmeste  Tyr  urolig,  stikker  Mulen  i  Vejret, 
vejrer  og  stirrer  længe  i  Retning  af  os.  Det  er  tydeligt,  at  den 
har  faaet  Færten  af  os.  De  andre  følger  dens  Eksempel  og  gør 
Mine  til  at  vende  om.  Deres  Kroppe  er  som  blanktpoleret 
Ibenholt  efter  Regnen,  og  Mulerne  skinner  graablaa.  De  væl- 
dige Horn,  som  hos  den  afrikanske  Bøffel  dækker  Panden  lige 
ned  til  Øjnene,  bidrager  til  at  gøre  Dyret  til  Inkarnationen  af 
ubændig  Styrke.  Bøffelen  er  en  af  Vildmarkens  mest  impone- 
rende Beboere.  Mennesket  synes  pludselig  saa  lille  og  hjælpeløst 
overfor  al  denne  utæmmede  Styrke.  Næven  griber  uvilkaarlig 
fastere  om  den  dobbeltløbede  Riffel,  medens  den  Haand,  der  er 
fri,  føler  efter,  om  Reservepatronerne  sidder  let  tilgængelige  i 
Bæltet. 

Saa  knalder  det.  Hjorden  gør  lynsnart  omkring  og  sætter 
afsted  i  Galop.  Snart  er  den  forsvundet  mellem  Buske  og  højt 
Græs.    Men  et  tydeligt  Blodspor  viser,  at  Tyren  er  saaret. 

Vi  maa  efter  den.  En  skamskudt  Bøffel  er  ikke  til  at  spøge 
med,  jeg  personlig  har  i  saa  Henseende  ret  ubehagelige  Erfa- 
ringer. De  har  den  kedelige  Vane  pludselig  at  vige  af  fra  deres 
eget  Spor,  vente  i  et  tæt  Krat  og  saa  falde  den  forfølgende  Jæ- 
ger i  Ryggen.  Thi  angribe  gør  de  næsten  altid,  hvis  Kræfterne 
strækker  til. 

Denne  her  beredte  os  imidlertid  ikke  større  Vanskeligheder. 
Efter  at  have  fulgt  dens  Spor  en  kort  Tid  fandt  vi  den  meget 
rigtig  i  et  Buskads,  men  ude  af  Stand  til  at  gøre  nogen  Ulykker. 
Den  skævede  ganskevist  arrigt  til  os,  men  en  Kugle  i  Panden 
satte  en  Gang  for  alle  et  Punktum  for  dens  Tilværelse. 

Nu  dukkede  Førerne  frem  igen.  De  havde  forsigtigt  holdt 
sig  i  Baggrunden,  saa  længe  Jagten  stod  paa,  men  gik  nu  gra- 
vitetiske og  selvbevidste  hen  til  det  faldne  Dyr,  da  det  ikke  mere 

kunde  gøre  dem  nogen  Fortræd.  Glæden  gik  over  alle  Bredder. 
Thi  nu  vilde  der  vanke  Kød  i  lange  Baner,  og  hele  Landsbyen 
vilde  gøre  sig  tilgode  i  de  nærmeste  Dage.  Kraniet  indlemmedes 
i  vore  Samlinger,  Tungen  og  Halen  genfandt  vi  i  Suppen  Da- 
gen efter. 

Det  begyndte  allerede  at  skumre,  da  Jægerne  atter  traadte 
indenfor  Lejrpladsens  lave  Hegn.  Bærerne  sidder  i  en  lang 
Række  lige  udenfor  og  faar  netop  deres  Posho,  bestaaende  af 
Majs  og  Matama  (en  Slags  Boghvede).  I  mit  Telt  er  Lampen 
tændt,  og  jeg  ser  Sahle  bevæge  sig  katteagtigt  derinde. 

I  en  Haandevending  faar  jeg  de  vaade  Klæder  af  og  boltrer 
mig  med  Velbehag  i  et  varmt  Sædebad,  ganskevist  gult  som 
Bouillon  men  alligevel  forfriskende.  Det  er  maaske  det  bedste 
Øjeblik  paa  hele  Dagen.  Særlig  i  Troperne  spiller  Hygiejnen 
en  meget  stor  Rolle.  Og  Bade  er  her  mere  end  ellers  ensbety- 
dende med  Sundhed. 

Medens  Kongoni  og  Assomani  renser  Geværerne,  faar  jeg 
Dagbogen  frem  og  gør  de  fornødne  Optegnelser  om  Stedet,  om 
Mennesker  og  Dyr  m.  m.  Thi  det  er  af  Betydning  ikke  at 
komme  bagud  med  det. 

Klokken  syv  er  Middagsbordet  dækket,  og  Ekspeditionen 
samles  for  at  diskutere  Dagens  Begivenheder  og  lægge  Program- 
met for  den  næste  Morgen.  Lamperne  kaster  deres  hvide  Ringe 
paa  den  fedtede  Dug,  men  iøvrigt  ligger  Messen  i  et  usikkert 
Halvlys,  hvori  Boyernes  sorte  Kroppe  bevæger  sig  spøgelses- 
agtigt, og  Skyggerne  danser  paa  Væggene  omkap  med  Natsvær- 
mere og  andre  flyvende  Insekter.  Hvis  de  bliver  altfor  nær- 
gaaende,  havner  de  ubarmhjertigt  i  Konservatorens  Blikdaase, 
der  staar  ved  Siden  af  hans  Tallerken. 

Da  jeg  ved  Ottetiden  kommer  udenfor  igen,  knitrer  Lejr- 
baalene  muntert  til  alle  Sider.  I  Midten  brænder  det  største, 
det,  der  ikke  maa  gaa  ud  før  ved  Daggry,  og  omkring  det  sidder 
nogle  Askaris  og  Fundis  og  steger  Bøffelkød.  Boyerne  har  deres 
Baal  længere  borte  og  lytter  til  Bøssebærernes  Hgesaa  omstænde- 
lige som  drastiske  Beretning  om  Dagens  Jagteventyr.  De  holder 
hver  især  paa  sifi  Herre,  og  der  opstaar  en  livlig  Diskussion. 
Udenfor  Indhegningen  flammer  det  næsten  allevegne  fra  Bæ- 
rernes Baal,  hvor  de  i  Smaagrupper  tillaver  deres  simple  Maal- 
tid.   En  rigtig  Neger  spiser  aldrig  mere  end  én  Gang  om  Dagen, 

nemlig  efter  Solnedgang.  Blot  han  faar  Vand,  kan  han  und- 
være Mad  fra  den  ene  Aften  til  den  næste  og  alligevel  bære  sin 
tunge  Byrde  paa  Hovedet.  Naturfolkene  i  Almindelighed  stiller 
i  saa  Henseende  ligefrem  latterlig  smaa  Krav.  Men  de  er  ogsaa 
for  Størstedelen  spinkelt  byggede  med  indsunket  Bryst,  opsvul- 
mede Maver  og  tynde  Arme  og  Ben.  Ved  den  mindste  Sygdom 
eller  Modgang  giver  de  straks  fortabt  og  lægger  sig  til  at  dø, 
bedst  som  de  staar  og  gaar.  Ved  saadanne  Lejligheder  maa  man 
ligefrem  med  Vold  og  Magt  prøve  paa  at  faa  dem  til  at  forstaa, 
at  kun  et  fortsat,  ihærdigt  Arbejde  kan  klare  Situationen  og 
redde  deres  Liv. 

Jeg  tager  en  Feltstol  hen  til  det  nærmeste  Baal  og  ryger  min 
Pibe  ud.  Luften  er  varm,  Moskitoerne  summer,  foroven  hvælver 
Tropernes  Himm.el  sin  fløjlssorte  Kuppel,  hvor  Sydkorset  staar 
paa  skraa  helt  nede  ved  Horisonten.  Tankerne  iler.  Til  at  be- 
gynde med  holder  de  sig  til  de  Egne,  der  nærmest  udgør  Eks- 
peditionens Maal.  Der  er  langt  igen.  Afrika  er  kæmpestort. 
Stierne  endeløse.  Og  jeg  føler  det  indirekte  Ansvar  for  mine 
Ledsageres  Liv  og  Helbred  hvile  som  en  tyngende  Byrde  paa 
mit  Sind.  .  .  .  Det  gælder  jo  ogsaa  om  at  opnaa  et  godt  Re- 
sultat. Mulighederne  for  og  imod  er  omtrent  lige  store.  Men 
alle  er  besjælede  af  Arbejdslyst  og  glad  Tillidsfuldhed.  Derfor 
har  jeg  det  bedste  Haab. 

Pludselig  tager  Tankerne  en  anden  Retning.  I  et  Kæmpe- 
spring er  de  hos  en  blaaøjet  Dreng,  som  kan  le  saa  sødt  og  kæle 
for  sin  Fader  som  ingen  anden.  Jeg  gad  nok  vidst,  hvordan  det 
ser  ud  derhjemme,  om  det  gaar  godt  for  ham  i  Skolen,  om  han 
er  blevet  flink  til  at  staa  paa  Ski,  og  om  Humøret  stadig  er  lige 
straalende.  Er  der  Sne  og  Is  og  Rimfrost,  gnistrende  Vinter- 
vejr med  Snefog  over  Strømmen?  Og  hvad  mon  alle  de  andre 
kære  deroppe  i  det  mørke,  vinterlige  Nord  foretager  sig?  Det 
vil  vare  længe,  meget  længe,  inden  jeg  faar  dem  at  se  igen; 
nogle  af  dem  aldrig  mere  maaske.  Liv  og  Død  raader  vi  ikke 
over.  Hvem  kan  læse  i  Stjernernes  Bog,  hvad  Skæbnen  har  be- 
redt os?  Alle  vandrer  vi  mod  det  samme  dunkle  Maal,  og  ingen 
af  os  ved,  hvad  Morgendagen  bærer  i  sit  Skød. 

Nogen  raaber  et  søvnigt  Godnat,  der  kalder  mig  tilbage  til 
Virkeligheden,    nærmere    bestemt    et    Lejrbaal    i    Lyantonde    i 

Uganda  i  Centralafrika.  Klokken  er  over  halv  ni  og  altsaa 
langt  over  Sengetid. 

Jeg  banker  Asken  ud  af  Piben,  og  lidt  efter  ligger  jeg  inde 
under  Moskitonettet,  hvor  det  ikke  varer  længe,  inden  alting 
rundt  om  glider  bort  under  Indvirkning  af  Verdens  bedste  og 
mest  styrkende  Medicin:  Søvnen. 

Ja,  saadan  omtrent  gaar  Dagene  i  hurtigt  Tempo,  den  ene 
efter  den  anden  med  skiftende  Jagtheld  og  Fangst.  Sommetider 
løsnes  der  ikke  et  Skud,  sommetider  kommer  der  paa  én  Gang 
saa  mange  Eksemplarer  til  Samlingerne,  at  Konservatoren  og 
Fundis  maa  arbejde  til  langt  ud  paa  Natten.  Hver  Morgen 
bliver  Teltet  taget  ned  for  om  Eftermiddagen  igen  at  rejses 
paa  en  ny  Plads.  Alting  gaar  tilsidst  mekanisk.  Hver  Mand 
kender  sit  Arbejde.  Og  med  frejdigt  Mod  drager  vi  Dag  for 
Dag,  Time  for  Time  længere  ind  i  Ødemarken. 

Den  22.  Januar  passerede  Ekspeditionen  Mbarara  og  var 
akkurat  en  Uge  senere  samlet  i  Kabale. 

Gyldenstolpe  og  jeg  ankom  dertil  nogle  Dage  i  Forvejen 
efter  indtrængende  Opfordring  af  den  derværende  D.  C,  Cap- 
tain Philipps,  om  at  komme  hurtigst  muligt  for  at  træffe  For- 
beredelser til  den  videre  Fremrykning  over  Bjergene.  Der  var 
meget,  der  skulde  tages  Bestemmelse  om:  en  detaljeret  Marsch- 
plan.  Bærere,  Posho,  Vejvisere  m.  m. 

Vi  var  derfor  lumpne  nok  til  at  lade  Hovedsafarien  skøtte 
sig  selv ;  den  maatte  se  at  vinde  med,  som  den  bedst  kunde.  Vi 
gav  os  derfor  til  at  snakke  godt  for  Ford'en,  for  at  faa  den  til 
at  holde  ud  endnu  150  km.  trods  skrøbelige  Broer  og  sumpede 
Kær.  Og  vi  satte  os  i  Bevægelse,  ikke  uden  daarlig  Samvittig- 
hed, fulgt  af  de  andres  misundelige  Blikke. 

Om  Morgenen  øsregnede  det,  hvilket  betydeligt  formørkede 
Udsigterne  til  at  naa  frem  inden  Aften.  Thi  Vejen,  der  i  sig 
selv  ikke  var  for  god,  vilde  naturligvis  overstige  Bilens  Kræfter. 
Teltgrejer  var  der  ikke  Plads  til  i  den  lille  Vogn,  og  under  disse 
Forhold  at  overnatte  under  aaben  Himmel  tiltalte  os  ikke.  Det 
skulde  imidlertid  hellerikke  blive  nødvendigt,  thi  allerede  i  Lø- 
bet af  en  Time  klarede  Vejret  op,  og  vi  aandcde  lettere. 

Den  første  Halvdel  af  Vejen  var  jævn  og  god.  Landet  var 
tæt  befolket  og  dyrket.  Hist  og  her  mødte  man  Hjorder  af 
langhornct  Tamkv.æg  af  Ankoleracen.    Den  bedste  Føde,   Ind- 

byggerne  i  denne  Egn  ved,  er  Mælk.  Og  for  en  Ko  kan  man 
købe  to  Kvinder,  om  galt  skal  være.  Jo  større  Hjorderne  er, 
des  fornemmere  anses  Ejeren  for  at  være,  og  han  svinger  sig 
derved  ofte  op  til  en  ledende  Stilling  paa  Egnen,  En  velha- 
vende Mand  er  altid  tyk.  Hans  Koner  er  saa  fede,  at  de  knap 
kan  gaa.  Mælken  drikkes  først,  naar  den  er  blevet  sur  og  har 
taget  Smag  af  det  Kar,  hvori  den  opbevares.  Det  er  Skik  og 
Brug,  at  disse  Kar  først  omhyggeligt  vaskes  med  Kourin,  inden 
de  anvendes  efter  deres  Bestemmelse. 

Vi  kom  bl.  a.  forbi  en  Missionsstation,  som  saa  indbydende 
og  hyggelig  ud.  Der  er  to  Missionsselskaber  i  Uganda:  et  pro- 
testantisk og  et  katolsk,  som  fører  en  haardnakket  Krig  om 
Hedningernes  Sjæle.  Protestanterne  siger:  kom  til  os!  Gaar  du 
til  de  hvide  Brødre  derovre,  er  du  fortabt.  Og  samtidig  præ- 
diker Katolikerne  i  den  nærmeste  Landsby:  understaa  dig  ikke 
til  at  lytte  til  de  andre  Missionærers  Lokketoner,  thi  da  venter 
Helvedes  skrækkeligste  Kvaler  dig.  De  stakkels  sorte!  Det  er 
jo  nok  til  at  gøre  Hovedet  kulret  paa  hvemsomhelst,  hvadenten 
han  er  hvid  eller  sort. 

Skulde  det  nu  ogsaa  være  saa  nødvendigt  at  omvende  alle 
disse  Hedninger:  er  de  ikke  lykkeligere  i  deres  Tilstand  af  pri- 
mitiv Oprindelighed,  hvor  den  medfødte  Retsfølelse  ofte  er 
ligesaa  udpræget  som  hos  os?  Hvor  simple,  strenge,  skønt 
uskrevne  Love,  byggede  paa  mangeaarig  Erfaring,  følges  i  de 
mindste  Enkeltheder,  og  f.  Eks.  Ægteskabsbrud  straffes  med 
Døden.  Jeg  for  min  Part  ser  Missionens  hovedsagelige  Nytte 
og  Berettigelse  i  det  praktiske  Oplysningsarbejde,  der  drives  ved 
Siden  af  Religionen,  samt  det  Kærlighedsværk,  der  bestaar  i  at 
lindre  Smerter  og  helbrede  Sygdomme.  I  den  Henseende  har  de 
forskellige  Stationer  udrettet  store  Ting  i  Afrika.  De  Missio- 
nærer, der  begynder  med  at  give  en  Haandsrækning  i  Hver- 
dagslivets tusind  smaa  Vanskeligheder  og  først  lidt  efter  lidt 
giver  sig  til  at  tale  om  Omvendelse  —  hvor  den  ofte  kommer  af 
sig  selv  og  paa  en  naturlig  Maade  —  de  har  min  fulde  Sympati 
og  min  mest  levende  Beundring.  Thi  de  gør  godt  i  Ordets  vi- 
deste Betydning. 

Vi  lader  lidt  efter  lidt  de  befolkede  Egne  bag  os.  I  Stedet 
for  Bananlunde  og  pløjede  Marker  ser  man  nu,  saa  langt  Øjet 
naar,  blot  milevide,  svagt  kuperede  Græssletter  uden  et  eneste 

Træ.  Man  synes,  det  vilde  være  idelle  Græsmarker,  men  der  er 
intet  Liv  at  opdage,  hverken  vildt  eller  tamt  Kvæg.  Det  har 
Kvægpesten  sørget  for. 

I  Horisonten  blaaner  en  anselig  Bjergkæde,  der  lidt  efter 
lidt  rykker  nærmere.  Vejen  begynder  langsomt  at  stige,  og 
Forden  puster  kendeligt  under  Anstrengelsen.  Pludselig  er  vi 
ved  Foden  af  en  vældig  Bakke,  der  slynger  sig  opad  paa  en  lige- 
frem halsbrækkende  Maade.  Den  synes  uendelig  lang  og  taber 
sig  et  eller  andet  Sted  højt  oppe  i  den  stejle  Bjergmasse,  paa 
hvis  Top  der  bevæger  sig  nogle  smaa  sorte  Prikker.  Men  det  er 
saa  langt  borte,  at  man  ikke  kan  skelne,  om  det  er  Dyr  eller 
Mennesker. 

Den  firhjulede  viser  et  stærkt  udtalt  Mishag  med  det  hele. 

Den  starter  ganskevist  lydig  nok,  snurrer,  knirker  og  stønner, 
men  taber  Modet  allerede  efter  de  første  50  Meter,  mister 
Vejret  og  staar  saa  ubevægelig  fastnaglet  til  et  og  samme  Sted. 
Koblingen  glider,  det  ryger  som  en  Skorsten  fra  Køleren,  og 
hele  Vognen  begynder  at  lugte  af  brændt  Fernis.  Stigningen 
overgaar  dens  svage  Kræfter,  og  der  er  intet  andet  at  gøre  end 
at  stanse  Motoren. 

Der  sad  vi  nu  kønt  i  det;  en  Tredjedel  af  Vejen  havde  vi 
tilbage.  Ikke  en  Hytte  var  der  at  øjne,  og  ikke  et  Menneske. 
Udsigten  til  at  overnatte  paa  Stedet  uden  Telt  eller  den  fjær- 
neste  Proviant  syntes  sikker.  Chancerne  var  omtrent  som  10 
til   I. 

Vi  tørner  ud,  kigger  paa  Uhret  og  klør  os  bag  Øret.  Det  er 
givet,  at  hverken  Hug  eller  Slag,  hverken  haarde  Ord  eller  den 
mest  smidige  Overtalelseskunst  vil  kunne  bevæge  den  udasede 
Vogn  til  at  sætte  sig  i  Bevægelse. 

Da  hører  jeg  en  mærkelig  Lyd,  der  synes  at  komme  oppe  fra. 
Prikkerne  paa  Bjergkammen  er  forsvundet,  men  i  Stedet  for 
vælter  en  sort  myldrende  Masse  frem  ved  den  nærmeste  Krum- 
ning af  Vejen,  og  Bruset  vokser  med  fordoblet  Styrke,  Nu  kan 
jeg  se,  at  det  er  Negere,  der  løber  og  fægter  med  Armene.  I  en 
kompakt  Klynge  nærmer  de  sig  os,  vel  et  Par  hundrede  Stykker, 
raabende  og  leende  af  fuld  Hals.  Men  de  har  hverken  Spyd 
eller  Skjolde,  og  vi  slutter  deraf,  at  deres  Hensigter  i  hvert 
Fald  er  fredelige. 

I   Løbet  af  et  Øjeblik  er  Bilen  omringet.    Fra  alle  Sider 

myldrer  det  som  i  en  Myretue.  Og  inden  jeg  rigtig  har  for- 
staaet  Hensigten  med  det  hele,  er  de  begyndt  at  rulle  Ford'en 
op  ad  den  lange  Lutobobakke.  Nogle  trækker,  andre  skubber 
bag  paa,  alle  raaber  i  Munden  paa  hverandre,  og  hvis  en  bliver 
træt,  er  der  straks  en  anden,  der  indtager  hans  Plads. 

Det  er  den  flinke  D.  C.  i  Kabale,  der  har  forudset,  at  Bak- 
ken vilde  blive  for  tung  og  derfor  har  sendt  nogle  Ba-kiga  ud 
for  at  hjælpe.  Det  er  næsten  altid  nødvendigt;  kun  meget 
stærke  Maskiner  kan  klare  sig  op  ved  egen  Hjælp.  Men  Stig- 
ningen er  ganske  vist  ogsaa,  efter  hvad  jeg  har  ladet  mig  for- 
tælle,  I  til  3  paa  de  værste  Steder. 

Nu  gik  det  hele  let  og  muntert,  som  om  det  gjaldt  en  almin- 
delig Promenadekørsel,  og  snart  stod  vi  paa  Toppen  af  den  væl- 
dige Bakke  ved  Lutobo  Camp. 

Bag  os  laa  Savannerne  ensomme  og  bølgende,  dybt  under 
vore  Fødder.  Foran  os  havde  vi  Udsigt  til  stejle  og  skovklædte 
Bjergaase,  der  som  Kulisser  skød  sig  ind  i  og  forbi  hverandre. 
Man  anede  et  vidt  forgrenet  System  af  Dale,  Smaafloder  og 
Kløfter.  Det  var  med  andre  Ord  Kigezi-Distriktets  Højland, 
som  vi  var  kommet  op  i ;  det  lokkede  os  indbydende  med  grønne 
Skraaninger  og  skummende   Bække. 

Ford'en  fik  en  halv  Times  Hvile  samt  nyt  Vand  paa  Kø- 
leren, hvilken  Opmærksomhed  den  aabenbart  satte  Pris  paa, 
for  siden  gik  det  uden  Vrøvl.  Og  vi  rullede  fornøjede  videre  i 
det  maleriske  Bjerglandskab,  fulgte  af  Negrenes  hæse  Af- 
skedsraab. 

Luften  er  sval  og  høj  og  virker  efter  Sletternes  Lummer- 
hede berusende  som  Vin.  Vejen  snor  sig  ud  og  ind,  sommetider 
dybt  nede  paa  Bunden  af  en  Dal,  i  næste  Øjeblik  højt  tilvejrs 
med  en  lodret  Klippe  paa  den  ene  Side  og  en  gabende  Af- 
grund paa  den  anden.  Det  gælder  om  at  holde  Tungen  lige 
i  Munden,  thi  selve  Vejbanen  er  kun  en  Ubetydelighed  bredere 
end  vore  egne  Hjulspor,  og  Svingene  skarpe.  Bjergsiderne  er 
her  veldyrkede;  Bananer  længere  nede,  Bønner  og  Ærter 
højere  oppe.  Landsbyerne  ligger  tæt  og  har  et  vist  velhavende 
Præg  over  sig.  Folket  er  rigt  —  vildt,  men  arbejdsomt.  Naar 
de  hilser,  falder  de  paa  Knæ  og  klapper  samtidig  i  Hænderne. 
Ikke  som  Tegn  paa  Underdanighed  eller  i  et  Anfald  af  sledsk 
Kryben,  men  fordi  de  fra  Arild  har  hilst  paa  deres  egne  Høv- 

dinge  paa  samme  Maade.  Det  er  en  stolt  og  kamplysten  Race, 
som  længe  har  gjort  Englænderne  Rangen  stridig.  Og  endnu 
den  Dag  i  Dag  forefalder  der  nu  og  da  Uroligheder  i  de  mere 
afsides  Egne  af  Distriktet. 

Uden  yderligere  Eventyr  naar  vi  Kabale  lige  inden  Sol- 
nedgang og  bliver  budt  velkommen  af  Captain  Philipps  i  hans 
lille  hyggelige  Bungalow. 

Der  flammer  snart  et  Baal  i  Kaminen,  for  Aftner  og  Næt- 
ter er  kolde  saa  højt  oppe.  Og  allerede  efter  Middagen  har 
vi  opdaget,  at  vor  Vært  er  en  ualmindelig  fin  og  intelligent 
Mand,  som  baade  har  rejst  og  læst  meget,  som  er  ivrig  na- 
turhistorisk interesseret,  og  som  staar  i  livlig  Forbindelse  med 
British  Museum  og  andre  lærde  Institutioner  i  sit  Hjemland. 
Han  er  den  typiske  Englænder:  ligefrem,  uforfærdet  og  gæst- 
fri, men  med  betydelig  videre  Horizont  end  man  i  Alminde- 
lighed plejer  at  træffe  hos  hans  Landsmænd.  Han  tilhører 
denne  enestaaende  Klasse  af  Kolonialembedsmænd,  paa  hvis 
Skuldre  det  britiske  Imperium  hviler  trygt  i  alle  Verdensdele, 
Mænd,  som  man  med  eller  mod  sin  Vilje  maa  beundre  for 
deres  ihærdige  Arbejde  og  stærke  Pligtfølelse.  Det  er  dem,  der 
overalt  repræsenterer  Orden,  Fremskridt  og  Tryghed,  samti- 
dig med  at  de  knytter  Kvadratkilometer  efter  Kvadratkilo- 
meter stadig  fastere  til  Moderlandet.  Saa  længe  de  bevarer 
deres  høje  Dannelsestrin  og  gennemgaaende  gentlemanlike  Ka- 
rakter, behøver  England  ikke  at  frygte  for  sine  Kolonier.  Thi 
netop  heri  ligger  Styrken  i  Systemet,  der  ved  første  Øjekast 
kan  synes  temmelig  løst  sammenføjet,  men  alligevel  holder 
baade  i  tykt  og  i  tyndt.  Hertil  kommer  den  almindelige  Sam- 
følelse mellem  vidt  forskellige  Individer.  Alle  hjælper  hver- 
andre med  et  og  samme  Maal  for  Øje;  ingen  arbejder  for  sig 
selv  eller  søger  egen  Fordel  paa  Kammeraternes  Bekostning. 
I  saa  Henseende  er  den  engelske  Kolonialorganisation  et  Me- 
sterværk, som  andre  Lande  maaske  søger  at  efterligne,  men 
langtfra  endnu  har  naaet. 

Philipps,  der  med  stor  Udmærkelse  havde  deltaget  i  Kri- 
gen netop  i  disse  Egne  af  Afrika,  havde  opholdt  sig  her  i  over 
to  Aar  og  kendte  derfor  Land  og  Folk  paa  Fingrene.  Han 
talte  flere   Negersprog  flydende.    Jeg  staar   i   stor  Taknemlig- 


47 

hedsgæld  til  ham  for  alle  de  værdifulde  Oplysninger,  han  saa 
beredvilligt  gav  os,  ligesom  for  de  rent  personlige  Optegnelser, 
han  stillede  til  min  Disposition.  Takket  være  hans  Bistand 
blev  vi  straks  fra  Begyndelsen  sat  paa  det  rigtige  Spor,  fik 
paalidelige  Vejvisere,  nye  Bærere  m.  m.  Paa  enhver  Maade 
lagde  han  alt  til  Rette  for  Ekspeditionens  videre  Fremtrængen 
mod  Vulkanerne  og  stillede  hele  sin  rige  Erfaring  til  vor  Raa- 
dighed.  Kort  Tid  efter  opgav  han  sin  Stilling  og  vendte  efter 
en  eventyrlig  Opdagelsesrejse  gennem  Central-Kongo  tilbage  til 
sit  Land. 

Da  jeg  vaagnede  næste  Morgen,  laa  Taagen  tæt  over  Bjer- 
gene. Det  var  koldt  og  raat.  Men  lidt  efter  lidt  kom  Solen 
frem.  Gennem  Vinduet  var  der  Udsigt  til  Haven  med  Roser, 
Nelliker,  Lupiner,  Præstekraver  og  kæmpestore  Solsikker,  gan- 
ske  som   en    Sommerdag   hjemme   hos   os. 

Til  højre  laa  et  Jordbærbed,  til  venstre  en  Række  Hind- 
bærbuske. Nedenfor  laa  selve  Poststationen,  bestaaende  af  en 
Klynge  Huse  og  Hytter,  og  dybt  nede  Dalen,  hvor  Taagerne 
drev  for  den  svale  Morgenbrise.  Rundt  om  til  alle  Sider  holdt 
Bjergenes  vældige  Masse  Vagt. 

Kabale  er  smuk  og  idyllisk.  Navnet  betyder  „Hullet,  hvor 
Stenen  faldt"  og  hentyder  til  en  Meteor,  der  for  lang  Tid 
siden  skal  være  raslet  ned  her.  I  Hullet  sprang  der  en  Kilde, 
som  endnu  den  Dag  i  Dag  giver  Vand  til  Stedets  Befolkning. 

Her  staar  man  paa  Tærsklen  til  mere  ukendte  og  lidet  be- 
søgte Egne.  Den  farbare  Vej  ender  ved  Postkontoret,  ligesom 
den  enkeltlinjede  Telegraf.  Fremefter  er  der  blot  Fjeld  og 
Ødemark,    Søer,   Vanddrag   og   Sumpe. 

Den  spinkle  Forbindelse  med  Omverdenen,  Telegrafen,  er 
ikke  saa  lidt  af  et  Kuriosum.  Den  fungerer  nemlig  meget  ure- 
gelmæssigt paa  Grund  af  Kobbertraadens  dobbelte  Egenskab: 
baade  at  være  Budbringeren  udefra  og  tillige  det  Materiale, 
hvoraf  de  Indfødte  forfærdiger  deres  Smykker.  Kobber  er  nem- 
lig meget  højt  i  Kurs.  Naar  en  Familie  synes,  den  trænger  til 
flere  Arm-,  Hals-  eller  Benringe  eller  iøvrigt  gribes  af  et 
uimodstaaeligt  Begær  efter  at  tilfredsstille  sin  Forfængelighed, 
gaar  dens  Medlemmer  ganske  simpelt  hen  og  skærer  Traaden 
over  mellem  to  Pæle  og  faar  saaledes  gratis  det  Materiale,  de 

ellers  maa  betale  store  Summer  for  i  nærmeste  indiske  Han- 
delsbod.  Naturligvis  under  Forudsætning  af,  at  de  ikke  bliver 
nappet  paa  fersk  Gerning  af  Vagtposterne.  Hver  Neger  bli- 
ver paa  denne  Maade  forvandlet  til  en  Slags  omvandrende  Tele- 
grafstolpe. Linien  er  i  egentligste  Forstand  Distriktets  Juveler- 
butik,  og  under  disse  Forhold  kan  man  ikke  undre  sig  over,  at 
Telegrammerne  gaar  forkert  og  aldrig  naar  frem. 

Befolkningen  i  Provinsen  kaldes  Ba-kiga.  (Ba  =  flere, 
mu  =  en).  De  er  bredskuldrede  og  meget  mørke  af  Lød.  Haa- 
ret  flettes  ofte  i  en  Masse  smaa  Lokker,  i  Enden  af  hvilke  der 
hænger  skinnende  hvide  Kaurisnækker.  Naar  de  svinger  med 
Hovedet,  f.  Eks.  under  Dans,  danner  denne  Haarprydelse  en 
bevægelig  Glorie  omkring  den  sorte  Isse.  Der  findes  ogsaa  en 
Del  Ba-hororo  med  ragede  Hoveder,  hvor  en  Slags  Hanekam 
af  Haar  er  bleven  staaende  for  at  gøre  et  stærkere  Indtryk; 
og  endelig  har  en  og  anden  Banya-Ruanda  forvildet  sig  herop. 

De  har  alle  været  vilde  og  krigerske  Bjergfolk,  men  nu  er 
de  tæmmet  under  det  britiske  Herredømme.  Særlig  i  de  udyr- 
kede Egne  paa  Grænsen  af  Kongeriget  Ruanda  forefalder  der 
dog  endnu  en  Del  Uroligheder.  Dalstrøgene  dér  naas  kun 
undtagelsesvis  af  Lovens  hævnende  Arm  og  er  derfor  et  ud- 
mærket Tilholdssted   for  allehaande  tvivlsomme   Eksistenser. 

En  hemmelig,  paa  religiøs  Grundvold  hvilende  Sekt,  den 
saakaldte  Nabingi,  har  ogsaa  bidraget  til  at  gøre  Egnen  utryg. 
Den  turde  have  en  vis  Tilknytning  til  Islam.  Nu  og  da  op- 
træder Troldkarle  eller  Troldkvinder,  som  ophidser  Befolknin- 
gen mod  de  hvide,  holder  hemmelige  Møder,  øver  alle  Slags 
Besværgelseskunster  og  hengiver  sig  til  tøjlesløse  Orgier.  Den 
mest  berygtede  af  disse  Førere  var  en  Mand,  der  kun  havde 
to  Fingre  paa  den  ene  Haand.  Han  blev  fanget  og  hængt, 
men  store  Dele  af  Befolkningen  vægrede  sig  alligevel  ved  at 
tro,  at  han  var  død,  hvorfor  man  huggede  den  defekte  Haand 
af  og  slog  den  op  paa  en  Pæl  paa  Torvet  i  Kabale.  Der  sad 
den,  indtil  de  to  Fingre  havde  bragt  rette  vedkommende  paa 
bedre  Tanker. 

Man  ernærer  sig  hovedsagelig  af  Jordbrug  og  Kvægavl. 
Naar  en  Indfødt  hilser  en  hvid,  siger  han:  jeg  ønsker  dig  meget 
Kvæg;  hvortil  den  mest  elementære  Høflighed  kræver,  at  man 

svarer:  jeg  ønsker  dig  mange  Kvinder.  Thi  Køer  og  Kvin- 
der —  taget  i  denne  Rækkefølge  —  er  det,  der  angiver  en 
Mands  Formue  og  sociale  Niveau. 

Ved  en  stor  Dansefest  eller  Ngoma,  som  blev  foranstaltet 
af  Philipps,  havde  vi  en  Dag  Lejlighed  til  nærmere  at  studere 
disse  Stammer,  hvortil  der  ogsaa  havde  sluttet  sig  en  Del  frem- 
mede. 

Paa  den  aabne  Plads  foran  Administrationsbygningen  havde 
omkring  500  Negere  samlet  sig  i  forskellige  Grupper,  hver 
under  sin  Anfører.  Hver  Stamme  holdt  sig  for  sig  selv,  og  der 
var  ikke  Tale  om,  at  de  blandede  sig  indbyrdes. 

Frem  foran  hver  af  disse  Afdelinger  danser  og  hopper  de 
raskeste  Karle,  mens  de  andre  staar  tæt  samlede  i  Klynge  og 
raaber  eller  slaar  paa  Tromme.  Nu  og  da  kommer  Kamplysten 
op  i  dem,  og  de  mest  ivrige  gaar  afsides,  hopper  højt  i  Vejret, 
udfører  de  mærkeligste  Krumspring  og  udfordrer  hinanden  med 
ophidsende  Tilraab  og  truende  Fagter.  Det  er  kun  tilladt  at 
bære  Stok  ved  en  fredelig  Ngoma,  men  sommetider  bliver  de 
optrædende  saa  ophidsede,  at  de  river  Spyd  til  sig,  saa  en  Askari 
øjeblikkelig  maa  træde  imellem  for  at  forhindre  Blodsudgy- 
delse. 

Kvinderne  staar  i  Almindelighed  for  sig  selv  i  en  stor  Ring. 
De  hyler,  klapper  i  Hænderne  og  vugger  Overkroppen  i  Takt 
med  Musiken.  Nu  og  da  gaar  en  lille  Gruppe  ind  i  Ringen  og 
danser  selv  med  bøjede  Knæ  og  udstrakte  Arme.  Unge  Piger 
og  gamle  Koner  med  Børn  paa  Ryggen  er  lige  ivrige  efter  at 
optræde,  men  de  rører  ikke  en  Muskel  i  Ansigtet,  deres  Ud- 
tryk er  aldeles  uforandret:  hverdagsligt  og  stereotypt.  Det  ser 
ud,  som  om  det  hele  Arrangement  ikke  i  fjærneste  Maade  an- 
gik dem. 

Ba-hororo  var  de  ivrigste  i  Tøjet  og  fægtede  ustanseligt 
med  Arme  og  Ben.  Musiken  var  ogsaa  her  den  mest  æggende, 
sammensat  af  to  Stortrommer,  en  Fløjte  og  en  primitiv,  en- 
strenget Violin.  Instrumentet  var  dannet  af  en  Træskaal  med 
Skind  over.  Fra  Skaalen  til  Skruen  var  der  spændt  en  Sene, 
der  blev  gnedet  med  en  Bue,  som  nærmest  lignede  en  meget 
krum  Flitsbue.  Instrumentet  prydedes  af  Abeskind  i  lange 
Tjavser,  der  hang  ned  fra  Pinden, 

Alt  eftersom  Musiken  steg,  blev  Dansen  vildere.  Nogle 
stod  paa  Hovedet  med  Benene  sprællende  i  Vejret,  andre  blev 
løftet  op  paa  to  korslagte  Stænger  og  vred  sig  vellystigt  højt 
over  Mængdens  Hoveder.  Tilsidst  dannedes  der  en  Ring.  De 
bedste  Dansere  omgjordede  deres  Lænder  med  Kolobusskind 
og  udførte  derpaa  en  Række  rytmiske  Bevægelser  med  Over- 
kroppen uden  at  flytte  Benene.  Trommerne  tordnede,  Violinen 
jamrede,  og  Kvinderne  skreg  i  Ekstase.  Thi  dette  var  Begyn- 
delsen til  den  ubændige  Parringsleg  hos  et  frit  Naturfolk,  der 
kun  følger  Driftens  og  Øjeblikkets  Indskydelse. 

Ba-kiga  opførte  ogsaa  en  Mængde  Danse.  Særlig  vild  var 
den  udfordrende  Krigsleg,  hvor  Modstanderne  fægtede  med 
hinanden  som  i  Tvekamp.  De  slog  paa  Skjoldene,  hoppede  me- 
terhøjt i  Vejret  eller  balancerede  paa  ét  Ben,  medens  Kauri- 
snækkerne  i  deres  Haar  glimtede  som  Vanddraaber  fra  en  vaad 
Puddel,  der  ryster  sig. 

Banya-Ruanda,  Ba-tumbi  (fra  den  nordvestligste  Del  af  Ki- 
gezi-Distriktet),  Ba-ganda  (fra  Provinsen  Buganda)  og  Ba-ziba 
(fraBukoba  iTanganyika-Territoriet)  optraadte  mere  stilfærdigt, 
uden  Tvivl  af  den  Grund,  at  de  var  i  stærk  Minoritet.  Sær- 
lig Ba-ziba  udviklede  imidlertid  stor  Smidighed  og  raadede  lige- 
ledes over  den  smukkeste  Musik.  Fra  dem  rekruteredes  for 
Størstedelen  Poststationens  faste  Stab  af  Skrivere  og  Kon- 
torister. 

Natten  sænkede  sig  kold  og  vaad  over  Kabale,  men  afkølede 
paa  ingen  Maade  de  dansendes  Iver.  Tvertimod.  Omkring  de 
vældige  Baal  hoppede  sorte  Skikkelser  ganske  som  Aander,  til- 
syneladende uden  Spor  af  Træthed  og  fuldkommen  uberørte  af, 
at  de  allerede  havde  hoppet  saadan  en  hel  Eftermiddag.  Til 
Lyden  af  drønende  Tam-tam'er  og  skraalende  Sange  faldt  jeg 
tilsidst  i  Søvn  fra  det  hele.  Som  det  hedder  i  Avisreferater, 
skal  Festen  være  fortsat  i  den  behageligste  Stemning  til  langt 
ud  paa  Morgenen. 

Under  Opholdet  i  Kabale  ankom  en  anden  temmelig  stor 
Safari,  Lord  og  Lady  de  Waldens.  De  agtede  sig  direkte  til 
Kiwu-Søen  paa  en  Lysttur  og  havde  derfor  til  at  begynde  med 
samme  Rute  som  vi.  Uden  nogensomhelst  Anelse  om  hinandens 
Tilværelse  mødtes  vi  heroppe  i  en  Afkrog  af  Verden.    De  to 

Safarier  havde  ovenikøbet  uafhængige  af  hinanden  bestemt 
samme  Dag  til  Opbrud,  hvilket  imidlertid  maatte  forandres  paa 
Grund  af  Vanskeligheder  med  Heysyn  til  Bærerne.  Vi  aftalte 
imidlertid  at  mødes  paa  en  Vulkantop,  men  traf  aldrig  hin- 
anden mere.  De  gennemvandrede  temmelig  hurtigt  Omraadet 
og  var  for  længe  siden  draget  videre,  da  vi  naaede  frem. 

Med  nye  Bærere  forlod  vi  det  gæstfri  Kabale  Søndag  den 
30.  Januar  og  begyndte  den  sidste  besværlige  Vandring  mod 
Afrikas  Hjerte.  Den  sidste  Rest  af  Civilisation  lod  vi  bag  os. 
Og  foran  os  var  det  kun  den  tavse  Vildmark,  der  ventede  os. 


A* 


AFRIKAS    HJERTE 

Fra  Dalsænkningen  nedenfor  Kabales  Bjerge,  hvis  lave  Mid- 
terparti danner  Vandskellet  for  flere  af  Distriktets  Floder, 
slynger  den  smalle  Sti  sig  opad.  Grønne  Skraaninger  med  Buske 
og  højt  Græs  hæver  sig  paa  begge  Sider.  Med  sine  bløde  Kon- 
turer gør  de  Indtryk  af  Bakker,  men  er  i  Virkeligheden  høje 
Bjerge.  Førend  man  har  begyndt  Opstigningen,  har  man  in- 
gen Forestilling  om  dens  vældige  Proportioner.  Den,  som  har 
et  svagt  Hjerte  eller  er  daarlig  tilbens,  bør  holde  sig  fra  disse 
Egne,  hvor  Dalene  ligger  i  samme  Højde  som  Toppen  af  Keb- 
nekajse.  Den  tynde  Luft  er  ganskevist  stimulerende,  men  vol- 
der Aandenød  og  Hjertebanken  ved  heftige  Anstrengelser. 

Stien  snor  og  vrider  sig  langs  Bjergsiderne.  Man  kan  med 
Blikket  følge  den  langt  væk  og  synes,  det  vilde  være  saa  nemt 
at  skære  nogle  overflødige  Sløjfer  bort  og  gaa  lige  frem  over 
en   Høj   eller  gennem  en  Kløft. 

Men  mere  end  andre  Steder  er  Genveje  i  Afrika  Omveje. 
Den  tætte  Vegetation  snor  sig  hindrende  om  Benene  paa  en,  og 
Skrænten,  der  saa  saa  uskyldig  ud  paa  Afstand,  er  i  Virkelig- 
heden en  Afgrund,  der  har  gemt  sig  bag  Græs  og  nedhæn- 
gende Grene.  Har  man  ingen  særlig  Grund  til  at  forlade  Stien, 
gør   man   klogest   i   at   følge   den. 

Efter  nogle  Timers  Klatring  er  vi  kommet  op  paa  den 
første  Aas  og  kigger  forbavsede  ned  paa  den  anden  Side.  Det 
er  et  Syn,  man  sent  glemmer. 

Omgivet  af  grønne  Skraaninger  ligger  den  smalle  Bunyon- 
yisø  dybt  under  vore  Fødder.  Som  et  Sølvsmykke  med  Sma- 
ragder glitrer  dens  Overflade  med  sine  toppede  Øer,  der  her 

oppe  fra  tegner  sig  i  Relief  mod  Vandet.  Smaa  langstrakte  og 
mørke  Tingester  laver  fine  Ridser  i  Sølvet.  Det  er  Kanoerne, 
der  skal  sætte  os  over.  Og  paa  den  anden  Side,  langt  bagved 
Randbjergene,  hæver  en  imponerende  blaadiset  Kegle  sig  mod 
Himlen:  Muhawuras  Top.  For  første  Gang  er  Maalet  for 
vor  Vandring  i  Sigte,  og  vi  betragter  Kolossen  med  Tilfreds- 
hed og  Undren;  glade  ved  allerede  at  være  naaet  saa  langt 
tænker  vi  paa,  hvilke  Eventyr  Bjergene  derovre  har  i  Bered- 
skab til  os. 

Jeg  kalder  paa  Kongoni,  peger  paa  Bjergtoppen  og  forklarer 
ham,  at  vi  to  en  skønne  Dag  skal  klatre  der  op.  Han  ryster 
blot  paa  Hovedet  og  tror  vist,  jeg  er  blevet  tosset.    Men  hvis 

Bw^ana  endelig  vil,  saa og  med  et  Skuldertræk  tænder 

han  sig  en  Cigaret  og  finder  sig  med  Negrenes  sædvanlige 
Ligegyldighed  i  det  uundgaaelige ;  han  kan  jo  i  hvert  Fald 
hverken  gøre  fra  eller  til. 

Nu  gaar  det  nedad  igen,  og  snart  staar  vi  ved  Bredden,  der 
er  sparsomt  bevokset  med  Papyrus. 

Her  venter  der  os  en  stor  Overraskelse. 

En  lyslevende  Landsmand,  Kommandant  Elias  Arrhenius, 
der  er  i  den  belgiske  Stats  Tjeneste  og  i  lang  Tid  har  været 
ansat  ved  Kongoarméen,  modtager  os  her  med  et  ægte  svensk 
Haandtryk.  Vi  vidste  jo  nok,  at  han  havde  faaet  Ordre  til  at 
følge  Ekspeditionen  gennem  belgisk  Omraade.  Men  da  han 
var  gaaet  en  anden  Vej,  anede  vi  ikke,  naar  vi  vilde  mødes. 
Det  er  saa  svært  at  faa  Forbindelse  med  hinanden  og  saa  let 
at  gaa  fejl  af  hinanden  i  Afrika. 

Arrhenius  fulgte  med  Ekspeditionen  hele  Vejen  til  Albert- 
søen. Han  stillede  baade  sig  selv  og  sin  rige  Erfaring  fra  Kongo 
til  vor  Disposition  og  gjorde  derved  Ekspeditionen  uvurderlige 
Tjenester.  Vi  staar  i  stor  Taknemlighedsgæld  til  ham  for  den 
Maade,  paa  hvilken  han  overalt  lettede  os  vor  Rejse,  skaf- 
fede Bærere  og  Proviant  og  med  Iver  og  Interesse  støttede 
vort  Arbejde.  Og  ved  Lejrbaalene  fik  vi  et  lille  Indblik  i  det 
afrikanske  Afsnit  af  den  store  Verdenskrig,  dens  Sorger  og 
Trængsler,  dens  Farer  og  Vanskeligheder.  Thi  vor  Lands- 
m.and  havde  personlig  deltaget  i  den  med  Udmærkelse  og  havde 
ligesom  Major  Weiler  været  en  af  de  første  ved  Fronten.  Et 
Skud  igennem  Lungen  og  en  Række  Krigsdekorationer  bar  han 

som  Souvenir.    Og  begge  Dele  bærer  han  med  berettiget  Stolt- 
hed. 

Marschen  var  nu  omme  for  i  Dag,  og  det  blev  Kanoernes 
Sag  at  føre  os  videre.  En  Del  af  Ekspeditionen  fortsatte  tværs 
over  Søen  til  Bufundi,  medens  Gyldenstolpe  og  jeg  roede  op 
til  Nordenden  for  at  skyde  Sitatunga  Limnotragus  spekei.  Og 
i  denne  Forbindelse  vil  jeg  allerede  nu  bemærke,  at  vi  for  Frem- 
tiden som  Regel  gik  delt  i  to  Grupper,  hvilket  skete  for  at 
mindske  Vanskelighederne  for  den  store  Safari  m.  H.  t.  Pro- 
viantering m.  m.,  og  tillige  for  at  omspænde  saa  stort  et  Om- 
raade  som  muligt.  I  Modsætning  til,  hvad  der  før  havde  været 
Tilfældet,  ledede  Gyldenstolpe  tillige  med  en  Belgier  og  Ruddle 
som  Regel  den  ene  Halvdel,  Olsson,  en  Belgier  og  jeg  den 
anden.  Carr  blev  sat  ind,  hvor  han  bedst  passede  og  kunde  gøre 
mest  Nytte. 

For  det  meste  bliver  det  saaledes  med  min  Halvdel,  at  Læ- 
seren maa  slaa  Følge.  Hvor  det  er  nødvendigt,  vil  Gylden- 
stolpe  selv   tage   Ordet    for   at   fuldstændiggøre   Skildringen. 

Mellem  violette  Aakander  med  gule  Pistiller  glider  Ka- 
noerne lydløst  ud  paa  Vandet,  der  ligger  stille  og  drømmende. 
De  er  udhulede  af  en  Træstamme,  temmelig  brede  og  stabile. 
Under  Ba-kiga-Roernes  kraftige  Aaretag  skyder  de  en  god 
Fart.  Det  skummer  om  Boven,  og  Vandet  glitrer  paa  de  brede 
Aareblade.  Ænderne  snadrer,  letter  og  flyver  ud  af  Skud- 
vidde. Skarverne  eller  Slangehalsfuglene  dykker  eller  sidder  i 
Træerne  langs  Bredden  og  vrider  deres  lange  Halse  ligesom 
Reptilier.  Nu  og  da  plasker  en  Odder,  men  forsvinder,  saa 
snart  jien  mærker,  at  den  er  forfulgt.  Før  vrimlede  Søen  af 
disse  Dyr,  men  efterhaanden  som  Skindene  steg  i  Pris,  begyndte 
man  en  systematisk  Udryddelse,  og  nu  er  de  meget  sjældne.  Af 
Skindene  laver  de  Indfødte  Poser,  som  hænges  om  Halsen  og 
indeholder  deres  jordiske  Ejendele,  for  det  meste  lidt  Tobak, 
en  Pibe  og  en  Luseforskrækker.  Posen  prydes  af  sammenflet- 
tede Strimler  af  Odderskind,  ofte  meterlange. 

Ligesom  det  er  Tilfældet  med  flere  andre  Bjergsøer  inden- 
for Distriktet,  er  der  heller  ingen  Fisk  i  Bunyonyi.  Derimod  er 
Afløbsfloderne  i  deres  nedre  Løb  fulde  af  Fisk.  I  de  senere  Aar 
har  man  søgt  at  udsætte  en  Slags  Forclyngel,  hvad  der  imid- 
lertid ikke  endnu  har  givet  synderligt   Resultat. 

Bredder  og  Øer  glider  forbi.  Alt  er  stærkt  grønt  og  badet  i 
en  sitrende  Soldis. 

Jeg  sidder  i  Forstavnen  og  blader  i  nogle  Julehefter,  som 
Arrhenius  har  haft  med.  Pludselig  faar  jeg  Øje  paa  et  Digt 
„Vinterorgel"  af  Karlfeldt.  Jeg  læser  Gang  paa  Gang  de  vid- 
underlige Strofer,  der  faar  mig  til  at  glemme,  hvor  jeg  er.  Deres 
Nynnen  har  denne  gamle,  hjertelige,  tilforladelige  Tone,  som 
jeg  kender  saa  godt,  og  i  et  Nu  er  jeg  hjemme,  langt  borte 
under  Granernes  Sus;  jeg  synes,  jeg  hører  den  Sang,  der  bærer 
Bud  om  alt,  hvad  man  elsker,  den,  der  fødes  og  dør  i  os  selv, 
naar  vi  vandrer  paa  Heden  og  mellem  Graner,  og  som  dufter 
af  Harpiks  og  Porse.  Minderne  vaagner,  Længslen  efter  Hjem- 
met gør  blød  om  Hjertet.  Hjemmet,  ja  Hjemmet  —  hvor  er 
det  langt  borte.  Det  er  bedst  ikke  at  tænke  for  meget  paa  det. 
Nu  gælder  det  bare  om  at  komme  videre,  videre  .  .  . 

Tak  Erik  Axel  for  dette  Digt.  Jeg  tror,  ingen  har  nydt  det 
som  din  Landsmand  paa  Bunyonyisøens  vidtstrakte  Spejl.  — 

En  stor,  kuplet  0  paa  venstre  Haand  har  været  Karantæne- 
plads for  Kvæg,  der  var  smittet  af  Kvægpest.  Dette,  at  isolere 
syge  Dyr,  har  de  Indfødte  selv  fundet  paa,  længe  før  nogen 
hvid  Mand  satte  sin  Fod  i  Distriktet.  De  nærer  endnu  den  Dag 
i  Dag  en  panisk  Skræk  for  alt,  hvad  der  hedder  Veterinærer. 
Da  der  for  nogle  Aar  siden  kom  en  Forordning  om,  at  alle 
pestsmittede  Dyr  skulde  føres  ind  til  Poststationerne  for  at  under- 
søges og  eventuelt  vakcineres,  holdt  de  dem  skjult  og  slog  hel- 
lere selv  Kreaturerne  ned,  end  de  overlod  dem  til  en  eller  anden 
Mirakeldoktor.  Eller  ogsaa  roede  de  Kvæget  over  til  Øen.  Nu 
er  det  gaaet  af  Brug.  Karantænepladsen  ligger  tom  og  forladt; 
nogle  faldefærdige  Hytter  er  alt,  hvad  der  er  tilbage. 

Hen  paa  Eftermiddagen  skrabede  Kanoens  Bund  mod  Bred- 
den ved  Muko.  Her  ender  Søen  i  en  tarmagtig  Vig,  der  efter- 
haanden  gaar  over  i  den  vældige  Ruhuhumasump.  Denne  ud- 
gjorde for  lang  Tid  siden  simpelthen  en  Fortsættelse  af  Bunyo- 
nyi.  Men  Landet  har  hævet  sig,  og  nu  ligger  Sumpen  hen, 
mellem  sine  høje  Bjerge,  ganske  som  en  døende,  grøn  Sø,  en 
vældig  Mudderflade  med  Papyrus,  Rør  og  Star,  paa  sine  Steder 
med  sort,  dybt  Vand  i  Midten,  blinkende  som  et  ondt  Øje.  Den 
er  Hjemstedet  for  Vadefugle,  Sumpodderen  og  en  Mængde  mere 
eller  mindre  usympatetisk  Kryb,  der  gerne  holder  til  i  den  Slags 

Ansamlinger  af  Mudder.  Desuden  lever  Sitatungaen  her,  en 
Antilopeart  med  meget  lange  og  stærkt  spredte  Klove,  der  gør 
det  muligt  for  den  at  komme  frem  over  Hængedyndet.  Og  det 
var  dette  Dyr,  vort  Besøg  nærmest  gjaldt. 

At  vade  i  selve  Sumpen  er  umuligt,  og  de  stejle  Fjeldsider, 
bevoksede  med  Skov,  udelukker  en  Fremtrængen  langs  Bredden. 
Men  de  Indfødte  kender  nogle  smaa,  aabne  Steder,  hvor  Sita- 
tungaen kommer  og  græsser,  og  førte  os  ad  halvt  overgroede 
Stier  derhen.  Der  var  ikke  andet  at  gøre  end  at  sidde  taal- 
modigt  og  vente,  til  de  kom  frem  af  Sivene.  Man  maa  ned- 
lægge Sitatungaen  paa  Stedet,  ellers  forsvinder  den  sporløst  i 
alt  det  grønne,  hvor  ikke  engang  den  mest  sumpkyndige  Neger 
kan  naa  frem. 

Der  gik  et  Par  Dage,  før  vi  fik  Ram  paa  en.  Dyrene  var 
lige  saa  sky,  som  de  var  faatallige,  og  holdt  sig  altid  langt  borte 
fra  Bredden.  Vi  skød  flere  Gange  forbi  paa  langt  Hold,  men 
endelig  lykkedes  det  os  at  sende  en  gammel  Buk  et  Skud  i  Hjer- 
tet, saa  den  blev  liggende.  Vadende  til  midt  paa  Livet  i  Snerrer 
og  Dynd  lykkedes  det  virkelig  vor  Fører  at  naa  ud  til  det  skudte 
Dyr  og  bjerge  det  i  Land.  Den  nærmeste  Landsby  fik  sig  en 
god  Portion  Kød  og  vore  Samlinger  en  værdifuld  Forøgelse. 

Ved  Teltene,  der  stod  opslaaede  paa  nogle  Højder  lige  ved 
Søen,  udfoldede  der  sig  altid  om  Aftenen  et  farligt  Leben.  Thi 
mod  Løfte  om  høj  Backshish  havde  de  Indfødte  indfundet  sig 
med  alle  Slags  Dyr,  baade  levende  og  døde,  baade  Sitatunga- 
kalve,  Rotter,  Slanger  og  Frøer,  som  de  havde  fanget  i  Dagens 
Løb  og  nu  for  enhver  Pris  vilde  afsætte.  Konservatoren  fik  mere 
end  nok  at  bestille. 

En  Eftermiddag  havde  jeg  Lejlighed  til  at  se  en  hel  Landsby 
paa  Jagt.  Fra  Toppen  af  en  høj  Bakke  var  der  udspændt  et 
lavt,  kilometerlangt  Net  helt  ned  i  Dalen.  Med  passende  Mel- 
lemrum var  der  posteret  et  Antal  Jægere  bag  Nettet,  gemte 
under  store  afbrækkede  Grene.  I  Forening  med  nogle  Hunde, 
forsynede  med  Bjælder,  dannede  Resten  af  Landsbyens  Befolk- 
ning en  Kæde  af  Klappere.  Naar  saa  Vildtet  —  nogle  Dykker- 
antiloper (Cephalophus)  —  var  jaget  op  og  ude  af  sig  selv  af 
Angst  løb  hen  imod  Nettet  og  indviklede  sig  i  dets  Masker, 
ilede  den  nærmeste  Jæger  til  og  ramte  lynsnart  Dyret  med  sit 
Spyd,  inden  det  fik  Tid  at  rive  sig  løs. 

Naar  Jagten  var  forbi,  drog  man  i  Triumf  til  Lejren, 
sommetider  syngende  eller  snakkende  med  Venner  og  Bekendte 
højt  oppe  paa  andre  Bjergskrænter.  Thi  Bjergene  giver  Ekko, 
hvorved  Lyden  forstærkes,  og  det  er  paa  denne  homeriske  Vis, 
man  meddeler  sig  til  hinanden  over  Dalene,  og  Nyheden  spredes 
fra  den  ene  Landsby  til  den  anden  over  hele  Distriktet. 

Efter  lykkeligt  tilendebragt  Arbejde  ved  Søens  Nordende 
vendte  vi  tilbage  til  Midten  af  den,  til  Bufundi  paa  Vestsiden, 
og  forenede  os  med  de  andre. 

Her  var  der  Liv  og  Røre,  da  de  Waldens  Safari  netop  var 
passeret;  det  ligefrem  vrimlede  af  Bærere  i  hvert  Buskads.  Vi 
blev  der  nogle  Dage,  som  jeg  bl.  a.  benyttede  til  at  aflægge  et 
Besøg  ved  Søens  Sydende,  der  ganske  lignede  Egnen  ved  Muko 
med  en  Sump  indenfor,  skønt  i  meget  mindre  Maalestok  end 
Ruhuhuma. 

I  Bufundi  sendte  vi  ogsaa  vore  østafrikanske  Askaris  hjem ; 
de  var  nu  overflødige,  efter  at  Arrhenius  med  sine  Kongonesere 
havde  sluttet  sig  til  Ekspeditionen.  Hans  Soldater  var  dygtige 
og  paalidelige  Folk,  som  vi  senere  skulde  faa  megen  Nytte  af. 
De  var  desuden  alle  glimrende  Skytter  og  gode  Jægere,  der  be- 
rigede vore  Samlinger  med  mange  værdifulde  Ting. 

Den  4.  Februar  brød  vi  op.  Efter  en  uendelig  langsomme- 
lig og  besværlig  Opstigning  naaede  vi  atter  Højsletten,  hvor  en 
kortstammet  Bambusvegetation  afløste  de  lavere  Bjerges  grønne 
Buske  og  Græs.  Ved  Chuya  ligger  der  en  udtørret  Sump,  helt 
gulbrun  af  Star  og  med  Klynger  af  orangerøde  Lobelier.  I 
disse  Egne  holder  de  saakaldte  Bjergelefanter  til,  der  dog  næppe 
er  af  anden  Race  end  den  almindelige,  skønt  mindre  af  Vækst. 

Efter  en  besværlig  Dagsmarsch  stod  jeg  endelig,  lige  før 
Mørket  faldt  paa,  ved  Behungi. 

Her  breder  sig  et  af  Jordens  mest  storslaaede  Panoramaer, 
der  i  gigantiske  Proportioner  turde  søge  sin  Lige. 

Behungi  ligger  paa  Randen  af  den  Bjergkæde,  der  danner 
den  østre  Kant  af  den  store  centralafrikanske  Sænkning,  der 
som  en  uhyre  bred  og  dyb  Grøft  i  sig  indeslutter  Søerne  Tan- 
ganyika,  Kiwu,  Edward  og  Albert.  Randbjergene  begynder  i 
Rhodesia  og  strækker  sig  saa  godt  som  ubrudt  lige  til  Egnen 
omkring  Bahr-El-Jebel.  Omtrent  midt  paa  er  Sænkningen 
spærret  af  Birunga-Vulkanernes  Kompleks. 

Dybt  under  mine  Fødder  ligger  den  frugtbare  Bufumbira- 
slette.  Det  ser  ud,  som  om  et  grønt,  oprørt  Kæmpehav  pludselig 
var  stivnet,  dannende  Bølger  og  cirkelrunde  Kraterkegler.  De 
fleste  er  lave  og  afstumpede,  men  nogle  løber  spidst  op  med 
tydelige  Spor  af  vældige  Fordybninger  paa  Toppen.  I  Fugle- 
perspektiv ser  man  Hytterne  i  et  Skakbrædt  af  dyrkede  Tavl. 
Enkelte  Træer  danner  mørkere  Punkter  i  alt  det  grønne,  hvor 
Vejen  til  Rutschuru  taber  sig  i  en  fjærn  Dis.  Folk  dernede  ser 
ud  som  Myrer;  kun  ved  Hjælp  af  Kikkerten  kan  man  skelne 
dem.  Men  Lavasletten  ligger  ogsaa  2500  Fod  lavere,  end  hvor 
jeg  selv  staar.  Som  tre  mørke  Kæmpepyramider  hæver  sig  til 
den  anden  Side  Muhavura,  Mgahinga  og  Sabinio,  alle  tre  i 
samme  Række.  Vulkanerne  ser  vældig  store  ud.  Omkring  deres 
Isser  hænger  tunge  Skyer,  der  kun  nu  og  da  lader  selve  Top- 
pene komme  til  Syne.  Muhavura  er  den  mest  regelmæssige  af 
de  tre  Søskende,  næsten  klassisk  skøn  med  sine  lige,  ubrudte 
Sider.  Sabinio  har  sin  Krone  splintret  i  en  Mængde  takkede 
Pigge,  og  Mgahinga  virker  som  en  gigantisk  Hvedebolle,  som 
den  ligger  der,  indeklemt  mellem  sine  store  Slægtninge.  Endnu 
længere  borte  kan  man  skimte  Mikeno  og  en  blaa  Taageskik- 
kelse  med  en  hvid  Kalot,  det  er  Karissimbi,  den  højeste  af  Kæm- 
perne (4,500  m.).  Til  højre  glinser  Mutandas  Vandspejl,  og 
til  venstre  glittrer  Chahafis  og  Muleros  urolige  Flader  i  den 
synkende  Sol. 

Betaget  af  dette  pragtfulde  Syn  bliver  jeg  staaende  og  mær- 
ker ikke,  hvorledes  Vinden  bider  i  Huden,  og  Aftenkøligheden 
trænger  igennem  Tøjet;  glemmer,  at  jeg  her  staar  i  en  Højde 
af  8000  Fod,  og  at  Kulden  for  længe  siden  burde  have  været 
holdt  fra  Livet  med  et  kamelhaarsforet  Regnslag.  Først  da 
Mørket  udvisker  alle  Konturer,  river  jeg  mig  løs  og  gaar  ind  i 
Teltet  for  at  bløde  Lemmerne  op  med  et  varmt  Bad. 

Den  næste  Dag  stiftede  vi  for  første  Gang  Bekendtskab 
med  Dværgene. 

Denne  ejendommelige  Menneskerace  eksisterede  længe  blot 
som  en  Myte  i  den  civiliserede  Verdens  Bevidsthed.  Men  man 
kan  spore  dem  langt  tilbage  i  Tiden.  Allerede  Hezekiel  omtaler 
Gamadæerne  paa  Tyrs  Mure,  og  visse  Forskere  med  Fantasi  har 
heri  troet  at  finde  en  Hentydning  til  de  første  Dværge.  Ogsaa 
Homer,  Herodot  og  Aristoteles  beretter  om  Folk  af  lav  Vækst, 

der  deltog  i  Slagene.  De  to  sidstnævnte  angiver  Nilens  Kilder 
som  Racens  formentlige  Opholdssted.  Og  den  hellige  Augustin 
udtaler  sin  Tvivl  om,  at  Pygmæerne,  der  ikke  er  større  end 
Længden  af  en  Underarm,  kan  være  rigtige  Mennesker.  I 
gamle  Dage  blev  Dværgene  nemlig  ofte  forvekslet  med  Aber. 
At  de  gamle  Ægyptere  vidste  Besked  om  Folket  er  ikke  saa 
mærkeligt,  da  dette  rimeligvis  i  Oldtiden  har  beboet  nordligere 
Egne  end  nu.  Ved  Sakkarah  har  man  ovenikøbet  fundet  en 
Statuette  af  en  lille  Mand,  der  antages  at  have  været  Faraos 
Kok,  Paaklæder,  Danser  eller  Nar.  Men  der  skulde  gaa  mange 
hundrede  Aar,  inden  Sagntaagen,  der  indhyllede  disse  Skab- 
ninger, spredtes.  Først  i  1866  genopdagedes  Herodots  smaa 
Mænd  af  en  Missionær,  og  gennem  Stanleys,  du  Chaillus  og 
andres  Rejser  blev  deres  Eksistens  yderligere  bekræftet. 

Nu  ved  man  god  Besked  om  mange  forskellige  Dværg- 
stammer. De,  vi  nærmest  kommer  i  Berøring  med,  kaldes 
Ba-twa  og  beboer  hovedsagelig  de  store  Skovegne  øst  for  Kiwu 
og  Birungavulkanerne.  Det  er  frygtsomme  Folk.  der  ernærer 
sig  af  Jagt  eller,  naar  Jagten  slaar  fejl,  af  Tyveri.  Før  var  det 
Skik  og  Brug,  at  Stammen  lagde  sig  i  Baghold  og  med  sine  for- 
giftede Pile  skød  til  Maals  efter  alle  Safarier,  der  kom  forbi, 
dræbte  Eskorten  eller  jagede  den  paa  Flugt  og  saa  tog,  hvad  den 
havde  Brug  for  af  Bagagen.  At  prøve  paa  at  forfølge  og  straffe 
Ugerningsmændene  var  spildt  Ulejlighed.  De  forsvinder  i  Sko- 
vene, hvor  de  med  deres  udviklede  Stedsans  finder  tusind  Gem- 
mesteder, hvor  en  hvid  Mand  aldrig  vil  kunne  naa  frem.  Nu 
er  de  imidlertid  temmelig  skikkelige,  hvilket  i  ikke  ringe  Grad 
skyldes  Philipps  personlige  Indsats;  efter  et  taalmodigt  Arbejde 
lykkedes  det  ham  at  komme  i  et  godt  Forhold  til  Stammen. 
En  af  Høvdingene  plejede  ovenikøbet  at  komme  og  hilse  paa 
ham  i  Kabale,  men  altid  om  Natten  for  ikke  at  vække  Opsigt. 
Sidst  han  var  der,  omtalte  Philipps  vor  Ekspedition,  og  at  vi 
gerne  vilde  træffe  dem.  „Ja  maaske,"  svarede  den  lille  Mand, 
,,hvis  de  har  Salt  med.  Thi  Salt  er  godt.  I  hvert  Fald  skal  vi 
følge  dem  og  være  dem  saa  nær  hele  Tiden,  at  vi  kan  naa  dem 
med  Hænderne,  uden  at  de  faar  Øje  paa  os." 

Efter  en  hel  Dag  igennem  at  have  raabt  ind  i  Skoven,  at 
her  var  Salt,  kom  endelig  cirka  tyve  Ba-twa  frem  for  at  hente 
det  attraaede  Nydelsesmiddel. 


6o 

De  er  egentlig  ikke  iøjnefaldende  smaa.  Ifølge  Maalinger, 
foretagne  i  Bugoye-Skoven  under  Hertugen  af  Mecklenburgs 
Ekspedition,  skal  Middelhøjden  være  c.  i,6o  Meter.  Hud- 
farven er  meget  mørk,  Hovederne  runde.  Næserne  flade.  Krop- 
pen er  i  Almindelighed  ret  harmonisk  udviklet,  Skuldrene  brede 
og  Brystet  hvælvet.  Omkring  Lænderne  har  de  heftet  Skindet 
af  et  eller  andet  Dyr,  men  er  iøvrigt  nøgne. 

Deres  Ejendele  bærer  de  i  en  lille  Pose  paa  Ryggen,  hvor 
Fyrtøjet  ogsaa  er  anbragt.  Dette  bestaar  af  to  Pinde,  skaarne 
af  samme  Træsort.  Den  ene,  hvori  der  er  lavet  et  Hul,  lægges 
paa  Jorden  og  holdes  fast  med  Foden.  Spidsen  af  den  anden 
bringes  saa  til  at  rotere  i  Hullet,  ved  at  Pinden  med  stor  Ha- 
stighed trilles  frem  og  tilbage  mellem  Hænderne,  samtidig  med 
at  den  trykkes  ned  mod  Underlaget.  Snart  har  Friktionen  op- 
hedet begge  Træstykkerne  saaledes,  at  tørt  Græs  eller  Fyr- 
svamp, der  anbringes  omkring  Hullet,   begynder  at  fænge. 

Det  er  forbavsende,  med  hvilken  Hurtighed  og  Sikkerhed 
Dværgene  haandterer  dette  Fyrtøj.  I  Løbet  af  nogle  faa  Mi- 
nuter flammer  Ilden.  Jeg  forsøgte  selv  at  gøre  Kunststykket 
efter,  men  med  et  negativt  Resultat  og  efter  en  halv  Times 
ihærdig  Gniden  maatte  jeg  opgive  Forsøget.  Da  var  der  nem- 
lig ved  at  gaa  Ild  i  mine  Haandflader;  men  i  Græsset  —  nej. 

En  Del  af  Dværgstammerne,  særlig  de  paa  Kwijw^ijøen  i 
Kiwu,  forfærdiger  enkle  og  smukke  Lerkar,  der  vidner  om  en 
udviklet,  skønt  ubevidst  Sans  for  det  kunstneriske.  Ellers  kan 
de  intet  Haandværk,  men  fører  en  Nomadetilværelse  i  Skovene 
og  slaar  sig  ned,  hvor  de  har  Lyst.  Deres  Hytter  er  ogsaa  af 
allertarveligste  Konstruktion. 

Deres  Vaaben  bestaar  af  korte,  smaabladede  Spyd  samt  Pil 
og  Bue.  Det  Smedejærn,  de  har  Brug  for,  bytter  de  sig  til  hos 
Ba-hutu  mod  Skind  og  Kød.  De  er  meget  dygtige  Skytter.  De 
anvender  baade  Pile  med  Jærn-  og  Træspids ;  de  sidstnævnte  er 
fordetmeste  besmurte  med  en  langsomt  dræbende  Plantegift. 
En  halvmaaneformet  Kniv  (en  Slags  Panga)  paa  Skaft  fuld- 
stændiggør de  mere  velhavendes   Udrustning. 

Strengt  taget  kan  man  ikke  regne  denne  Race  til  de  ægte 
Pygmæer;  dertil  er  Gennemsnitshøjden  for  stor.  Det  mest 
sandsynlige  er,  at  de  nedstammer  fra  en  eller  anden  virkelig 
Dværgstamme,  der  er  blevet  blandet  med  fremmede  Elementer 

i  Tidens  Løb.  Hvis  man  spørger  saadan  en  lille  Herre,  hvad  han 
selv  mener  om  sin  Herkomst,  svarer  han,  at  de  er  kommet 
langt  syd  fra.  Men  mere  ved  de  ikke.  Nogen  Overlevering  om 
deres  Oprindelse  synes  ikke  at  eksistere. 

Dværgene  havde  lovet  at  hjælpe  os  med  at  drive  Bjergele- 
fanterne ud  paa  den  lille,  aabne  Slette  ved  Chuya.  Dyrene  var 
dem  imidlertid  for  listige  og  foretrak,  som  rimeligt  var,  at  holde 
sig  indenfor  det  skærmende  Skovbryn.  Selv  saa  jeg  dem  aldrig, 
men  Gyldenstolpe  fangede  et  Glimt  af  Hjorden  i  en  Lysning  i 
Skoven. 

Fra  Behungi  styrter  Stien  sig  meget  stejlt  ned  mod  Lava- 
sletten. Paa  nogle  faa  Timer  tilbagelægger  man  Vejen  til  Lav- 
land og  Varme,  en  Tur,  som  i  den  modsatte  Retning  vilde  tage 
en  hel,  møjsommelig  Dag.  Mange  af  Bærerne  snubler  paa  de 
halsbrækkende  Skraaninger,  og  Byrderne  ruller  ned  foran  dem 
som-  smaa  Laviner.  Heldigvis  var  det  mest  Saltsække  og  andre 
mindre  skrøbelige  Ting,  der  foretog  Rejsen  paa  egen  Haand. 

Hele  Lavasletten  er  intensivt  dyrket  med  Bønner,  Ærter 
og  Græskar.  Jorden  er  saa  løs  og  frugtbar,  at  man  blot  behøver 
at  pløje  i  den  med  Fingrene,  hvorfor  Redskaber  paa  mange 
Steder  ikke  kendes.  Hvor  de  anvendes,  har  de  endnu  samme 
Form  som  de  bredbladede  Hakker,  som  findes  paa  de  gamle, 
ægyptiske  Tempelrelieffer  og  Malerier.  Et  fælles  Træk  for  hele 
denne  Egn  af  Afrika  er  Vandmanglen.  Skønt  det  regner  hele 
Aaret  igennem  med  ganske  korte  Afbrydelser,  forsvinder  al 
Fugtigheden  i  den  porøse  Lava  og  rinder  ned  i  Sprækker  og 
underjordiske  Huler.  Kilder  træffer  man  kun  sjældent,  og  Vand 
er  blevet  en  Handelsvare,  som  sælges  i  Landsbyerne.  Derfor  gør 
man  bedst  i  at  forsyne  sig  paa  Forhaand. 

Folket  er  iøvrigt  velstaaende,  ja  sommetider  næsten  for- 
muende. Indbyggerantallet  i  selve  Bufumbira  beløber  sig  vel 
til  c.  13,000.  Da  Muldlaget  er  forholdsvis  tyndt,  begraver  de 
deres  døde  i  store  Grotter,  af  hvilke  Buvumo  i  Nakanangadalen 
er  den  fornemste. 

Fuglelivet  paa  Sletten  var  betydeligt  rigere  og  mere  af- 
vekslende end  i  Bjergene.  Men  andet  Vildt  var  det  smaat  med. 
Derimod  vrimlede  Søen  Chahafi  med  Ænder,  Blishøns  og  Kron- 
traner.  Paa  en  Høj  ovenfor  Søen  havde  vi  slaaet  Lejr.  Stedet 
har  sørgelige  Minder  fra  Krigen  og  fra  Kampene  med  Nabingi- 

sekten.  Thi  kun  nogle  faa  Kilometer  mod  Syd  gaar  Grænsen 
til  Ruanda,  der  før  stod  under  tysk  Overhøjhed,  men  nu  admini- 
streres af  den  belgiske  Stat. 

Da  Bufumbirasletten  i  fordums  Tid  har  tilhørt  Ruanda  og 
i  Henseende  til  Religion,  Sprog,  Livsforhold  og  Befolkning 
praktisk  talt  frembyder  de  samme  Ejendommeligheder  som  dette 
Land,  vil  jeg,  inden  vi  gaar  videre,  give  en  kortfattet  Skildring 
af  Ruandas  Kongerige  og  Folk  tilligemed  en  nærmere  Beskri- 
velse af  Vulkanernes  Karakter,  deres  Betydning  i  den  alminde- 
lige Folkebevidsthed,  Navnenes  Oprindelse  m.  m.  Opgivelserne 
nedenfor  —  særlig  m.  H.  t.  Sprog,  Religion  og  Myter  —  stam- 
mer hovedsagelig  fra  Kaptain  Philipps  Optegnelser,  som  han 
velvilligt  har  tilladt  mig  at  benytte. 


Birunga-  eller  Virunga-Vulkanerne  er  ofte  —  skønt  med 
Urette  —  blevet  kaldet  Mufumbiro-Kæden,  hvad  der  sikkert 
er  en  Forveksling  af  Bufumbira.  Fejltagelsen  er  uden  Tvivl 
opstaaet  ved,  at  tilgrænsende  Folkeslag  har  forsøgt  efter  bedste 
Evne  at  oversætte  Ordet  til  deres  eget  Sprog.  Mufumbiro  be- 
tyder nemlig  paa  Lugandasproget  en  Kok.  Endvidere  kaldes 
hver  enkelt  Vulkan  for  en  Kirunga,  hvor  Ordet  runga  betyder 
at  blande  Mad  sammen.  I  Folkefantasien  har  man  saaledes 
sammenlignet  Bjergene  med  Kokke,  der  rører  Røg  og  Skyer  op 
omkring  deres  Isser,  samtidig  med  at  det  gløder  i  Krater-Ild- 
stedet nedenunder  —  ikke  noget  daarligt  Billede  af  en  Vulkan 
i  Virksomhed. 

Der  findes  tre  skarpt  afsondrede  Bjergkomplekser.  Det  øst- 
ligste bestaaende  af  Muhavura  (4,165  m.),  Mgahinga  (3,525 
m.)  og  Sabinio  (3,704  m.).  Det  mellemste  Vissoke  (3,660  m.), 
Karissimbi  (4,500  m.)  og  Mikeno  (4,380  m.),  liggende  i  hvert 
sit  Hjørne  af  en  ligebenet  Trekant;  og  det  vestligste  bestaaende 
af  Ninagongo  (3,391  m.)  og  Namlagira  (3,052  m).  De  to 
sidstkævnte  er  de  yngste,  Namlagira  endnu  i  Virksomhed  og 
Ninagongo  ifærd  med  at  uddø.  Alle  de  andre  er  slukket  for 
længe  siden. 

Af  Karakter  er  Bjergene  yderst  forskellige.  Medens  Øst-  og 
Mellemgrupperne  for  Størstedelen  er  bedækket  af  Skov,  er 
Namlagira  og  Ninagongo  delvis  bare.    Den   første  har  blot  et 

smalt  Vegetationsbælte  omkring  sin  Fod.  Paa  den  sidste  er 
Vegetationen  ifærd  med  langsomt  men  sikkert  at  krybe  op  mod 
Toppen. 

Muhavura  er  synlig  viden  om.  Deraf  Navnet,  der  betyder 
Vejviser. 

Mgahinga  eller  „Agerdyrkernes  Bjerg"  har  sit  Navn  af  den 
Omstændighed,  at  Indbyggerne  syd  for  Bjerget  køber  deres 
Agerbrugsredskaber  hos  Smede  nord  for  det  og  paa  Vejen  der- 
hen passerer  dets  Skraaninger. 

Sabinio  betyder  ,, Tændernes  Fader"  og  hentyder  til  selve 
Toppens  Form,  der  i  Profil  ligner  en  vældig  Kindtand. 

Vissoke  eller  Bissoke  er  en  Vandpøl.  I  fordums  Tider  van- 
dede Stammerne  deres  Kvæghjorder  ved  en  lille  Kratersø  nær- 
ved Toppen,   hvis  Vand   ansaas   for  særlig  sundt   for   Dyrene. 

Karissimbi  kommer  af  Nsimbi,  som  betyder  Kaurisnække. 
Dennes  Hvidhed  og  Bjergets  som  Regel  snedækte  Isse  er  vel 
det,  der  her  forklarer  Navnet. 

Keni  betyder  fattig,  heraf  Mikeno,  et  fattigt  Sted,  der  ikke 
egner  sig  til  Dyrkning. 

Nina-  eller  Nira-  eller  Nyaru-Gongo  kommer  af  Nyaru, 
der  betyder  Moder,  og  Gongi:  Ryg.  Med  nogen  Fantasi  kan 
man  nok  faa  Toppen  til  at  ligne  Ryggen  paa  en  Kvinde,  der 
sidder  paa  Hug. 

Og  endelig  Namlagira,  der  betyder  ,,den  befalende"  og  er 
et  Synonym  for  den  højeste  Guddom  i  Ruanda:  Imana. 

Folket  kaldes  med  en  fælles  Betegnelse  Banya-Ruanda.  Det 
omfatter  tre  forskellige  Racer  med  omtrent  samme  Religion  og 
oprindelig  forenede  under  samme  Scepter:  Ba-tusi,  Ba-hutu  og 
Ba-twa. 

De  førstnævnte  udgør  den  herskende  Klasse,  er  af  semi- 
hamitisk  Oprindelse  og  ualmindelig  høje  og  velvoksne.  An- 
sigtstrækkene er  fint  udmejslede  med  lige  Næse  og  høj  Pande; 
Farven  lys  kobbergul.  De  draperer  sig  ofte  med  vide,  brogede 
Kapper,  ganske  som  Togaer,  og  virker  med  deres  ædle  Træk 
og  lange  Spyd  næsten  som  Grækere.  Et  Baand  omkring  Pan- 
den forhøjer  yderligere  Ligheden. 

Ba-hutu  er  af  Bantustammen,  d.  v.  s.  renblodede  Negere. 
De  udgør  den  arbejdende  Del  af  Befolkningen  og  er  begge  de 
andre  Stammer  tilsammen  overlegne  i  Tal. 

Ba-twa  endelig  er  Pseudo-Pygmæer.  De  udretter  intet  Ar- 
bejde; man  er  bange  for  dem  og  deres  Pile  og  behandler  derfor 
altid  de  smaa  Herrer  med  en  vis  nedladende   Respekt. 

Kongen  i  Ruanda  kalder  Mwami,  Med  Undtagelse  af  Ne- 
gus  Negasth  i  Abessinien  er  han  formentlig  den  mest  magt- 
fuldkomne af  alle  indfødte  afrikanske  Herskere.  Lige  fra  Slut- 
ningen af  det  syttende  Aarhundrede  har  Abega  Batusi  af  Bani- 
ginyafamilien   fostret   de   arveberettigede  Konger. 

Til  en  vis  Grad  er  Mwami  en  Personifikation  af  Gud- 
dommen Imana  og  har  i  Statsreligionen,  Kubandwa,  en  vær- 
difuld Støtte  i  Forvaltningen  af  sit  Embede.  Af  alle  Ruanda- 
mænd  er  han  den  eneste,  der  taler  direkte  og  uden  Mellemled 
med  Guden.  Næstefter  Herskeren  kommer  Medlemmerne  af 
den  kongelige  Familie,  Baniginyas,  der  i  Almindelighed  be- 
klæder Guvernørposter  og  andre  vigtige  Embeder  i  Staten. 

Liangombe  er  paa  samme  Tid  Kubandwas  Ypperstepræst 
og  en  æret  Mwami.  Hans  fornemste  Hverv  er  at  beskytte 
Menneskene  mod  de  onde  Aander,  Bazimu,  samt  at  lede  det 
præstelige  Hierarki,  Mwanda.  Dette  bestaar  af  en  Snes  for- 
herligede Helte,  af  hvilke  de  større  anses  for  hellige  over  hele 
Landet,  de  mindre  blot  lokalt. 

Kun  Mennesket  ejer  en  Sjæl,  der  anses  for  at  være  slum- 
rende og  passiv  indtil  efter  Døden.  Den  maa  gennemgaa  tre 
forskellige  Tilværelsesformer.  Den  første  naas  umiddelbart  ef- 
ter Manddommens  Indtræden,  den  tredie  derimod  først  efter, 
at  man  er  kommet  højt  tilaars,  sommetider  først  efter  Døden. 

Alle  Sjæle  føres  til  det  hellige  Bjerg  Muhavura,  hvor  de 
dømmes  af  Binego,  Høvdingen  over  Mandwa,  paa  Liangombes 
Vegne  og  i  Imanas  Navn.  De,  der  allerede  er  indtraadt  i 
eller  nu  bliver  optaget  i  den  tredie  Tilværelse,  faar  Lov  til 
at  nippe  til  det  velsignede  Vinkrus  (Ntanga  Ya  Liangombe) 
og  ryge  den  berusende  Tobak,  der  for  de  dødes  Skyld  vokser 
paa  Toppen  af  Bjerget  og  vogtes  af  et  helligt,  hvidt  Faar. 

De  usaliges  Aander  (Nzigo)  kastes  derimod  i  Namlagiras 
brændende  Helvede,  hvor  de  vansmægter  i  evig  Kval.  Naar 
Bjerget  rumler,  siger  de  Indfødte,  at  det  er  Aanderne,  der  gør 
Oprør  og  forsøger  at  komme   ud. 

Den  velsignede  Vin  og  den  berusende  Tobak  paa  Muha- 
vuras  Top  turde  være  identiske  med  Vandet  i  den  lille  Kra- 

tersø  og  den  Mængde  Kæmpelobelier,  der  vokser  frodigt  der- 
oppe. De  elyseiske  Tobaksmarker  er  virkelig  af  en  enestaaende 
Pragt. 

Næstefter  Mennesket  staar  Koen  højest  af  alle  Skabninger, 
hvoraf  tydelig  fremgaar,  hvilken  Betydning  Kvægavl  har  for 
Folket. 

Følgende  tre  Myter,  som  er  optegnet  af  Philipps  efter  ind- 
gaaende  Samtaler  med  de  Indfødte,  giver  et  godt  Billede  af 
Banya-Ruandas  primitive  Forestillingskreds.  Som  det  vil  ses, 
varierer  Skabelseshistorien,  eftersom  det  er  Mu-tusi  eller  Mu- 
huti,  der  beretter  den. 

/.    Hvorledes  Mennesket  kom  til  Verden. 
(Efter  Ba-tusi.) 

Mutusien  Kigwa,  en  Muniginya,  kom  ned  fra  Himmelen 
til  Induga  med  sin  Hustru,  en  Mwega,  og  sine  to  Sønner  ved 
Navn  Katusi  og  Kahutu.  Paa  Jorden  fandt  han  de  tre  Ur- 
stammer:  Bagessera,  Bazigabe  og  Basinga.  De  var  alle  lige- 
stillede. Der  fandtes  ingen  Konge.  De  anfaldt  Familien  med 
Sten,  thi  andre  Vaaben  kendte  de  ikke. 

Paa  sit  Dødsleje  befalede  Kigwa  sine  Sønner  at  lære  Ur- 
indvaanerne  visse  nyttige  Haandværk.  Dette  gjorde  de.  Her- 
ved opstod  Kunsten  at  smelte  Jærn  og  at  smede  Spydspidser 
og  Knive. 

Katusi  havde  en  Datter.  Han  befalede  Kahutu  at  bosætte 
sig  paa  et  Bjerg  paa  den  anden  Side  af  Floden  og  gifte  sig  med 
hende.  Paa  denne  Maade  ønskede  han  at  skabe  en  Sidelinie  af 
Familien   for   at  hindre    Indgifte. 

Kahutu,  hans  Hustru  og  deres  Afkom  kaldtes  siden  Abega 
ba  Kulya,  der  betyder  de  mindre  fornemme  Prinser  og  Prin- 
sesser. 

Katusi  erklærede,  at  „Bani  Ginyas  Afkom  skulde  være 
Konger^S  hvortil  Kahutu  svarede:  „og  Abegas  Kongers  Mødre" 
d.  V.  s.  Dronninger. 

2.    Hvorledes  Mennesket  kom  til  Verden. 
(Efter  Ba-hutu.) 
Luganzo  var  det  første  Menneske,  der  steg  ned   fra   Him- 
len.   Da  han  første  Gang  satte  sine  Fødder  paa  Jorden,  dan- 

nedes  der  et  Aftryk  i  Bjerget,  som  man  endnu  kan  se  paa  en 
Høj  nord  for  Sabinio.  Og  nogle  Fordybninger  ved  Siden  af 
tydes  af  Traditionen  der  paa  Egnen  som  Mærker  efter  hans 
knælende  Hustru,  hans  Ko,  Kalv,  Hund,  Pil  og  Bue.  Lige- 
ledes ses  der  et  Trug,  udhulet  i  Klippen,  hvor  hans  Kvæg  skal 
have  drukket. 

J.    Hvorledes  Kvaget  blev  til. 

Umwami  Ndoro  havde  en  Datter,  Nyiraruchaba,  som  han 
forviste  fra  Hjemmet  i  Ulogo.  Hun  vandrede  til  Vildmarken 
omkring  Kanagge  ovenfor  Msaho  (Kiwusøen).  Hendes  Fa- 
der troede,  hun  var  død.  Nyiraruchaba  opdagede  to  mærke- 
lige Dyr  i  en  klippefuld  Lysning  i  Skoven.  Det  var  en  Ko 
med  sin  Tyrekalv.  Koen  gned  sig  op  ad  en  lille  Udhuling  i 
Klippen.  Da  den  havde  fjærnet  sig,  gik  Pigen  derhen  og  op- 
dagede en  hvid  Vædske.  Hun  smagte  paa  den  og  fandt  den 
god. 

Nogen  Tid  efter  traf  Prinsessen  en  forvist  Mu-hutu,  der 
intet  ejede.  Hun  tog  ham  til  sig,  og  de  levede  sammen.  Nyira- 
ruchaba havde  drukket  regelmæssigt  af  Mælken,  og  nu  vilde 
hun  gerne  have  en  til  at  tæmme  Koen  til  sig.  Hun  foreslog 
først  at  fange  Kalven.  Men  hendes  Mand  blev  bange  og  sagde: 
„hvis  vi  fanger  Kalven,  bliver  Moderen  forskrækket,  og  vi  faar 
ikke  mere  nogen  Mælk."  Saa  fangede  hun  selv  Kalven  og  luk- 
kede den  inde  i  deres  Løvhytte.  Næste  Dag  tog  hun  Dyret 
med  sig  til  Beskyttelse  mod  Moderens  Horn.  Først  fik  Kalven 
Die,  og  derefter  gik  hun  selv  hen  og  sugede  Patterne.  Hver 
Morgen  gjorde  hun  saaledes,  indtil  Koen  blev  vant  dertil.  Lidt 
efter  lidt  lærte  hun  at  malke  i  et  primitivt  Lerkar.  Hendes 
Mand  befalede  hende  at  gøre  dette  hver  Dag.  Og  begge  drak 
de  af   Mælken. 

En  Dag  traf  hun  en  fremmed  Mand,  som  sagde:  ,,Jeg  synes, 
jeg  kender  dig?'*  Hun  svarede:  ,,Ja,  maaske."  Han  sagde: 
,,Vi  er  alle  fortvivlede,  for  Kongen  ligger  dødelig  syg  og  kan 
ikke  helbredes."  Hun  gav  ham  en  Skaal  med  Mælk,  for  at 
han  skulde  bringe  Høvdingen  den.  Hun  anbragte  et  Bundt 
Græs  i  den  og  befalede  ham  at  tage  den  med  til  Mwamien, 
men  tilføjede,  at  Lægemidlets  helbredende  Kraft  vilde  for- 
svinde, hvis  det  blev  bekendt,  hvem  der  havde  givet  liam  det. 

Hun  var  nemlig  bange  for,  at  hendes  Fader  skulde  fatte  Mis- 
tanke til  et  Tryllemiddel  fra  en  Kvindes  Haand. 

Efter  først  at  have  ladet  Budbringeren  drikke  smagte  Ndoro 
paa  Mælken  og  var  to  Dage  efter  helbredet  for  sin  aarelange 
Sygdom,  Siden  fik  han  at  vide,  at  Mælken  stammede  fra  en 
Pige  i  Vildmarken.  Saa  sendte  han  Bud  efter  Nyiraruchaba; 
og  Koen  og  Kalven  fulgte  hende.  Han  blev  glad  ved  at  gense 
sin  Datter.  Hun  fortalte,  at  Mælken  var  en  Plantesaft.  Thi 
hun  var  bange  for,   at  noget  ondt  skulde  vederfares   Dyrene. 

En  Dag  fik  Kongen  hende  imidlertid  at  se,  medens  hun 
helt  nøgen  malkede  Koen.  Paa  denne  Maade  opdagede  han 
Hemmeligheden,  men  han  var  vred  over,  at  Datteren  ingen 
Klæder  havde  haft   paa,   thi   det   stred   imod   Taboo    (Loven). 

Koen  fik  Kalve,  og  Kongen  fik  stor  Magt  og  Berømmelse 
som  deres  Ejer.  Han  befalede  sin  Datter  at  lære  Hyrderne  at 
malke,  thi  for  Fremtiden  burde  ingen  Kvinde  sysle  med  den 
Slags  Arbejde. 

Nogle  Aar  efter  forudsagde  Abapfumu  (Præsterne)  i  Bu- 
kara, at  store  Kvæghjorder  skulde  komme  fra  Grotterne  ved 
Ruhondo  (Mulera),  og  at  der  herefter  hverken  skulde  være 
Nød  eller  Fattigdom  i  Landet.  Alle  skulde  komme  til  at  eje 
Kreaturer  og  være  ligestillede  som  fra  Begyndelsen. 

Mwamien,  der  var  ansvarlig  for  Landets  Vel,  befalede  da, 
at  alt  Kvæg  skulde  være  Statsejendom,  d.  v.  s.  tilhøre  ham. 
Under  Gihangas  Regering  kom  Kvæget  ogsaa,  som  det  var 
spaaet,  og  han  fordelte  det  blandt  sit  Folk.  Paa  denne  Maade 
blev    Banya-Ruanda   en    rig   og    mægtig    Stamme. 


Efter  lang  Overvejelse  havde  vi  allerede  i  Kabale  beslut- 
tet at  oprette  to  Standlejre  paa  den  nævnte  Vulkankæde,  først 
i  Bjergsadlen  mellem  Muhavura  og  Mgahinga,  derefter  paa 
det  tilsvarende  Sted  mellem  sidstnævnte  Bjerg  og  Sabinio.  Saa- 
ledes  vilde  vi  være  midt  i  selve  Indsamlingsomraadet  og  kunne 
strejfe  om  paa  den  ene  eller  den  anden  Vulkan  efter  Behag. 
Nogle  Indfødte  blev  derfor  sendt  i  Forvejen  med  Ordre  til  af 
Bambus  at  bygge  de  fornødne  Værn  mod  Vejr  og  Vind,  hvor 
man  kunde  anbringe  diverse  Udrustningsgenstande,  Proviant 
m.  m.,  og  tillige  at  sammenflette  et  hensigtsmæssigt  Arbejds- 

skur  til  Konservatoren.  Regnskyllene  er  nemlig  meget  vold- 
somme deroppe,  idet  Bjergene  tiltrækker  al  Luftens  Fugtig- 
hed. Og  Bjergsadlerne,  der  ligger  omtrent  3000  m  over  Havet, 
skulde  langt   fra  være   behagelige  Opholdssteder. 

Der  lever  heller  ingen  Mennesker  deroppe.  Et  Klima,  hvis 
Temperatur  nærmer  sig  Nulpunktet,  jo  højere  op  mod  Bjerg- 
toppene man  kommer,  egner  sig  ikke  for  Mennesker,  som  for 
det  meste  gaar  nøgne.  Og  at  de  kun  modvilligt  vover  sig  derop, 
er  ikke  saa  underligt.  Overtro  og  Kulde  i  Forening  har  be- 
virket, at  Folket  helst  holder  sig  til  Slettelandet.  Vi  havde  der- 
for i  Sinde  kun  at  beholde  nogle  faa  Bærere  og  sende  Resten 
ned  til  Bufumbirasletten.  Skulde  vi  komme  til  at  mangle  Pro- 
viant, kunde  vi  jo  altid  sende  Bud   ned. 

Efter  fem  Timers  besværlig  Klatring  vajede  endelig  det 
svenske  Flag  for  første  Gang  den  7.  Februar  paa  Bjergsadlen 
mellem   Muhavura   og   Mgahinga. 

Det  var  koldt  og  raat.  Vinden  sled  i  Teltlærredet,  tunge 
Skyer  drog  som  onde  Aander  hen  over  vore  Hoveder.  Jorden 
var  glat  og  slibrig.  Nu  og  da  indsvøbtes  Lejrpladsen  i  tæt 
Taage,  saa  at  man  ikke  engang  kunde  se  Naboteltet.  Mellem 
de  heftige  Regnskyl  kunde  det  sommetider  klare  op  og  et  Glimt 
af  Landskabet  blive  synligt.  Der  laa  Sletten,  som  vi  nys  havde 
forladt,  dybt  under  os,  med  alle  sine  smaa  Kraterkegler  ikke 
ulig  et  Maanelandskab,  hvor  Mutanda-Søen  dannede  et  be- 
hageligt Hvilepunkt  for  Øjet.  Men  til  begge  Sider  optaarnede 
Bjergjætterne  sig,  hvorimellem  vi  var  indeklemt.  Det  virkede 
næsten  truende  at  have  dem  saa  nær  ind  paa  Livet.  Toppene 
skjultes  for  det  meste  af  Skyer,  men  man  havde  hele  Tiden 
en  Fornemmelse  af  deres  Vælde  trods  Taagetæpperne,  der  uop- 
hørlig blev  draget  op  og  ned,  tilfældigt  afslørende  snart  den 
enes  snart  den  andens  Skraaninger.  Efter  en  voldsom  Regn- 
byge lige  før  Solnedgang  blev  Luften  pludselig  krystalklar  i 
nogle  Øjeblikke.  Muhavuras  Top  havde  som  ved  et  Trylle- 
slag rystet  Slørene  af  sig  og  stod  skarpt  aftegnet  mod  den  lyse- 
blaa  Aftenhimmel.  Man  syntes,  den  laa  saa  nær,  at  der  blot 
behøvedes  nogle  Skridt  for  at  naa  Toppen,  og  med  blotte  Øjne 
kunde  man  se  hver  Revne  i  Klippen,  hver  lille  Busk  eller  knej- 
sende Kæmpelobelia  deroppe.  En  stejl  Kløft,  der  var  tør,  da 
vi  slog  Lejr,  havde  forvandlet  sig  til  et  skummende  Vandfald, 

der  syntes  at  begynde  helt  oppe  paa  Toppen  for  i  en  ubrudt 
Bue  at  ende  under  vore  Fødder.  Og  den  lille  Bæk  lige  i  Nær- 
heden, som  gav  os  koldt  og  godt  Drikkevand,  perlede  muntert 
efter  Regnen,  ganske  som  om  den  var  ifærd  med  at  blive  en 
rigtig  stor  Flod.  Men  blot  nogle  Øjeblikke  varede  Synet;  saa 
var  alting  indsvøbt  i   en  graahvid  Taage. 

Den  Aften  knitrede  Lejrbaalene  muntrere  end  nogensinde. 
Ikke  som  en  hyggelig  Luksusild,  men  med  det  bestemte  og  pri- 
selige Formaal:  at  varme.  Efter  Haglbygen,  hvor  de  største 
Hagl  maalte  19  mm  i  Diameter,  var  Temperaturen  faldet  til 
7  Grader  Celsius.  Og  i  Stedet  for  at  klæde  mig  af,  før  jeg 
gik  til  Køjs,  maatte  jeg  finde  frem  alt,  hvad  der  var  af  varmt 
Tøj,  og  klæde  mig  paa.  Trods  tre  Tæpper  og  to  Regnkapper, 
hvoraf  den  ene  var  kamelhaarsforet,  sloges  jeg  hele  Natten  med 
Kulden,  der  søgte  at  overliste  mig.  Jeg  laa  og  lyttede  til 
Negrene,  der  sad  og  snakkede  uafbrudt  omkring  Baalene  for  at 
holde  Varmen,  og  syntes  ligefrem  jeg  kunde  høre,  hvordan  de- 
res Tænder  klaprede.  Vore  egne  Boyer  havde  jo  deres  Telte 
og  Tæpper,  saa  de  klarede  sig  saa  nogenlunde,  men  at  de  an- 
dre Bærere  ikke  frøs  ihjel  eller  blev  syge  i  deres  paradisiske 
Nøgenhed  er  virkelig  en  Gaade. 

Senere  end  sædvanlig  mødtes  Ekspeditionens  Medlemmer 
den  næste  Morgen  omkring  Frokostbordet,  rystende  af  Kulde 
og  stivfrosne.  Det  havde  ligefrem  været  for  koldt  til  at  staa 
op  ved  Daggry,  som  vi  ellers  plejede.  Desuden  umuliggjorde 
en  tæt  Taage  enhver  Jagt  eller  Orientering.  Lidt  efter  lidt 
lettede   den   imidlertid,   og   Arbejdet   kunde   begynde. 

Men  det  var  ikke  saa  let. 

Vegetationen,  der  længere  nede  er  spredt  og  buskagtig,  dan- 
nes heroppe  af  tæt  Bambus  og  Kratskov,  store  Bladplanter, 
Bregner  og  højt  Græs,  altsammen  sammenfiltret  og  overgroet 
med  piggede  Slyngplanter.  Ofte  er  det  umuligt  at  trænge  frem 
uden  ved  Hjælp  af  Pangaen,  hvormed  man  maa  hugge  sig 
igennem.  Selve  Skraaningerne  er  lerede  og  slibrige  af  den  be- 
standige Regn.  Jorden  tørrer  aldrig  rigtigt,  ikke  engang,  hvor 
Bjerget  stiger  lodret  tilvejrs,  thi  Mos  og  raadnende  Plantedele 
binder  Fugtigheden. 

Bjergsadlen  er  nogenlunde  jævn.  Omtrent  midt  paa  den 
findes  der  en  aaben  Slette  fuld  af  Tuer,  altsaa  ikke  en  Sø,  som 

Kortene  angiver.  Den  viste  sig  at  være  et  Yndlingsopholds- 
sted  for  Bekkasiner,  der  baade  gav  Anledning  til  en  god  Sport 
og  smagte  udmærket. 

Og  i  denne  ugæstfri  Bjergsadel  red  Ekspeditionen  noget 
over  en  Uge.  Alt,  hvad  der  kom  indenfor  Skudvidde  eller  fan- 
gedes i  Fælderne,  blev  samvittighedsfuldt  samlet  sammen,  for 
det  gjaldt  jo  om  at  hjemføre  de  første  nogenlunde  fuldstæn- 
dige Prøver  paa  disse  Bjerges  egenartede  Fauna.  Skraanin- 
gerne  blev  derfor  systematisk  undersøgt  og  gennemstrejfet,  og 
trods  de  besværlige  Naturforhold  gik  Arbejdet  raskt  fra  Haan- 
den. 

Dyrelivet  var  mindre  rigt,  end  man  kunde  have  ventet,  Ar- 
terne forholdsvis  faa  og  sparsomt  forekommende.  Af  de  store 
firbenede  var  hovedsagelig  Elefanten,  Bøffelen,  Leoparden,  Go- 
rillaen og  Marekatten  repræsenteret.  Det  var  især  mærkeligt, 
hvor  højt  oppe  man  traf  Elefantspor.  Et  eneste  Løvespor  blev 
opdaget  i  Højde  med  Bjergsadlen,  men  det  var  vel  et  enkelt 
omstrejfende  Dyr,  der  blot  havde  aflagt  en  flygtig  Visit.  Fugle- 
verdenen repræsenteredes  af  Ravne,  Rovfugle,  Vævere  og  Hon- 
ningfugle foruden  de  allerede  nævnte  Bekkasiner. 

Jagten  tilfjælds  er  ualmindelig  vanskelig  og  anstrængende. 
Bjergskraaningerne  stiger  stejlt,  ofte  lodret  op  mod  Toppene  og 
gennemskæres  mange  Steder  af  dybe  Kløfter.  Den  til  et  ene- 
ste haabløst  Virvar  sammenfiltrede  Vegetation  gør,  at  man  ikke 
kan  se  mere  end  nogle  ganske  faa  Fod  frem  for  sig  og  ofte 
maa  borthugge  Luftrødder  og  Bambusskud  for  at  knibe  sig 
igennem.  Under  saadanne  Forhold  lydløst  at  snige  sig  ind  paa 
Vildtet  er  næsten  umuligt,  og  i  ni  af  ti  Tilfælde  er  dette  der- 
for forsvundet,  længe  før  man  har  faaet  set  et  Glimt  af  et 
klippende  Øre  eller  en  afskedsvinkende  Svans.  At  følge  et 
Spor  er  lige  saa  vanskeligt  som  trættende,  for  jo  friskere  det 
synes,  desto  større  Forsigtighed  maa  der  iagttages.  Vejen  kan 
man  jo  ikke  selv  vælge,  men  maa  gaa,  krybe  eller  klatre  netop 
der,  hvor  Dyret  tilfældigvis  har  travet.  Det  ender  i  Reglen 
med,  at  Jægeren  efter  at  have  kravlet  rundt  i  Timevis  har 
faaet  sine  Hænder  og  Fødder  saadan  indviklet  og  er  kommet  saa- 
dan  i  Klemme  mellem  Grenene,  at  han  i  det  kritiske  Øjeblik 
er  ude  af  Stand  til  at  lægge  Bøssen  til  Kinden,  førend  det  alle- 
rede er  for  sent.    Dertil  kommer  den  vaade  Lerjord,  der  klum- 

per  sig  under  Fødderne  og  sætter  sig  paa  Tøjet  i  hele  Kager, 
' —  og  man  vil  kunne  forstaa,  at  Jagten  paa  Birunga- Vulkanerne 
ikke  er  lutter  Fornøjelse. 

Eftersom  Dyrelivet  aftog,  jo  højere  op  man  kom,  for  endelig 
helt  at  ophøre,  gik  vi  sjældent  højere  op  end  omtrent  til  Bjer- 
gets halve  Højde  regnet  fra  Sadlen.  Der  oven  for  var  der 
praktisk  talt  intet  at  udrette.  Ikke  destomindre  besluttede  Carr 
og  jeg  en  Dag  at  prøve  paa  at  naa  op  til  Toppen  af  Muhavura 
for  at  se,  hvordan  der  saa  ud  oppe  i  Banya-Ruandas  Himmel. 
Det  var  den  rene  Nysgerrighed,  der  drev  os.  Men  hvad  gør 
man  ikke  for  at  komme  ind  i  en  Himmel?  Og  maaske  faa 
Lejlighed  til  at  klappe  et  meget  hvidt  og  meget  helligt  Faar? 

Den  sædvanlige  Vej  derop  er  syd-  og  østfra,  hvis  man  i  det 
hele  taget  kan  regne  med  Verdenshjørnerne,  naar  det  gælder 
saa  celeste  Maal.  Men  da  vi  syntes,  det  var  morsommere  at 
gaa,  hvor  ingen  før  havde  gaaet,  startede  vi  en  Morgen  lige  til 
Vejrs  fra  Lejren.  En  minimal  men  varm  Udrustning  blev  med- 
taget og  hobet  paa  nogle  runde  Ba-hutu-  og  Ba-twa-Hoveder, 
hvis  Ejermænd  mod  Løfte  om  en  god  Backshisch  havde  erklæ- 
ret sig  rede  til  at  overnatte  i  Nærheden  af  Paradiset.  At  naa 
baade  op  og  ned  paa  samme  Dag  er  nemlig  næsten  umuligt.  I 
Mørket  vilde  man  paa  de  bratte  Skraaninger  være  hjælpeløst 
fortabt. 

Til  at  begynde  med  saa  det  lovende  ud.  Vi  fulgte  langs 
Randen  af  en  dyb  Kløft,  balancerede  paa  Klippefremspring  og 
kiggede  ned  i  dybe  Afgrunde.  For  første  Gang  i  mit  Liv  stif- 
tede jeg  Bekendtskab  med  Gorillaer,  ja  selv  med  Dyrenes 
Liggepladser.  Men  de  var  alle  gamle  og  derfor  af  ringe  In- 
teresse. Over  Kløften  stod  en  Falk  stille  i  Luften,  og  jeg  be- 
gyndte snart  at  misunde  den  dens  Vinger.  Thi  for  hvert  Skridt 
blev  Bjerget  stejlere,  saa  vi  tilsidst  maatte  søge  opad  fra  den 
ene  Træstamme  til  den  anden  for  ikke  at  tabe  Fodfæstet.  Jeg 
beundrede  Bærerne,  at  de  kunde  vinde  med  med  deres  Byrder 
paa  Hovedet.  De  sled  tappert  i  det,  og  først  ved  Middagstid 
begyndte  de  at  knurre,  hvorved  de  opnaaede  en  Times  Hvil. 

Lidt  efter  lidt  blev  Vegetationen  tyndere,  og  de  lavere 
Regioners  Liannet  afløstes  af  de  ejendommelige  Senecier  med 
deres  sprøde  Stammer  og  brede  Blade.  Skæglavet,  der  hidtil 
havde  hængt  i  lange  Festoner  fra  Træstammerne,  ophørte  plud- 

seligt.  Kæmpelobeliernes  ranke  Lys  blev  til  Gengæld  mere  al- 
mindelige. Aabne  Pladser  med  blødt  Mos  og  høj  Lyng  be- 
gyndte at  dukke  frem.  Om  Eftermiddagen  var  vi  naaet  saa 
højt  op,  at  vi  kunde  kigge  lige  ned  i  Mgahingas  tilgroede  Kra- 
ter, ovenfor  hvilket  en  Stump  af  Sabinios  vældige  Kindtand 
stak  frem  af  Skyerne.  Da  jeg  saa  paa  Barometret,  som  ikke 
var  konstrueret  for  slige  Højder,  havde  det  snurret  halvanden 
Omgang  rundt.^)  Saa  syntes  vi,  det  kunde  være  nok  for  idag, 
og  besluttede  at  slaa  Lejr. 

Der  fandtes  ikke  saa  meget  jævnt  Terrain  nogetsteds,  at 
man  kunde  have  lagt  en  Femøre  derpaa.  Lejren  blev  ogsaa 
derefter:  vind  og  skæv  paa  enhver  Led.  D.  v.  s.  nogen  egent- 
lig Lejr  kunde  der  naturligvis  ikke  være  Tale  om.  Vi  havde 
blot  ét  Telt  med  og  hver  sin  Sovepose.  Solteltet  (det  mod  Sol 
og  Regn  beskyttende  ydre  Lag)  fik  Bærerne  og  Boyerne,  selv 
beholdt  vi  blot  den  tynde  indvendige  Del  af  det.  Med  stort 
Besvær  fik  vi  lavet  et  Baal,  hvorover  vi  varmede  vor  Mid- 
dagsmad:  en   Daase   Konserves. 

Som  det  saa  ofte  sker  i  Bjergegne,  klarede  det  op  et  Øje- 
blik lige  før  Solnedgang.  Og  her  fik  vi  rigelig  Belønning  for 
Dagens   Møje  og  Besvær. 

Det  var  et  vidunderligt  Syn. 

Under  os  rullede  hvide  Bomuldstotter,  belyste  fra  neden 
af  den  synkende  Sol.  Deres  Farve  skiftede  fra  gult  og  graat 
til  karmoisin  og  violet.  Toppene  af  Mgahinga  og  Sabinio  stod 
i  en  uvirkelig  Klarhed.  Langt  borte  stak  Mikeno  og  Karissimbi 
deres  Hoveder  op  af  Skyhavet,  sidstnævnte  med  en  blændende 
hvid  Kalot  paa  sin  Nakke,  og  imellem  dem  Vissokes  noget  la- 
vere og  afstumpede  Kegle.  Mod  Syd  holdt  Skybanken  pludselig 
op.  Over  dens  Rand  saa  man  en  Stump  af  Lavasletten  omkring 
Luhondo-Søen  og  længere  borte  Bugoyeskovens  mørke  Linie.  I 
Ryggen  havde  vi  endelig  vor  egen  Bjergtop,  der  forekom  mærke- 
ligt nær  og  foruroligende  stejl. 

Havde  vi  allerede  syntes,  at  det  var  utilladelig  koldt  der 
nede  i  vor  Sadellejr,  saa  var  det  dog  ingenting  imod  den  Nat, 
vi  nu  gik  i   Møde.    Udenfor  var  Jorden   frossen,   og  i  Teltet 


1)    Den  rigtige  Højdemaaler  var  gaaet  itu  allerede  paa  Rejsen 
fra  Europa. 


viste  Termometeret  to  beskedne  Celsiusgrader  over  Nul.  Vi 
tillod  os  nogle  respektløse  Bemærkninger  om  Banya-Ruanda- 
Folkets  Himmel,  og  vi  blev  enige  om,  at  der  sikkert  var  bedre 
paa  „det  andet  Sted".  Ikke  uden  stor  Bekymring  for  vore 
Bæreres  Liv  faldt  vi  endelig  i  Søvn,  saa  godt  det  lod  sig  gøre, 
medens  Blæsten  tudede  og  Regnen  piskede  paa  Teltdugen. 

Den  næste  Morgen  blev  vi  behagelig  overraskede  ved  at 
finde  alle  Negrene  i  god  Behold  endnu.  Hvordan  de  havde 
kunnet  udholde  Kulden  er  ubegribeligt.  En  halvnøgen  hvid 
Mand  vilde  være  frosset  ihjel  i  Løbet  af  nogle  faa  Timer.  Ef- 
ter denne  Nats  Erfaringer  har  jeg  Grund  til  at  tro,  at  disse 
sorte  Folk  egentlig  bør  henregnes  til  Tykhudernes  Familie,  hvad 
der  i  det  mindste  for  saa  vidt  passer,  som  de  har  et  temme- 
lig tykt  Lag  Fedt  og  Snavs  over  hele  Kroppen,  hvilket  sik- 
kert hjælper  dem  til  at  holde  Varmen. 

Gennem  tunge  Skyer  fortsatte  vi  rystende  af  Kulde  Op- 
stigningen. Den  tynde  Luft  gjorde  Aandedrættet  yderst  be- 
sværligt. Naar  man  havde  klatret  nogle  faa  Meter,  blev  man 
saa  forpustet,  at  man  maatte  kaste  sig  ned  paa  Mosset  for  at 
faa  Vejret,  før  man  igen  begav  sig  paa  Vej.  Hurtigt  gik  det 
derfor  ikke,  men  Skridt  for  Skridt  nærmede  vi  os  Toppen. 

Snart  skulde  dog  vore  Forhaabninger  skuffes,  thi  nogle  hun- 
drede Fod  fremme  viste  det  sig  umuligt  at  komme  videre.  Klip- 
pen rejste  sig  her  lodret,  høj  som  en  Skyskraber,  og  man  maatte 
have  baade  Reb,  Stiger  og  Hakker  for  at  komme  op.  Uden 
fuldstændig  Alpeudrustning  kan  man  ikke  bestige  Muhavura 
fra  Vestsiden,  og  vi  maatte  indrømme,  at  Mu-twa  havde  haft 
Ret,  da  de  paastod,  at  ingen  hvid  Mand  kunde  bestige  Bjerget 
fra  denne  Side.  Dengang  troede  vi  naturligvis,  det  var  Doven- 
skab, men  maatte  altsaa  til  vor  Ærgrelse  nu  give  dem  Ret.  At 
omgaa  Bjerget  viste  sig  ogsaa  umuligt,  da  dybe  Kløfter  spær- 
rede Vejen  til  begge  Sider. 

Der  var  blot  nogle  Stenkast  til  Toppen,  og  alligevel  var  der 
intet  andet  at  gøre  end  at  vende  om.  Efter  at  have  indsamlet 
Prøver  paa  Faunaen  deroppe  —  nogle  smaa  Sommerfugle,  Ed- 
derkopper og  Græshopper  samt  de  Visitkort,  som  Rotterne 
efterlader  sig,  skyndte  vi  os  atter  ned  til  mere  gæstmilde  Egne 
med  det  negative  Resultat,  at  Muhavura  bør  bestiges  fra  den 

anden  Side;  hvad  vi  ganske  vist  nok  havde  anet  iforvejen,  men 
nu  havde   faaet   yderligere   Bekræftelse   paa. 

Imidlertid  blev  Carr  og  jeg  enige  om  for  Fremtiden  at  lade 
Himlen  være  i  Fred  .  .  . 

Efter  nogen  Tids  Forløb  blev  Lejren  flyttet  over  til  den 
anden  Sadel,  som  var  bredere  og  laa  en  Ubetydelighed  lavere 
men  ellers  var  af  samme  Karakter.  Her  fik  vi  Lejlighed  til  at 
gøre  Bekendtskab  med  Sabinios  halsbrækkende  Sider,  der  om 
muligt  er  endnu  vanskeligere  fremkommelige  end  de  to  Sø- 
skendebjerges. Toppen  bestaar  af  en  Række  lodrette  Tinder, 
og  Siderne  er  allevegne  furede  af  vældige  Kløfter. 

Mit  første  uheldige  Møde  med  Bjerggorillaerne  fandt  Sted 
paa  dens  Sydskraaning. 

Carr  havde  tilfældigt  fundet  friske  Spor  en  Morgen,  da  han 
var  gaaet  ud  for  at  skyde  Bøffel  og  sendte  straks  Bud  efter  mig. 
Han  var  uforvarende  kommet  midt  ind  i  Flokken,  der  natur- 
ligvis var  stukket  af  op  ad  Bjerget.  De  var  i  et  Antal  paa  otte- 
ti  Stykker  og  havde  ligget  ovenpaa  et  lavt  og  tæt  Bambuskrat. 

Vi  fulgte  Sporene.  Dyrene  var  aabenbart  ikke  alvorligt  op- 
skræmt, thi  de  havde  hvilet  sig  hist  og  her;  man  kunde  tydelig 
se  Mærkerne  af  deres  Kroppe  i  Græsset.  Paa  disse  Steder  laa 
der  gærne  friske  Ekskrementer  tilligemed  afrevne  Grene,  hvis 
Bark  var  afskrællet  og  aabenbart  ædt.  Det  største  Fodaftryk 
var  betydeligt  større  end  min  Haand. 

I  otte  Timer  krøb,  klatrede,  gled  og  trillede  vi,  idet  vi 
banede  os  Vej  i  det  mest  vanvittig  vanskelige  Terrain,  jeg 
nogensinde  har  været  ude  for.  Op  og  ned,  gennem  tykt  og 
tyndt,  langs  Afgrunde  og  over  rivende  Bjergstrømme  —  kort 
sagt,  vi  maatte  prøve  paa  at  bære  os  ad  ligesom  Gorillaerne. 
Fødderne  gled,  Grene  slog  os  i  Ansigtet,  tornede  Slyngplanter 
rev  Hul  i  Tøjet  og  blodige  Rifter  i  Huden,  ikke  en  tør  Trevl 
fandtes  der  paa  Kroppen,  der  drev  af  Sved.  Med  Hjerter,  der 
hamrede  hørligt  af  Anstengelsen,  fortsatte  vi  ufortrødent  For- 
følgelsen. Men  vi  blev  stadig  narret.  Ryggen  værkede.  Knæ- 
musklerne slappedes.  Trætheden  begyndte  at  tage  Overhaand. 
Skulde  vi  stanse  og  opgive  det?  Aldrig!  En  Gorilla  betød 
mere  end  som  saa.  Videre,  blot  videre  paa  Sporet,  koste  hvad 
det  vilde.    Blot  ikke  give  op! 

Til  sidst  holdt  Sporene  pludselig  op.    Man  kunde  ikke  se 


75 

en  Armslængde  frem  for  al  Vegetationen,  men  ovenover  den 
fik  vi  Øje  paa  nogle  lave  Trætoppe,  der  bevægede  sig.  Der 
var  Flokken  altsaa.  Paa  godt  Skudhold,  men  aldeles  usynlig. 
Nu  kunde  man  ogsaa  tydeligt  høre,  hvordan  Dyrene  brækkede 
Grene  af  og  desuden  frembragte  en  Lyd,  som  om  de  klappede 
sig  paa  Maven. 

Efter  forgæves  at  have  ventet  paa  at  de  skulde  klatre  op  i  et 
af  Træerne  eller  i  hvert  Fald  røre  paa  sig,  besluttede  vi  at 
krybe  i  en  stor  Bue  uden  om  og  saaledes  komme  ovenover  dem. 
Og  det  gjorde  vi.    Men  Flokken  var  og  blev  usynlig. 

Solen  stod  allerede  lavt,  og  derfor  var  der  ikke  andet  at 
gøre  end  at  prøve  Lykken  og  gaa  lige  paa.  Forsigtigt  lod  vi  os 
glide  nedad  mod  de  svajende  Bambustoppe.  Da  skærer  der 
pludselig  et  Skrig  igennem  Skovens  Stilhed.  Et  til,  og  flere. 
Det  er  Vræl,  der  nærmest  ligner  en  arrig  Sos  Grynten  eller  en 
ophidset  Elefants  Brølen.  Flokken  maa  altsaa  have  hørt  os  eller 
faaet  Færten  af  os. 

Der  bliver  Liv  i  Buskene  rundt  omkring.  Vegetationen  er 
saa  tæt,  at  man  knap  kan  se  længere  end  til  Enden  af  Gevær- 
løbet, der  automatisk  følger  Lyden.  Hvis  Flokken  havde  an- 
grebet her,  var  disse  Linier  sikkert  aldrig  blevet  skrevet.  I  rent 
Selvforsvar  staar  vi  parate  til  at  lade  Skuddet  gaa  af  ved  den 
mindste  mistænkelige   Bevægelse  i  de  nærmeste   Blade. 

Men  der  viser  sig  ingenting.    Blot  nye,  ophidsede  Hyl! 

Endelig  brager  det  i  Bambus'en.  Jeg  ser  en  Skygge  smutte 
forbi  i  en  Brøkdel  af  et  Sekund  —  og  Hjorden  forføjer  sig  bort 
lige  saa  usynlig  som  før,  uden  at  der  frembød  sig  den  fjærneste 
Mulighed  for  at  sende  saa  meget  som  et  Slumpeskud  efter  den. 

Saa  opgav  vi  endelig  Jagten  og  vendte  skuffede  hjem.  Først 
længe  efter  Mørkets  Frembrud  ankom  vi  til  Lejren. 

At  skyde  Gorillaer  i  et  saadant  Terrain  tror  jeg  vil  være  en 
komplet  Umulighed  for  en  Europæer;  han  træder  for  haardt 
med  sine  Støvler  og  bliver  for  let  hængende  med  Tøjet  i  Tor- 
nene. Det  er  en  anden  Sag  med  Negrene.  De  gaar  barfodede, 
har  ikke  saa  meget  paa  Kroppen  og  har  desuden  en  betydelig 
mere  trænet  Syns-  og  Høresans  end  vi. 

Tidligt  næste  Morgen  blev  der  derfor  sendt  to  kongolesiske 
Askaris  ud  for  at  følge  Sporene  i  Haab  om,  at  de  skulde  have 
mere  Held  med  sig. 

Og  det  lykkedes  virkelig. 

Sent  om  Aftenen  laa  de  fire  første  Bjerggorillaer  (Gorilla 
beringei)  i  Lejren.  At  Glæden  var  stor,  og  at  Askaris  blev  til- 
børlig applauderede,  behøver  jeg  vel  næppe  at  fortælle.  Selvom 
Carr  og  jeg  jo  nok  kunde  have  ønsket,  at  det  i  Stedet  for  havde 
været  os,  der  var  blevet  Genstand  for  denne  Hyldest. 

Jægerne  fortalte,  at  de  hele  Formiddagen  havde  fulgt  Spo- 
rene gennem  meget  tæt  Terrain.  I  en  Kløft  fik  de  pludselig 
Øje  paa  en  Flok  paa  ti  Dyr,  just  som  en  af  Hunnerne  var  i  Færd 
med  at  give  sin  Unge  Die.  Tre  blev  nedlagt  paa  Stedet,  men 
den  fjerde,  en  gammel  Han,  der  var  saaret,  rejste  sig  paa  Bag- 
benene og  gik  løs  paa  dem. 

—  Se  her,  sagde  den  ene  af  Mesterskytterne  og  pegede  paa 
sin  Skjorte,  der  var  sønderflænget  over  Brystet;  det  lavede  den, 
inden  den  faldt. 

Rigtigheden  af  hans  Historie  er  det  naturligvis  umuligt  at 
kontrollere,  men  jeg  har  ingen  Grund  til  at  drage  den  i  Tvivl. 

Det  viste  sig  at  være  en  meget  værdifuld  Gorillasamling,  idet 
den  bestod  af  to  Hanner,  hvoraf  den  ene  var  gammel  og  vejede 
150  kg.,  en  fuldvoksen  Hun  og  en  Unge. 

I  Modsætning  til  sin  Fætter  i  Urskoven  er  Bjerggorillaen 
meget  langhaaret  til  Beskyttelse  mod  Kulden.  Ansigtet,  Eks- 
tremiteterne og  en  Del  af  Brystet  er  bare.  Men  ellers  er  Pelsen 
tyk,  mørkere  hos  Hunnerne,  lysere  hos  Hannerne,  der,  naar  de 
kommer  højt  op  i  Aarene,  ofte  er  helt  hvidhaarede  paa  Ryggen. 
Højden  er  ikke  særlig  bemærkelsesværdig,  men  Bredden  saa 
meget  desmere  imponerende.  Arme  og  Ben  fremviser  vældige 
Muskelknipper,  der  med  en  Forhammers  Kraft  vil  kunne  slaa 
eller  sønderknuge  deres  Offer  —  et  Menneske  vilde  i  et  saadant 
Favntag  sidde  ligesaa  uhjælpelig  fast  som  et  Søm  i  en  Skrue- 
stikke. 

Blandt  de  Indfødte  gaar  der  fantastiske  Historier  om,  hvor- 
ledes Gorillaerne,  Ingagi,  fører  en  rent  menneskelig  Tilværelse. 
Hvordan  de  bygger  Hytter  med  Tag  over,  tænder  Baal,  røver 
Kvinder  og  æder  Negerbørn.  Det  er  vel  den  Slags  Amme- 
stuehistorier, som  har  inspireret  Tarzanbøgernes  Forfatter. 
Alt  sligt  savner  naturligvis  ethvert  Grundlag.  De  indhøstede 
Erfaringer,  paa  hvilke  Ekspeditionen  snart  skulde  blive  sær- 
deles rig,  har  godtgjort,  at  Gorillaen  holder  til  i  tæt  Kratskov, 


hvor  den  lever  af  friske  Bambusskud,  Barken  af  Smaagrene, 
Skærmplanter  og  Bær.  Der  er  særlig  en  Busk,  en  Krydderurt 
med  røde  eller  gule  Frugter,  som  synes  at  være  deres  Livret. 
Deres  Liggepladser  af  sammenbunkede  Kviste  og  Løv  reder  de 
saavel  paa  Jorden  som  paa  lave  Grene.  I  Almindelighed  lever 
Dyrene  i  Flokke  paa  lO — 30  Stykker.  Hvor  en  saadan  Flok, 
der  af  en  eller  anden  Grund  er  blevet  skræmt  eller  har  haft 
travlt,  er  gaaet  frem,  ligger  hele  Undervegetationen  nedtraadt, 
som  om  en  Lavine  var  rullet  hen  over  Stedet. 

Naar  man  staar  foran  en  Gorilla,  melder  den  Tanke  sig 
uvilkaarlig:  har  man  virkelig  selv  set  saadan  ud  engang  i  en 
fjærn  Fortid?  Maaske.  Dyret  gør  imidlertid  ikke  noget  stærkt 
menneskeligt  Indtryk.  Det  af  Haar  medusa-agtigt  indrammede 
Ansigt  er  for  fladt,  Panden  for  lav  og  Underkæben  for  stærkt 
fremspringende.  Kroppen  er  uforholdsmæssig  bred.  Ekstremite- 
terne altfor  lange.  Dog  vil  jeg  ingenlunde  benægte,  at  der 
findes  en  vis  Lighed  mellem  Gorillaerne  og  os,  skønt  ikke  mere 
end  Tilfældet  er  med  andre  Aber.  Naar  f.  Eks.  Assomani  gik 
hem  og  satte  sig  ved  Siden  af  den  gamle  Familiefader,  kunde 
man  ved  et  flygtigt  Øjekast  tro,  at  de  var  Fætre.  Han  mær- 
kede det  selv  og  gik  hurtigt  bort,  inden  jeg  naaede  at  faa  Grup- 
pen fotograferet. 

Som  allerede  nævnt  havde  den  belgiske  Regering  med  elsk- 
værdig Imødekommenhed  bevilget  Ekspeditionen  Licence  for 
fjorten  Gorillaer.  Efter  min  Erfaring  fra  Sabinio  betvivlede  jeg 
stærkt,  at  vi  nogensinde  vilde  naa  op  paa  dette  Antal  —  maaske 
ved  Hjælp  af  sorte  Jægere,  som  Tilfældet  var  ved  den  første 
Jagt  —  men  ikke  selv  og  ved  eget  Arbejde.  Fremtiden  skulde 
imidlertid  vise,  at  Mikeno  og  Karissimbi  var  lettere  at  have  med 
at  gøre,  saa  at  Tallet  virkelig  blev  fuldt  og  hele  Resten  nedlagt 
af  hvide  Jægere. 

Da  de  fire  første  var  indlemmet  i  Samlingerne,  var  der 
strengt  taget  ikke  mere  for  mig  at  gøre  i  Muhavuragruppen. 
Vi  var  nemlig  blevet  enige  om,  at  de  større  Dyr  hovedsagelig 
skulde  tilfalde  mig,  de  mindre  —  navnlig  Fuglene  —  Gylden- 
stolpe. Han  blev  derfor  tilbage  en  Ugestid  for  yderligere  at 
komplettere  Samlingerne,  medens  jeg  nogle  Dage  efter  Gorilla- 
mordet drog  ned  paa  Sletten,  til  det  Sted,  hvor  Kako  (sidenhen 
Rutshurufloden)    forlader  Mutandasøen. 

Det  var  et  lille,  smukt  Sted  helt  nede  ved  Bredden,  dobbelt 
idyllisk  og  indbydende  varmt  efter  den  raa  Bjergluft.  Søen 
havde  ganske  den  samme  Karakter  som  Bunyonyi:  hfzlje  Skræn- 
ter, snadrende  Ænder  og  violette  Aakander.  Og  i  Kakos  Mun- 
ding prustede  Flodhestene  som  Sildefødninger  fra  en  forhistorisk 
Verden. 

Den  første  Morgen  mødte  jeg  en  af  dem,  da  jeg  gik  og 
spadserede  langs  Bredden.  Som  en  stor  Gris  eller  en  velstoppet 
Pølse  paa  fire  Ben  kom  den  imod  mig  i  Ro  og  Mag,  gumlende 
paa  Græs,  som  endnu  hang  i  lange  Totter  ud  af  det  brede  Gab. 
Det  vilde  være  en  Skam  at  forstyrre  den,  og  da  jeg  allerede 
havde  skudt  en  Dagen  før,  tænkte  jeg  paa  ingen  Maade  paa  at 
gøre  Bæstet  Fortræd.  Men  Stien  var  meget  smal,  og  vi  kom 
fra  hver  sin  Side.  Hverken  den  eller  jeg  havde  Lyst  til  at  gaa 
ind  i  Brændenælderne.  Saa  bad  jeg  ham  høfligt  paa  svensk  om 
at  gøre  Plads.  Den  gryntede  et  eller  andet  til  Svar,  som  jeg 
ikke  forstod,  og  plirede  betydningsfuldt  med  sine  smaa,  venlige 
Griseøjnc,  men  kom  ikke  desto  mindre  luntende  lige  ind  paa 
mig.  Blot  nogle  faa  Meter  adskilte  os,  saa  blev  jeg  gal  i  Ho- 
vedet og  afFyrede  et  Skud  i  Jorden  lige  for  Næsen  af  Kolossen, 
i  den  Hensigt  at  skræmme  den.  Der  var  imidlertid  ikke  Tale 
om,  at  den  vendte  om;  den  brasede  videre,  aldeles  fra  Vid  og 
Sans,  saa  nær  ved  mig,  at  jeg  godt  kunde  have  lagt  Haanden 
paa  dens  hvælvede  Ryg.  Og  den  af  os,  der  til  syvende  og  sidst 
nok  saa  kønt  maatte  ind  i  Brændenælderne,  det  var  mig. 

Det  var  imidlertid  hverken  Ænder  eller  Flodheste,  der 
havde  faaet  mig  til  at  opsøge  netop  denne  Egn,  men  en  tosset 
Historie,  der  gaar  iblandt  de  Indfødte  i  Bufumbira  om  to  my- 
stiske Dyr,   Ikimizi  og  den  hvide,  blinde  Frø. 

Ikimizi  skulde  være  en  Mellemting  mellem  en  Løve  og  en 
Leopard.  Ingen  hvid  Mand  har  nogensinde  set  den  og  kun  faa 
sorte.  Den  skal  være  graa  af  Farve  med  mørkere  Pletter  og 
Skæg  under  Hagen.  Og  det  ejendommelige  er,  at  det  ordfattige 
Sprog  har  et  særligt  Navn  til  dette  Dyr,  som  ikke  har  fjær- 
neste  Lighed  hverken  med  Benævnelsen  for  Løve,  Leopard  eller 
Serval.  Ellers  laa  det  nær  at  antage,  at  Ikimizicn  simpelthen 
var  et  stort  Eksemplar  af  en  af  de  sidstnævnte  Racer.  Sidst  var 
den  blevet  observeret  i  nogle  Grotter  nær  ved  Søen,  men  det  var 
allerede  længe  siden. 

Stedet    blev   naturligvis   grundigt    undersøgt. 

Det  eneste,  der  fandtes,  var  en  Flaggermus  og  nogle  Men- 
neskekranier, som  Hyænerne  havde  pillet.  Hver  eneste  Nat 
havde  vi  to  store  Sakse  og  tre  „Guntraps"  (Skudfælder)  sat 
ud  med  lokkende  Flodhestekød,  der  stank  langt  bort,  men  vi  saa 
naturligvis  aldrig  saa  meget  som  Skyggen  af  en  Ikimizi.  Med 
Kendskab  til  de  Indfødtes  P'antasi  og  Tilbøjelighed  til  at  gøre 
en  Myg  til  en  Elefant  maa  jeg  for  mit  Vedkommende  absolut 
betvivle  dens  Eksistens. 

Den  hvide  eller  blinde  Frø,  der  skal  findes  i  Mutanda, 
glimrede  ligeledes  ved  sin  Fraværelse.  Vi  lejede  Indfødte  til  at 
samle  Amfibier  fra  hele  Søen,  og  de  indfandt  sig  regelmæssig  en 
Gang  om  Dagen  med  store  Kurve  propfulde  af  Frøer.  I  hun- 
dredevis, i  tusindvis,  hele  Kubikmeter  af  dem.  Lejren  vrimlede 
med  Frøer.  Men  det  var  spildt  Ulejlighed,  Der  var  ingen 
hvide  iblandt  dem,  og  to  store,  seende  Øjne  havde  hver  eneste 
en.  Men  de  Indfødte  var  ligeglade  og  lykkelige  over  at  maatte 
beholde  alle  de  sorte,  thi  for  dem  spiller  den  omtrent  den  samme 
Rolle  som  Østersen  for  Gourmanderne  hjemme  hos  os. 

Der  var  knapt  med  Vildt  paa  Bufumbirasletten  men  godt 
med  Fugle.  Dels  er  Egnen  for  tæt  bebygget  og  for  dyrket,  dels 
har  Ba-t\va  drevet  Krybskytteri  i  en  saadan  Udstrækning,  at 
Vildtbestanden  praktisk  talt  er  udryddet.  Nogle  Leoparder, 
Svin  og  Dykkerantiloper  er  alt,  hvad  der  findes  af  større  Dyr. 
Desuden  Servaler,  Manguster  og  de  morsomme  Hulepindsvin, 
der  ligner  store  Penneviskere  med  en  Mængde  spidse  Penne- 
skafter  i. 

En  lille  Landsby  nede  paa  Sletten  gør  et  helt  hjemligt  og 
hyggeligt  Indtryk.  Rundt  omkring  løber  en  Slags  Palisade  af 
Stænger  og  tornede  Grene,  der  hindrer  uvedkommende  i  at 
komme  ind  ad  anden  Vej  end  gennem  Døren.  Naar  man  er 
kommet  vel  indenfor,  befinder  man  sig  i  et  Virvar  af  Hytter  og 
Smaabygninger,  opførte  af  Straa  og  tørret  Ler.  De  førstnævnte 
er  Boliger,  de  sidstnævnte  Forraadshuse,  der  ofte  er  anbragt 
paa  Pæle.  I  Midten  er  der  sædvanligvis  en  aaben  Plads,  hvor 
alle  Slags  Gryn,  Kød  og  Huder  ligger  til  Tørring.  Med  Kob- 
bertraad  viklet  omkring  Haandleddene  og  Anklerne  og  et  smalt 
Baand  af  blaa  Glasperler  om  Halsen  tærsker  Mændene  Bog- 
hvede paa  Jorden  med  en  Kæp.    Kvinderne  sidder  paa  Hug  og 

sigter  Ærter  i  flade,  runde  Straakurve,  som  de  ryster  frem  og 
tilbage.  Deres  Arme  og  Ben  er  omviklede  med  en  Slags  Traad, 
der  er  lavet  af  Spanskrør,  og  som  har  faaet  dem  til  at  svulme 
op  til  deres  tredobbelte  Tykkelse,  og  omkring  Haandleddene  er 
der  smeddet  blanke  Messingringe,  der  ogsaa  pryder  Halsen  i 
flere  Rækker.  Jo  fornemmere  Kvinderne  er,  desto  mere  af  den 
Slags  Stads  hænger  de  paa  sig,  saa  at  deres  Bevægelsesfrihed 
fuldstændig  hæmmes,  og  Leddene  blever  stive.  Spanskrøret 
omkring  Overarmen  gør  Indtryk  af  Pufærmer,  og  Baandet  om- 
kring Anklerne  bringer  dem  til  stadig  at  gaa  med  skrævende 
Ben.  I  et  Gedeskind  over  Ryggen  hænger  et  Spædbarn,  der 
synes  at  sove  lige  trygt,  enten  Moderen  sigter  Ærter  eller  staar 
paa  Hovedet  i  en  Ager  og  luger  Ukrudt.  At  Barnet  ikke  falder 
ud  er  et  Guds  Under. 

Indgangen  til  Hytten  er  skæv  og  snæver  for  at  holde  nys- 
gerrige Blikke  ude.  Indenfor  findes  der  sædvanligvis  en  eller 
flere  lave  og  korte  Skillevægge  af  Græs.  I  Midten  gløder  nogle 
Kul,  og  udenom  er  der  stillet  Vandkrukker  og  Skaale  med 
Matama.  Langs  Væggene  ligger  der  nogle  primitive  Redskaber 
og  flettede  Straamaatter.  Her  bor  hele  Familien  —  maaske  et 
Dusin  Medlemmer  —  inklusive  Køer  (hvis  de  har  nogen), 
Hunde  og  Høns,  som  bliver  drevet  ind  hver  Aften,  men  gaar 
frit  omkring  Dagen  igennem.  Hygiejnen  i  saadan  en  Hytte  er 
under  al  Kritik.  Det  er  bedst  ikke  at  tænke  for  meget  paa, 
hvordan  der  ser  ud  derinde  om  Morgenen. 

En  klar  og  smuk  Dag,  da  Skyerne  hang  champignonformede 
over  Muhavuras  Top,  overskred  vi  Kongogrænsen  ved  Bogan- 
dana  og  i  den  lille  Landsby  Tsitsilongo  forenede  vi  os  atter  med 
Gyldenstolpe,  der  kom  oppe  fra  Bjergene  og  Kulden  efter  vel- 
tilendebragt Arbejde.  Han  havde  været  flittig,  og  Samlingen 
af  mindre  Dyr  var  forøget  betydeligt.  Efter  tre  Ugers  Ophold 
paa  den  østligste  Vulkanryg  mente  han  at  have  faaet  temmelig 
repræsentative  Prøver  paa  Faunaen  deroppe.  Det  er  jo  muligt, 
at  der  mangler  et  og  andet,  men  meget  kan  det  i  hvert  Fald  ikke 
dreje  sig  om. 

Nu  var  vi  altsaa  endelig  i  Kongo,  dette  store  og  umaadelig 
rige  Land,  der  længe  har  været  fuldst:t'ndig  overset  og  kun  er 
blevet  nævnt  i  Forbindelse  med  Febersygdomme  og  Ekscesser, 
men  som  nu  efter  alt  at  dømme  gaar  en  lysere  Fremtid  i  Møde; 

—  Kongo,  der  er  blevet  foragtet  og  ilde  omtalt  fra  alle  Sider, 
indtil  det  i  vore  Dage  pludselig  er  blevet  hævet  til  Skyerne  som 
Perlen  af  alle  afrikanske  Kolonier.  Jeg  kender  kun  en  lille  Del 
af  det,  den  østligste,  og  kan  derfor  ikke  udtale  mig  om  hele 
Kongo.  Men  at  denne  Del  imidlertid  paa  sine  Steder  er  for- 
underlig rig,  kan  man  allerede  ved  et  flygtigt  Øjekast  overbevise 
sig  om.  Ikke  destomindre  synes  det,  som  om  denne  Udbasune- 
ring af  Landets  Fortræffelighed  kun  har  været  som  en  Røst  i 
Ørkenen,  thi  der  er  gjort  meget  lidt  for  at  udnytte  alle  Natur- 
rigdommene. Jeg  er  ikke  vis  paa,  at  Belgierne  selv  har  Øjet 
aabent  for,  hvilken  overordentlig  Betydning  Kolonien  i  Frem- 
tiden vil  faa  for  Moderlandet,  ja  for  hele  Verden.  Maaske  har 
de  indset  det  i  Teorien,  men  endnu  ikke  naaet  at  omsætte  det 
i  Praksis. 

Dér  ligger  Kongo  som  en  vældig,  kompakt  Masse  midt  i 
Afrika  med  et  vidtforgrenet  System  af  Vandveje,  der  alle  løber 
mod  samme  Punkt  ved  Atlanterhavet:  Boma  eller  dens  Havne- 
stad Banana.  Alt  vokser  der  i  dette  Land,  ligefra  Palmenødder, 
Bomuld,  Kaffe,  Kakao,  Tobak,  Ris  og  Korn  til  Gummitræer, 
Ibenholt  og  tusind  andre  ædle  Træsorter.  Fede  Græsgange  skif- 
ter med  frugtbare  Sletter.  Bjergene  gemmer  Skatte  af  Guld, 
Kobber  og  andre  Mineralier.  Og  i  Skovene  spadserer  Elfen- 
benet omkring,  repræsenterende  Millionværdier.  Men  Arealet 
er  vidtstrakt,  næsten  ligesaa  stort  som  det  gamle  europæiske 
Rusland,  hvad  der  gør,  at  Kolonien  naturligvis  er  utrolig  van- 
skelig og  kostbar  at  administrere.  Heri  maa  man  vel  for  en 
stor  Del  søge  Aarsagen  til,  at  den  saa  længe  har  ligget  upaa- 
agtet. 

Der  er  endnu  meget  tilbage  at  gøre  dernede.  Et  rent  Her- 
kulesarbejde  for  en  lille  Nation.  Men  at  den  Dag  nærmer  sig, 
hvor  dette  Arbejde  er  udført,  hvor  Rigdommene  er  draget  frem 
i  Dagslyset  og  enhver  Mulighed  udnyttet  til  det  yderste,  der- 
om er  jeg  overbevist.  Ligesom  alt  det  Slid,  alle  de  Penge,  der 
bliver  anvendt  paa  Kolonien  for  at  føre  den  fremad,  mange- 
dobbelt vil  komme  Moderlandet  tilgode  i  Form  af  Raavarer, 
større  Handelsudbytte  og  forøget  Velstand.  Thi  Kongo  er  et 
Stykke  Afrika  med  næsten  ubegrænsede  Resourcer,  en  Perle,  der 
vilde  skinne  kostbarere  end  alle  sine  Søstre  i  en  hvilkensomhelst 
Kongekrone. 

Vor  første  Dag  i  Kolonien  skulde  blive  alt  andet  end  ly- 
stelig. Regnen  øsede  ned ;  Teltpladsen,  som  en  velvillig,  men 
upraktisk  belgisk  Bestillingsmand  havde  ordnet,  var  et  eneste 
Pløre,  og  Stormen  truede  hvert  Øjeblik  med  at  vælte  vore  lette 
Boliger.    Uføret  omkring  os  kan  lettere  tænkes  end  beskrives. 

Men  allerede  den  næste  Morgen  begyndte  det  at  se  lysere 
ud.  Solen  skinnede,  og  da  Teltet  efter  en  lang  Dagsmarsch 
blev  rejst  igen  i  Tamohanga  nord  for  Vissoke,  var  Aftenens 
og  Nattens  Genvordigheder  for  længe  siden  glemt.  Stedet 
er  en  lille  Filial  af  den  store  Missionsstation  i  Lulenga.  Her 
er  der  en  kristnet  Neger,  som  holder  Barneskole,  og  hans  store 
Hytte  kom  vore  Boyer  udmærket  tilpas  til  at  sove  i. 

Fra  Skolegaarden  saa  vi  ogsaa  for  første  Gang  Namlagiras 
svagt  skraanende  og  Ninagongos  afstumpede  Kegler.  Over  den 
førstnævnte  hænger  der  bestandig  en  graa  Sky,  der  om  Aftenen 
lyser  ligesom  en  rød  Kuppel,  der  snart  udvider  sig  og  snart 
trækker  sig  sammen.  Den  er  som  en  Kæmpefakkel,  synlig  i 
mange  Miles  Omkreds,  et  Genskær  af  den  evige  Ild  i  Hades. 

Den  næste  Dag  naaede  vi  den  store  Færdselsvej  mellem 
Rutshuru  og  Kiwu.  I  en  stor  Bue  havde  vi  passeret  nord  om 
Muhavura  og  Karissimbi-Grupperne,  der  er  forbundet  med  en 
lav  Bjergryg,  og  var  nu  for  Alvor  indstillede  paa  at  naa  Af- 
rikas Hjerte.  Først  paa  Tilbagevejen  vilde  vi  igen  give  os  af 
med  Vulkanerne. 

Derfor  stansede  vi  blot  ganske  flygtigt  i  den  store  Mis- 
sionsstation, Lulenga,  der  ligger  lige  ved  Vejen.  Vi  blev  af 
de  venlige  Peres  blånes  trakteret  med  Kaffe  og  Jordbær;  og 
det  var  en  underlig  Fornemmelse,  da  Barneskolen,  der  bestod 
af  et  Par  hundrede  nøgne  Negerdrenge,  pludselig  begyndte  at 
synge:  ,,Du  gamla,  du  fria",  som  de  havde  lært  paa  svensk  i 
Larousse.  Derfra  fortsatte  vi  mod  Lavasletterne  med  Nina- 
gongo  paa  højre  og  Mikeno  paa  venstre  Haand. 

For  hver  Mil  bliver  Landskabet  mere  goldt.  Lavaen  ligger 
næsten  overalt  helt  synlig,  dannende  Blærer  og  stivnede  Folder 
ganske  som  paa  en  krøllet  Dug.  Der  fandtes  intet  Vand.  Men 
ikke  destomindre  er  Vegetationen  ifærd  med  ufortrødent, 
Tomme  for  Tomme,  at  erobre  Sletten.  Den  begynder  ganske 
beskedent  i  en  lille  Revne.  Nogle  raadnede  Plantedele  er  ført 
derhen  af  Vinden,  et  Frø  slaar  Rod,  det  vokser,  det  bliver  grønt 

og  breder  sig.  Planterne  danner  ny  Muld.  Snart  opstaar  der 
en  lille  grøn  0  i  det  store  Lavahav.  Saa  spirer  der  nogle 
Buske  frem,  og  i  deres  Spor  kommer  Træerne.  Der  bliver 
Skygge  under  Grenene,  Jorden  beholder  længere  sin  Fugtighed, 
og  Vegetationen  bliver  tættere.  Saaledes  danner  der  sig  0  efter 
0,  Lund  efter  Lund  og  Skov  efter  Skov.  Det  skulde  ikke  for- 
bavse mig,  om  hele  Omraadet  efter  halvtreds  Aars  Forløb  var 
en  eneste  susende  Urskov,  hvor  Lavaen  aldrig  mere  faar  Lov 
at  vise  sin  skrubbede  Hud.  Thi  Vegetationen  i  et  tropisk  Regn- 
klima er   altbesej  rende. 

Jo  nærmere  man  kommer  Søen,  desto  grønnere  bliver  Lan- 
det, der  lidt  efter  lidt  genvinder  sin  frugtbare  Karakter.  Alle- 
rede fra  Kibati  faar  man  et  første  Glimt  af  Kiwu.  Derfra  og 
ned  til  Bredden  gaar  Vejen  gennem  en  Allé  af  Euphorbiaer 
med  dyrkede  Marker  paa  begge  Sider.  Til  højre  rejser  sig 
Ngomabjergets  runde  Top. 

Pludselig  dukker  Stien  ned  i  en  smal  Lavatunnel.  I  Halv- 
mørket flagrer  sorte  Svaler  uroligt  ud  og  ind.  De  har  deres 
Reder  her  i  Klippen.  Vandet  drypper  fra  Væggene.  Der  er 
koldt  og  fugtigt. 

Ligesaa  pludselig,  som  den  begyndte,  ender  den  korte  Tun- 
nel —  og  man  staar  som  naglet  til  Pletten  foran  det  vidun- 
derlige Syn,  der  udfolder  sig  foran  en:  Kiwu,  Afrikas  Hjerte. 

Endelig  ved  Maalet! 

Der  ligger  den.  Straalende,  fortryllende,  med  Skær  af  Opal, 
høje,  bløde  Bjergkonturer  indrammer  den  til  alle  Sider,  skif- 
tende fra  mørkegrønt  til  diset  blaaviolet.  Skønnere  Indfatning 
har  aldrig  nogen  Guldsmed  forarbejdet  til  en  Ædelsten.  Ingen 
Moradser,  ingen  Papyrus  langs  Bredden,  hvor  Lavaen  gaar  lige 
ned  i  Vandet,  og  Trækronerne  spejler  sig  i  Krystallet.  Det 
vidtstrakte,  ubrudte  Vandspejl  glitrer  i  Solen,  og  elegant  for- 
mede Kanoer  med  lange  Forstavne  glider  stille  over  mod 
Kwijwijs  svagt  rosenfarvede  Klippeøer.  Og  man  kan  bade  af 
Hjertens  Lyst  i  det  krystalklare  Vand.  Thi  der  findes  ingen 
Krokodiller  eller  andre  af  det  vaade  Elements  Uhyrer. 

Mit  Telt  staar  kun  nogle  faa  Meter  fra  Bredden,  og  gen- 
nem Aabningen  kommer  Søbrisen  mild  og  kærtegnende.  Det 
klukker  sagte  mellem  Stenene,  thi  skønt  det  kun  lufter  svagt, 
kruses  Overfladen  nu  og  da  af  smaa,  fine  Dønninger.    Og  jeg 

sidder  og  drømmer,  at  det  er  Hjertet,  der  slaar  . . .  Ligesom  i 
Vattern  er  Vandet  yderst  let  bevægeligt.  Til  højre  skyder  en 
Vig  sig  ind  imellem  høje  Klipper,  næsten  som  en  norsk  Fjord 
i  Miniatur.  Helt  inde  er  der  den  fineste  Sandbred,  hvor  Kvæ- 
get drikker  og  vader  saa  langt  ud,  at  kun  Mulerne  og  de  væl- 
dige Horn  er  synlige.  Til  venstre  lige  paa  den  anden  Side  af 
Søen  ligger  Kissenjis  lille,  maleriske  Landsby  og  titter  koket 
paa  sit  eget  Billede  i  det  store  Spejl. 

Luften  er  mild,  hverken  for  varm  eller  for  kold  —  Kli- 
maet regnes  for  et  af  de  ypperste  i  Afrika.  Flokke  af  Som- 
merfugle svirrer  over  de  vilde  Blomster  foran  Teltaabningen. 
Men  ikke  et  Menneske  ses.  Kun  nogle  faldefærdige  Huse  med 
sammenstyrtede  Vægge  og  afbrændte  Tage  vidner  om,  hvilket 
paradisisk  Sted  det  en  Gang  har  været:  en  lille,  fredelig,  bel- 
gisk Forpost  paa  Grænsen  af  Ruanda.  Men  Krigen  gik  hen 
over  Egnen.  Ngoma  blev  brændt,  plyndret  og  forladt  og  er 
siden  da  ikke  genopstaaet  af  Ødelæggelsen.  Dens  Funktion 
genoptoges  efter  Fredsslutningen  af  Kissenji. 

Fra  Ngomabjergets  Top  har  man  en  pragtfuld  Udsigt  over 
det  storslaaede  Landskab.  Kiwu,  som  betyder  den  vidtstrakte 
Vandflade,  til  den  ene  Side  og  Birungavulkanerne  til  den  an- 
den. Men  man  ser  ogsaa  noget  andet  heroppe:  dybe  Løbe- 
grave og  forsænkede  Kanonplatformer,  som  nu  næsten  er  over- 
groede. Egnen  her  omkring  var  nemlig  Vidne  til  særlig  heftige 
Kampe  i  det  første  Afsnit  af  Verdenskrigen.  Og  talrige  Grave, 
især  ved  Kibati,  taler  endnu  deres  stumme,  men  tydelige  Sprog 
om  Heltebedrifter  og  forspildte  Liv.  ,,N.  N.  død,  da  han  bragte 
Hjælp  til  sin  saarede  Chef^',  staar  der  paa  et  af  de  allerede 
frønnede  Kors.  Hvor  faa  Ord,  og  dog,  hvor  meget  rummes  der 
ikke  i  den  korte  Sætning  —  en   hel   Menneskeskæbne. 

Kampen  rasede  herude  ligesaa  heftigt  som  noget  Sted  paa 
Slagmarkerne  i  Flandern.  Hvid  dræbte  hvid,  og  sort  dræbte 
sort.  Forbandelse  og  Elendighed  fulgte  i  Krigens  Spor,  over- 
alt hvor  den  drog  frem.  Folkehad  og  Racehad  fejrede  sande 
Orgier.  I  Stedet  for  at  staa  solidarisk  imod  den  farvede  Race 
gav  Europæerne  selv  Eksemplet  og  tilintetgjorde  hinanden,  me- 
dens de  opæggede  de  undertrykte  Naturfolk  til  at  gøre  det 
samme  og  vakte  deres  sletteste  Instinkter,  som  det  dog  havde 
været  den  fremtrængende  Kulturs  første  Maal  at  forædle.    Det 

Knæk,  som  vor  Races  Anseelse  den  Gang  fik,  vil  mange  Gene- 
rationer komme  til  bittert  at  undgælde  for. 

Jeg  ved  ikke,  hvem  der  bærer  Skylden  for,  at  Krigens  Hel- 
vede nogensinde  blev  sluppet  løs  over  Afrika.  Jeg  vil  ikke  en- 
gang vide  det,  medens  jeg  skriver  dette,  for  ikke  at  synes  par- 
tisk. Men  jeg  ved,  at  paa  den  Mands  Skuldre,  som  gav  Be- 
falingen dertil,  hviler  et  saadant  Ansvar,  en  saa  tung  Byrde  af 
Skyld,  at  Vægten  deraf  burde  være  nok  til  at  knuse  et  Men- 
neske. Koloniernes  Skæbne  kunde  jo  alligevel  aldrig  afgøres 
andre  Steder  end  paa  Europas  Slagmarker.  Hvad  om  f.  Eks. 
Tyskland  havde  sejret,  medens  belgiske  Askaris  gik  Vagt  om- 
kring Mwamien  af  Ruanda,  og  Union  Jack  vajede  fra  Taboras 
Fæstning?  Eller  om  de  Allierede,  saaledes  som  det  jo  skete, 
samtidig  med  at  de  satte  Foden  paa  deres  slagne  Modstanderes 
Nakke,  maatte  være  Vidne  til,  hvorledes  tyske  Mitrailleuser 
beherskede  Gaderne  i  Nairobi  eller  Stanleyville?  Det  havde 
jo  været  den  rene  Parodi.  Og  aldrig  vilde  de  Indfødte,  der 
saa  modigt  havde  kæmpet  og  blødt  ved  deres  hvide  OfFicerers 
Side,  i  et  saadant  Tilfælde  have  kunnet  forstaa,  hvorfor  de 
maatte  trække  sig  tilbage,  og  ligesaa  pludseligt  som  umotiveret 
give  Afkald  paa  Sejrens  Frugter,  som  deres  Førere  selv  havde 
faaet  dem  til  at  gribe  efter.  Da  havde  det  set  endnu  værre  ud 
i  de  sortes  Verdensdel,  end  det  nu  gør.  Og  det  er  allerede  galt 
nok.  Hvorfor  skulde  da  i  det  hele  taget  al  denne  Elendighed 
slippes  løs?  Det  var  en  Forbrydelse,  som  mange  Steder  til- 
intetgjorde Frugterne  af  lange  Aars  Kolonial-  og  Kulturarbejde. 
Skam  derfor  over  de  hvide  Folkeførere,  der  paa  denne  Maade 
forraadte  deres  egen  Race!  De  burde  have  været  mere  frem- 
synte. 

Oprindelig  var  det  vor  Hensigt  fra  Ngoma  at  fortsætte  til 
de  interessante  Kwijwijøer,  som  skulde  frembyde  et  rigt  Felt 
for  zoologisk  Indsamling.  Men  den  lille  Dampbaad,  som  ene- 
vældigt beherskede  Søfarten  paa  Kiwu,  ventedes  ikke  til  Kissenji 
for  det  første,  og  alle  store  Kanoer  var  optagne  andre  Steder. 
Der  var  Kvægpest  ved  den  sydlige  Ende  af  Søen,  og  man  havde 
travlt  med  at  fragte  Kvæg  over  til  en  af  Øerne,  hvor  der  var 
opført  en  midlertidig  Karantænestation,  hvor  ogsaa  de  bak- 
teriologiske Undersøgelser  foretoges. 

Under  disse  Forhold  maatte  vi  opgive  Tanken  om  Kwijwij, 

som  ellers  vilde  være  blevet  Ekspeditionens  sydligste  Punkt.  Nu 
blev  Ngoma  det  i  Stedet  for.  Omtrent  en  Uge  blev  vi  der  og 
nød  den  skønne  Natur  og  det  tempererede  Klima.  Vi  gjorde 
ogsaa  Bekendtskab  med  de  voldsomme  Tordenvejr,  som  ofte 
trak  op  om  Eftermiddagen  og  med  Bulder  og  Plaskregn  ud- 
løste sig  over  Stedet.  Da  sydede  Søen  og  viste  Tænder,  og 
Kanoerne  fik  travlt  med  at  padle  sig  ind  til  den  nærmeste 
Kyst  for  ikke  at  fyldes  med  Vand  og  kæntre  i  den  oprørte  Sø. 

Men  ellers  var  det  en  sælsom  Nydelse:  i  et  saadant  Fartøj 
at  glide  langs  med  Bredderne.  Mændene,  som,  med  Undtagelse 
af  et  blaat  Perlebaand  omkring  Lænderne  og  et  gammelt  Stykke 
Tøj  mellem  Benene,  er  fuldstændig  nøgne,  snakker  og  synger 
hele  Tiden,  medens  de  ror.  I  Forstavnen  ligger  næsten  altid 
et  Knippe  Græs  og  ulmer.  Det  er  den  dyrebare  Ild,  som  man 
fører  med  sig  overalt.  Brænder  den  for  stærkt,  er  det  bare  at 
stænke  Vand  paa.  Aarerne  føres  paa  den  Maade,  at  der  kun 
ved  hvertandet  Aaretag  sættes  fuld  Kraft  paa.  Hvis  man  lover 
Roerne  en  lille  ekstra  Backshish  eller  en  skudt  Bavian,  hænger 
de  i,  saa  Skummet  bruser  om  Boven.  De  er  husvante  paa  Søen, 
ligesaa  dygtige  som  uforsagte  Sømænd. 

Jeg  sejlede  en  Dag  paa  denne  Maade  over  til  en  af  Jor- 
dens yngste  Vulkaner.  Paa  Breddernes  hede  Lavablokke  laa 
Øgler  og  Kamæleoner  i  dyb  Søvn.  Deres  Hud  skiftede  i  alle 
Regnbuens  Farver.  I  Træerne  over  dem  skreg  Marekatte  og 
Bavianer  op,  medens  hvide  og  rustbrune  Fiskeørne  i  fornem 
Tilbagetrukkethed  sad  og  filosoferede  paa  de  højeste  Grene. 
Rødblaa  Pisangædere  legede  Skjul  i  Løvet,  og  hvis  man  havde 
Held  med  sig,  kunde  man  se  en  af  de  sjældne  Kratbukke  græsse 
i  en  Lysning. 

Ved  Njabtonjo  lagde  vi  til  Land,  Forbi  Ruabikalis  dybe 
Kratersø  førte  Stien  opad  gennem  tæt  Kratskov  til  det  Sted, 
hvor  Udbruddet  var  sket ;  det  er  beliggende  mellem  Rushayo  og 
Kumaza  og  kaldes  af  de   Indfødte   Nzuru. 

Det  ligner  et   Brudstykke  af  selve   Inferno. 

Hvor  der  tidligere  var  Slette  og  tæt  Urskov,  ligger  nu  et 
middelhøjt  Bjerg,  og  fra  dette  er  en  Lavaflod  paa  en  Kilo- 
meters Bredde,  der  først  nylig  er  størknet,  væltet  frem  imod 
Søen  og  har  tildels  udfyldt  Mbusi-Bugten  nedenfor.  Ligesom 
en  vældig  Byld  er  Jorden  bristet  og  har  udslynget  sit  værkende 

Indhold;  dette  skete  den  21.  December  1912.  Fantastisk  for- 
mede Lavablokke  er  blevet  kastet  hulter  til  bulter  og  ligger 
stablede  ovenpaa  hverandre.  Alt  er  rødbrunt  eller  sort  som 
Sod,  goldt,  dødt  og  livløst.  Som  Snepletter  lyser  hist  og  her 
metalliske  Aflejringer  i  alt  det  mørke.  Træstubbene  staar  endnu 
mange  Steder  tilbage,  forkullede  med  et  Lavahylster  om  sig. 
Og  nogle  tørre  Træstammer,  som  Ilden  har  skaanet,  ligger  midt 
inde  paa  Lavamarken.  Man  har  svært  ved  at  forstaa,  hvordan 
de  er  kommet  dér.  Nu  og  da  ser  man  en  bleg,  men  foretag- 
som Bregne,  som  har  faaet  Fodfæste  nær  ved  Kanten,  men 
ellers  er  hele  Egnen  blottet  for  alt,  hvad  der  hedder  Vegata- 
tion.  Grænsen  mellem  Død  og  Liv  er  yderst  skarpt  mar- 
keret. Ødelæggelsen  er  gaaet  hen  over  Skovens  Kæmper  som 
en  vældig  Ragekniv  og  har  ladet  alt,  som  var  udenfor  Æggen, 
uberørt.  Den  sorte  Jord  absorberer  Solstraalerne,  hvorfor  He- 
den er  ulidelig.  Skarpe  Spidser  river  ubarmhjertigt  Fodtøjet 
istykker,  hvis  man  vover  sig  ud  i  Lavaen,  og  Saalerne  brænder. 
Paa  nogle  Steder,  især  omkring  Toppen,  ligger  Asken  endnu  i 
en  Meters  Højde,  Og  vi  sank  i  til  Knæene,  da  vi  skulde  op 
at  filme. 

Man  faar  en  ubehagelig  Fornemmelse  af,  at  omtrent  saa- 
dan  maa  Jorden  have  set  ud  engang  i  den  graa  Urtid,  da  den 
begyndte  at  størkne.  Sort,  livløs,  ubeboelig.  Og  man  glæder 
sig  over  at  være  sluppet  for  at  tage  den  i  Besiddelse,  saadan 
som  den  dengang  var. 

Ni  Aar  er  forløbet,  siden  Nzuru  fødtes.  Men  endnu  den 
Dag  i  Dag  taler  de  Indfødte  om  den  Nat,  da  alle  de  onde 
Aander  kom  op  fra  Helvede  og  rystede  deres  Straamaatter,  saa 
at  Fnuggene  føg  over  Jorden,  og  Lyset  var  saa  stærkt,  at  de 
hvide  Mænd  i  Rutshuru,  tre  Dagsmarscher  derfra  kunde,  læse 
i  deres  Trolddomsbøger,  som  om  det  havde  været  midt  paa 
Dagen. 

Turen  hjem  fra  dette  jordiske  Inferno  glemmer  jeg  aldrig. 
Kanoerne  var  blevet  sendt  om  til  Mundingen  af  Mbusi-Vigen, 
hvor  vi  først  fandt  dem  ved  Solnedgang,  og  derefter  fulgte  en 
fire  Timers  Sejltur  gennem  Nattens  Mørke.  Det  havde  blæst 
temmelig  godt  ved  Middagstid,  saa  at  Søen  endnu  gik  ret  højt 
og  skvulpede  ind  over  de  lave  Kanorælinger,  da  vi  startede;  men 
da  vi  var  kommet   omtrent    Halvvejen,   løjede   Vinden   af,   og 


Vandet  blev  roligt.  Fra  at  have  ligget  som  en  vældig  Sølv- 
mønt, der  samlede  Dagens  sidste  Lys  i  sig,  medens  Bjergene 
allerede  laa  i  Mørke  og  truende  holdt  Vagt  til  alle  Sider,  saa 
man  af  Kiwu  nu  kun  et  sort,  gabende  Øde,  som  syntes  at 
strække  sig  lige  ind  i  Uendeligheden.  Bredderne  var  forsvun- 
det, men  Ildfluerne,  som  dansede  over  dem,  viste  Vej  og  gjorde 
Tjeneste  som  venlige  Blinkfyr.  I  Zenit  tegnede  Orions  Bælte 
sin  lige,  lysende  Streg,  og  over  Kanoens  Agterstævn  hang  Ju- 
piter, stor  som  en  Maane.  Nu  og  da  skræppede  en  Bavian  op 
eller  en  Tudse  kvækkede  hult  og  klangløst.  Vandet  skvulpede 
søvndyssende  omkring  Boven,  og  Roerne  padlede  nu  saa  stille, 
at  man  næppe  hørte  de  taktfaste  Slag  af  Aarerne.  I  Forstavnen 
glødede  det  uundgaaelige  Græsknippe  under  en  lille  Sky  af  graa- 
sort  Røg.  Med  jævne  Mellemrum  fik  det  en  Pøs  Vand  over 
sig  for  ikke  at  brænde  for  stærkt. 

Det  var  en  ejendommelig  Følelse  paa  denne  Maade  at 
vugges  frem  over  et  ukendt  Vand  i  Selskab  med  nogle  nøgne 
vilde,  med  hvem  man  ikke  engang  kunde  tale,  men  til  hvem 
man  ligefuldt  betroede  sit  Liv.  Et  Slag  i  Hovedet  med  en 
Aare,  en  Vrikken  med  Kanoen  havde  været  nok  —  og  intet 
Menneske  kunde  siden  have  fortalt,  hvordan  det  gik  til,  at  den 
hvide  Høvding  faldt  overbord  og  druknede  en  Nat  i  Kiwus 
dybe  Vande.  Slaa  til,  du  sorte  Roer,  hvis  du  tør!  Vi  skal  en- 
gang begge  staa  frem  for  den  samme  Dommer.  Og  dog  tænker 
man  slet  ikke  paa  saadan  noget  i  den  Slags  Situationer.  Tvert- 
imod  sniger  der  sig  en  forunderlig  Følelse  af  Tryghed  over  en 
ved  saaledes  helt  at  blive  et  med  Naturen,  dykke  ned  i  dens  op- 
rindelige Friskhed  og  nyde  det  primitive  Livs  Glæder  og  Farer 
i  blind  og  trodsig  Tillid  til  sin  lykkelige  Stjerne.  Man  forstaar 
bedre  end  før  Muhamedanernes  fatalistiske  Opfattelse  af  Liv 
og  Død.  Allah  er  stor  —  en  Gang  skal  vi  alle  vandre  heden  — 
hvad  gør  det,  om  det  bliver  i  Aften  eller  i  Morgen  eller  om 
halvtreds  Aar?  Man  føler  sig  i  saadant  et  Øjeblik  saa  uendelig 
lille,  saa  ensom  og  forladt,  men  man  har  ikke  destomindre  For- 
nemmelsen af  at  være  i  godt  Selskab.  Evigt  og  uforanderligt 
hvælver  Rummet  sig  over  vore  Hoveder.  Men  Jorden  drager 
os.  Den  er  os  dog  nærmest.  Og  som  jeg  sidder  i  Natten  og 
lytter  ud  over  Kiwus  Mørke,  synes  jeg,  at  store,  tunge  Slag 
naar  mit  Øre.    Det  er  Afrikas  Hjerte,  som  banker,  nu  ligesom 

i  forgangne  Aartusinder,  uberørt  af  Tidernes  Kiv  og  Menne- 
skenes ørkesløse  Tanker.  Hjertet  i  Naturen,  som  aldrig  ophører 
at  banke  for  sine  Børn,  selv  om  disse  kun  sjældent  lytter 
til  det.  — 

Da  Olsson  og  jeg  nogle  Dage  senere  forlod  Ngoma,  var  hele 
Kissenji  kommet  over  for  at  bivaane  vor  Afrejse.  Midt  i  den 
halvnøgne  Skare  kunde  man  se  nogle  groteske  Fremtoninger, 
som  havde  prøvet  paa  at  europæisere  sig.  Naturligvis  var  det 
Kvinderne,  som  var  faldet  for  Fristelsen  til  at  pynte  sig  med 
saadanne  Klædningsstykker  som  den  lille  Landsbys  indiske  Han- 
delsbod  bød  paa.  Og  alle  havde  antaget  samme  Mode:  en  ter- 
net Bomuldskjole,  ovenpaa  denne  en  Chemise,  hvis  Renhed  var 
af  tvivlsom  Beskaffenhed,  samt  omkring  Skuldrene  et  broget 
Sjal,  hvis  Farver  skreg  Ak  og  Ve  til  hinanden.  Aa,  I,  den  nye 
Tids  Kvinder  i  Afrika;  kan  ikke  engang  I  finde  jer  i  at  be- 
holde de  gamle  Folkedragter,  som  ganske  vist  knap  kunde  kal- 
des Dragter,  men  som  dog  klædte  Jeres  brune,  nøgne  Kroppe 
uendelig  meget  bedre  end  alt  europæisk,  moderne  Kram.  Hvis 
I  vidste,  hvor  latterligt  I  tager  Jer  ud  i  denne  forfængelige 
Stads.  Behold  jeres  barbariske  Ringe,  stik  Huller  i  Læber, 
Øren  og  Næse,  sno  Perlebaand  om  Lænderne,  men  forlad  ikke 
Jeres  Natur  og  Sædvaner.  Thi  Civilisationen  stikker  ikke  i 
Klæderne.    Den  bunder  i   Hjertet. 

Det  lod  imidlertid  til,  at  Assomani  var  af  en  anden  Mening; 
thi  han  havde  meget  svært  ved  at  skilles  fra  sin  Hjertenskær, 
som  skiftevis  gav  ham  smægtende  Øjekast  og  stak  Fingrene  i 
Næsen  lige  til  tredje  og  fjerde  Led.  Ublidt  maatte  jeg  rive 
ham  ud  af  Fortryllelsen,  som  ikke  blev  hævet,  før  Pigen  med 
Chemisen  forsvandt  med  en  muskuløs  Bærer,  da  vi  var  naaet 
Halvvejen  op  til  Vulkanerne  —  hun  var  nemlig  uden  videre 
fulgt  med. 

Vort  nærmeste  Maal  denne  Gang  var  Ninagongos  Top. 
Fra  Kibati  fører  en  lille,  rudimentær  Kvægsti  omtrent  halv- 
vejs op  til  Toppen,  og  en  Indfødt,  som  har  taget  Monopol  paa 
at  være  Vejviser,  tilbyder  sin  Tjeneste.  Thi  temmelig  mange 
hvide  drager  her  forbi,  og  de  mest  foretagsomme  vil  gærne 
derop.  Vanskeligheden  bestaar  i  at  faa  Bærere.  Dels  er  der 
koldt  paa  Højderne,  dels  beboes  disse  af  onde  Aander,  som  nødigt 
ser,  at  noget  Menneske  kommer  og  forstyrrer  dem. 

Vi  havde  ikke  megen  Bagage  med,  men  Safarien  var  allige- 
vel ret  stor,  thi  vi  havde  medtaget  dobbelt  saa  mange  Mand, 
som  behøvedes  for  at  have  et  passende  Antal  i  Baghaanden, 
naar  Halvdelen  var  stukket  af.    Beregningen  viste  sig  at  slaa  til. 

Fra  N'goma  tager  det  seks  fulde  Timer  at  naa  det  lille  Pla- 
teau, som  i  Almindelighed  benyttes  til  Lejrplads.  Bjerget  har 
paa  hver  Side  to  mindre  Kraterfordybninger,  der  ligger  som 
grønne  Græssøer  midt  i  Skoven,  og  det  var  et  lille  Stykke  oven- 
over den  sydligste  af  disse,  at  vi  rejste  Teltet.  Barometeret  viste 
2,650  m.  At  der  var  koldt,  raat  og  barskt  behøver  næppe  at 
bemærkes. 

Den  følgende  Dag  fortsatte  vi  til  Toppen. 

Sammenlignet  med  Bestigningen  af  Muhavura  eller  Sabinio 
er  Bestigningen  af  Ninagongo  en  Leg.  Selve  Skraaningen  er 
meget  mindre  stejl,  Vegetationen  sparsommere.  Bambuskrat  er 
der  næsten  intet  af.  I  de  lavere  Regioner  er  Ungskoven  ifærd 
med  at  vokse  sig  stor,  samtidig  med  at  den  langsomt  men  sik- 
kert kryber  til  Vejrs.  Skæglav  og  Luftrødder  hænger  ned  i 
fantastiske  Knipper.  Slyngplanterne  arbejder  paa  at  indfiltre 
alt  i  sine  Polyparme.  Kun  sjældent  ser  man  ordentlig  Skov; 
Vegetationen  er  endnu  i  sin  Vorden.  Da  Grev  Gøtzen  1894 
opdagede  Ninagongo,  var  Bjerget  i  fuldt  Udbrud,  saa  man  vil 
kunne  forstaa,  at  Skoven  ikke  har  kunnet  naa  at  blive  syn- 
derlig stor. 

Omkring  Lejrpladsen,  som  laa  lige  nedenfor  Trægrænsen, 
var  Træerne  smaa  og  knudrede.  Lidt  højere  oppe  begyndte 
Lyng-  og  Senecio-Bæltet,  hvis  Planter  dog  var  betydelig  mindre 
end  paa  de  østligere  Vulkangrupper,  samt  nærmest  Toppen  et 
sterilt  og  koldt  Lavaomraade,  hvor  kun  Mos  og  Lavarter  fører 
en  hensygnende  Tilværelse. 

De  sidste  hundrede  Meter  er  de  stejleste,  dog  ikke  værre 
end  at  , .hvide  Bibbis"  (Kvinder)  har  været  deroppe,  som  Vej- 
viseren hviskende  betror  os.  En  tydelig  Svovllugt  kildrer  Næ- 
sen, og  inden  man  ved  et  Ord  af  det,  slutter  Bjerget  pludselig 
af.  Saa  uforberedt  kommer  det,  at  man  uvilkaarligt  rykker 
nogle  Skridt  tilbage.  Thi  foran  os  gaber  Gøtzenkraterets  mæg- 
tige Runding,  der  maaler  over  en  Kilometer  i  Gennemsnit  og 
er  155  m.  dybt.  Bjergvæggen  gaar  fuldstændig  lodret  ned, 
graasort  og  ujævn;  den  danner  ligesom  en   uindtagelig   Fæst- 


91 

ningsmur  omkring  Bunden,  som  er  aldeles  plan  og  gennem- 
skaaret  af  Sprækker  med  gule  Kanter,  mellem  hvilke  det  ryger. 
I  Midten  ligger  en  rund  Aabning,  og  fra  dette  underjordiske 
Kighul  stiger  en  stadig  Røgsøjle  op  mod  Himlen.  Ved  vort 
Besøg  var  kun  den  ene  Side  synlig,  thi  tætte  Taager  dansede 
Ringdans  dernede  og  tog  Udsigten  bort. O  Det  hele  lignede 
nærmest  et  kæmpemæssigt  Støberi  med  en  vældig  Form  i  Mid- 
ten, hvori  man  nylig  havde  hældt  en  glødende  Masse,  som  endnu 
røg  og  sydede. 

Med  sin  tavse  Ensomhed,  sin  isnende  Vind  og  sit  uhyggelige 
Udseende  forekommer  Stedet  som  skabt  for  en  Selvmordskan- 
didat. Er  Sindet  allerede  i  Forvejen  nedtrykt,  bliver  det  sande- 
lig ikke  lettere  i  disse  Omgivelser.  Og  har  man  engang  gjort 
Springet  derned,  faar  man  Lov  at  blive  liggende;  der  er  ingen 
Fare  for,  at  nogen  skal  springe  ud  og  hente  en. 

De  Indfødte  paastaar,  at  naar  man  aftyrer  et  Skud  ned  i 
Krateret,  svarer  Bjerget.  Og  virkelig!  —  en  Stund  efter  at 
Ekkoet  var  rullet  fra  Klippevæg  til  Klippevæg  uden  at  kunne 
slippe  ud,  hørtes  en  stærk,  hvæsende  Lyd,  og  straks  derefter 
væltede  Røgen  tættere  og  heftigere  frem  end  før. 

—  Saadan  altid  gøre,  sagde  Vejviseren,  gysende  af  Kulde. 
Bjerget  ikke  synes  om  at  blive  forstyrret. 

Men  efter  næste  Skud  kom  der  intet  Svar.  Der  var  og  blev 
saa  stille  som  i  en  Grav. 

Forklaringen  paa  Fænomenet  maa  vel  søges  deri,  at  Luft- 
masserne ved  det  stærke  Ekko  bringes  til  at  vibrere  i  en  saadan 
Grad,  at  Ligevægten  mellem  de  forskellige  Luftlag  i  Krateret 
forrykkes,  og  de  varme  Gasarter,  som  er  nederst,  baner  sig  Vej 
op  for  at  fylde  det  tomme  Rum,  hvorved  der  frembringes  en 
hvæsende  Lyd.  Den  atmosfæriske  Ligevægt  forstyrres  og  gen- 
oprettes først  lidt  efter  lidt.  Men  før  dette  er  sket,  vil  en  Lyd, 
der  er  ligesaa  stærk  som  den  første,  ikke  formaa  at  forandre 
Spændingen  imellem  Luftlagene  indbyrdes.  Derfor  kom  der 
heller  ikke  noget  Svar  paa  det  andet  Skud,  der  affyredes  umid- 
delbart efter  det  første. 

For  noget  over  ti  Aar  siden  havde  to  andre  Svenskere  staaet 


O    Før    havde    Aabningen    Form    af    et    Ottetal,    men    er    efter 
Fotografi,  taget  af  Barnes,  nu  rund. 

paa  samme  Sted  som  vi  og  stirret  ned  i  Krateret.  Det  var  Eric 
von  Rosen  og  Robert  Fries,  som  paa  Hjemvejen  fra  Bangweolo 
kom  gennem  disse  Egne  og  ogsaa  besteg  Ninagongo.  Ad  Lande- 
vejen banede  de  sig  Vej  gennem  Afrika  fra  Kap  til  Aleksandria, 
en  Bedrift,  der  endnu  vil  være  i  frisk  Minde,  ikke  mindst  fordi 
Forholdene  dengang  var  meget  vanskeligere  end  nu.  Ære  være 
saadanne  Mænd,  der  ikke  skyr  noget  Offer,  naar  det  gælder  at 
riste  en  svensk  Rune  i  Opdagelsesrejsernes  Historie!  I  den  Hen- 
seende har  von  Rosen  for  evigt  indskrevet  sit  Navn  i  de  afri- 
kanske Pionerers  Række. 

Tæt  Taage  og  tiltagende  Røg  tvang  os  til  at  forlade  Top- 
pen, længe  før  vi  ellers  havde  Lyst.  For  Film  og  anden  Foto- 
grafering var  Belysningen  umulig,  og  Skyerne  samlede  sig  be- 
standig tungere  over  vore  Hoveder.  Vi  var  knapt  naaet  ned  til 
Lejren  før  et  vældigt  Tordenvejr  brød  løs  over  Egnen,  efter- 
fulgt af  Hagl  og  Plaskregn.  Med  Nød  og  næppe  undgik  vi  at 
ride  Stormen  af  oppe  paa  Bjergets  ugæstfri  Top;  thi  saalænge 
Uvejret  varer,  kan  man  hverken  komme  frem  eller  tilbage. 
Sk5'er  og  Taage  tager  Udsigten  bort,  Haglene  pisker  i  Øjnene, 
saa  man  famler  om  i  Blinde,  og  det  bedste  —  skønt  ikke  det 
morsomste  —  man  kan  gøre,  er  taalmodig  at  blive  siddende  paa 
samme  Sted  og  vente,  til  Elementerne  har  lagt  Baand  paa  deres 
Rasen. 

Gennemblødte  naaede  vi  sent  om  Aftenen  til  Kibati  og  drog 
næste  Dag  videre  til  Burunga  og  Lulenga. 

Sidstnævnte  Sted  er  kendt  vidt  omkring  paa  Grund  af  sin 
store  Missionsstation.  Den  blev  anlagt  1910  og  er  siden  stadig 
vokset,  saa  at  f.  Eks.  Barneskolen  tæller  nærved  tusind  kund- 
skabstørstende sorte  Poder. 

Lulenga  strækker  sig  malerisk  opad  de  nederste,  frugtbare 
Skraaninger  af  Mikenos  Nordside.  Rundt  omkring  skimtes 
Hytterne  overalt  mellem  de  skyggende  Bananblade,  og  Mar- 
kerne bugner  af  Korn.  Men  længere  nede  begynder  den  ufrugt- 
bare Lavaslette,  kun  hist  og  her  med  en  grøn  Skovsø,  og  bagved 
hæver  Namlagira  sig  over  Landskabet,  kronet  af  sin  evige  Røg- 
søjle. Nedenfor  har  den  en  lille  Unge,  som  Belgierne  kalder 
„Jubilée"  efter  Jubilæumsaaret  1905,  da  den  fødtes.  Den  er 
sin  Moders  udtrykte  Billede,  men  er  for  længe  siden  stanset  i 
Væksten ;  den  døde,  kort  efter  at  den  havde  set  Dagens  Lys. 

I  et  rummeligt  Hus,  der  er  bygget  af  Lavablokke,  bor  de 
venlige  „Péres  Blånes",  tre  Fædre  og  en  tjenende  Broder,  dyg- 
tige, arbejdsomme  Flamlændere,  der  har  viet  deres  Liv  til  Mis- 
sionens Tjeneste.  De  forfærdiger  selv  alt,  fra  Brød  til  Tegl- 
sten, fra  Cigarer  til  Husgeraad  og  tunge  Møbler.  Den 
opvoksende  Slægt  lærer  de  Arbejde  og  nyttigt  Haandværk,  de 
voksne  undervises  i  Sløjd,  Barnepleje,  Landbrug  og  Kvægavl ; 
de  sørger  for  de  gamle  og  tilser  de  syge.  Alt  er  anlagt  paa  en 
bred,  praktisk  Basis.  I  den  store  Straakirke  med  den  lille  Ange- 
lusklokke  paa  Taget  holdes  der  daglig  Messe  baade  for  kristne 
og  Hedninger,  medens  smaa,  sorte  Kordrenge  i  hvide  Skjorter 
svinger  deres  Røgelseskar  ligesaa  ivrigt  og  andægtigt  som  i 
nogen  spansk  Katedral.  Men  alt  er  frivilligt.  Naar  man  ikke 
har  Lyst  til  at  være  med,  kan  man  holde  sig  borte.  Og  dog 
plejer  Kirken  at  være  fyldt  til  Trængsel  om  Søndagen,  Mæn- 
dene sidder  paa  Hug  paa  den  ene  Side  af  Midtergangen,  Kvin- 
derne paa  den  anden  og  de  udøbte  nærmest  Døren.  Andagten 
var  virkelig  gribende,  og  jeg  fik  for  første  Gang  i  en  Missions- 
station  Indtryk  af,  at  den  ogsaa  var  ægte. 

Jeg  tror,  at  Lulenga  med  sine  blide  Præsteskikkelser  i  de 
lange,  hvide  Frakker  og  med  Rosenkransen  om  Halsen  i  mange 
Tilfælde  kan  staa  som  et  Forbillede  for  lignende  Institutioner, 
som  Afrika  er  fuldt  af. 

Thi  at  foregaa  med  et  godt  Eksempel,  det  er  det  halve  af 
det.  Og  at  forstaa  er  det  samme  som  at  tilgive.  Derfor  er  man 
ogsaa  her  mere  tolerante  og  ser  større  paa  Tingene.  Lulenga 
finsker  ikke  brutalt  at  omskabe  de  bestaaende  sorte  Samfunds- 
former og  Sædvaner,  der  stammer  fra  ældgammel  Tid,  men  ser 
sit  Maal  i  at  forædle  og  uddybe  dem.  Og  det  er  et  klogt  Prin- 
cip.   Men  hvorfor  følges  det  ikke  noget  oftere? 

De  var  virkelig  godhjertede  i  Ordets  videste  Forstand,  disse 
Flamlændere.  Deres  Dør  staar  altid  vidtaaben  for  enhver 
Europæer,  der  drager  forbi,  og  Gæstfriheden  har  kun  én  Form: 
den  er  ubegrænset.  Vi  blev  der  en  Uge  og  kom  til  at  bo  i 
„Søstrenes  Hus",  som  ligger  paa  en  lille  Høj  lige  ovenfor 
Fædrenes,  og  som  for  Øjeblikket  stod  tomt.  I  ti  Aar  har  man 
ventet  paa  disse  Søstre,  som  af  en  eller  anden  uforklarlig  Grund 
aldrig  er  kommet  længere  end  til  Marseille,  hvor  de  hver  Gang 
har  maattet  vende  om.    Men  man  har  god  Tid  i  Afrika,  selv 

paa  en  Missionsstation,  og  kan  godt  vente  ti  Aar  endnu,  hvis 
det  skal  være,  uden  at  blive  ked  af  det  for  det.  ,,Baado 
kidogo"  —  om  lidt,  engang  i  Fremtiden  —  er  det  almindelige 
Løsen,  og  det  har  samme  Magt  over  Sindene  som  det  lignende 
Udtryk  ,,mafiana''   i  de  spansktalende  Lande. 

Befolkningen  i  Lulenga  gør  et  flinkt  og  veltilfredst  Indtryk. 
Kunsten  at  smelte  Jærnmalm  og  smedde  Vaaben  lever  endnu 
blandt  dem,  dette  Haandværk,  som  kan  føre  sine  Aner  langt 
tilbage  til  en  graa  Fortid. 

Vi  gik  en  Dag  til  Landsbysmeden,  som  havde  lovet  at  vise 
os  sin  Kunst.  I  en  Fordybning  var  der  bygget  en  lille  Miniatur- 
smelteovn  af  Lavablokke.  Rundt  om  paa  Jorden  laa  fem  dob- 
beltløbede Blæsebælge  af  Træ,  hvert  Løb  med  et  løst  Skind 
over  den  bageste  udbulnede  Del,  hvortil  der  var  befæstet  en  lang 
Pind.  Med  en  Haand  om  hver  Pind  blev  Skindene  vekselvis 
bearbejdet,  saa  at  der  opstod  en  jævn  Luftstrøm.  Denne  blev 
ledet  ind  i  Ovnens  Midte  gennem  traktlignende  Rør  af  brændt 
Ler,  som  var  anbragt  i  Periferien.  Kul  og  Jærnmalm  blev 
hældt  paa  oppefra,  aldeles  som  i  en  rigtig  Smeltehytte.  Kullet 
blev  fremstillet  af  en  meget  haard  Træsort,  der  vokser  neden- 
for Missionsstationen  paa  Lavasletten,  Malmen  kommer  fra 
Bjergene  og  Sletterne  omkring  Edwardsøens  Sydspids.  Naar 
Massen  er  smeltet,  tømmes  Ovnen,  og  Jærnet  formes  med  tykke 
Træpinde  til  runde  Klumper.  Senere  smedes  det  mellem  to 
Stene.  Det  er  mest  Spydspidser  og  korte,  halvmaaneformede 
Pangas,  som  er  beregnet  til  at  bane  Vej  gennem  Kratskoven, 
der  tilvirkes  paa  denne  primitive  Maade. 

Naar  Dagens  Arbejde  var  endt,  gik  alle  hen  til  den  aabne 
Plads  foran  Kirken  og  dansede.  Til  Kvindernes  ensformige 
Sang  saa  vi  de  sædvanlige  Bukkespring,  Kropvridninger  og  Arm- 
bevægelser, der  i  ingen  Henseende  adskilte  sig  fra  lignende  Ad- 
spredelser, som  vi  allerede  mangfoldige  Gange  havde  overværet 
i  disse  Egne.  Med  andre  Ord:  Dansen  savnede  Lokalpræg  og 
Karakter.  Den  var  slet  og  ret  afrikansk  i  Ordets  aller  egent- 
ligste Forstand  og  saaledes  Urtypen  for  den  Dansegymnastik, 
som  Ungdommen  i  Europa  elsker  at  fordrive  Eftermiddagen  og 
Aftenen  med.  Der  hedder  det  Shimmi,  Jazz  og  andet  fint. 
Her  nævnes  Tingen  ved  sit  rette  Navn:  primitiv  Parringsleg. 

Det,    som   imidlertid    tiltrak   sig   Tilskuernes   største    Inter- 

esse,  var  to  Kvinder,  Hustruer  til  Høvdingen  i  Nabobyen.  De 
var  øjensynlig  Egnens  anerkendte  Skønheder,  thi  alle  veg  be- 
undrende til  Side,  da  de  kom,  og  ganske  ugenert  slog  de  sig  ned 
i  Græsset  midt  i  en  stadig  tættere  Tilskuermængde.  Fra  den 
ene  Skulder  hang  et  Skind  paaskraa  ned  over  Lænderne,  medens 
den  øvrige  Del  af  Kroppen  var  fuldstændig  bedækket  af  Mes- 
singringe  og  forskelligfarvede  Glasperler,  hvorimellem  Huden 
skinnede  frem,  kobberf arvet  og  blank  af  Fedt.  Selv  Issen  skjul- 
tes under  en  Hætte  af  flettede  Perler.  Benene  var  saa  tæt  sam- 
mensnørede af  Spanskrør,  at  de  knap  kunde  røre  sig.  Den  ene 
Kvinde  bar  sin  sidstfødte  paa  Ryggen.  Og  for  rigtig  at  vise,  at 
hun  følte  sig  som  hjemme  i  den  maabende  Hob,  trak  hun  Ungen 
frem  af  Skindet  og  lod  ham  spise  sig  mæt.  Hvad  han  ogsaa 
gjorde  af  Hjertens  L^st  med  alle  Tegn  paa  Tilfredshed. 

Men  for  Ekspeditionen  blev  Lulenga  noget  langt  vigtigere 
end  en  velrøgtet  Missionsstation  eller  en  Søndageftermiddags- 
Danseestrade.  Her  havde  vi  nemlig  vor  foreløbige  Operations- 
basis,  hvorfra  Mikenos  Nordskraaning  blev  undersøgt,  og  Ud- 
gangspunktet for  den  planlagte  Ekspedition  til  Karissimbi. 
Ogsaa  den  tilgrænsende  Lavaslette  gjordes  til  Genstand  for 
Undersøgelser.  Af  Storvildt  fandtes  der  her  temmelig  rigeligt 
med  Elefanter,  men  ingen  Hanner,  der  var  værd  at  skyde, 
hvorfor  vi  lod  dem  være  i  Fred. 

Om  Aftenen  og  om  Morgenen  plejede  Barneskolen  at  ind- 
finde sig  hos  Konservatoren  med  Hænderne  fulde  af  Øgler, 
Kamæleoner,  Gnavere,  Slanger  og  andet  Smaakryb,  saa  at  han 
tilslut  maatte  sætte  en  Stopper  for  videre  Indsamling,  da  Huset 
truedes  med  at  blive  oversvømmet  med  Dyr,  og  alle  disponible 
Spiritusglas  hurtigt  blev  fyldt. 

Det  vigtigste  Resultat  af  Jagten  paa  Mikeno  var  dog  de  tre 
nye  Bjerggorillaer,  som  blev  skudt  af  Ekspeditionens  egne  Med- 
lemmer. De  to  nedlagde  Gyldenstolpe,  og  den  tredje  tog  jeg 
mig  af.  Det  kostede  mange  mislykkede  Forsøg,  mange  Dages 
Klatring  i  de  uvejsomme  Bjerge  og  var  derfor  et  dobbelt  kær- 
komment Bytte. 

Jeg  var  allerede  begyndt  at  tvivle  paa,  at  jeg  nogensinde 
vilde  faa  disse  laadne  Kæmper  at  se,  da  en  Dag  Lulengas 
Forstander,  Pére  van  Hoe,  selv  foreslog  at  følge  med.  Thi, 
sagde  han,  jeg  plejer  altid  at  have  Heldet  med  mig. 

Overrasket  betragtede  jeg  den  blide  Mand  med  de  lyse- 
blaa,  venlige  Øjne  og  undrede  mig  i  mit  stille  Sind  over,  hvor- 
dan en  Kirkens  Tjener  vilde  klare  sig  paa  Gorillajagt.  Alene 
den  lange,  hvide  Frakke  var  jo  nok  til  at  skræmme  alt  Vildt 
bort  i  et  Par  Kvadratkilometers  Omkreds.  Og  Hænderne,  som 
var  vant  til  at  fatte  om  Bønnebog  og  Monstrans,  hvad  skulde  de 
stille  op  med  det  tunge  Mordvaaben? 

Men  Afrika  er  nu  en  Gang  Overraskelsernes  forjættede 
Land.  Mine  Bekymringer  viste  sig  fuldkommen  ugrundede,  og 
senere  gik  jeg  og  ærgrede  mig  over,  at  jeg  overhovedet  havde 
kunnet  tænke  saadan.  Hvorfor  skulde  en  Missionær  i  Vildmar- 
ken, som  var  vant  til  at  fange  sorte  Sjæle,  ikke  ogsaa  kunne  være 
med  til  at  indlemme  nogle  Aber  i  en  zoologisk  Samling?  Især 
da  de  første  sikkert  er  betydelig  sværere  at  komme  ind  paa  Livet 
end  selv  den  mest  durkdrevne  Gorilla. 

Vi  startede  altsaa  ved  Daggry  med  en  paalidelig  Sporsøger, 
som  van  Hoe  havde  anbefalet.  Inden  der  var  gaaet  en  Time 
havde  jeg  opdaget,  at  Præsten  var  mindst  ligesaa  trænet  som 
jeg,  hvor  det  gjaldt  om  at  klatre  i  Bjergene,  og  desuden  ligesaa 
ivrig  en  Jæger  og  Naturelsker.  Den  hvide  Frakke  var  ombyttet 
med  brunt  Khaki,  og  Præsten  kravlede  og  klatrede  som  en  smi- 
dig Dreng.  I  Næven  holdt  han  en  gammel  Mauser,  og  i  Sam- 
talens Løb  fik  jeg  snart  Rede  paa,  at  han  havde  været  et  be- 
gejstret Friluftsmenneske  og  en  anerkendt  Mesterskytte,  inden 
han  i  sin  Ungdom  iførte  sig  Fædrenes  hvide  Tunika.  Utallige 
Gange  havde  han  været  oppe  paa  Mikeno  og  kunde  baade  dets 
Fauna  og  Flora  paa  Fingrene.  Med  vore  mange  fælles  Inter- 
esser blev  vi  snart  gode  Venner,  og  en  fornøjeligere  Jagtkam- 
merat skulde  man  virkelig  lede  længe  efter.  Han  begyndte  med 
at  tale  om  de  vilde,  men  gik  snart  over  til  at  fortælle  om  Krigs- 
aarene  i  Belgien  og  til  at  behandle  forskellige  almenmenneske- 
lige Problemer  og  endte  med  Maeterlink,  G.  Hauptman  etc. 
Jeg  svarede  i  samme  Stil  med  Lappetroldtrommer,  Neutralitets- 
værn  og  Selma  Lagerløf.  Vi  var  netop  ifærd  med  at  fortælle 
hinanden  om  vore  Landes  gamle  Folkesagn,  da  vi  snublede  over 
Sporsøgeren,  der  laa  næsegrus  paa  Maven  og  pirrede  i  nogle 
Gorillaekskrementer. 

—  Friskt,  i  Dag,  grinede  han. 

Der  var  ikke  Tid  til  mere  Filosoferen.    Flandern  og  Birke- 

lundene  var  glemt.  I  et  Nu  var  vi  atter  to  Jægere  paa  Krigs- 
stien,  opfyldte  af  morderiske  Tanker. 

Op  og  ned,  gennem  indfiltrede  Lianer,  over  væltede  Stam- 
mer, under  gyngende  Luftrødder  førte  Sporet.  Vi  dukkede  ned 
i  Kløfter,  hvor  Bjergbækkene  bruste,  og  klatrede  paa  alle  fire 
op  igen.  De  bredbladede  Planter  øste  Vand  over  vore  Hoveder, 
tornede  Buske  flængede  Klæderne,  Nælderne  brændte  os  paa 
Hænderne,  og  spidse  Kviste  rev  skaanselsløst  Huden  itu.  Men 
fremad  gik  det,  Skridt  for  Skridt,  krybende,  klatrende  og  krav- 
lende som  saa  ofte  før.  Og  i  Dag  skulde  vore  Anstrengelser 
ikke  være  forgæves. 

Sommetider  vendte  jeg  mig  om  og  saa  paa  van  Hoe.  Han 
var  lige  i  Hælene  paa  Komgoni,  som  kom  efter  mig  med  350- 
eren.  Hans  blaa  Øjne  blinkede  gavtyveagtigt  opmuntrende, 
som  om  de  vilde  sige:  gaa  bare  paa!  Jeg  skal  nok  vinde  med! 
Der  forude  har  vi  dem! 

Og  der  forude  fandt  vi  dem  ogsaa  ganske  rigtig.  Men  først 
efter  seks  Timers  uafbrudt  Marsch. 

Sporene  bliver  bestandig  friskere  og  tydeligere.  Kviste  og 
Løv  ligger  kastet  til  Side.  Det  ser  ud,  som  om  en  talrig  Flok 
er  gaaet  foran  os  for  kun  kort  Tid  siden.  Med  den  yderste 
Forsigtighed  fortsætter  vi  Snigjagten,  bøjer  Løvet  til  Side  og 
undgaar  at  træde  paa  tørre  Kviste.  Terrainet  er  vanskeligt,  men 
dog  lettere  end  paa  Sabinio.  Pludselig  skærer  det  velkendte, 
nervepirrende  Gorillaskrig  gennem  Stilheden.  Det  gentages  fra 
alle  Sider.    Saa  bliver  der  igen   dødsstille. 

Vi  er  uden  at  ane  det  kommet  midt  ind  i  Flokken  og  staar 
ubevægelige  som  Statuer  og  venter  paa  at  faa  et  af  Dyrene  at 
se.  Men  de  forholder  sig  rolige,  skjulte  af  den  tætte  Under- 
skov, hvorfra  de  rimeligvis  kigger  paa  os  uden  selv  at  blive  set. 
Man  hører  Grene,  som  knækker,  og  Maver,  som  rumler. 

Da  gør  jeg  Tegn  til  van  Hoe  og  Negrene,  at  de  skal  vente, 
medens  jeg  selv  og  Sporsøgeren  kryber  videre.  En  Stund  er  alt 
stille:  Nerverne  føles  som  spændte  Violinstrænge,  alle  Sanser 
skærpes  til  det  yderste,  og  for  tiende  Gang  prøver  jeg,  om  350- 
eren  er  afsikret. 

Da  faar  Skoven  atter  Liv.  Det  brøler  og  skriger  og  hviner, 
saa  Trommehinderne  er  lige  ved  at  sprænges.  Dyrene  kan  kun 
være  nogle  faa  Meter  ira  mig.    Det  brager  til  højre  og  venstre 

i  Underskoven,  da  de  bryder  op  og  aabenbart  tager  Flugten. 
Det  er  som  en  Flok  onde  Aander,  som  man  ikke  kan  se,  men 
kun  høre. 

Et  Øjeblik  efter  tumler  Vejviseren  næsten  om  i  mine  Arme 
og  tager  hovedkulds  Flugten.  Det  er  ikke  saa  underligt,  naar 
man  kun  har  et  Spyd  at  forsvare  sig  med,  og  en  Gorilla  snapper 
efter  ens  Ben.  I  Forbifarten  peger  han  paa  en  Busk,  og  jeg 
følger  med  Blikket  Retningen.  I  næste  Øjeblik  kommer  en 
vældig,  uformelig  Kolos  med  Lynets  Hastighed  lige  imod  mig, 
og  samtidig  lader  den  sit  arrige  Brøl  høre.  Den  skimtes  kun 
som  en  mørk  Skygge  mellem  Grenene  og  Bladene.  Der  er  ingen 
Tid  til  Overvejelser  eller  bare  til  at  tænke,  thi  kun  nogle  faa 
Meter  adskiller  os.  At  tage  Sigte  kan  jeg  ikke  naa.    Paa  Slump 

—  omtrent  som  naar  man  sender  et  Kasteskud  efter  en  Bek- 
kasin —  flyver  Bøssen  til  Kinden,  og  Fingeren  berører  Aftræk- 
keren. Ekkoet  ruller  dumpt  gennem  Urskoven.  Skriget  ophører. 
Dødsstilhed   raader   paany.    Skyggen   er   forsvundet. 

Forbi,  rundt  forbi,  var  min  første  Tanke.  Saadan  er  det 
at  skyde  paa  maa  og  faa.    Der  røg  dit  Livs  eneste  Chance. 

Med  Pangaen  huggede  jeg  mig  Vej  til  Stedet,  hvor  Go- 
rillaen nylig  var  vendt  om;  det  var  omtrent  tre  Meter  fra 
Bøssemundingen.  Hvor  nær  skal  man  egentlig  lade  saadan  et 
Bæst  komme  ind  paa  Livet  af  sig  for  at  blive  klar  over,  om 
den  har  reelle   Hensigter  eller  ej  ? 

Det  blege  Spøgelse,  som  hedder  Eftertanken,  sagde,  at  tre 
Meter  sikkert  maatte  være  Minimum.  Og  at  Skuddet  derfor 
ikke  var  gaaet  af  et  Sekund  for  tidligt. 

Ja,  der  var  altsaa  ikke  andet  at  gøre  end  at  følge  Sporet 
og  forberede  sig  paa  endnu  nogle  Timers  Marsch  og  nye  Skuf- 
felser. 

Stor  blev  derfor  min  Forbavselse,  da  jeg  allerede  efter  de 
første   Skridt   opdagede   boblende    Blodpletter   paa   nogle   Blade 

—  Skud  i  Lungen  altsaa  — ,  og  halvtreds  Meter  derfra  fandt 
jeg  en  stor  Gorillahan  liggende  stendød  med  Ansigtet  ned  imod 
Jorden.  Det  var  tydeligt,  at  han  pludselig  var  styrtet  næse- 
grus om  paa  sin  Flugt.  Armene  var  udbredte.  Ryggen  lyste 
sølvgraa. 

At  der  var  Glæde  over  hele  Linien  siger  sig  selv.  Pére  van 
Hoe  kom  hen  og  klappede  mig  venligt  paa  Skulderen  med  et: 

hvad  sagde  jeg?  Hans  kendte  Jagtheld  havde  virkelig  indbragt 
Ekspeditionen  dens  første  Mikenogorilla,  nedlagt  af  en  Sven- 
sker ikke  langt  fra  det  Sted,  hvor  en  anden  Landsmand,  Arr- 
henius,  havde  skudt  sine  Eksemplarer. 

Det  viste  sig  at  være  en  meget  gammel  Han,  rimeligvis  den 
ældste  i  vor  Serie  af  Gorillaer.  Skuddet  var  gaaet  ind  i  Skul- 
deren lige  forfra  og  havde  sprængt  den  ene  Lunge,  hvorfor  Dø- 
den var  indtraadt  næsten  øjeblikkeligt.  Mange  heldige  Slumpe- 
skud har  jeg  gjort  i  mit  Liv,  men  aldrig  noget  mere  svinehel- 
digt end  dette.  Og  jeg  vil  ærligt  tilstaa,  at  jeg  tror  ikke,  jeg 
vilde  kunne  gøre  Kunststykket  om  igen  en  Gang  af  hundrede. 

Efter  Lyden  anslog  de  Indfødte  Flokken  til  at  være  paa 
cirka  20  Dyr,  hvoriblandt  fire  gamle  Hanner.  De  paastod  og- 
saa,  at  Dyrene  næsten  aldrig  anfalder  Mennesket.  Naar  de 
bliver  saaret,  gaar  de  dog  ofte  agressivt  tilværks  og  prøver  at 
sælge  deres  Liv  saa  dyrt  som  muligt.  I  saadanne  Tilfælde  rej- 
ser de  sig  undertiden  paa  Bagbenene;  ellers  løber  de  paa  alle 
fire. 

Hvad  denne  her  gamle  Svend  havde  haft  i  Sinde  er  jo  ikke 
godt  at  vide,  men  jeg  er  tilbøjelig  til  at  tro,  at  han  var  blevet 
efterladt  som  Arriérgarde  for  at  dække  den  øvrige  Floks  Til- 
bagetog, og  at  det  var  Nysgerrighed  i  Forbindelse  med  et  na- 
turligt Ønske  om  at  skræmme  den  ubudne  Gæst  bort  fra  dens 
Gebet,  som  foranledigede  hans  udfordrende  Optræden.  Han 
havde  maaske  heller  ikke  haft  noget  imod  at  knuge  Livet  af 
Fredsforstyrreren,  hvis  denne  ikke  var  kommet  til  strækkelig 
hurtigt  af  Vejen.  Men  denne  Gang  blev  Rollerne  altsaa  om- 
byttet. 

Et  heftigt  Regnskyl  forhindrede  os  i  at  forfølge  Hjorden. 
Vi  sendte  i  Stedet  for  Bud  efter  Bærere,  som  skulde  tage  sig 
af  Byttet,  da  det  helst  maatte  komme  uopskaaret  ned  til  Kon- 
servatoren, for  at  han  kunde  maale,  veje  og  fotografere  det 
m.  m.  Bæstet  var  imidlertid  sværere  at  flytte,  end  vi  havde 
tænkt  os.  Han  saa  ikke  saa  overvældende  stor  ud,  som  han  laa 
der,  og  det  var  først  den  næste  Dag,  da  han  med  stort  Besvær 
endelig  blev  transporteret  til  Missionsstationen,  at  man  fik  det 
rette  Indtryk  af  Gorillaens  vældige  Proportioner.  Den  var  be- 
tydelig større  end   Sabiniohannen  og  vejede    171    kg. 

Næste  Morgen  blev  det  Gyldenstolpes  Tur  til  at  tage  sig 

af  Gorillaerne.  Han  fældede  to  at  samme  Hjord,  en  Han  og 
en  Hun.  Den  sidste  var  frugtsommelig  og  var  halvt  henne. 
Fosteret  er  vistnok  det  første  Gorillafoster,  som  er  bragt  til 
Europa. 

Efter  seks  Ugers  Strabadser  i  Bjergene  havde  jeg  faaet  til- 
strækkeligt af  deres  raa  Luft,  iskolde  Regnskyl  og  sky  Dyr,  der 
gjorde  sig  usynlige  ved  det  mindste  Tegn  til,  at  en  Fare  nær- 
mede sig. 

Baade  Filmsfotografen  og  jeg  havde  været  plaget  af  Gigt 
og  længtes  efter  Varmen.  Førstnævnte  havde  maattet  opgive 
Tanken  om  at  tage  Film  af  Gorillaer,  da  det  havde  vist  sig, 
hvor  vanskeligt  det  var  at  komme  dem  ind  paa  Livet.  Selv  var 
jeg  mere  end  tilfreds  med  det  Eksemplar,  jeg  havde  fældet.  Nu 
havde  jeg  Lyst  til  at  prøve  Lykken  med  en  Løve.  Og  der 
skulde  være  nok  af  dem  omkring  Ruindi. 

Med  Videnskabsmandens  Ihærdighed  fortsatte  Gylden- 
stolpe sit  Arbejde  ved  Karissimbi.  For  at  faa  Vulkanfaunaen 
fuldstændig,  vilde  han  have  dette  Bjerg  med  ogsaa,  d.  v.  s.  Sam- 
linger derfra;  hvad  der  unægtelig  var  fuldstændig  rigtigt  af 
ham  og  tjener  ham  til  al  mulig  Ære. 

Jeg  beundrede  ham,  fordi  han  saaledes  besluttede  sig  til 
at  fryse  endnu  nogle  Uger,  men  undslog  mig  ikke  desto  mindre 
for  at  følge  med.  Han  havde  imidlertid  et  rigt  Udb5'tte  af 
denne  Tur,  som  vi  skal  se  i  det  følgende. 

Uden  i  mindste  Maade  at  misunde  hinanden  skiltes  vi  da 
en  Morgen  i  Lulenga.  Han  for  at  begive  sig  til  Dalstrøget  mel- 
lem Mikeno  og  Karissimbi,  Olsson  og  jeg  for  at  filme  og  skyde 
Storvildt  paa  de  tørre  og  varme  Sletter  syd  for  Edwardsøen. 
Vi  satte  hinanden  Stævne  ved  Kabare  og  mødtes  ogsaa  cirka  tre 
Uger  senere,  som  vi  havde  aftalt. 

Efter  at  have  taget  Afsked  med  de  venlige  Missionærer 
drog  de  to  Safarier  hver  sin  Vej. 

Ligesom  for  at  faa  os  til  at  vende  om  viste  hele  Birunga- 
kæden  sig  denne  Morgen  fra  sin  allerskønneste  Side.  De  en- 
kelte Toppe  stod  skarpt  tegnede  mod  en  dybblaa  Himmel  med 
Karissimbis  hvide  Isse  ragende  op  over  de  andre.  De  stod  der 
alle  otte  som  tavse  Vagtposter  om  Afrikas  Hjerte,  som  et  Værn 
mod  hvide  Erobrere,  der  kommer  for  at  frarøve  Kiwu  dens 
Hemmeligheder.    Vi  kiggede  paa  dem  med  en  underlig  Blån- 

ding  af  Tilfredshed  og  Vemod,  omtrent  som  naar  man  har 
gjort  Bekendtskab  med  nogle  Mennesker,  hvis  gode  og  daar- 
lige  Sider  man  har  lært  at  kende,  og  saa  forlader  dem  for 
maaske  aldrig  at  gense  dem  mere.  Bjergene  havde  dog  været 
vort  Hjem  i  nogen  Tid,  og  vi  maatte  i  hvert  Fald  være  dem 
taknemmelige,  fordi  de  ikke  med  deres  voldsomme  klimatolo- 
giske Temperament  havde  kastet  Ekspeditionen  af   Sadlen. 

Og  snart  vendte  vi  dem  definitivt  Ryggen.  Der  var  andre 
Opgaver,  der  ventede,  og  vi  tog  Kursen  efter  Rutshuru.  Om- 
trent halvvejs  fremme  ligger  der  en  lille  Farm,  der  bebos  af 
en  yoaarig  Sydafrikaner,  der  har  gjort  alle  Paastande  om,  at 
Troperne  skulde  virke  slappende  paa  Livsaanderne,  til  Skamme; 
hans  Kone  var  nemlig  for  to  Uger  siden  nedkommet  med  Tvil- 
linger. Her  gjorde  vi  et  kort  Ophold.  Det  var  simpelthen 
umuligt  at  komme  videre,  thi  Vejen  myldrede  af  sorte  med 
Trommer  og  Spyd.  Egnens  Høvdinge  havde  sammenkaldt  de- 
res Krigere  og  Kvinder,  for  at  de  skulde  eskortere  os  til  Di- 
striktets Poststation,  saa  at  den  hvide  Høvding  fra  Sneens  Egne 
kunde  faa  en  værdig  Modtagelse. 

Hidtil  havde  jeg  haardnakket  vægret  mig  ved  at  sætte  mig 
op  i  en  af  de  Bærestole,  som  vi  havde  medbragt  for  det  Til- 
fælde, at  nogen  skulde  blive  syge.  Disse  Befordringsmidler, 
der  bestaar  af  et  rørflettet  Sæde,  anbragt  mellem  to  Bambus- 
stænger, anvendes  af  alle  hvide  i  Kongo.  En  Belgier  gaar  nem- 
lig aldrig  to  Skridt,  hvis  han  kan  undgaa  det.  Men  da  mine 
egne  Apostelheste  er  af  en  temmelig  respektabel  Længde  og 
saaledes  udmærkede  Redskaber  til  Transport  af  mit  jordiske 
Hylster  under  alle  mulige  Himmelstrøg,  havde  jeg,  som  rime- 
ligt var,  foretrukket  dem  fremfor  den  mere  magelige  Til- 
værelse i  en  Bærestol. 

Denne   Formiddag   skulde   det    imidlertid   være    anderledes. 

—  Det  gaar  simpelthen  ikke  an,  sagde  Arrhenius.  En  saa 
stor  hvid  Høvding  kan  umuligt  betjene  sig  af  sine  egne  Ben. 
De  Indfødte  forlanger  absolut,  at  han  skal  pleje  sin  Magelig- 
hed.   Alt  andet  vilde  være  et  Brud  paa  Etiketten! 

Og  trods  mine  Protester  blev  jeg  straks  løftet  op  i  Bære- 
stolen og  tronede  højt  over  Mængdens  Hoveder,  baaret  af  fire 
bredskuldrede  Ba-hutu,  der  balancerede  med  Enderne  af  Bam- 
busstængerne paa  deres  uldtoppede  Hoveder.    Trommerne  drø- 

nede,  Mængden  hylede  eller  sang  Krigssange,  og  Kvinderne  lo 
af  fuld  Hals,  I  Landsbyerne  kom  hele  Sværme  os  imøde,  kastede 
med  Ris^),  dansede  Shimmy  og  raabte  udfordrende  til  deres 
Bekendte  blandt  Bærerne  —  mens  de  med  deres  brogede  Sjaler 
og  Glasperler  lignede  store,  mørke  Sommerfugle,  der  flagrede 
i  Solen.  Der  var  en  Larm  og  et  Hallo,  som  man  sjældent 
havde  hørt  Mage  til.  Jeg  følte  mig  omtrent  som  en  gammel 
Farao,  der  blev  baaret  hjem  efter  en  vellykket  Dyst  med  Lan- 
dets Arvefjender  og  nu  modtog  en  barbarisk,  men  uden  Tvivl 
velfortjent  Hyldest  af  sit  Folk, 

De  fire  Bærere  blev  snart  saa  ophidsede  af  alt  dette  Leben, 
at  de  satte  fuld  Fart  paa  og  løb,  som  gjaldt  det  Livet.  Bære- 
stolen hoppede  og  dansede  som  en  Jernbanevogn,  der  er  løbet 
af  Sporet,  og  mine  faraoiske  Fornemmelser  forsvandt  hurtigt, 
da  det  pludselig  begyndte  at  gaa  ned  ad  Bakke  i  samme  mun- 
tre Tempo,  saa  at  hele  Herligheden  var  lige  ved  at  vælte.  Kri- 
gerne dansede  af  Henrykkelse,  Jo  mere  jeg  raabte,  at  de  skulde 
ta'  den  med  Ro  og  ved  Hjælp  af  svenske  Kraftudtryk  befalede 
dem  at  slaa  over  i  et  mere  menneskeligt  Tempo,  desto  hur- 
tigere løb  de,  antagelig  i  den  Tro,  at  jeg  syntes,  det  gik  for 
langsomt. 

Den  lange  Vej  til  Rutschuru  blev  da  ogsaa  tilbagelagt  saa 
hurtigt,  at  det  maatte  siges  at  være  en  Rekord,  og  først  op  ad 
Bakken  ved  selve  Poststationen  sagtnede  de  endelig  Farten  og 
gav  sig  til  at  trække  Vejret.  Jeg  samlede  mit  stakkels  søn- 
derslidte Legeme  sammen  og  hoppede  ned  paa  et  mere  solidt 
Grundlag,  glad  over  igen  at  mærke  Jorden  under  mine  Fødder; 
jeg  lovede  mig  selv  højt  og  helligt,  at  jeg  aldrig  mere  vilde 
benytte  Kitandaen,  undtagen  det  var  højst  nødvendigt.  Hvor 
lidet  anede  jeg  dengang,  hvad  Fremtiden  havde  i  Vente,  og  at 
netop  Bærestolen  og  jeg  skulde  blive  uadskillelige  Følgesvende 
gennem  hele  Ituri  og  Sudan! 

Hele  Rutshuru  var  naturligvis  paa  Benene.  Alle  de  hvide 
Bestillingsmænd  med  den  elskværdige  Commissaire  de  district, 
Monsieur  Ledoct,  i  Spidsen  bød  os  Velkommen.  En  lille  blaa- 
fijet  Purk  overrakte  en  Buket  Blomster  med  Baand  i  de  sven- 
ske Farver,  og  langs  med  Vejen  stod  hele  Garnisonen  og  para- 


')    En   Hyldest,   som   egentlig  tilkendegiver   Underkastelse. 

derude.  Officererne  kommanderede,  Soldaterne  præsenterede 
Gevær  og  Trompeterne  udsendte  en  skingrende  Fanfare  —  det 
var  jo  altsammen  umaadelig  venligt  og  velment,  men  jeg  be- 
gyndte allerede  at  savne  Ensomheden  og  de  stille, vældige  Bjerg- 
toppe, som  jeg  havde  ladt  bag  mig.  Saadan  pludselig  efter  at 
have  tilbragt  ta  Maaneder  i  Vildmarken  at  dumpe  ned  i  et 
forholdsvis  civiliseret  Samfund  og  tilmed  føle  sig  selv  som 
Midtpunktet  for  alles  Interesse,  det  er  slet  ikke  saa  rart.  Og  jeg 
var  glad  over,  at  det  snart  fik  Ende.  Thi  allerede  i  Overmorgen 
tidlig  skulde   vi   videre. 

Men  vi  blev  overøst  med  Venlighed  og  Gæstfrihed  fra  alle 
Sider  under  vort  korte  Ophold. 

Rutschuru  er  en  lille  sirlig  og  idyllisk  Station  med  grus- 
lagte Gange,  grønne  Plæner  og  mægtige  Rosenbede.  Husene 
er  bygget  af  røde  Mursten  med  luftige  Verandaer  og  vældige 
Straatage.  Et  af  dem  stod  tomt,  og  her  havde  Arrhenius  faaet 
anbragt  nogle  Maatter  paa  Gulvet  og  Møbler  langs  Væggene, 
paa  hvilke  han  havde  hængt  en  Mængde  Litografier  fra  svenske 
Julehefter.  Paa  Bordet  stod  to  blaa-gule  Silkeflag.  Der  var 
helt  hyggeligt  derinde ;  og  alt  dette  havde  han  arrangeret  for 
at  skabe  en  passende  Ramme  om  min  Feltseng,  sagde  han.  Der 
var  her  ligesom  et  Pust  af  hjemlig  Hygge  trods  Skorpionerne 
og  Spindelvævet  under  Straataget,  mens  udenfor  Tam-tam'ernes 
monotone  Dunk  slog  Takt  til  Negrenes  groteske  Krigsdanse. 
Hvad  kan  man  forlange  mere  i  Centralafrika? 

Elias!  lad  mig  i  Aanden  trykke  Din  barkede  Næve  og  takke 
Dig  for  dette  Bevis  paa  Venskab  mod  en  omstrejfende  Lands- 
mand. Du,  med  Dit  ubændige  Temperament  og  bløde  Hjerte, 
med  de  strenge  Ord  og  det  milde  Blik,  der  kunde  lyse  som  en 
staalblaa  Klinge,  men  i  næste  Øjeblik  ikke  formaaede  at  skjule 
deres  medfødte  Godhed,  Du  ejer  dog  i  en  sjælden  Grad  en 
ikke  almindelig  Egenskab:  at  være  svensk  helt  igennem.  Mange 
og  trange  Aar  under  Tropernes  brændende  Sol,  blandt  vilde 
Stammer,  et  Liv,  hvor  Savn  og  Farer  er  blevet  det  daglige 
Brød,  og  hvor  Liv  og  Død  afhænger  af  Sigtet  med  Riflen  eller 
den  sidste  Revolverpatron,  har  ikke  formaaet  at  afstumpe  Din 
brændende  Fædrelandskærlighed.  Den  har  dybere  Rødder  end 
som  saa.  Hele  Dit  Væsen  er  gennemsyret  deraf,  alle  Dine 
Handlinger  udspringer  af  Ønsket  om  at  vise   Dig  værdig  til 

det  Navn,  Du  bærer,  og  det  Land,  hvor  Dine  Fædres  Vugge 
stod.  Hvor  ofte  ser  man  ikke,  at  Svenskheden  i  Udlandet  er 
blevet  bleg  og  blodløs.  Det  er  blevet  en  ren  Sport  at  tale  ringe- 
agtende og  nedsættende  om  Hjemlandet  eller  i  bedste  Fald  at 
affærdige  det  med  et  ligegyldigt  Skuldertræk.  Elias!  bliv  ved, 
som  Du  er  begyndt,  og  hold  Sverige  i  Hævd.  Pral  ikke  af  det, 
men  omsæt  i  Handling,  det  Du  føler  dybest  i  Dig,  og  vis,  hvad 
en  sejg  Varmlænding  dur  til.  Men  hvis  det  er  nødvendigt, 
saa  slaa  med  Eftertryk  Næven  i  Bordet  og  lær  disse  Bagvaskere 
Mores  paa  godt  gammeldags  svensk.  Det  er  Du  Mand  for,  og 
jeg  vilde  ønske,  at  nogle  flere  af  vore  Landsmænd  derude  lig- 
nede Dig! 

Den  sidste  Aften  i  Rutshuru  var  alle  hvide  forsamlede 
paa  min  Veranda.  Det  skulde  være  en  Slags  Afskedskalas. 
Arrhenius  havde  fremtryllet  to  Flasker  Champagne,  og  af  mit 
eget  Medicinforraad  maatte  jeg  tilskyde  en  Flaske  Whisky  — 
den  første  siden  Enteppe.  Jeg  tror  og  haaber,  at  de  andre  havde 
det  fornøjeligt.  Selv  kunde  jeg  ikke  lade  være  med,  da  det  hele 
var  overstaaet,  at  istemme  Filmsfotografens  Godnathilsen,  der 
lød  kort  og  godt  saaledes: 

—  Hvad  Fanden  skal  vi  med  al  denne  Civilisation  her  i 
Vildmarken ! 


I    DYRENES    PARADIS 

I  stegende  Sol  traskede  Olsson,  Arrhenius  og  jeg  norvest- 
paa  mod  Sletterne  omkring  Ruindifloden. 

Man  havde  sagt,  at  disse  Stepper  syd  for  Edwardsøen  skulde 
være  de  vildtrigeste  i  Verden.  Det  var  derfor  med  lyse  For- 
haabninger,  vi  saa  Fremtiden  imøde.  Forøgelse  af  Samlingerne, 
Kød  i  Gryden,  Dyr  nok  for  Kameraet  at  tage  Sigte  paa.  I 
Bjergene  havde  det  været  saa  som  saa  baade  med  Kødet  og 
Filmen.  Men  der  var  Terrainet  ogsaa  forbistret  besværligt  og 
mere  egnet  for  Aber  eller  Dyr  med  Sugefødder  end  for  Menne- 
sker. Nu  vilde  alting  forme  sig  helt  anderledes.  Aabne,  brun- 
brændte  Vidder  med  kort  eller  helt  afsvedet  Græs,  indholds- 
rige Smaakløfter  og  ikke  altfor  tætte  Akacielunde.  Kort  sagt: 
tørt  Parklandskab. 

Vore  Forventninger  skulde  da  ogsaa  i  rigt  Maal  gaa  i  Op- 
fyldelse. 

Dog  vil  jeg  allerede  her  pointere,  at  efter  min  Mening  har 
denne  lille  Del  af  Afrika  rimeligvis  aldrig  været  saa  fuldt  af 
Vildt  som  visse  Dele  af  Kenyakolonien.  Ganskevist  har  Ste- 
det særlig  under  Krigen,  været  et  yndet  Forraadskammer  for 
de  belgiske  Tropper,  hvorfor  Vildtbestanden  selvfølgelig  er  ble- 
vet stærkt  reduceret,  navnlig  i  Nærheden  af  Rutshuru  og  i  et 
bredt  Omraade  paa  begge  Sider  af  den  store  Landevej  til  Ka- 
bare  ved  Edwardsøens  Sydspids.  Men  længere  borte,  f.  Eks. 
inde  i  Ly  af  de  vestlige  Grænsebjerge,  som  vi  netop  var  paa 
Vej  til,  burde  Faunaen  have  holdt  sig  nogenlunde  uforandret 
og  kunne  fremvise  omtrent  samme  Rigdom  som  Sletterne  i  Al- 
mindelighed før  Krigen.    Der  havde  ikke  været  nogen  Askaris, 

der  er  lige  saa  sikre  paa  Haanden,  som  de  er  blodtørstige,  og 
kun  et  Faatal  Amatører  og  professionelle  Jægere  kendte  disse 
Egne,  hvor  Vildtet  endnu  levede  i  paradisisk  Uvidenhed  om 
Menneskets  Dygtighed  til  at  dræbe.  Og  alligevel  fik  jeg  det 
Indtryk,  at  Antallet  af  Dyr  pr.  Kvadratkilometer  aldrig  kom 
op  paa  samme  høje  Tal  som  i  visse  Dele  af  det  gamle  britiske 
Østafrika.  Det  er  naturligvis  umuligt  at  bevise  paa  staaende 
Fod.  Men  naar  man  har  færdedes  længe  i  Vildmarken  og  er 
blevet  kendt  naed  Dyrene,  faar  man  en  Slags  sjette  Sans  for  Tal 
og  Forhold  —  det  er  ikke  saa  nemt  at  forklare,  men  det  slaar 
næsten  altid  til.  Og  det  var  denne  sjette  Sans,  der  rejste  sig 
til  Protest  mod  Myten  om  Afrikas  vildtrigeste  Omraade,  en 
Myte,  der  næsten  udelukkende  skyldtes  Jægere  eller  Opdagel- 
sesrejsende, der  aldrig  havde  gennemstrejfet  Kenyakoloniens 
antilopemyldrende  Savanner. 

Efter  at  have  overskredet  Rutshurufloden  slog  vi  om  Af- 
tenen Lejr  ved  Kayumba,  hvor  den  natlige  Løvekoncert,  der 
siden  skulde  give  Genlyd  i  vor  Søvn  uden  Afbrydelse  en  hel 
Maaned  igennem,  blev  intoneret  med  Fynd  og  Klem. 

Men  det  var  først  næste  Eftermiddag,  da  vi  havde  passeret 
Maj-na-motos  varme  Kilder,  hvor  man  næsten  kan  koge  Æg 
i  en  Klipperevne,  og  da  vi  var  naaet  til  Sletterne  paa  begge 
Sider  af  Ruindifloden,  at  Vildtet  begyndte  at  optræde  i  større 
Flokke.  Ved  Kanyamaranga,  endnu  en  Dagsrejse  længere  mod 
vest  og  helt  inde  ved  Foden  af  Bjerget,  kulminerede  Rigdom- 
men. 

Brunbrændte,  øde  og  tavse  laa  Stepperne  i  det  voldsomme 
Solskin.  Ikke  et  Menneske,  ikke  en  Hytte.  Akacierne  strakte 
deres  tørstige  Arme  op  mod  en  glødende  Himmel.  Euforbia- 
ernes  grønne  Grenelys  skinnede  saftige  og  giftige,  ganske  uberørte 
af  Tørken.  Træerne  syntes  overalt  lige  livskraftige,  men  Græs- 
set rundt  om  var  ofte  helt  sort  efter  en  Præriebrand,  der  dog 
havde  været  nødt  til  at  stanse  ved  deres  Rødder  og  ikke  havde 
dristet  sig  til  at  slikke  op  ad  de  modstandskraftige  Stammer. 
Hist  og  her  dukkede  der  mindre  Skovkomplekser  frem  eller 
sparsomme  Lunde  af  Buske  og  Tjørnekrat,  der  ligesom  dannede 
Øer  i  et  stort,  tørt  Hav.  I  jævne,  lange  Bølgelinier  hævede 
og  sænkede  Jorden  sig,  ganske  som  om  vældige  Atlanterhavs- 
dønninger  pludselig  var  stivnet  i  deres  Løb.    Dybe  Kløfter  gen- 

nemskar  Landskabet  paa  kryds  og  tværs  og  dannede  trappetrins- 
formede  Afsatser  i  det  flade  Terrain.  Men  ellers  var  der  intet, 
der  brød   Landskabets   Ensformighed. 

Og  her  paa  denne  gamle  Søbund,  hvor  Edwards  og  Kiwus 
Bølger  engang  mødtes  i  søsterlig  Forening,  her  havde  Dyrene 
deres  Paradis.  Vand  havde  de  i  Ruindi  eller  i  de  sjældent 
forekommende  Vandhuller,  og  de  maatte  tage  til  Takke  med 
det  tørre,  stive  Græs,  der  syntes  utjenligt  til  Foder,  men  som 
ikke  destomindre  er  den  yndede  Mad,  der  mætter  alle  disse 
sultne  Munde. 

Antiloperne  er  i  Majoritet.  Enkeltvis,  parvis,  i  Flokke,  i 
Hjorder  paa  Hundreder.  Man  kan  faktisk  ikke  gaa  et  Skridt 
uden  at  se  nye  Hoveder  stikke  frem.  Men  Artsrigdommen  er 
ikke  stor. 

Her  finder  vi  statelige  Vandbukke,  Kobus  defassa,  med  en 
sluttet  muskuløs  Legemsbygning  og  Horn  som  lange  Følehorn. 
Sortgraa  og  stridhaarede  holder  de  sig  helst  i  Nærheden  af 
skærmende  Skovkomplekser.  Dér  stirrer  en  Hjord  paa  nogle 
hundrede  nysgerrige  Topi,  Damaliscus  korrigum  ugandæ,  mod 
Fredsforstyrreren.  For  at  kunne  se  bedre  kommer  de  langsomt 
nærmere,  glinsende  brune,  krumryggede  og  med  dumme  Øjne. 
Men  pludselig  vejrer  de  det  tobenede  Menneskedyrs  modbyde- 
lige Lugt,  og  hele  Flokken  slaar  lynsnart  over  i  Galop.  Det 
er  ligesom  et  Væddeløb  mellem  Heste,  hvor  Føllene  har  stort 
Besvær  med  at  følge  med. 

Slanke  Kob'er,  Adenota  kob  thomasi,  med  graciøse,  lyrefor- 
mede Horn  daser  i  Middagsheden.  Nu  og  da  rejser  et  Par 
Bukke  sig  for  at  slaas,  saa  det  knager  i  Hornene.  Letfodede 
Reedbukke,  Redunca  redunca  wardi,  springer  højt  i  Vejret  og 
frembringer  en  ejendommelig,  hvislende  Lyd,  naar  de  bliver 
forskrækkede.  De  væmmelige  Vortesvin,  Phacochærus  africa- 
nus  centralis  kommer  løbende  i  Gaasegang  med  den  krøllede 
Hale  lige  i  Vejret,  eller  de  roder  efter  Mad  under  en  eller 
anden  Busk.  Og  om  Aftnerne  titter  den  sky  Kratbuk,  Trage- 
laphus  scriptus  dianæ,  frem  fra  sit  Skjul.  Hornene  snor  sig 
spiralformede  fra  Panden,  og  de  lyse  Striber  i  Skindet  giver 
én  Indtryk  af,  at  Dyret  gaar  med  Sele.  Bavianer  og  Marekatte 
sladrer  Dagens  Timer  bort  i  Krattet  langsmed  Floden.    Storke, 

Gribbe,  Ørne  og  andre  Rovfugle  beskriver  svimlende  Buer  i 
Luften,  der  dirrer  af  Varme. 

I  Skovene  fører  Bøflerne  en  sky  Tilværelse.  Oprindelig 
havde  de  hjemme  paa  de  aabne  Stepper,  men  efterhaanden  trak 
de  sig  tilbage  til  fornem  Afsondrethed,  da  de  mærkede,  at  Men- 
neskene begyndte  hensynsløst  at  forfølge  dem.  Aften  og  Mor- 
gen kommer  de  frem  for  at  græsse.  Da  kan  man  se  deres  mørke 
Kroppe  aftegne  sig  som  Kæmpesilhuetter  mod  Sletterne  om- 
kring dem.  Selv  Elefanterne  aflægger  nu  og  da  en  Visit,  men 
holder  sig  helst  oppe  paa   Randbjergenes  Skraaninger. 

Og  endelig  i  Kløfterne  bor  der  Løver  og  Leoparder  Side 
om  Side  med  Nattens  Marodører:  Hyæner  og  Sjakaler.  De 
passer  paa,  om  der  er  noget,  der  rører  sig  paa  Steppen  efter 
Solnedgang,  og  det  er  deres  Skyld,  at  Kob  og  Topi  stadig  maa 
være  paa  Vagt  og  ikke  kan  sove  med  mere  end  et  Øje  ad 
Gangen.    Ellers  ve  dem! 

Midt  paa  de  aabne  Pladser  græsser  Antiloperne,  hvis  de 
da  ikke  har  søgt  Beskyttelse  mod  Middagsheden  under  et  eller 
andet  Træ.  Græsset  er  knap  nok  fodhøjt,  men  alligevel  kan 
man  gaa  lige  hen  til  dem,  naar  Vinden  er  gunstig.  Første 
Gang,  man  træffer  dem,  er  det  ikke  usædvanligt,  at  man  kan 
komme  dem  paa  en  30 — 40  Meters  Afstand,  thi  de  lever  i 
lykkelig  Uvidenhed  om  Menneskets  Mordlyst  og  Grusomhed. 
Efter  det  første  Skud  staar  de  ofte  stille  og  stirrer  uforstaaende 
paa  den  faldne  Kammerat.  Først  lidt  efter  lidt  gaar  det  op 
for  dem,  at  Knaldet  fra  Geværet  kan  rumme  en  Fare.  Og  fra 
det  Øjeblik  af  er  der  ingen  Grænser  for  deres  Skyhed.  Saa 
galopperer  de  afsted  ved  det  første  mistænkelige  Vindpust  og 
er  siden  meget  vanskelige  at  komme  ind  paa  Livet.  To  hun- 
drede Meter  eller  mere  er  i  saadanne  Tilfælde  god  Skudvidde. 

Efter  at  Samlingerne,  det  vil  sige  Rigsmusæet,  havde  faaet 
deres  Eksemplarer,  kom  Bøssen  kun  modvilligt  til  Kinden. 
Hvorfor  forstyrre  Idyllen?  Hvorfor  sprede  Død  og  Tilintet- 
gørelse i  dette  Dyrenes  Paradis?  Det  var  jo  saa  uendelig  meget 
fornøjeligere  bare  at  se  paa  dem,  med  Blikket  følge  deres  smi- 
dige Bevægelser  og  iagttage  deres  daglige  Sædvaner.  Eller  at 
ligge  skjult  ved  et  Vandingssted  og  uset  være  Vidne  til,  hvor- 
dan Dyrene  slukker  deres  Tørst  og  Bukkene  slaas  om  de  bedste 
Pladser.    Det  var  kun,  fordi  man  var  tvunget  til  at  holde  Liv 

i  sig  selv  og  de  sorte  i  Lejren,  at  man  tilsidst  tøvende  lagde 
Fingeren  paa  Aftrækkeren.  Eller  ogsaa  fordi  man  maatte  have 
friskt  Aadsel  for  ved  Hjælp  af  det  at  faa  fat  paa  en  Løve.  Men 
ellers  —  hvorfor  ikke  lade  de  græssende  Hjorder  i  Ro.  Det 
forekom  næsten  forbryderisk  at  forstyrre  den  paradisiske  Fred. 

Hvis  jeg  havde  nogen  Indflydelse  i  Kongo,  vilde  jeg  først 
og  fremmest  erklære  Slttterne  omkring  Ruindi  for  naturfre- 
dede og  forbyde  al  Jagt.  De  udgør  et  Brudstykke  fra  Tertiær- 
tiden, der  er  blevet  bevaret  helt  op  til  det  t3^ende  Aarhundrede. 
Grænserne  er  naturligt  angivne.  I  store  Træk:  de  østlige  Bred- 
der af  Rutshuru-  og  Ivui-Floderne,  (hvis  Vande  ogsaa  skulde 
være  fredede),  indtil  Kabare-Rutshuru- Vejen,  ad  denne  Vej  til 
Parallelen  gennem  Kayumba,  og  langs  Parallelen  til  Rand- 
bjergene vest  for  Rutshurufloden.  Herfra  bør  Grænsen  følge 
de  øverste  Bjergskraaninger  til  i  "  50'  nordlig  Bredde  og  saa 
dreje  af  lige  mod  vest  til  Randbjergene  vest  for  Ruindi,  følge 
disses  øverste  Skraaninger  til  Mokogoma  og  derfra  den  korteste 
Vej  til  Bredden  af  Edwardsøen,  der  saaledes  skulde  afgrænse 
Omraadet  mod  Nord. 

Landet  og  Faunaen  indenfor  disse  Grænser  er  nemlig  saa 
typisk  urafrikansk,  at  det  vilde  være  en  Skam,  om  de  paa  noget 
Punkt  mistede  deres  Særpræg.  Og  det  er  værd  at  lægge  Mærke 
til,  at  Egnen  er  den  eneste  virkelig  vildtrige,  der  er  tilbage  i 
denne  Del  af  Centralafrika.  Ruindisletten  vilde  blive  en  ny 
Yellowstone  Park.  Jeg  forestiller  mig,  hvordan  det  en  Gang  med 
Tiden,  naar  Samfærdselsmidlerne  har  udviklet  sig,  vilde  blive 
en  yndet  Sport  at  valfarte  derned  for  at  betragte  Rutshurus 
Flodhestejorder,  færdes  blandt  Antilopeflokkene,  der  græsser 
uforstyrret,  som  de  gjorde  det  i  Eden;  og  man  vil  tænke  ved  sig 
selv:  saadan  har  altsaa  de  sortes  Verdensdel  set  ud,  inden  den 
hvide  Mand  kom  og  ødelagde  det  hele. 

Al  Jagt  skulde  forbydes,  og  helst  burde  der  være  et  or- 
dentligt Opsyn,  som  skulde  holde  Øje  med  Rovdyrene,  baade 
de  firbenede  og  de  tobenede.  Endnu  nogle  Aar  frem  i  Tiden  er 
der  vel  ingen  Fare,  for  at  Vildtet  skal  blive  udryddet.  Men  jo 
meie  Samfærdselsmidlerne  udvikles,  desto  større  bliver  Faren  for 
Masseslagtning  og  Ødelæggelse  af  Vildtbestanden.  Træffes  der 
ikke  Forholdsregler  i  Tide,  er  jeg  bange  for,  at  Territoriet  vil 
komme  til  at  dele  Skæbne  med  saa  mange  andre  af  et  lignende 


Præg:  det  vil  blive  øde  og  forladt.  Og  det  vilde  være  en  For- 
brydelse imod  alt,  hvad  der  hedder  Liv  og  Natur. 

Ganske  vist  har  jo  belgisk  Kongo  ligesom  de  fleste  andre 
Kolonier  sine  Jagtlove.    Men  hvorledes  overholdes  de? 

Jeg  har  nydt  godt  af  en  udstrakt  Gæstfrihed  og  en  aldrig 
svigtende  Imødekommenhed  og  tilbragt  otte  Maaneder  i  Lan- 
det; jeg  staar  saaledes  i  stor  Taknemlighedsgæld  til  Myndig- 
hederne og  holder  min  Kritik  for  mig  selv.  Men  saa  meget  vil 
jeg  dog  sige,  at  Jagtkontrollen  paa  sine  Steder  lader  adskilligt 
tilbage  at  ønske. 

Naar  man  læser  en  Beskrivelse  af  en  af  de  belgiske  Stor- 
vildtjægeres Hærværk  i  disse  Egne,  løber  det  en  ligefrem  koldt 
ned  ad  Ryggen.  F.  Eks.  den  Jæger,  der  i  191 2 — 13  gik  tværs 
over  Afrika  fra  den  ene  Kyst  til  den  anden,  det  er  en  Fyr,  der 
har  vasket  sig.  Og  man  maa  lægge  Mærke  til,  at  han  ikke 
havde  nogen  Konservator  med.  Paa  maa  og  faa  plukker  jeg 
nogle  Stykker  ud  af  Bogen,  der  omhandler  Ruindi. 

„Til  Mad"  blev  der  skudt  fem  Vandbukke  og  fire  store 
Bøffeltyre  paa  én  Dag.  Dermed  kan  man  bespise  omtrent  tusind 
Mand,  men  Kødet  kan  ikke  holde  sig  længere  end  et  Døgn  i 
Varmen.  Safarien  bestod  af  to  hvide  Mænd,  og  man  kan  saa- 
ledes regne  højst  75  Bærere.  Der  findes  ingen  større  Landsbyer 
paa  Sletten.    Hvor  blev  mon  Resten  af  Maden  af? 

En  anden  Dag  fortæller  han,  at  han  har  skudt  elleve  Topi. 
uden  at  det  lykkedes  ham  at  faa  fat  paa  et  eneste  smukt  Eksem- 
plar, og  en  anden  Dag  igen,  at  det  tog  tre  Timer  at  skyde  ti 
Vortesvin. 

Han  praler  af,  at  efter  tre  Maaneders  Jagt  (ganskevist  i 
flere  forskellige  Egne)  udgjorde  Vægten  af  det  nedlagte  Vildt 
75,000  Kilo.  Aldeles  fantastisk!  Og  han  tilstaar  bl.  a.  uden 
Omsvøb,  at  „kun  at  dræbe  et  enkelt  Dyr  (Bøffel)  i  en  Hjord 
synes  mig  ikke  tilstrækkelig  tilfredsstillende'^  Hvis  det  endda 
havde  været  Rovdyr!  Men  nej!  Det  var  især  Bøflen,  han  er 
efter,  Bøflen,  der  aldrig  gaar  et  Menneske  for  nær,  medmindre 
den  er  saaret. 

Hvad  skal  man  sige  til  den  Slags?  De  fleste  af  hans  Lands- 
mænd beundrer  ham  maaske  og  drager  til  Kongo  med  det  faste 
Forsæt  at  gøre  ligesaa  for  at  høste  Ære  og  Berømmelse  og  blive 
regnet  for   Helte  i   Bruxelles  Saloner.    Jeg  har  dog  en   anden 

Betegnelse  for  slige  Herrer.  Men  den  lyder  saa  grimt,  at  jeg 
hellere  vil  lade  være  med  at  skrive  den. 

Hvis  det  er  den  Slags  Folk,  der  skal  være  Storvildtjægernes 
Forbilleder,  kan  man  nemt  forestille  sig,  hvordan  der  vil  komme 
til  at  se  ud  paa  Stepperne  i  Løbet  af  nogle  faa  Aar. 

Der  er  en  anden  Uskik,  der  praktiseres  i  Kongo,  nemlig  at 
sende  sorte  Askaris  ud  paa  egen  Haand  for  at  skyde  til  Pro- 
viant. En  saadan  Fremgangsmaade  vilde  være  utænkelig  i 
en  britisk  Koloni.  Det  er  naturligvis  det  bekvemmeste  for  ved- 
kommende Bestillingsmænd,  som  derved  sparer  deres  egne  Ben, 
men  det  er  ødelæggende  for  Vildtbestanden.  Thi  hvor  er  Kon- 
trollen? Antallet  af  afskudte  Patroner,  svarer  man.  Ja,  men 
hvad  skulde  forhindre  Skytten  i  at  svare,  at  et  Dyr  maatte  have 
fem  Skud,  inden  det  faldt,  medens  der  i  Virkeligheden  var  ned- 
lagt fem  Dyr  med  hver  sit  Skud  gennem  Skulderbladet. 

Og  endelig  anvendes  disse  Askaris  ofte  blot  som  en  Slags 
Aflivningsredskaber.  Den  hvide  Mand  saarer  f.  Eks.  en  Bøffel, 
som  gemmer  sig  i  det  nærmeste  Krat.  Det  er  i  et  saadant  Øje- 
blik, de  er  farlige.  Men  han  bliver  ganske  roligt,  hvor  han  er, 
og  sender  sin  Askari  afsted  med  en  Riffel  for  at  forfølge  Blod- 
sporet og  dræbe  Dyret.  D.  v.  s.  de  farligste  og  mest  spændende 
Øjeblikke  paa  hele  Jagten  overlader  han  til  en  anden  og  nøjes 
selv  med,  naar  det  hele  er  overstaaet,  at  lade  sig  fotografere  i 
Heltepositur  ved  Siden  af  et  Par  Horn,  en  Plads,  som  den  anden 
burde  have  indtaget.  Vil  man  ikke  selv  tage  Risikoen  ved  Stor- 
vildtjagten, maa  man  hellere  helt  holde  sig  derfra.  Thi  at 
ramme  en  af  Vildmarkens  tykhudede  Kæmper,  det  er  ingen 
Kunst.  Hvem  skyder  forbi  paa  en  Elefant,  naar  han  sigter  lige 
midt  paa  Kolossen?  Men  at  ramme  den  rigtigt,  det  er  ikke  saa 
nemt.  Og  især  koldblodigt  at  afvente  et  Angreb,  naar  ens  Liv 
afhænger  af  ens  Aandsnærværelse  og  af  den  sidste,  afgørende 
Kugle,  der  simpelthen  skal  stanse  den  rasende  Modstander,  hvis 
man  ikke  i  næste  Øjeblik  vil  blive  traadt  ned  eller  sønderrevet. 
Da  er  det,  det  gælder!  Og  det  er  først  efter  den  Slags  Ople- 
velser, at  man  har  Lov  til  at  spille  Helt;  hvis  man  i  det  hele 
taget  har  det. 

At  Vildtbestanden  er  rigelig  kan  aldeles  ikke  tjene  til  Und- 
skyldning for  et  blindt  Myrderi.  Hvorfor  skal  man  give  sine 
daarlige  Instinkter  frit  Løb  ?   Hvorfor  er  der  Folk,  der  ser  rødt. 

faar  Skydedille  og  føler  en  uforklarlig  Blodsmag  i  Munden,  saa- 
snart  blot  det  mindste  Vildt  kommer  indenfor  deres  Række- 
vidde, mens  de  føler  et  stadig  stærkere  Begær  efter  at  se  Blod 
og  atter  Blod?  Hvordan  skal  man  forklare  deres  tøjlesløse 
Higen  efter  at  dræbe  alt,  hvad  de  faar  indenfor  Skudhold,  lige- 
meget  om  det  er  nyttigt  eller  skadeligt,   farligt  eller  ufarligt? 

Her  er  nogle  Regler,  som  en  virkelig  Jæger  aldrig  bør 
glemme : 

Skyd  aldrig  noget  Dyr  blot  for  at  tilfredsstille  en  Trang  til 
at  dræbe,  men  gør  dig  altid  klart,  hvorfor  netop  dette  Liv  skal 
udslukkes. 

Iagttag  Flokken  nøje  og  vælg,  før  du  skyder.  Skyd  aldrig 
paa  Lykke  og  Fromme,  men  vent  taalmodigt,  til  du  har  et  sik- 
kert Maal  at  sigte  efter. 

Opgiv  aldrig  Forfølgelsen  af  et  saaret  Dyr,  saalænge  der 
endnu  er  nogen  Chance  for,  at  fælde  det. 

Før  altid  personlig  Jagten  til  Ende.  Har  man  sagt  a,  maa 
man  ogsaa  sige  b. 

Giv  aldrig  Anledning  til  et  Angreb  i  Utide.  Men  gælder 
det  Livet,  saa  sælg  det  saa  dyrt  som  muligt. 

Glem  ikke  Kødet  og  lad  det  ikke  ligge  og  raadne  eller  gaa 
til  Spilde  til  ingen  Nytte.  Egner  det  sig  ikke  til  Føde  for  en 
hvid  Mand,  saa  er  der  altid  sorte  Munde  nok  at  mætte. 


.  .  .  Men  det  var  jo  et  og  andet  om  personlige  Oplevelser, 
der  skulde  fortælles  her  .  .  . 

I  fem  Uger  laa  Ekspeditionen  paa  Sletterne  syd  for  Edward, 
sommetider  nede  ved  Søen,  sommetider  midt  paa  Savannerne 
eller  inde  i  Bjergenes  Skygge.  Vest  for  Ruindi,  øst  for  Rutshuru 
og  mellem  de  to  Floder.  At  faa  de  fornødne  Eksemplarer  til 
Samlingerne  var  ikke  vanskeligt.  Det  lykkedes  paa  nogle  faa 
Dage.  Og  siden  indstillede  vi  os  hovedsageligt  paa  at  optage 
Film  af  Vildtet  og  paa  Løvejagt.  Thi  Egnen  vrimlede  med 
Rovdyr. 

Det  var  for  det  meste  Olsson  og  mig,  der  holdt  sammen. 
Arrhenius  gik  helst  sine  egne  Vegne  og  jagede  efter  sine  egne 
Principper.  Og  han  havde  altid  truffet  nogle  ganske  „forfærde- 
lig" store  Vandbukke  eller  skudt  andet  Vildt  paa  „forfærdelig" 

lang  Afstand.  En  Tid  var  det  hans  højeste  Ønske  at  nedlægge 
en  Bøffel  med  et  enkelt  Skud.  Hvorfor  det  netop  skulde  være 
saa  morsomt,  naar  man  maatte  eksperimentere  maaske  halvtres 
Gange,  inden  det  lykkedes,  det  ved  jeg  ikke,  og  jeg  ved  heller 
ikke,  hvordan  det  gik.  Men  der  sidder  sikkert  en  god  Portion 
belgisk  Bly  i  Bøffelhjorderne  omkring  Ruindi. 

At  optage  Film  af  denne  frygtløse  Dyreverden  lyder  maaske 
saare  simpelt  for  en  uindviet.  Men  det  er  det  ikke.  Gaar  man 
hen  imod  Dyrene  i  aaben  Mark,  staar  de  ganskevist  nok  stille 
et  Øjeblik,  men  de  er  langt  borte,  før  man  har  faaet  Kameraet 
i  Stilling. 

Det  gælder  derfor  om  at  finde  et  godt  Sted,  helst  ved  et 
Vandhul,  og  der  bygge  en  lille  maskeret  Græshytte,  af  hvis  Væg 
kun  Objektivet  stikker  frem.  Og  saa  gælder  det  om  at  vente. 
I  Timer,  i  Dage,  ja  i  Uger.  Snart  er  Lyset  ikke  godt,  snart 
holder  Filmsrullen  op  netop  i  det  kritiske  Øjeblik,  hvor  et 
uforsigtigt  Kniks  i  Kameraet  er  nok  til  at  bortskræmme  alt 
levende  i  en  Kilometers  Omkreds.  Der  er  de  Dage,  hvor  Vildtet 
er  mere  sky  end  andre.  Og  har  man  faaet  en  Række  gode  Bil- 
leder f.  Eks.  af  en  Kob,  men  ligger  og  venter  paa  en  Reedbuk, 
sker  det  ofte,  at  netop  naar  disse  mere  frygtsomme  Dyr  kommer 
ned  for  at  drikke,  staar  der  en  gammel  Kob  nogle  Meter  fra 
Objektivet  og  tager  hele  Udsigten  bort.  Hvis  man  saa  bliver 
ked  af  at  vente  og  paa  en  pæn  Maade  beder  den  om  at  fjærne 
sig,  saa  gør  den  det  jo  ogsaa  villigt  nok,  men  den  tager  de  smaa 
mistroiske  Reedbukke  med  sig.  Den,  der  vil  tage  Film,  maa  først 
og  fremmest   lære  at  væbne  sig  med  Taalmodighed. 

I  den  Henseende  var  Olsson  en  Mester.  Han  havde  høstet 
rige  Erfaringer  paa  Østafrikas  Stepper,  og  han  forbandt  en 
jærnhaard  Energi  med  en  englelig  Taalmodighed  overfor  Vild- 
tets Luner.  Han  opnaaede  da  ogsaa  Resultater,  der  i  sin  Slags 
turde  være  enestaaende.  Man  behøver  næsten  ikke  at  rejse  til 
Afrika  længere.  Det  er  tilstrækkeligt  at  gaa  i  Biografen  en 
Aften. 

Det  vilde  føre  for  vidt  og  desuden  virke  trættende,  at  lade 
Læseren  følge  med  paa  alle  vore  Strejftog  over  Stepperne.  I  det 
store  og  hele  gik  den  ene  Dag  som  den  anden.  Kun  Vildtet 
vekslede.  Og  Situationerne  var  bestandig  nye.  Lejren  var  blevet 
£t  Sted,  hvor  man  kun  sjældent  satte  sin  Fod.    Mens  det  var 

lyst,  skød  man  til  Proviant,  byggede  Boma  eller  lagde  Blodspor. 
Og  naar  Aftenen  kom,  krøb  man  ind  i  sin  lille  primitive  Ris- 
hytte, lyttede  til  Nattens  Lyde,  ventede  paa  Løver  og  stirrede 
altimens  op  mod  Himlens  gnistrende  Stjærner  .   .  . 

Hvad  skal  jeg  saa  fortælle  om? 

Hvordan  den  første  Løve  faldt  en  Morgen  ved  Solopgang 
efter  at  have  kæmpet  tappert  for  sit  Liv  ?  Hvordan  Aadselet,  en 
Aften  Kl.  9,  lokkede  hele  femten  Stykker  til  sig,  og  vi  maatte 
skyde  otte  for  omsider  at  faa  Nattero,  efter  at  den  sidste  i  ren 
og  skær  Forskrækkelse  hoppede  lige  ind  mod  mit  Bøsseløb  ?  Hvor- 
dan en  gammel,  saaret  Hanløve  legede  Skjul  i  en  Kløft,  hvor  vi 
havnede  blandt  Millioner  af  tommelange  Vandremyrer,  saa  vi 
maatte  opgive  at  forfølge  den  og  i  Stedet  for  trække  Klæderne 
af  Kroppen  og  rense  hinanden  for  det  stikkende  og  bidende 
Kryb,  hvis  stærke  Kindbakker  tog  en  Mundfuld  af  Skindet  med 
for  hver  en,  man  fjærnede?  Eller  hvordan  en  anskudt  Bøffeltyr, 
der  kom  farende  i  rasende  Galop,  først  blev  kastet  omkuld,  da 
Spidsen  af  dens  Horn  kun  var  nogle  faa  Meter  fra  Skytten,  saa 
at  han  var  lige  ved  at  faa  den  tunge  Krop  over  sig? 

Den  Slags  har  man  hørt  og  læst  saa  meget  om,  at  det  er  be- 
gyndt at  blive  lidt  trivielt.  Ude  i  Vildmarken  er  Livets  og  Dø- 
dens Problem  blevet  utrolig  simplificeret.  Man  staar  saa  at  sige 
hver  eneste  Dag  overfor  det.  Og  tilsidst  reagerer  man  ikke 
mere.  Lad  dem,  der  gider,  prale  af  deres  Bedrifter.  Naar  man 
koldblodigt  og  med  velberaad  Hu  udsætter  sig  for  Fare,  be- 
høver man  vel  ikke  at  tude  sine  Medmennesker  Ørerne  fulde  af 
det.    Jeg  foretrækker  i  hvert  Fald  at  tale  om  noget  andet. 

Jeg  vil  fortælle  en  ganske  almindelig  Jagthistorie ;  den  er 
hverken  mere  spændende  eller  mærkelig  end  andre  af  den  Slags, 
men  det  var  en  af  disse  Oplevelser,  der  efterlod  et  uforglemme- 
ligt Indtryk:  Fuldmaanenatten,  da  jeg  skød  min  første  Løve 
fra  en  Boma: 

Helt  uden  for  al  Lov  og  Ret  er  der  et  Sted,  der  hedder 
Kanyamaranga.  Hvorfor  det  har  et  Navn,  ved  jeg  ikke,  thi 
der  findes  intet  andet  end  Steppen  med  sine  Akacietræer,  Eu- 
phorbiaer  og  Kløfter.  Maaske  har  der  engang  for  længe  siden 
paa  dette  Sted  ligget  nogle  Hytter,  hvis  Beboere  er  blevet  tvun- 
get til  at  flytte,  fordi  Løverne  blev  for  frække  og  nærgaaende. 
Det  hænder  ofte  i  disse  Egne.    Først  prøver  man  at  værge  sig 

med  høje  Palissader.  Men  efter  at  den  første  Løve  er  sprunget 
over  og  har  faaet  Smag  paa  Menneskeblod,  flytter  hele  Lands- 
byen til  mindre  udsatte  Egne.  Et  saadant  Bæst  skyr  nemlig  intet 
Middel  for  at  komme  over  sit  Bytte.  Den  gaar  gennem  Ild  og 
Vand  og  føler  sig  snart  som  hjemme  i  Landsbyen. 

Her  var  det  altsaa. 

Egnen  vrimlede  af  Rovdyr.  Om  Dagen  sov  de  i  en  eller 
anden  Kløft,  hvor  Krattet  og  den  dybe  Skygge  skjulte  dem  godt. 
Men  om  Natten  var  de  saa  meget  mere  virksomme.  Saa  hørte 
man  deres  dumpe,  hostende  Bas  fra  alle  Sider.  Det  steg  og 
sank.  Snart  langt  væk,  snart  nærmere.  Trukket  ud  i  en  kla- 
gende Brølen  eller  mere  staccato.  Dyrenes  Konge  havde  be- 
gyndt Jagten  i  sit  Rige.  Og  Gud  naade  den  Antilope,  der  ikke 
var  pa?i  sin  Post  og  lynsnart  veg  til  Side  for  det  dræbende 
Spring.  1  næste  Øjeblik  vilde  den  ligge  dødelig  sønderrevet, 
med  de  skarpe  Rovtænder  i  sin  endnu  skælvende  Krop.  Ikke 
engang  Mennesket  gik  fri.  En  god  Dagsmarsch  borte  stod  et 
ensomt  Kors  paa  en  Gravhøj.  Rundt  om  var  der  stablet  skin- 
nende hvide  Antilopekranier,  hvis  tomme  Øjenhuler  gav  Van- 
dreren noget  at  tænke  paa.  Foster,  dræbt  af  Laverne  kunde 
man  med  Besvær  stave  sig  til  paa  den  raadne  Træplade.  Og 
endnu  længere  borte,  i  Landsbyen  nede  ved  Bredden,  var  en 
Pige  for  nogle  Dage  siden  blevet  overfaldet,  medens  hun  sam- 
lede Brænde.  Saarene  var  stoppet  til  med  friskt  Komøg,  det 
eneste  Lægemiddel  man  kender  der  paa  Egnen.  Og  vi  lagde 
os  paa  Knæ  ved  Siden  af  Pigen,  pillede  Snavset  ud,  vaskede  Ma- 
terien bort  og  forbandt  Saarene.  De  knivskarpe  Kløer  havde 
flænget  tommelange  Snit  paa  Kryds  og  tværs  i  Kødet.  Lige  ind 
til  Rygraden  var  der  et  af  dem,  der  gik.  Men  hvad  forslog 
nogle  Lægmænds  gode  Vilje  og  et  lille  Haandapotek,  hvor  det, 
der  tiltrængtes,  var  en  Kirurg  med  Knive  og  Naale  og  Traad 
og  i  Kilovis  af  antiseptiske  Forbindstoffer.  Mageløs  taalmodig 
havde  hun  ligget  paa  sin  Straamaatte,  blot  en  sagte  Klynken 
kom  nu  og  da  over  hendes  Læber,  naar  Smerterne  blev  alt  for 
uudholdelige.  Landsbyens  Ældste  havde  faaet  nogle  Sublimat- 
tabletter med  strengt  Paalæg  om  ikke  selv  at  spise  dem,  men 
anvende  Giften  til  at  vaske  den  syge  med.  Maaske  kunde  de 
lindre  Smerterne  lidt.  Men  Døden  havde  alligevel  langsomt, 
uhyggeligt   langsomt,    naaet   sit    Maal,    trods   Trommerne,    der 

havde  larmet  hele  Natten  for  at  holde  de  onde  Aander  borte. 
De,  der  kommer  oppe  fra  Namlagira.  Bjerget  med  den  evige 
Ildstøtte  paa  Toppen,  Vejviseren  til  Helvedet.  — 

Hele  Dagen  havde  vi  slidt  i  det.  Paa  et  Sted,  hvor  samme 
Morgen  en  Vandbuk  var  blevet  sønderrevet  af  en  Løve,  havde 
vi  hugget  os  ind  i  et  tæt  Buskads,  stivet  Aabningen  af  med 
Akaciegrene,  dækket  to  Skydehuller  med  Græs  og  forsynet  os 
med  nogle  Tæpper  og  lidt  Mad.  Det  kaldes  at  bygge  Boma. 
Siden  skød  vi  en  Kob,  slæbte  Kadaveret  hen  til  de  sørgelige  Lev- 
ninger af  Vandbukken  og  anbragte  Blodspor  radielt  fra  Bomaen. 
I  tolv  Timer  havde  vi  været  paa  Benene,  Olsson  og  jeg.  Lej- 
ren laa  langt  borte,  virkede  næsten  som  en  Myte.  Vi  havde 
ikke  set  den  i  to  Dage. 

Nu  gaar  Solen  ned. 

Farverne  blegner.  Sletten  svøbes  i  et  usikkert  Halvlys,  hvor 
Konturerne  udviskes  og  lidt  efter  lidt  flyder  helt  ud.  Buskene 
gaar  i  et  med  deres  egne  Skj^gger.  Græsset  bølger  i  Aftenvinden 
som  et  stort  Vand.  Et  Øjeblik  gløder  Himlen  i  Purpur,  der 
lidt  efter  lidt  gaar  over  til  violet  og  grønt.  Og  pludselig  er  det 
Nat.  Næsten  uden  Overgang,  ængstende  hurtigt  er  Mørket 
faldet  paa.  Skumringen  varer  ikke  længe  i  et  Land,  hvor  So- 
lens Bane  skærer  Horisonten  næsten  vinkelret.  Og  snart  tæn- 
des Sydkorsets  Stjerner  over  de   fjærne   Bjerge. 

Jeg  gør  mig  det  mageligt  paa  nogle  Tæpper  med  en  Sove- 
pose under.  Jorden  plejer  at  blive  fugtig  henad  Morgen,  og  der- 
for er  det  bedst  at  have  noget  imellem.  Hænderne  famler  efter 
Patronbæltet  og  føler  for  sidste  Gang  efter,  om  den  tuge  Dublet 
ligger  indenfor  Rækkevidde  paa  sin  Plads  ved  Skydehullet.  Saa 
lægger  jeg  mig  paa  Ryggen  og  kigger  op  i  Stjernerne. 

Det  er  en  mærkelig  Følelse  at  overnatte  her  under  aaben 
Himmel.  Et  lille,  ynkeligt  Menneskeki  vb,  der  har  lagt  sig  til 
Ro  midt  i  Vildmarkens  store  Ensomhed.  Kun  Bomaens  tynde 
Vægge  af  Euphorbiaer  og  Akaciegrene  beskytter  mod  Overfald. 
Men  Tornene  er  baade  lange  og  stærke,  giftige  og  stikkende  — 
af  den  Slags,  som  en  snigende  Løvepote  ikke  bryder  sig  om  at 
træde  paa. 

Fra  Aadselet,  der  er  bundet  godt  fast  til  sin  Pæl,  kommer 
der  nu  og  da  en  stram  Lugt.  Men  lidt  efter  lidt  dør  Vinden 
helt  hen.    Suset  i  Løvet  tier.    Faarekyllingernes  Strygeorkester 

spiller  Takten  til  den  natlige  Musik.  Fra  et  lille  Vandhul  i 
Nærheden  kvækker  Frøerne.  Det  lyder  som  et  mangestemmigt 
Klokkespil.  Ellers  er  alt  stille.  Al  Kvidren,  hvert  et  Kny  er 
forlængst  forstummet. 

Da  hører  man  med  et  den  velkendte,  dumpe  Brølen  over 
Steppen.  Først  fra  en  Kant  og  saa  fra  en  anden.  Det  bliver 
stille,  og  det  begynder  igen.  Løverne  har  begyndt  deres  natlige 
Strejftog.    Men  mon  deres  Vej  vil  falde  her  forbi? 

Jeg  vender  mig  om  og  kigger  ud  gennem  det  lille,  firkantede 
Skydehul.  Jeg  hviler  paa  Albuerne  og  kan  lige  skimte  den 
skudte  Kob  og  lidt  af  Terrainet  bag  den.  Alt  er  roligt.  En 
Tid  lang  fikserer  jeg  skarpt  en  Skygge  længere  borte.  Rørte 
den  sig  ikke?  Indbildning  —  det  er  jo  blot  en  Termittue.  Men 
naar  man  ligger  saadan  parat  til  at  fyre,  faar  ogsaa  Skyg- 
gerne Liv. 

Og  jeg  begynder  igen  at  filosofere. 

Maanen  er  staaet  op,  og  det  er  lysere  nu.  Akaciegrenene 
over  mit  Hoved  aftegner  sig  som  et  Japaneseri  mod  Himlen  — 
sorte,  bizarre,  knudrede.  En  Myg  summer  i  Øret  paa  en,  og 
en   Bille   kryber  søvnigt  over  Tæppet. 

Tankerne  forvilder  sig.  Ødemarkens  sælsomme  Fortryllelse 
er  som  en  Feber  i  Blodet.  Ensomheden  tynger  mit  Bryst  — 
men  jeg  nyder  denne  tunge  Ensomhed ! 

Hvad  har  jeg  egentlig  at  gøre  her  i  Hjertet  af  Afrika? 
Langt  borte  fra  alt,  hvad  der  hedder  Kultur  og  Civilisation.^ 
Jeg,  der  nu  burde  sidde  og  læse  Morgenaviserne  til  Kaffen, 
vrøvle  i  Telefon,  gaa  til  Middagsselskaber  og  spilde  Tiden  med 
alle  Hverdagens  Trivialiteter,  mens  jeg  prøver  at  bilde  mig 
selv  ind,  at  jeg  er  uundværlig  og  gør  Nytte. 

Nej,  saa  foretrækker  jeg  det  frie  og  ubundne  Liv,  der  ikke 
kender  nogen  andre  Love  end  dem,  man  selv  skriver!  At  træde 
ubanede  Stier,  hvor  ingen  før  har  traadt.  At  være  tvunget  til 
helt  og  holdent  at  stole  paa  sig  selv.  Aldrig  at  give  op,  men 
sætte  Viljens  Staalspids  mod  Vanskelighedernes  Rustning.  Bare 
bore,  bore  —  til  man  er  igennem. 

Afrika,  denne  sælsomme  Blanding  af  godt  og  ondt,  der 
griber  en  om  Hjertet  og  aldrig  slipper  sit  Tag.  Krammer  og 
knuser  det,  ja  sønderknuser  det  helt  tilsidst.  Den  mørkeste  af 
alle  Verdensdelene  —  og  dog  rummer  den  saa  meget  Lys.    Livet 

i  den  intimeste  Forbindelse  med  den  oprindelige  Natur.  Utøjlet 
Kraft.  Drømmende  Tavshed.  Iskolde  Regnvinde.  Glødende 
Sol.  Afrika,  hvis  Sindbillede  før  i  Tiden  var  en  nøgen  Kvinde, 
der  i  sin  Haand  holdt  en  Skorpion,  Kærlighedens  og  Giftens 
Symboler — 

En  dump  Knurren  ganske  tæt  ved  Bomaen  rev  mig  ud  af 
mine  Betragtninger.  I  et  Nu  var  jeg  lysvaagen  og  laa  og  kig- 
gede ud  gennem  Hullet.  Knap  to  Meter  fremme  laa  Aadselet. 
Det  var  saa  lyst,  at  man  kunde  tælle  Haarene  i  Skindet.  Og 
Termittuen  længere  borte  tegnede  sig  skarpt  mod  Omgivelserne. 
Pludselig  en  svag  Raslen  tilhøjre.  Listende  Skridt  tilvenstre. 
I  næste  Øjeblik  dukkede  to  store  Hanløver  frem  fra  hver  sin 
Side,  næsten  spøgelsesagtigt  uvirkelige  i  det  hvide  Lys. 

Den  ene  kommer  krybende  ligesom  rede  til  Spring,  Den 
aner  vist  Uraad.  Den  anden,  der  bedre  kender  sin  Overlegen- 
hed, gaar  derimod  frem  stor  og  mægtig,  som  den  er.  Som  den 
staar  der,  ubevægelig,  vejrende,  med  Snuden  svagt  løftet,  er 
den  et  Billede  paa  Styrke,  Smidighed  og  Grusomhed.  Der  er 
virkelig  noget  kongeligt  over  hele  dens  Apparition.  Den  virker 
imponerende  ved  sin  rolige  Storhed,  sin  utæmmelige  Vildskab 
og  sin  faste  Tillid  til,  at  ingen  kan  gøre  den  Rangen  stridig. 
Jeg  begynder  at  forstaa  Benævnelsen :   Dyrenes  Konge. 

Løverne  staar  som  bugne  i  Marmor.  De  virker  næsten  he- 
raldiske. De  stirrer  paa  hinanden.  Den  ene  vil  ikke  lade  den 
anden  komme  først  til  det  gode  Taffel.  Saa  ryster  han,  der 
staar  oprejst,  det  vældige  Hoved.  Manken  ligger  i  sortbrune 
Bølger.  Den  staar  som  en  Glorie  i  Maaneskinnet.  Saa  gaar 
den  roligt  hen  til  Kob'en  og  giver  sig  til  at  æde. 

Den  anden  er  endnu  mistænksom.  Den  kryber  forsigtigt. 
Dens  Bevægelser  er  beherskede  og  vel  afvejede,  hurtige  som 
Lynet.  Den  stirrer  ind  i  Skydehullet,  og  vore  Øjne  mødes  — 
men  kun  et  Sekund ;  saa  er  ogsaa  den  henne  ved  Bukken  og  be- 
gynder at  snuse  efter  de  bedste  Bidder. 

Jeg  har  set  ind  i  mange  Løveøjne  om  Natten,  men  aldrig 
set  at  de  lyste,  som  saa  mange  Jægere  har  fortalt.  Det  lyder 
jo  ogsaa  bedre,  naar  man  i  sin  Skildring  kan  tale  om  Ildøjne, 
der  følger  den  ensomme  Vandrer  i  Mørket.  Dyrene  er  nu  saa 
nær,  at  jeg  næsten  kan  naa  dem  med  Haanden. 

Det  knaser  i  Kadaveret.    Kødtrevlerne  ryger.  Kløerne  river 

og  flænger.  Kæberne  maler  og  tygger,  og  Tungen  slikker  nu 
og  da,  rød,  omkring  Mundvigene.  Det  er  Laarpartiet,  de  helst 
vil  i  Lag  med,  —  det  er  den  største  Lækkerbidsken.  De  river 
i  det  hver  fra  sin  Side.  Hvis  ikke  Aadselet  var  bundet  saa  godt 
fast,  var  de  vel  for  længe  siden  draget  afsted  med  hele  Herlig- 
heden. Nu  maa  de  pænt  blive,  hvor  de  er.  Knurre,  slide  i  det 
og  knurre  igen. 

Endnu  en  lille  Tid  faar  de  Lov  at  blive  ved. 

Bøssen  ligger  spændt  til  Kinden.  Sigtekornet,  som  er  om- 
viklet med  Bomuld,  for  at  det  skal  være  mere  synligt  i  Mør- 
ket, slipper  ikke  et  Øjeblik  Skulderbladet  paa  den  nærmeste  af 
Løverne.  Den  begynder  at  blive  urolig.  Rejser  sig  halvt  op 
med   Gabet   dryppende   af   Blod.     Nu! 

Et  Glimt.  Et  Knald.  To  samtidige  Skud,  der  lyder  som 
et.    Thi  Filmsfotografen  ved  Siden  af  har  ogsaa  skudt. 

Løverne  hopper  højt  i  Vejret,  springer  forbi  hinanden  og 
forsvinder  til  hver  sin  Side. 

Pladsen  ligger  tom.  Om  muligt  endnu  mere  øde  end  før. 
Men  fra  Buskadset  ikke  langt  borte  hører  vi  et  Dyrs  Døds- 
rallen.    Efter  Retningen  at  dømme  er  det  Olssons. 

Da  lyder  til  højre  et  arrigt  Brøl.  Gang  paa  Gang  skælver 
Luften  af  de  dybe  Bastoner.  Uafbrudt  stiger  og  falder  de,  mur- 
rende og  knurrende.  Det  lyder,  som  om  alle  Vredens  Furier 
var  sluppet  løs  og  holdt   Koncert. 

Jeg  rejser  mig  op  og  faar  Øje  paa  Løven  et  lille  Stykke 
borte.  Den  sidder  halvt  op  paa  stive  Forben,  og  Hovedet  svin- 
ger voldsomt.  Gabet  er  spærret  vidt  op,  men  dens  Bagkrop  er 
aldeles  ubevægelig,  aabenbart  lammet  af  Skuddet. 

Det  er  for  lang  en  Afstand  at  skyde  paa;  og  Lyset  er  for 
usikkert.  Den  kunde  godt  blive  liggende  der  til  Daggry;  men 
jeg  kan  ikke  holde  ud  at  se  et  Dyr  lide  paa  den  Maade.  Og 
desuden  advarer  dens  Brølen  andre  Løver  imod  at  kommer  her- 
hen. Paa  den  Maade  vilde  Resten  af  Natten  være  spildt.  Der- 
for kryber  jeg  nu  ud  af  Bomaen.  Gid  nu  blot  Olssons  Løve 
var  rigtig  død ! 

Da  det  skamskudte  Dyr  faar  Øje  paa  mig,  øges  dets  Raseri. 
Men  det  er  afmægtig  Vrede.  Kroppen  har  ikke  længere  Kraft 
til  at  samle  sig  til  Spring.    Hvordan  den  i  det  hele  taget  har 

kunnet  springe  efter  det  første  Skud  er  ubegribeligt.  Men  her 
ligger  den,  en  Snes  Meter  fra  Bomaen. 

Skuddet  smælder,  men  uden  noget  Resultat.  I  Maanelyset 
maa  jeg  have  skudt  over  Ryggen  paa  den.  Jeg  maa  nærmere 
endnu,  til  kun  nogle  faa  Meter  adskiller  os,  og  jeg  sender  den 
en  Kugle  i  Hjertet.  Dens  Brølen  forstummer  i  et  Suk.  Det 
rykker  nogle  Gange  i  Kroppen.   Saa  er  alt  stille. 

Saa  hurtigt  som  muligt  kryber  jeg  tilbage  og  trækker  Bo- 
maens  Kviste  sammen  efter  mig.  Thi  den  anden  Løve  høres 
stadig  i  Buskadset.  Naar  det  allerede  ved  Dagens  Lys  er  risi- 
kabelt at  gaa  efter  saadant  Vildt,  vilde  det  være  det  rene  Van- 
vid at  udsætte  sig  for  et  Angreb  i  Mørke.  En  Tid  lang  lytter 
jeg  efter  Lyden.  Den  bliver  svagere  og  svagere.  Endelig  hører 
den  helt  op.  Saa  ruller  jeg  mig  igen  ind  i  Tæppet  op  prøver 
paa  at  falde  i  Søvn. 

Men  det  bliver  en  urolig  Søvn.  Nogle  Timer  efter  er  der 
igen  Løver  ved  Aadselet.  Denne  Gang  to  Hunner  med  hver 
sin  Unge,  der  sniger  sig  frem  fra  Skyggen.  Og  jeg  ligger  igen 
og  ser  paa  dem  fra  mit  Skjulested. 

De  gamle  er  sky  og  forsigtige.  De  prøver  at  holde  Ungerne 
tilbage.  Men  de  er  aabenbart  fulde  af  Appetit.  De  piber  og 
knurrer.  Snart  sidder  den  ene  ovenpaa  Bukken,  medens  den 
anden  er  ifærd  med  at  æde  sig  ind  i  Maven.  Det  gaar  helt 
godt.  Et  Øjeblik  efter  stikker  kun  Bagbenene  ud  i  Maaneskin- 
net.  Da  der  ikke  synes  at  være  Fare  paafærde,  vover  de  gamle 
sig  ogsaa  frem,  og  snart  er  Gildet  i  fuld  Gang. 

Jeg  tøver  ligefrem  med  at  forstyrre  Familieidyllen.  Un- 
gerne synes  at  have  det  svært  rart,  og  Moderen  spinder  af  Til- 
fredshed over,  at  det  i  Aften  gik  saa  nemt  med  at  skaffe  Mad. 
Den  skudte  Han  et  Stykke  derfra  synes  de  ikke  at  skænke  nogen 
Opmærksomhed. 

Hvordan  det  gik  eller  ikke  gik,  —  Skuddet  smældede  .  .  . 

Hun  bliver  liggende.  I  Dødsøjeblikkets  Trang  til  at  mærke 
et  eller  andet  mellem  Tænderne  har  hun  bidt  i  sin  egen  For- 
pote helt  ind  til  Benet. 

Gang  efter  Gang  kom  Ungerne  tilbage.  Vi  hørte,  hvorledes 
de  og  den  anden  Løvinde  sloges  lige  i  Nærheden,  da  hun  vilde 
forhindre  dem  i  at  nærme  sig  det  mistænkelige  Sted.  Men 
de  var  stædige  og  begreb  ingenting.    Tilsidst  tabte  hun  Taal- 

modigheden.  I  et  Kæmpespring  var  hun  paa  Pletten,  brølede  i 
Forbifarten  noget,  der  nærmest  lød  som  „Satans  Unger"  eller 
deslige,  og  var  i  næste  Øjeblik  forsvundet  sammen  med  dem  i 
Mørket,  ligesaa  spøgelsesagtigt  og  uvirkeligt,  som  hun  var 
kommet. 

Langsomt  gik  Natten  til  Ende.  Solen  stod  op,  blank  og  rød 
som  en  nypudset  Kobberkasserolle. 

Løvinden  laa  stadig  i  samme  Stilling  og  bed  sig  i  Poten,  Vi 
maatte  have  en  Økse  til  Hjælp  for  at  faa  Kæberne  fra  hin- 
anden. Længere  henne  viftede  Morgenbrisen  i  den  store  Han- 
løves stride  Manke.  Det  saa  næsten  ud,  som  om  den  laa  og 
sov  med  sit  Hoved  mod  en  Sten.  Et  kort  Blodspor,  der  var  let  at 
følge  gennem  det  høje  Græ,  hvor  Draaberne  hang  som  purpur- 
røde Bær,  førte  endelig  hen  til  den  tredie.  Den  laa  stendød 
med  Dødsskuddet  nøjagtigt  anbragt  paa  det  rigtige  Sted  bag 
Skulderbladet. 

Vi  sendte  Bud  efter  Bærere  fra  Lejren.  Og  i  den  tidlige 
Morgen  dansede  snart  en  Ring  af  sorte  Kroppe  omkring  Byt- 
tet: Arvefjeden.  De  fægtede  i  vild  Ophidselse  med  Arme  og 
Ben.  Triumferende  lød  den  monotone  Sang  fra  deres  hæse 
Struber: 

,,Simba  anakufa.  Simba  anakv\^isha.  Løven  er  død.  Løven 
er  fældet." 

Ja  saadan  lyder  Historien  om  den  første  Løve,  jeg  skød  fra 
Bomaen.  Det  var  Resultatet  af  et  ihærdigt  Arbejde  og  Be- 
lønningen for  mange  Nætters  forgæves  Vaagen.  Thi  det  er 
langtfra  altid,  det  lykkes,  og  man  kommer  ikke  sovende  til  det. 
Der-  kræves  et  indgaaende  Kendskab  til  Terrainet  og  Dyrenes 
daglige  Liv;  Vindretningen,  om  det  er  Maaneskin,  Arrange- 
mentet i  Bomaen  og  tusind  andre  Ting  spiller  ind.  Det  gælder 
om  at  tilrettelægge  det  hele,  saa  alting  klapper.  Og  er  endelig 
alt  i  Orden,  kommer  det  an  paa  Tilfældet,  om  ens  Bestræbel- 
ser skal  krones  med  Held. 

At  skyde  Løver  fra  Boma  det  er  ikke  noget  at  prale  af. 
Jagten  er  som  Regel  ufarlig,  thi  det  hænder  yderst  sjældent,  at 
et  Dyr  springer  ind  i  Bomaen  —  og  altid  kun  ved  en  Fejl- 
tagelse. Nej,  saa  er  det  ærligere  og  mere  lige  Spil  at  opsøge 
dem  om  Dagen.  Vanskeligheden  bestaar  blot  i  at  finde  dem. 
Men  har  man  saa  faaet  et  saaret  Dyr  ind  i  højt  Græs,  er  det 


122 

bedst  at  være  paa  sin  Post.  Thi  i  den  Leg,  der  nu  begynder, 
er  det  Aandsnærværelse  og  Hurtighed,  det  kommer  an  paa. 
Skyder  man  for  tidligt,  kan  det  være  skæbnesvangert.  Og  ven- 
ter man  for  længe,  er  det  maaske  allerede  for  sent.  Det  gælder 
om  at  finde  det  rette  Øjeblik,  hvor  der  er  størst  Sandsynlighed 
for,  at  Kuglen  naar  et  vitalt  Punkt,  saa  Angrebet  bliver  brem- 
set. Det  er  virkelig  spændende,  og  det  sætter  ens  Nerver  paa 
en  haard  Prøve. 

Hvad  der  egentlig  er  Afrikas  farligste  Vildt,  er  et  Spørgs- 
maal,  der  ofte  drøftes.  Løve,  Elefant,  Bøffel  eller  Næsehorn. 
Nogle  mener  et,  andre  hævder  med  lige  saa  stor  Overbevis- 
ning det  modsatte. 

Det  forholder  sig  vel  nok  saadan,  at  de  forskellige  Dyr  ikke 
reagerer  paa  samme  Maade  i  forskellige  Situationer.  Man  ved 
jo  aldrig  rigtig  paa  Forhaand,  hvor  man  har  dem,  og  hvad  de 
kan  finde  paa  i  det  givne  Øjeblik.  Den  ene  Gang  er  de  kamp- 
lystne, den  anden  fejge.  Hvis  Kuglen  ikke  sidder  godt,  har  man 
al  Grund  til  at  vente  det  første.  Men  selv  efter  et  Skud,  der 
har  ramt  de  vitale  Dele,  kan  Dyret  gaa  over  til  Angreb.  En 
Løve  kan  f.  Eks.,  selv  efter  en  Fuldtræffer  i  Hjertet,  udnytte 
Kraften  i  det  sidste  Pulsslag  op  hoppe  en  halv  Snes  Meter  for 
saa  at  lægge  sig  stendød  over  sit  Offer.  Og  det  hændte  mig 
engang,  at  en  Bøffel,  som  jeg  skød  forfra,  saa  at  Kuglen  gik 
ind  mellem  Øjnene  og  ud  i  Nakken  bag  Hornene,  alligevel 
gjorde  omkring,  beskrev  en  lumsk  Bue  og  angreb  fra  en  helt 
anden  Kant,  ganske  som  om  den  ikke  for  et  Øjeblik  siden  var 
blevet  knaldet  lige  i  Panden. 

Hvis  man  alligevel  søger  at  trække  en  Mellemproportional 
mellem  forskellige  Jægeres  Erfaringer,  tror  jeg,  Løven  gaar  af 
med  Sejren,  —  d.  v.  s.  at  af  f.  Eks.  lOO  Stykker  nedlagt  Stor- 
vildt er  den  største  Procent,  der  har  angrebet  i  den  Hensigt 
at  tilintetgøre  Skytten,  Løver.  Saa  kommer  Elefant  og  Bøffel. 
Og  sidst  Næsehorn.  Min  egen  Erfaring  peger  imidlertid  be- 
stemt i  Retning  af  Bøffelen ;  jeg  har  næsten  altid  haft  Be- 
svær med  den,  hvad  Grunden  nu  kan  være.  Det  behøver  ikke 
at  sige  noget.  Skønnet  er,  som  sagt,  i  det  væsentlige  indi- 
viduelt. 

Et  Kapitel  om  Dyrenes  Paradis  syd  for  Edwardsøen  vilde 
ikke  være  fuldstændigt,  hvis  det  ikke  ogsaa  med  nogle  Ord  om- 

talte  det  Liv,  som  udfolder  sig  i  Floderne.  Thi  hvis  Steppen  er 
Antilopernes  og  Løvernes  forjættede  Land,  kan  Rutshuru  med 
samme  Ret  kaldes  Flodhestenes  forjættede  Vand. 

Jeg  har  set  disse  forhistoriske  Dyr  paa  forskellige  Steder  i 
Afrika:  i  Kenya,  i  Søerne  i  det  store  Sænkningsomraade  og  i 
Nilen,  men  intet  Sted  har  de  været  saa  frygtløse  som  her,  og 
intet  andet  Vand  af  saa  minimalt  et  Areal  har  huset  saa  mange 
Dyr.  Aldrig  er  jeg  kommet  dem  saa  nær  og  har  kunnet  glæde 
mig  saa  uforstyrret  over  deres  klodsede  Lege  som  i  Rutshuru. 

Og  dog,  hvor  ganske  anderledes  har  her  ikke  set  ud  for  en 
Snes  Aar  siden. 

Endnu  den  Gang  da  Eric  von  Rosen  besøgte  Egnen  i  19 12, 
fandtes  der,  skriver  han.  Hjorder  paa  over  hundrede  Dyr.  Hvil- 
ket Skue  maa  Floden  saa  ikke  have  frembudt  endnu  længere 
tilbage  i  Tiden?  Den  maa  have  vrimlet  som  en  Myretue  af 
Tykhuder. 

Men  nu  er  det  tyndet  ud  i  Flokkene.  Trods  gentagne  Besøg 
paa  de  bedste  Steder  lykkedes  det  os  aldrig  at  finde  mere  end 
50  Dyr  sammen.  Oftest  kun  20 — 30,  men  det  er  dog  ganske 
pænt,  naar  man  betænker,  at  Floden  mange  Steder  ikke  er 
bredere  end  samme  Tal  i  Meter;  derfor  kan  man  ogsaa  liste 
sig  helt  ind  paa  dem,  skjult  af  Græs  og  Papyrus,  som  dækker 
Bredderne.  Omtrent  5  Meters  Afstand  var  det  nærmeste,  jeg 
kom  dem. 

Der  er  en  Pusten,  Grynten  og  Prusten  uden  Lige.  Overalt 
stikker  de  klodsede  Hoveder  op  over  Vandet  med  deres  spidse 
^ren,  smaa  Griseøjne,  som  plirre  fornøjet  mod  Solen,  og  de 
lyserøde  Næsebor,  gennem  hvilke  Vandet  stadig  synes  at  rinde. 
Eller  ogsaa  er  Dyrene  krøbet  op  paa  en  Sandbanke,  hvor  de 
døsigt  ligger  og  godter  sig  i  Solskinnet  og  lader  de  smaa,  flinke 
Oksehakkere  finde  Insekter  paa  deres  Rygge.  I  en  kompakt 
Flok  staar  de  Krop  ved  Krop  og  gnider  Siderne  mod  hverandre 
eller  hviler  deres  tunge  Hoveder  paa  Sidemandens  Skulder.  Nu 
og  da  aabner  en  gammel  Tyr  sit  Ginungagab  i  en  sand  Rekord- 
gaben.  Den  gaber  og  gaber,  til  Munden  danner  en  stump  Vin- 
kel, og  man  synes,  at  Kæberne  maatte  være  gaaet  af  Led  for 
længe  siden.  I  den  brede  Hule,  som  dannes,  øjnes  Tungen  tyk 
og  rød  mellem  Hugtænderne,  der  ligner  hvide  Drypsten,  som 
vokser  ud  fra  Væggene.    Den  giver  sig  god  Tid  og  forlænger 

Nydelsen  ved  at  gabe  saa  meget  som  muligt.  Derpaa  grynter 
den  nogle  Gange  med  Velbehag  over  sin  sorgløse  Tilværelse, 
smækker  endelig  Klaveret  i  og  fortsætter  sin  afbrudte  Slummer 
paa  Banken;  men  pludselig  overvældes  den  af  Lysten  til  et  Bad 
og  vælter  sig  mageligt  ned  i  det  lunkede  Vand,  hvor  man  snart 
efter  kun  ser  dens  Øren  og  Øjne.  Saa  sprøjter  den  i  Leg  en  fin 
Straale  højt  op  i  Luften  og  forsvinder  derpaa  helt  og  holdent. 
Kun  nogle  Vandringe  angiver  Stedet,  hvor  det  mægtige  Hoved 
for  et  Øjeblik  siden  ragede  op. 

I  Timevis  kan  man  sidde  og  betragte  Dyrene  uden  at  blive 
træt  af  det.  Hvordan  Ungerne  leger  —  de  ligner  store,  runde 
Griseunger  —  hvordan  de  vælter  sig  i  Dyndet,  hvordan  de 
støder  deres  brede  Tryner  imod  hinanden  og  hvordan  Foræl- 
drene nu  og  da  maa  give  dem  et  ublidt  Knubs,  naar  de  bliver 
for  nærgaaende  og  truer  med  at  forstyrre  Middagshvilens  hel- 
lige Fred.  Filmsfotografen  fik  nok  at  bestille,  og  Kameraet  var 
nogle  Dage  i  uafbrudt  Virksomhed  og  optog  med  sit  usvigelig 
skarpe  og  paalidelige  Øje  Billeder  af  denne  Idyl,  som  sikkert  i 
Hovedtrækkene  har  været  sig  selv  lig  helt  ned  til  Tertiær- 
periodens Dage ;  naar  man  ser  bort  fra,  at  Dyrene  var  talrigere 
dengang. 

Hvorfor  er  disse  Hjorder  svundet  i  den  Grad  ind?  En 
Flodhest  fornærmer  jo  aldrig  noget  Menneske. 

Forklaringen  maa  søges  i  visse  Elfenbensjægeres  hensyns- 
løse Fremfærd,  og  under  Krigsaarene  i,  at  man  maatte  skafFe 
Mad  til  Negrene  i  Rutshuru,  og  tillige  deri,  at  de  upaalidelige 
Indfødte,  som  bor  ved  Flodens  Munding,  var  begærlige  efter 
Kødet,  som  de  ansaa  for  bedre  end  den  lækreste  Roastbeef  i 
Verden.  Selve  Jagten  frembyder  jo  hellerikke  den  ringeste 
Vanskelighed.  Hvis  Dyret  er  paa  Landjorden,  er  det  som  at 
skyde  til  Maals  efter  et  mindre  Spisestuebord.  Og  det  kan  et 
Barn  jo  ramme,  naar  Skudvidden  kun  udgør  en  Snes  Meter. 
Ganskevist  maa  Kuglen  eller  Spydet  ramme  godt  for  at  virke 
dræbende.  Men  Flodhestene  er  saa  lidt  sky,  at  man  næsten  kan 
blive  ved,  indtil  det  lykkes.  Anderledes  er  det  fra  en  Kano. 
Her  kan  Jagten  være  baade  vanskelig  og  risikabel.  Vandet  be- 
skytter Kroppen  undtagen  Hovedets  øverste  Del,  og  mere  end 
én  Gang  er  det  hændet,  at  de  Indfødtes  lette  P'artøjer  er  blevet 
væltet  over  Ende  af  en  overgiven  eller  hævnlysten  Tykhud, 

Det  synes  at  være  paa  høje  Tid  at  fredlyse  Hjorderne  i 
Rutshuru.  Ellers  gaar  de  deres  sikre  Undergang  imøde  og  vil 
om  nogle  faa  Aar  være  udslettet  af  Vandets  Overflade.  Den, 
som  vil  skyde  Flodheste,  kan  gøre  det  i  Søen,  enten  han  nu  vil 
have  Kødet  til  Mad,  Fedtet  til  at  stege  i  eller  Tænderne  til 
Trofæer.    Men  lad  Floden  være  i  Fred. 

Om  Natten  spadserer  Fabeldyrene  i  Land  for  at  græsse.  De 
har  deres  bestemte  Stier,  som  fører  til  eller  fra  Vanddragene,  og 
som  kan  danne  hele  Labyrinther  i  Siv  og  Græs.  Saa  kan  man 
ofte  høre  dem  langt  ud  paa  Stepperne,  og  en  Aften  stod  saadan 
en  Kolos  lige  udenfor  mit  Telt  og  gryntede  i  Maaneskinnet. 
Først  da  Negrene  begyndte  at  skrige  i  vilden  Sky,  og  Askaris 
kom  løbende  med  Geværerne,  fandt  han  for  godt  langsomt  og 
værdigt  at  lunte  bort  til  fredeligere  Græsgange.  Men  naar  de 
har  den  Slags  natlige  Vaner,  kan  man  jo  ikke  undre  sig  over,  at 
de  næsten  gaber  Kæberne  af  Led  om  Dagen.  — 

Til  den  aftalte  Tid  mødtes  Ruindi-  og  Karissimbisafarierne 
i  Kabare.  Først  da  opdagede  Olsson  og  jeg,  at  det  havde  været 
Paaske  i  Mellemtiden,  og  at  vi  for  Størstedelen  havde  tilbragt 
Helligdagene  i  Bomaen  sammen  med  Løver  og  andre  vilde  Dyr. 
Ekspeditionens  eneste  Kalender  havde  Gyldenstolpe  nemlig.  Og 
han  skulde  nok  lade  være  med  at  laane  denne  dyrebare  Skat  ud 
til  andre. 

Tiden  var  fUjet  bort.    Vi  var  allerede  langt  inde  i  April. 

Vi  havde  næret  det  forfængelige  Haab  at  faa  fat  paa  en  lille 
Motorbaad  paa  Edwardsøen,  som  kunde  sætte  Safarien  med 
dens  omfangsrige  Samlinger  over  til  Nordspidsen  af  Søen.  Thi 
nu  er  Afrika  i  hvert  Fald  saa  nogenlunde  civiliseret,  at  man  kan 
vente  sig  lidt  af  hvert  i  den  Retning.  Snart  snurrer  der  vel  en 
Motor  i  hver  eneste  Kano.  Krigen  har  i  den  Retning  gjort 
Underværker  —  om  det  er  af  lutter  Kærlighed  til  Næsten,  skal 
jeg  lade  usagt. 

Jo,  der  fandtes  virkelig  et  Misfoster  af  en  Baad,  der  var  for- 
synet med  Motor.  Men  desværre  var  den  behæftet  med  flere 
Skavanker.  For  det  første  laa  den  trukket  op  paa  Land  paa  vort 
Bestemmelsessted,  ovre  paa  den  anden  Side  af  Søen.  For  det 
andet  kunde  den  knap  hænge  sammen  og  manglede  Propeller, 
som  jo  er  en  temmelig  væsentlig  Del  af  en  Motorbaads  Tilbe- 
hør.  For  det  tredje  var  der  ingen  Benzin,  og  for  det  fjerde  ikke 

et  Menneske  i  hundrede  Miles  Omkreds,  der  forstod  at  om- 
gaas  den.  At  Baaden  under  disse  Omstændigheder  ikke  var 
meget  værd,  siger  sig  selv.  Hjemme  sender  man  i  et  lignende 
Tilfælde  ganske  simpelt  Patienten  til  „Finboda''  eller  Målar- 
værftet,  ringer  til  Shell  om  Benzin  og  faar  saa  en  af  de  mest 
skikkelige  blandt  sine  Bekendte  til  at  lægge  Fingre  til  for  at 
faa  Maskinen  i  Gang,  hvis  man  da  ikke  foretrækker  selv  at  gøre 
det.  Men  saa  nemt  gaar  det  ikke  i  Hjertet  af  Afrika.  Naar 
noget  engang  er  gaaet  i  Stykker,  er  der  intet  at  stille  op,  førend 
der  kommer  Reservedele  fra  Europa.  Og  det  tager  Maaneder, 
for  ikke  at  sige  Aar.  Og  saa  kommer  det  an  paa,  om  Delene  nu 
ogsaa  passer;  ellers  kan  det  godt  tage  en  hel   Menneskealder. 

Der  var  imidlertid  to  ret  store  Jærnpramme  til  Raadighed 
foruden  en  Snes  Kanoer.  De  reddede  Situationen.  Af  de  to 
førstnævnte  lignede  den  største  en  af  de  firkantede  Skaale,  man 
fikserer  Fotografier  i ;  den  anden  havde  samme  Facon  som  en 
Flødekande.  De  kunde  imidlertid  rumme  en  Mængde  Bagage, 
og  det  var  Hovedsagen ;  men  de  var  ikke  nemme  at  ro  og  lidet 
sødygtige  paa  Grund  af  deres  kun  nogle  faa  Tommer  høje 
Fribord. 

De  smaa  Kanoer  derimod  kunde  næsten  ikke  rumme  noget; 
klinkbyggede  som  de  var  af  raat  tilhuggede  Planker  og  tættede 
med  Græstotter,  lækkede  de  i  den  Grad,  at  man  altid  maatte 
have  en  ekstra  Neger  med  for  at  øse.  Holdt  han  op,  gik  hele 
Herligheden  tilbunds. 

Det  var  derfor  forbundet  med  ret  store  Vanskeligheder  at 
faa  Ekspeditionen  sat  over  til  Kassindi.  Paa  en  Gang  gik  det 
ikke,  men  vi  maatte  langsomt  padle  os  over  i  to  Omgange.  Rej- 
sen frem  og  tilbage  ansloges  at  tage  ti  Dage,  saa  at  der  blev  an- 
vendt tre  Uger  alene  til  disse  Transporter. 

Først  overførtes  Samlinger  og  Reserveforraad  tilligemed 
Konservatoren,  der  udnævntes  til  Admiral  over  den  første  Flo- 
tille.  Han  fik  en  stormfuld  Rejse,  var  lige  ved  at  forlise,  fik 
Baadene  fyldt  med  Vand  og  maatte  søge  Nødhavn.  Bagagen 
blev  gennemblødt  men  heldigvis  ikke  nævneværdigt  beskadiget. 

Imens  viste  Olsson  og  jeg  Gyldenstolpe  rundt  i  Dyrenes 
Paradis.  Og  se!  han  fandt  det  altsammen  saare  godt.  Jeg  pra- 
lede af  mine  Løver,  han  af  sine  Gorillaer ;  men  vi  misundte  ikke 
hinanden. 

Samme  Dag,  den  første  Flotille  vendte  tilbage  til  Kabare, 
indtraf  ogsaa  vi  efter  endnu  en  Gang  med  Bøsse  i  Haand  at 
have  gennemstrejfet  de  begivenhedsrige  Stepper.  For  mig  vil  de 
Uger  dér  altid  staa  som  de  fornøjeligste  paa  hele  Ekspeditionen, 
thi  der  var  Sol  og  tør  Varme,  og  det  var  et  herligt  Liv  med 
mange  spændende  Oplevelser  fra   Morgen   til  Aften. 

Men  før  vi  satte  os  i  Kanoerne,  giver  jeg  for  en  Tid  Ordet 
til  Gyldenstolpe,  der  i  næste  Kapitel  vil  fortælle  om  sine  Op- 
levelser fra  Karissimbi. 


BLANDT   VULKANVERDENENS 
KÆMPER 

(AF    GREV    NILS    GYLD  E  N  STOLPE) 

Da  vi  ved  Daggry  den  i6.  Marts  var  klare  til  Opbrud  for 
at  tage  op  til  vort  fremtidige  Operationsfelt  i  Dalstrøget  mellem 
Mikeno  og  Karissimbi,  hang  tunge,  sorte  Regnskyer  over  Bjerg- 
toppene, og  Vejret  tegnede  til  at  blive  alt  andet  end  behageligt. 

Som  sædvanlig  havde  Bærerne  naturligvis  ikke  indfundet  sig 
i  et  tilstrækkelig  stort  Antal  til  den  fastsatte  Tid.  De  Førere, 
der  var  stillet  os  i  Udsigt,  havde  heller  ikke  vist  sig.  Lidt  efter 
lidt  ankom  dog  yderligere  et  Antal  sorte,  og  ved  Titiden  var  vi 
endelig  rede  til  Opbrud  og  kunde  forlade  den  gæstfri  Missions- 
station  i  Lulenga  for  i  nogen  Tid  at  nyde  det  frie  og  ubundne 
Vildmarksliv. 

Vejret  var  nu  klaret  noget  op,  saa  at  blot  de  høje  Toppe  af 
Vulkankæden  var  indhyllede  i  Skyer  og  skjulte  for  vore  Blikke. 
Vi  marscherede  først  ad  kendte  Stier  til  Burunga,  som  vi  alle- 
rede havde  passeret  paa  Vejen  til  og  fra  Kiwusøen.  Men  lidt  før 
vi  naaede  vor  gamle  Lejrplads,  drejede  vi  af  i  østlig  Retning. 
Kort  Tid  efter  naaede  vi  en  mindre  Bæk,  der  kom  fra  Mikeno, 
og  som  ved  den  sidste  Tids  heftige  og  vedholdende  Regnskyl 
var  svulmet  betydeligt  op.  Det  voldte  os  imidlertid  ikke  større 
Besvær  at  komme  over  den.  Det  eneste  ubehagelige  var  det  is- 
kolde Vand,  der  paa  det  dybeste  Sted  naaede  os  til  Knæet. 

I  den  lille  Landsby  Burunga,  der  er  beliggende  paa  en  større, 
aaben  Slette  helt  inde  ved  Foden  af  Mikeno,  og  hvorfra  vi  havde 
en   henrivende    Udsigt   til    hele   Vulkanomraadet,    gjorde   vi    et 

kortere  Ophold  for  at  prøve  at  faa  fat  i  nogle  brugbare  og  sted- 
kendte Førere,  i  Stedet  for  dem  som  Missionærerne  i  Njundo 
havde  lovet  os,  og  som  stadig  glimrede  ved  deres  Fraværelse. 
I  østlig  Retning  havde  vi  det  vældige  Bjergkompleks,  som  vi 
satte  Kursen  efter  for,  saa  længe  Tiden  tillod  det,  at  udforske 
dets  zoologiske  Hemmeligheder.  Nærmest  tronede  Mikeno,  hvis 
stejle  og  utilgængelige  Tinder  nu  og  da  skimtedes  gennem  de 
hurtigt  drivende  Skymasser,  der  syntes  at  lege  en  vilter  Tagfat 
med  hinanden  omkring  Bjergets  Isse.  Lidt  længere  borte  i  syd- 
østlig Retning  hævede  sig  Karissimbis  velkendte,  regelmæssige 
Kegle,  der  i  Skæret  af  den  frembrydende  Sol  lyste  hvid  af  ny- 
falden Sne.  Det  saa  ud,  som  om  Karissimbi  havde  klædt  sig  i 
en  hvid  Kappe,  der  paa  sine  Steder  strakte  sig  længere  ned  ad 
Bjergets  Skraaninger.  Mod  Vest  og  under  vore  Fødder  laa  det 
brede  Dalstrøg,  som  adskiller  det  vestlige  Vulkanomraade  fra 
det  centrale,  og  dernede  fra  begyndte  hvide  Taager  at  stige  op 
mod  Himlen.  I  Baggrunden  skimtedes  Namlagira  og  Nina- 
gongo.  Fra  begge  disse  Bjerges  Indvolde  fremvæltede  graa- 
hvide  Røgmasser,  der  vidnede  om,  at  de  endnu  ikke  var  gaaet 
til  Ro. 

Men  Dagen  er  kort,  og  vi  havde  langt  igen  til  den  Lejr- 
plads, vi  havde  udset  os  paa  det  højeste  Punkt  i  Dalstrøget 
mellem  Mikeno  og  Karissimbi.  Vi  brød  derfor  op,  da  et  Par  af 
Landsbyens  Indbyggere  havde  erklæret  sig  villige  til  at  følge 
med  som  Vejvisere.  De  Indfødte  er  nemlig  i  Almindelighed 
ikke  videre  begejstrede  for  at  færdes  i  de  højereliggende  Bjerg- 
egne. De  frygter  den  bidende  Kulde,  maaske  ogsaa  de  onde 
Aander,  der  holder  til  deroppe. 

Saa  snart  vi  havde  forladt  Landsbyen,  gjorde  Bærerne  et 
Forsøg  paa  at  faa  slaaet  Lejr.  De  forklarede  alle  som  med  én 
Mund,  at  det  vilde  være  ugørligt  at  komme  videre  i  Dag.  Dels 
var  det  efter  deres  Udsagn  umuligt  at  naa  det  Sted,  hvor  vi 
havde  tænkt  os  at  slaa  Lejr,  mens  det  endnu  var  lyst,  dels  kunde 
vi  ikke  gøre  Regning  paa  at  finde  Vand  paa  Vejen  derop.  Men 
jeg  besluttede  alligevel  at  fortsætte  endnu  et  Stykke,  thi  det 
indgik  ikke  i  mine  Planer  at  slaa  Lejr  i  Nærhedne  af  Lands- 
byen. Adskillige  af  Bærerne  vilde  sikkert  i  saa  Fald  stikke  af. 
Vandspørgsmaalet  generede  mig  hellerikke.  Man  maatte  sikkert 
kunne  skaffe  sig  Drikkevand  i  nogle  af  alle  de  Bække  og  Vand- 

løb,  som  banede  sig  Vej  ad  Bjergets  Skraaninger,  og  som  vi 
kunde  skelne  med  vore  blotte  Øjne.  Da  det  gik  op  for  Bæ- 
rerne, at  vi  ikke  tænkte  paa  at  følge  deres  Raad  og  overnatte 
ved  Foden  af  Bjerget,  fik  de  Fart  paa  sig,  og  det  gik  nu  betyde- 
lig hurtigere  og  bedre  end  før. 

Da  vi  havde  ladt  det  dyrkede  Land  bag  os,  kom  vi  ind  i  en 
tæt  Kratvegetation,  hvor  hist  og  her  nogle  høje  Træer  ragede 
op  af  det  greltfarvede  grønne.  Vi  fulgte  en  smal  Sti  gennem 
dette  Vildnis  af  allehaande  Vækster.  Stien  havde  aabenbart  for 
nylig  været  benyttet  af  Elefanter,  hvis  mægtige  Fodaftryk  man 
saa  flere  Steder.  Elefanterne  havde  moret  sig  med  at  vælte  nogle 
Træer,  af  hvis  Blade  de  havde  skaffet  sig  et  maaske  højst  til- 
trængt Foder.  Ofte  var  Stien  saa  smal  og  overgroet,  at  Kara- 
vanen maatte  hugge  sig  igennem.  Stigningen  blev  stadig  mere 
stejl,  og  man  gled  ud  for  hvert  Skridt.  Bestandig  sank  man  i 
til  Anklerne,  og  da  Jorden  var  i  høj  Grad  smattet  og  slibrig, 
kan  man  jo  nok  tænke  sig,  at  det  ikke  just  var  nogen  „Vandring 
paa  Roser". 

Efter  omtrent  to  Timers  Marsch  gennem  Kratvegetation, 
begyndte  Bambusskoven.  Her  var  der  om  muligt  et  endnu 
større  Uføre.  Bambusskoven,  der  i  et  bredt  Bælte  strækker  sig 
rundt  om  Vulkanerne  i  en  Højde  af  cirka  3,000  Meter,  er  saa 
tæt,  at  Solens  Straaler  knap  formaar  at  trænge  igennem  og  med 
sin  livgivende  Varme  naa  ned  til  Bunden,  der  her  kun  har  en 
lav  og  sparsom  Vegetation.  Elefanterne,  der  paa  det  sidste 
Stykke  af  vor  anstrengende  Marsch  gennem  Krattet  havde  søgt 
sig  andre  Stier  end  dem,  vi  færdedes  paa,  havde  nu  igen  tram- 
pet os  en  Vej,  og  deres  vældige  Fødder  havde  efterladt  sig  dybe 
Spor.  Hele  Tiden  maatte  vi  passe  paa  ikke  at  komme  ned  i 
disse  Spor,  hvad  der  ikke  lettede  os  vor  i  Forvejen  besværlige 
Vandring.  Stien  var  dækket  af  vissent  Løv,  der  raslede  for  vore 
Skridt.  Ellers  hørtes  der  næppe  en  Lyd  uden  fra  nogle  Smaa- 
fugle,  der  forskrækkede  fløj  bort  til  mere  fredelige  Egne,  En 
behagelig  Kølighed  slaar  en  imøde  i  disse  dystre  og  kun  sjældent 
af  noget  Menneske  besøgte  Omraader;  skønt  Sveden  drev  af 
os,  og  man  begyndte  at  kunne  mærke,  at  man  var  kommet  godt 
til  Vejrs.  Lungerne  og  Hjertet  arbejdede  tungere,  men  nu  var 
vi  ogsaa  oppe  i  en  Højde  af  cirka  3,400  Meter  over  Havet. 

Fremad   gaar  det  og  stadig  mere  stejlt.    Efter  syv  Timers 

meget  anstrengende  Marsch,  kom  vi  endelig  til  en  lille  Lysning  i 
Skoven.  Bambus'en  havde  efterhaanden  maattet  give  Plads  for 
andre  Træarter,  blandt  hvilke  Hagen'ia  abyssinica  var  den  mest 
fremherskende. 

Da  der  i  Nærheden  af  denne  aabne  Plads  efter  vore  Vej- 
viseres Udsagn  muligvis  skulde  findes  Vand,  besluttede  vi  os 
til  at  overnatte  her.  Snart  var  Teltene  rejst,  og  muntert  knit- 
rende Lejrbaal  tilkendegav,  at  Dagens  Møje  og  Besvær  var 
lykkeligt  overstaaet,  og  at  det  var  paa  Tide  at  hvile  ud  til  den 
næste  Dags  Anstrengelser.  Efter  hvad  vore  Førere  forklarede, 
vilde  vi  i  Morgen  komme  til  at  gennemgaa  mindst  lige  saa 
svære  Strabadser,  inden  vi  naaede  vor  Rejses  Maal.  Det  lød 
jo  lovende. 

Vi  følte  os  allesammen  glade  og  tilfredse,  da  vi  den  næste 
Dags  Morgen  stod  klare  til  Opbrud.  Natten  havde  været  kold 
og  fugtig,  saa  vi  længtes  efter  det  Øjeblik,  da  Solen  vilde  hæve 
sin  ildrøde  Kugle  over  Horisonten.  Heldigvis  var  der  ikke  mere 
end  ni  af  Bærerne,  der  var  stukket  af.  Vi  efterlod  noget  af  det 
mest  undværlige  af  vor  Oppakning  under  Opsyn  af  en  Askari 
i  den  Hensigt,  saa  snart  vi  var  kommet  frem  til  vort  Bestem- 
melsessted, at  lade  det  afhente. 

Stien,  vi  fulgte,  var  i  Dag  mindre  grødet,  og  vor  Fremtræn- 
gen  foregik  derfor  i  et  noget  hurtigere  Tempo,  skønt  Stigningen 
var  større.  Dog  var  vi  næsten  hele  Tiden  nødt  til  at  hugge  os- 
frem  gennem  den  tætte  Vegetation.  Terrainet  var  ligesom  det,, 
vi  havde  passeret  den  sidste  Del  af  Dagen  i  Gaar.  Skovbunden 
bestod  væsentligst  af  høje  Brændenælder  (Droguetia)  samt  en 
med  vor  almindelige  vilde  Kørvel  nærbeslægtet  Art.  Træerne 
bestod  mest  af  Hagen'iaer.  Fuglelivet  syntes  her  noget  rigere 
end  længere  nede,  og  flere  interessante  Arter  indlemmedes  i  de 
stadig  mere  omfangsrige  Samlinger.  Blandt  Skovens  vingede 
Skabninger  var  den  lille  i  et  pragtfuldt  Farveskrud  straalende 
Han  af  Grauer's  Honningfugl  uden  Sammenligning  den  al- 
mindeligste. Den  har  en  Dragt,  der  paa  Ryggen  er  metalglin- 
sende smaragdgrøn,  medens  Brystet  er  karmosinrødt.  Det  var 
en  sand  Fryd  for  Øjet  at  se  disse  smaa  Skabninger  flyve  fra  Træ 
til  Træ  for  at  søge  deres  Næring  i  Blomsterne.  Med  deres  søde 
Kvidren  oplivede  de  ogsaa  den  ellers  saa  øde  og  tavse  Natur. 
Vi   fandt   Bøffelspor,   men   Dyrene   selv   saa  vi   ikke   noget   til. 

Marekattene  skreg  og  skabede  sig.  De  holdt  sig  dog  stadig  i  en 
passende  Afstand,  saa  vi  fik  ikke  Ram  paa  dem. 

Efter  fem  Timers  Marsch  begyndte  Skoven  at  blive  tyn- 
dere, og  vi  kom  til  en  med  kort  Græs  og  alle  Slags  Urter  be- 
vokset Plads  med  et  Vandhul  i  Midten.  Vi  havde  endelig  naaet 
det  højeste  Punkt  af  Passet.  Her  vilde  vi  nu  slaa  Lejr  og  blive 
nogen  Tid.  Talrige  Spor  baade  af  Elefanter  og  Bøfler  viste,  at 
disse  Dyr  plejede  at  slukke  deres  Tørst  i  Mudderhullet.  Paa 
Turen  herop  havde  vi  ogsaa  flere  Steder  iagttaget  gamle  Spor 
af  Bjerggorillaer.  Jeg  begyndte  derfor  at  nære  et  ganskevist 
svagt  Haab  om  at  faa  Lejlighed  til  yderligere  at  indlemme  et 
eller  maaske  flere  af  disse  sjældne  Dyr  i  Samlingerne  af  Vul- 
kanverdenens ejendommelige  Dyreliv. 

Vor  Lejr  var  beliggende  i  en  Højde  af  cirka  3,600  Meter 
over  Havet,  og  Klimaet  heroppe  var  alt  andet  end  behageligt. 
Man  havde  svært  ved  at  forestille  sig,  at  man  befandt  sig  2  " 
syd  for  Ækvator.  Kold  Regn  eller  Taage  hørte  til  Dagens 
Orden,  og  vi  var  ikke  længe  om  at  finde  vores  tykkeste  Tøj 
frem  —  vi  havde  ikke  for  meget  af  det.  Navnlig  om  Natten 
var  det  nederdrægtig  koldt.  For  det  meste  sov  man  dog  godt 
trods  Kulden.  Jagten  heroppe  var  forbundet  med  store  Van- 
skeligheder og  meget  anstrengende,  thi  Bjergskraaningerne  er 
gennemskaaret  af  en  Mængde  stejle  og  dybe  Kløfter.  Hertil 
kommer  den  tætte  Vegetation  af  alle  mulige,  ofte  mandshøje 
Vækster  og  Slyngplanter,  der  har  viklet  sig  sammen  til  ét  Vild- 
nis, saa  man  vil  forstaa,  hvor  store  Vanskeligheder  der  var  at 
overvinde.  Men  overvindes  skulde  de.  Det  gjaldt  Udforsk- 
ningen af  en  yderst  interessant  Egn ;  og  de  Samlinger,  som  det 
lykkedes  os  at  medbringe,  er,  det  tør  jeg  nok  paastaa,  baade 
repræsentative  og  nogenlunde  udtømmende.  Naturlivis  var  det 
særlig  vanskeligt  at  jage  de  store  firbenede  Dyr,  thi  det  er 
svært  uden  Støj  at  snige  sig  frem  gennem  Slyngplanter  og 
Nælder  eller  ad  glatte  og  af  stadige  Regnskyl  opblødte  Bjerg- 
skraaninger.  Elefanter,  Bøfler,  Gorillaer,  Skovsvin,  Kratbukke, 
Leoparder  samt  de  smaa  Dykkerantiloper  var  det  navnlig,  Jag- 
ten gjaldt.  Blandt  Fuglene  var  Honningfuglene  (Nectariniidæ) 
de  talrigst  forekommende,  og  der  fandtes  flere  Arter  af  dem. 

Saa  snart  vi  var  kommet  nogenlunde  i  Orden  i  Lejren,  tog 
vi  energisk  fat  paa  en  Forøgelse  af  vore  Samlinger.    Der  blev 

opstillet  Fælder,  fanget  Insekter  og  foretaget  daglige  Ekskur- 
sioner i  forskellige  Retninger  langs  Bjergenes  Skrænter  og  op 
mod  Toppene.  Det  vilde  føre  altfor  langt  at  gøre  nærmere 
Rede  for  disse  Strejftog.  Jeg  beder  derfor  Læseren  om  at  følge 
mig  paa  blot  en  enkelt  saadan  Tur  op  mod  Karissimbis  højeste 
Top  samt  om  at  tage  med  paa  nogle  Gorillajagter. 

En  tidlig  Morgen  var  vi  klare  til  Opbrud  mod  Karissimbi. 
Det  var  dygtig  koldt.  Græsset  udenfor  Teltet  lyste  hvidt  og 
knirkede  under  vore  Fødder.  Temperaturen  var  sikkert  en  eller 
flere  Grader  under  Frysepunktet.  Desværre  var  vort  Termo- 
meter gaaet  i  Stykker,  og  vi  var  derfor  ude  af  Stand  til  nøjagtigt 
at  bestemme  Kuldegraden.  De  faa  Bærere,  der  skulde  med, 
frøs  saa  de  rystede,  men  de  havde  ogsaa  kun  ganske  faa  Klæder 
paa  til  Værn  mod  Kulden  og  den  bidende  Vind.  Deres  Dragt 
bestod  nemlig  blot  af  et  ugarvet  Dyreskind,  som  de  bar  fast- 
gjort over  den  ene  Skulder,  saa  at  den  anden  Side  af  Kroppen 
var  saa  godt  som  helt  ubeskyttet.  Lad  mig  i  Forbigaaende  be- 
mærke, at  vi  i  de  fjorten  Dage,  vi  tilbragte  heroppe  i  Kulden, 
ikke  havde  en  eneste  Mand  af  vore  tyve  Bærere  syg  trods  deres 
lette  Paaklædning. 

Saa  snart  vi  var  kommet  i  Gang  og  havde  begyndt  Op- 
stigningen ad  de  stejle  Skrænter,  begyndte  Blodet  at  komme  i 
Cirkulation,  og  vi  glemte  Kulden.  Fra  Lejren  gik  vi  i  stik  sydlig 
Retning,  og  to  Timer  igennem  maatte  vi  med  stort  Besvær 
bane  os  Vej  gennem  temmelig  tæt  Skov.  Stigningen  var  brat, 
og  flere  Steder  maatte  vi  krybe  paa  alle  fire  for  at  komme  frem. 
En  fin  og  vedholdende  Regn  begyndte  at  falde,  og  flere  Gange 
var  vi  fuldstændig  indhyllet  i  Skyer.  Dyreliv  saa  vi  kun  lidet 
til.  Jeg  skød  dog  nogle  grønlige  Egern  og  adskillige  Smaa- 
fugle  af  forskellig  Slags.  Vi  fandt  mange  Spor  efter  Gorillaer 
—  men  kun  gamle.  Den  kørvellignende  Plante  syntes  at  ud- 
gøre Gorillaernes  Yndlingsføde,  og  de  Steder,  hvor  den  groede, 
var  der  ligefrem  traadt  hele  Veje  af  Dyrene.  Disse  Veje  kom 
os  i  høj  Grad  tilpas,  da  de  lettede  vor  ellers  saa  besværlige 
Fremtrængen.  Omsider  kom  vi  op  paa  en  Aas,  der  var  be- 
vokset med  enkelte  Eksemplarer  af  Senecio  johnstoni  og 
Kæmpelyng  (Erica  arhorea).  Lyngen,  der  kunde  naa  en  Højde 
af  cirka  tre  Meter,  var  dækket  af  tykke  Lag  af  graat  Skæglav. 
Foran   os  bredte   sig  et  sumpet   Plateau   spredt   bevokset   med 

Senecio  og  Kæmpelyng.  Selve  Jorden  var  bedækket  med  Græs 
og  allehaande  Alpeurter.  Hist  og  her  var  der  Vandpytter.  Slet- 
ten syntes  at  være  et  yndet  Tilholdssted  for  Bøfler,  i  hvert 
Fald  at  dømme  efter  de  mange  Spor,  de  havde  efterladt  sig. 
Plateauet,  rimeligvis  Resten  af  et  gammelt  Krater,  gik  lidt 
efter  lidt  i  et  med  selve  Bjerget,  til  hvis  Top  vi  vel  kunde  have 
yderligere  en  500  Meter.  Regnen  hørte  op,  og  Taagen  lettede 
nogle  Øjeblikke,  mens  vi  befandt  os  heroppe,  og  da  Solen  tit- 
tede frem,  mødte  der  os  et  Syn,  jeg  sent  skal  glemme.  Karris- 
simbis  højeste  Top  lyste,  skinnende  hvid  af  nyfalden  Sne.  Un- 
der Snegrænsen  var  Bjerget  helt  graagrønt  og  lignede  et  kæmpe- 
mæssigt Tæppe  med  mørkegrønne  Mønstre,  dannede  af  de 
bredbladede  Senecier.  Hist  og  her  ragede  ogsaa  de  ejendomme- 
lige Kæmpelobeliaers  ranke  Lys  op  af  det  smukke  grønne.  Disse 
Bjergdale  er  for  Størstedelen  bedækkede  af  en  løvefodlignende 
Plante  (Alcliemilla  cinereajj  og  det  er  dens  Grønne,  der  kan 
ses  langt  væk.  Den  sidste  Stigning  forekom  os  ikke  videre 
stejl.  Tiden  tillod  desværre  ikke  den  Dag  at  foretage  en  Be- 
stigning af  selve  Toppen;  jeg  var  nødt  til  at  sige  Stop  paa  et 
Sted,  hvor  den  knudrede  Klippegrund  for  Alvor  begyndte  at 
skinne  igennem. 

Marschen  gennem  Alchemillaen  er  meget  trættende,  da  man 
for  hvert  Skridt  synker  i  til  Knæet.  Man  kan  heller  ikke  und- 
gaa  at  blive  aldeles  gennemblødt  paa  Fødder  og  Ben.  Paa 
Kløfternes  Skrænter  og  i  Bunden  af  dem  havde  et  rigt  Flor  af 
Senecier  faaet  Fodfæste.  Kun  nogle  faa  Smaafuglearter  traf 
man  her  saa  højt  oppe,  bl.  a.  den  overordentlig  smukke  og  og- 
saa sjældne  Honningfugl  Nectarinia  dart?fiouthi,  en  Art,  der 
for  ikke  længe  siden  opdagedes  paa  de  højeste  Dele  af  Ruwen- 
zori.  Hannen  udmærker  sig  ved  sin  metalglinsende,  blaagrønne 
Dragt.  Paa  begge  Sider  af  Brystet  sidder  der  karmosinrøde 
Fjerkvaster,  og  de  inderste  Halefjer  er  meget  lange  og  naar 
langt  ud  over  Resten  af  Halen.  Disse  Fugles  smukke  Kvidren 
oplivede  Stilheden  i  de  ellers  saa  øde  Egne.  Vi  fandt  ogsaa 
andre  Honningfugle,  en  graa,  sortbrystet  Mejse  og  nogle  brune, 
blandt  Græs  og  Tuer  levende  Sangfugle,  der  tilhører  Bradyp- 
/^rwjfamilien.  I  en  af  Kløfterne  saa  vi  et  Glimt  af  en  Dykker- 
antilope, og  talrige  Levninger  efter  Rotter  viste,  at  disse  Gna- 
vere  ogsaa   var   repræsenteret   her.     Insektverdenen    var   fattig. 

Nogle  smaa  Edderkopper,  Ørentviste,  Biller  og  hvide  Nat- 
sværmere, det  var  det  hele  —  i  hvert  Fald  ved  første  Øjekast. 

Hjemvejen  lagde  vi  i  mere  vestlig  Retning,  og  efter  lO 
Timers  Marsch  ankom  vi  atter  i  god  Behold  til  Lejren,  trætte 
men  dog  særdeles  tilfredse  med  vor  Tur,  paa  hvilken  vi  —  for- 
uden at  have  indsamlet  et  righoldigt  zoologisk  Materiale  — 
havde  set  Egne,  som  sjældent,  om  i  det  hele  taget  nogensinde, 
havde  været  besøgt  af  Europæere.  Saasnart  vi  havde  faaet  sat 
et  højst  tiltrængt  Maaltid  Mad  til  Livs,  gik  vi  straks  i  Gang 
med  Konserveringen  af  Dagens  Fangst,  med  at  føre  Dagbogen 
a  jour  o.  s.  v.,  og  det  blev  sent,  før  vi  kom  til  Køjs  og  søgte 
at  sove  os  bort  fra  Kulden.  Men  Livet  i  Bjergegnene  er  allige- 
vel herligt,  og  jeg  glemmer  aldrig  den  Tid,  jeg  havde  den  Lykke 
at  tilbringe  blandt  de  storslaaede  Birungavulkaners  høje  Toppe. 

Under  mine  daglige  Strejftog  paa  Mikenos  og  Karissimbis 
Skraaninger  havde  jeg  ,  som  allerede  nævnt,  flere  Gange  fundet 
Spor  af  Bjerggorillaer.  Sporene  var  dog  som  Regel  saa  gamle, 
at  det  ikke  kunde  lønne  sig  at  forfølge  dem.  Bjerggorillaerne 
bliver  ikke  længe  paa  samme  Sted,  men  foretager  Vandringer  fra 
det  ene  Bjerg  til  det  andet,  hvor  der  er  rigeligst  med  Føde. 
Imidlertid  havde  jeg  nogle  Gange  Heldet  med  mig  og  ved  et  Par 
Lejligheder  spændende  Jagt  paa  disse  sjældne  og  overordentlig 
sky  Dyr,  der  plejer  at  leve  i  de  vanskeligst  tilgængelige  Egne 
langt  borte  fra  Mennesker,  Jeg  beder  derfor  Læseren  ledsage 
mig  paa  nogle  Gorillajagter  og  lade  mig  delagtiggøre  Dem  i 
de  Erfaringer,  som  det  lykkedes  mig  at  indhøste  efter  et  temme- 
lig indgaaende  Studium  af  disse  Dyrs  Liv  i  Naturen.  Men  først 
et  Par  Ord  om  Bjerggorillaens  Forekomst  i  Centralafrika. 

Aar  1903  overraskedes  den  videnskabelige  Verden  ved  Op- 
dagelsen af  en  hidtil  ukendt  Gorilla-Art,  der  var  funden  af  den 
tyske  Kolonialofficer,  Kaptajn  von  Beringe,  paa  Vulkanen  Sa- 
binio.  Denne  saakaldte  Bjerggorilla,  der  af  den  tyske  Zoolog 
Matschie  blev  opkaldt  efter  sin  lykkelige  Opdager  med  Navnet 
Gorilla  ber'mgei,  adskiller  sig  i  flere  Henseender  fra  sin  i  Vest- 
afrikas Urskove  levende  Slægtning.  Paa  Grund  af  det  kolde 
Klima,  hvori  den  lever,  er  Bjerggorillaen  udstyret  med  en  tæt 
og  strid  Pels.  Ogsaa  i  flere  andre  Henseender  har  den  sit 
særlige  Præg,  saaledes  m.  H.  t.  Kraniets  Bygning,  men  det 
vilde  føre  mig  altfor  langt  bort  fra  mit  Emne  her  at  gøre  Rede 

for  disse  Forskelligheder.  Forøvrigt  er  Bjerggorillaen  ikke  saa 
høj  og  mere  undersætsigt  bygget  end  den  vestafrikanske,  og 
Underkæben  springer  mere  frem.  Kun  et  ringe  Antal  Bjerg- 
gorillaer er  havnet  i  europæiske  Museer.  Det  naturhistoriske 
Rigsmuseum  havde  imidlertid  i  1916  faaet  nogle  smukke  Eks- 
emplarer, som  var  indsamlet  paa  Mikenovulkanen  af  vor  Lands- 
mand, Kommandant  Elias  Arrhenius,  der  var  i  Kongostatens 
Tjeneste.  Efter  at  være  blevet  gjort  til  Genstand  for  nærmere 
Undersøgelse  viste  disse  Gorillaer  sig  i  nogen  Grad  at  adskille 
sig  fra  dem,  der  lever  paa  Sabinio,  og  de  blev  derfor  af  Pro- 
fessor Einar  Lønnberg  bestemt  som  en  særlig  Race.  Da  der  saa- 
ledes  var  konstateret  Forskelligheder  mellem  Sabinio-  og  Mikeno- 
Gorillaerne,  laa  det  nær  at  antage,  at  der  ogsaa  paa  de  øvrige 
Vulkaner  kunde  findes  lokale  Racer.  Et  af  vor  Ekspeditions 
Hovedformaal  var  derfor  at  indsamle  et  saa  righoldigt  Ma- 
teriale af  Bjerggorillaer  som  muligt.  Takket  være  den  over- 
ordentlige Imødekommenhed  fra  den  belgiske  Stats  Side  havde 
vi  faaet  Lov  til  at  fælde  fjorten  Eksemplarer  af  de  ellers  strengt 
fredede  Menneskeaber.  Efter  alt,  hvad  vi  havde  hørt  og  læst 
om,  hvor  sky  og  hvor  vanskelige  at  komme  nær  disse  Dyr  var, 
havde  vi  dog  aldrig  turdet  haabe  at  nedlægge  hele  det  tilladte 
Antal.  Og  vore  Forhaabninger  skulde  ikke  blive  styrkede, 
da  vi  paa  Sabinio  havde  erfaret,  hvilke  Vanskeligheder  der  var 
forbundet  med  at  trænge  frem  i  det  uvejsomme  Terrain,  hvor 
Gorillaen  helst  opholder  sig. 

Saa  en  tidlig  Morgen  —  det  var  den  20.  Marts  192 1  — 
drog  jeg  og  mine  to  Bøssebærere,  Ndundu  og  Simba,  samt  nogle 
Indfødte,  der  var  fortrolige  med  Egnen,  ud  fra  Lejren  i  den 
Hensigt  at  indsamle  Smaafugle.  Vi  gik  i  omtrent  nordlig  Ret- 
ning og  fulgte  Mikenos  stejle  Skraaning.  Vi  var  vel  kommet 
omtrent  500  Meter  fra  Lejren,  da  jeg,  netop  som  jeg  med 
min  lille  Haglbøsse  havde  skudt  en  graalig  Fluesnapper,  hørte 
en  gryntende  Lyd  fra  den  tætte  Skov  foran  os.  Vi  lyttede  i 
spændt  Forventning  efter,  om  Lyden  skulde  gentage  sig,  thi 
en  af  de  Indfødte  havde  tilhvisket  mig  det  ene  Ord  „Ingagi'' 
d.  v.  s.  Gorillaer.  Det  varede  heller  ikke  mange  Sekunder, 
før  den  gryntende  Lyd  gentoges.  Samtidig  hørtes  ogsaa  en 
dump,  vedvarende  Lyd,  som  gav  Ekko  i  Bjergene.  Denne  Lyd 
frembragtes  ved,   at  en   Gorilla  med    Haanden   trommede   paa 

sit  Bryst  for  herigennem  at  give  sine  Kammerater  et  Fare- 
signal. 

Da  jeg  ikke  havde  medtaget  nogen  kraftig  Riffel,  blev  min 
ene  Bøssebærer  skyndsomst  sendt  tilbage  til  Lejren  efter  min 
store  Dublet.  I  aandeløs  Spændig  ventede  vi  paa  nærmere  Livs- 
tegn fra  Gorillaerne,  som,  efter  hvad  det  syntes,  ikke  kunde 
være  langt  borte.  Men  alt  var  stille,  og  kun  nogle  Smaafugles 
glade  Kvidren  og  et  Egerns  Gnasken  afbrød  Stilheden.  Efter 
kort  Tid,  der  dog  forekom  mig  som  en  Evighed,  vendte  Bøsse- 
bæreren tilbage  med  Vaabnet,  og  vi  begyndte  nu  en  forsigtig 
Fremrykning  i  Retning  af  det  Sted,  hvor  vi  mente,  at  Dyrene 
maatte  være. 

Vi  havde  ikke  gaaet  mange  Skridt,  før  vi  fandt  Spor  af  en 
stor  Flok  Gorillaer,  som  fra  Karissimbi  havde  begivet  sig  ned 
i  Dalstrøget.  Gorillaerne  havde  ikke  haft  Hastværk,  det  kunde 
man  tydeligt  skønne  af  Sporenes  Udseende.  Undervejs  havde 
de  været  ivrigt  beskæftigede  med  at  sætte  deres  Frokost  til 
Livs,  som  denne  Gang  havde  bestaaet  af  Kørvelens  kødfulde 
og  saftige  Stængler.  Med  den  yderste  Forsigtighed,  og  idet  vi 
især  passede  paa  ikke  at  gøre  Støj,  listede  vi  os  frem.  Vi 
maatte  være  temmelig  nær  ved  Gorillaerne.  Nu  og  da  hørtes 
nemlig  svag  Grynten,  og  Bevægelse  og  Raslen  i  Undervegeta- 
tionen røbede  Dyrenes  Nærværelse.  Desværre  var  de  selv 
fuldkommen  skjulte  af  den  høje  Plantevækst.  Paa  det  Sted, 
hvor  vi  først  havde  fundet  Spor,  blev  Størstedelen  af  mine  Folk 
ladt  tilbage  med  strenge  Ordrer  til  at  forholde  sig  rolige  og 
ubevægelige,  hvad  der  end  skete. 

Jeg,  min  Bøssebærer  Simba  og  en  af  Vejviserne  krøb  sagte 
fremad,  til  vi  naaede  Foden  af  et  Træ,  hvorfra  vi  saa  nogen- 
lunde kunde  overse  en  lille,  aaben  Plads  i  Skoven.  I  Midten  af 
denne  Lysning  laa  et  stort  væltet  Træ;  dets  Grene  bøjede  sig 
ud  over  den  rige  Plantevækst,  som  overalt  bedækkede  Jorden. 
Min  Udkigspost  befandt  sig  kun  en  halv  Snes  Meter  fra  det 
Sted,  hvor  Gorillaerne  opholdt  sig.  Med  letforklarlig  Spæn- 
ding ventede  jeg  paa  Gorillaerne;  maaske  vilde  jeg  faa  et  Syn 
at  se,  som  det  sikkert  ikke  har  været  mange,  maaske  overhovedet 
ingen,  Europæere  forundt  at  se  Magen  til.  Det  varede  heller 
ikke  længe,  før  jeg  fik  Øje  paa  en  Gorillaunge,  som  sagte  og 
forsigtig  klatrede  op  paa  den  væltede  Træstamme.    Lidt  efter 

kom  der  en  til,  og  de  to  Lømler  gav  sig  til  at  lege  en  klodset 
Tagfat.  Nu  og  da  lod  de  sig  glide  ned  paa  Jorden.  De  hop- 
pede aldrig  lige  ned,  men  hængte  sig  først  i  Armene  og  lod 
sig  saa  med  et  Bump  plumpe  ned  paa  Jorden ;  lidt  efter  kom  de 
atter  op  paa  Træstammen  og  genoptog  Legen.  Deres  Bevægel- 
ser var  langsomme  og  meget  kluntede.  En  Gang  da  den  ene 
Unge,  under  et  Forsøg  paa  at  faa  fat  i  sin  Kammerat,  gjorde 
en  hurtigere  Bevægelse,  tabte  den  Fodfæstet  og  trillede  ned. 
Det  var  ikke  langt  fra,  at  den  anden,  i  Forfærdelse  over  at  se 
den  saa  pludselig  forsvinde,   havde  fulgt  dens  Eksempel. 

Nogle  Gange  omfavnede  de  hinanden,  og  en  Gang  blev 
jeg  Vidne  til,  at  den  ene  Unge  efter  et  mislykket  Forsøg  paa 
at  faa  fat  paa  den  anden  med  begge  Hænder  begyndte  at  dunke 
paa  Træstammen;  det  var  aabenbart  gjort  i  den  Hensigt,  at 
Kammeraten  skulde  komme  nærmere  af  Nysgerrighed.  Saa  paa 
én  Gang  blev  der  en  livlig  Bevægelse  i  det  grønne,  og  roligt 
og  adstadigt  klatrede  en  fuldvoksen  Gorillahun  op  paa  Stam- 
men. Der  satte  den  sig  ned  og  spejdede  til  alle  Sider.  Gorilla- 
ungerne forholdt  sig  nu  i  nogle  Øjeblikke  fuldstændig  ubevæge- 
lige. De  genoptog  imidlertid  hurtigt  deres  kaade  Leg,  da  Mo- 
deren øjensynlig  havde  overbevist  sig  om,  at  der  ikke  var  nogen 
Fare  paafærde.  Snart  begyndte  Hunnen  at  blande  sig  i  Legen 
til  Ungernes  baade  hørlige  og  synlige  Henrykkelse.  Engang 
blev  jeg  Vidne  til,  at  Gorillahunnen  med  begge  Arme  om- 
favnede den  ene  af  Ungerne.  Saadan  blev  den  siddende  en  Tid 
lang,  mens  den  anden  Unge  skinsygt  betragtede  dem.  Lidt  efter 
begav  den  sig  atter  ned  paa  Jorden,  og  Ungerne  fortsatte  Legen. 

Et  Stykke  længere  borte  stod  et  udgaaet  Træ,  i  hvis  ne- 
derste Grene  en  anden  Hun  med  en  Unge  sad  paa  Hug,  øjen- 
synlig mætte  og  glade  ved  Tilværelsen.  Til  venstre  for  mig 
laa  et  andet  væltet  Træ,  paa  hvis  Stamme  en  fuldvoksen  Han 
sad  og  holdt  Udkig.  Nu  og  da  gik  den  ned  fra  sit  ophøjede 
Stade  og  brækkede  Blade  og  Planter  af,  som  den,  efter  først 
nøje  at  have  betragtet  dem,  førte  til  Munden  og  fortærede  un- 
der lydelig  Smasken.  I  Midten  af  Lysningen  —  desværre  dog 
fuldkommen  skjult  for  mine  spejdende  Blikke  —  opholdt  den 
øvrige  Del  af  Flokken  sig,  der,  som  det  senere  viste  sig,  bestod 
af  omtrent  tredive  Medlemmer.  Blandt  disse  var  Flokkens  An- 
fører, som  sommetider  ved  en  gryntende  Lyd  gav  sin  Nærvæ- 

relse  tilkende.  Nu  og  da  hørtes  den  korte,  arrige  Brummen 
fra  en  eller  anden  Gorilla,  som  var  bleven  Uvenner  med  en 
af  sine  Kammerater  i  Anledning  af  en  særlig  lækker  og  saftig 
Stængel,  og  den  hule  Lyd,  naar  en  af  dem  trommede  paa  sit 
nøgne  Bryst.  Jeg  antager,  at  denne  deres  Vane:  at  tromme 
paa  Brystet,  er  et  Slags  Advarselssignal,  eller  ogsaa  er  det  en 
Maade  at  vise  deres  Magt  og  Myndighed  paa  og  holde  andre 
i  en  passende  Afstand. 

I  mere  end  en  halv  Time  laa  jeg  og  glædede  mig  ved  at 
iagttage  det  sjældne  og  storslaaede  Syn  af  Gorillaernes  Hjemme- 
liv i  den  vilde  Skov.  Desværre  faldt  der  en  tæt  Støvregn,  der 
gjorde  det  umuligt  at  fotografere.  Jeg  gjorde  alligevel  nogle 
Forsøg,  men  de  mislykkedes.  Det  er  muligt,  at  Kameraets 
Kniksen  tilsidst  blev  bemærket  af  Dyrene,  thi  pludselig  dukkede 
en  fuldvoksen  Han  op  paa  en  væltet  Træstammme  og  fikserede 
skarpt  det  Træ,  bag  hvilket  jeg  befandt  mig.  Han  anede  mu- 
ligvis Uraad,  lod  høre  en  kort,  hæs  og  arrig  Gøen  og  forsvandt 
derpaa  ned  paa  Jorden.  Jeg  kunde  af  Planternes  Raslen  tyde- 
lig høre,   hvordan   Hjorden   langsomt   begyndte   at   fjærne   sig. 

Jeg  besluttede  straks  at  forlade  mit  Gemmested  og  snige  mig 
hen  til  det  Sted,  hvor  Gorillaerne  havde  holdt  til.  Det  maatte 
ske  med  den  yderste  Forsigtighed  og  var  ikke  helt  ufarligt. 
Man  kunde  jo  nemlig  aldrig  vide,  om  alle  Gorillaerne  var  stuk- 
ket af,  og  det  kunde  være  ret  ubehageligt  paa  nært  Hold  at 
træffe  en  eller  anden  af  dem,  som  var  blevet  tilbage,  anbragt 
som  Vagt  eller  for  at  dække  Tilbagetoget.  Men  alt  forløb  hel- 
digt, og  da  jeg  var  kravlet  et  Stykke  frem  og  befandt  mig  nogle 
faa  Meter  fra  det  Træ,  hvor  Ungerne  lige  havde  haft  deres 
Legeplads,  opstod  der  pludselig  en  voldsom  Bevægelse  i  Vege- 
tationen foran  mig.  Gorillaerne  havde  muligvis  hørt  en  eller 
anderr  mistænkelig  Lyd,  men  at  de  ikke  var  videre  opskræmte, 
derom  vidnede  deres  Tavshed.  De  var  sikkert  ikke  paa  det  rene 
med,  hvor  stor  en  Fare  der  lurede  paa  dem.  Jeg  stansede, 
rejste  mig  forsigtigt  op  og  afventede  i  den  største  Spænding, 
hvad   der  nu  vilde  ske. 

Cirka  40  Meter  fremme  hævede  Mikeno  sig  stejlt,  og 
efter  nogle  Minutters  spændt  Venten  fik  jeg  Øje  paa  en  Go- 
rilla, som  langsomt  og  forsigtigt  klatrede  henad  en  væltet  Træ- 
stamme.   Et  Skud  knaldede,  og  Gorillaen  tumlede  død  til  Jor- 

den.  I  samme  Øjeblik  kom  der  endnu  en,  som  ligeledes  fik 
et  dræbende  Skud,  og  næsten  samtidig  kom  der  yderligere  to 
til  Syne,  hvoraf  den  ene  var  en  vældig  Tamp.  Ogsaa  de  maatte 
bide  i  Græsset.  Resten  af  Flokken  begav  sig  nu  langsomt  paa 
Vej  opad  Bjerget.  De  gik  i  Gaasegang.  Forrest  Hunnerne  og 
de  halvvoksne,  derefter  Ungerne  —  af  hvilke  jeg  talte  otte  — 
og  tilsidst  Hannerne.  Gorillaerne  gaar  næsten  altid  paa  alle 
fire,  støttende  sig  paa  Hændernes  Knoer.  Naar  de  vil  fare  løs 
paa  deres  Fjende,  hænder  det  sommetider,  at  de  rejser  sig  op 
paa  Bagbenene  og  kaster  sig  over  deres  Offer.  Mærkeligt  var 
det  at  se  den  Ro  og  Orden,  hvormed  de  tiltraadte  Tilbage- 
toget. Der  herskede  ingen  Travlhed  og  ingen  Vaklen  i  Geled- 
derne. Dyrene  flygtede  aabenbart  ikke  ret  langt  bort,  og  da 
vi  senere  paa  Dagen  var  beskæftigede  med  at  transportere  de 
fældede  Eksemplarer  hjem,  hørte  vi  deres  Støjen  ikke  langt  fra 
det  Sted,  hvor  de  var  kommet  mig  af  Syne  efter  Skudene. 

Man  maa  dog  ikke  tro,  at  det  altid  gaar  lige  saa  let  med 
at  faa  Øje  paa  eller  at  skyde  Gorillaer,  som  det  gik  mig  denne 
Gang.  Gorillajagt  hører  efter  min  Erfaring  til  den  vanskelig- 
ste og  mest  anstrengende  Jagt,  der  overhovedet  eksisterer.  Men 
naar  man  har  Lykken  med  sig,  er  Jagten  nok  alle  Anstrengel- 
serne værd. 

Paa  en  af  mine  daglige  Ekskursioner  fra  Lejrpladsen  paa 
Karissimbi  fandt  jeg  adskillige  friske  Spor  af  Bjerggorillaer. 
Heldigvis  førte  Sporene  op  mod  højere  liggende  Regioner  af 
Bjerget.  Havde  de  i  Stedet  for  ført  nedad,  havde  vi  sikkert 
haft  endnu  større  Besvær  med  at  forfølge  dem  gennem  den  der- 
værende tætte  og  kratagtige  Bambusskov,  end  Tilfældet  nu  var. 
Stigningen  blev  imidlertid  større  og  større,  og  flere  Steder 
maatte  vi  anvende  de  medbragte  Skovknive  for  at  bane  os  Vej. 
Endelig  kom  vi  op  paa  en  Aas,  hvor  Klippen  stak  frem,  og  her 
var  Sporene  vanskelige  at  se.  Takket  være  den  indfødte  Jægers 
udmærkede  Sporsans  tabte  vi  dem  dog  ikke,  og  uden  større  For- 
sinkelse fortsatte  vi  med  Forfølgelsen  om  end  i  langsommere 
Tempo. 

Efter  et  Par  Timers  Forløb  kom  vi  til  det  Sted,  hvor  Go- 
rillaerne havde  haft  deres  Nattekvarter.  De  fire  Lejer  befandt 
sig  i  et  tæt  Buskads  ved  Foden  af  nogle  høje  Træer,  Gorilla- 
erne havde  blot  lavet  sig  en  Fordybning  i  Jorden,  og  denne  var 

dels  kantet  og  dels  bedækket  med  afrevne  Kviste  og  Blade.  In- 
den Dyrene  var  gaaet  til  Ro,  havde  de  i  Nærheden  indtaget 
deres  Aftensmaaltid,  der  foruden  den  vilde  Kørvels  saftige 
Stængler  havde  bestaaet  af  nogle  gule,  kirsebærlignende  Frugter. 

Efter  nøje  at  have  undersøgt  Omgivelserne  erklærede  min 
Sporsøger,  at  Gorillaerne  ikke  kunde  være  langt  borte.  Nu  var 
den  yderste  Forsigtighed  nødvendig.  Det  var  ikke  nogen  let 
Sag  lydløst  at  bane  sig  Vej  gennem  den  indfiltrede  Vegetation, 
der  her  for  en  stor  Del  bestod  af  næsten  mandshøje  Brænde- 
nælder. Lidt  efter  lidt  lykkedes  det  os  dog  uden  at  have  lavet 
altfor  megen  Støj  at  naa  Randen  af  en  dyb  Kløft,  som  Go- 
rillaerne var  gaaet  ned  i.  Vi  kunde  ikke  finde  Fodfæste  og  var 
nødt  til  at  lade  os  glide  ned  til  Bunden,  hvor  en  lille  Bæk  med 
krystalklart  Vand  vældede  frem.  Her  havde  Dyrene  slukket 
deres  Tørst,  og  det  samme  gjorde  mine  Folk.  Gorillaerne  havde 
fortsat  opad  den  anden  Skrænt,  og  der  var  ikke  andet  for:  vi 
maatte  efter  dem!  Paa  alle  fire  krøb  og  klatrede  vi  op,  idet  vi 
greb  fat  i  Trærødder  eller  i  Mangel  af  andet  i  Nældernes 
Stængler.  Vi  var  alle  glade,  da  vi  endelig  var  kommet  over 
denne  besværlige  Kløft.  Vi  ønskede,  vi  havde  haft  lige  saa  tyk  en 
Hud  paa  Hænderne  som  Gorillaerne,  saa  havde  vi  ikke  behøvet 
at  give  ondt  af  os  over  Nælderne.  Paa  den  anden  Side  af  Kløf- 
ten begyndte  en  ny  Sænkning,  men  dens  Sider  var  ikke  slet  saa 
stejle.  Da  vi  var  kommet  vel  op  paa  den  næste  Bakkekam,  fik 
jeg  Øje  paa  to  Gorillahanner,  som  sad  paa  Jorden  med  Ryggen 
op  ad  hver  sin  Træstamme.  De  var  ivrigt  optaget  af  deres  Mor- 
gentoilette, som  de  hjalp  hinanden  med.  De  var  meget  komiske 
at  iagttage,  og  jeg  kunde  ikke  lade  være  at  le  indvendigt  af 
deres  pudsige  Gebærder.  Den  ene  Gorilla  vendte  sig  imod  mig, 
medens  den  anden  viste  sit  nøgne,  muskuløse  Bryst.  To  Hun- 
ner eller  maaske  yngre  Hanner  havde  slaaet  sig  ned  i  Nær- 
heden. 

Den  Gorilla,  der  sad  vendt  imod  mig,  opdagede  mig  saa  godt 
som  øjeblikkeligt.  Jeg  lod  derfor  straks  et  Skud  falde,  idet  jeg 
sigtede  efter  den,  der  sad  med  Siden  til  mig.  Det  var  nemlig 
den  største;  den  saa  ud  til  at  være  et  rent  Pragteksemplar. 
Afstanden  mellem  mig  og  Dyrene  beløb  sig  til  cirka  40  Meter, 
og  ved  Skudet  tumlede  Gorillaen  om  og  forsvandt.  De  andre 
begav  sig  i  fuld  Fart  ned  ad  Skraaningen,  og  i  flere  Minutter 

kunde  jeg  nyde  det  pragtfulde  Syn  af  de  flygtende  Dyr.  Den 
anskudte  Gorilla  havde  ikke  ved  Skudet  eller  bagefter  givet  et 
Kny  fra  sig,  hvorfor  jeg  antog,  at  den  laa  død  paa  Stedet.  Vi 
nærmede  os  forsigtigt,  men  der  var  ikke  noget  at  opdage.  Et 
svagt  Blodspor  viste  imidlertid,  at  Dyret,  efter  først  at  være 
rullet  nogle  Meter  ned  ad  den  bratte  Skrænt,  var  stukket  af. 

Nu  maatte  vi  iagttage  den  yderste  Forsigtighed,  thi  en  saa- 
ret  Gorilla  er  ikke  saadan  at  spøge  med,  navnlig  i  et  Terrain, 
hvor  man  ikke  kan  se  ret  mange  Meter  frem  for  sig.  Sporet 
ledte  hen  til  et  væltet  Træ,  der  laa  hen  over  en  stor  Sten,  saa 
at  Grenene,  der  strakte  sig  hen  over  Stenen,  dannede  ligesom  en 
Slags  Grotte,  hvor  jeg  troede,  at  Gorillaen  havde  skjult  sig. 
Jeg  gav  den  indfødte  Jæger  Ordre  til  at  klatre  op  i  Træet  og 
ved  at  kaste  Sten  prøve  at  overbevise  sig  om,  hvor  den  holdt  til. 
Selv  tog  jeg  Stilling  paa  en  mindre  Høj  i  Nærheden,  hvorfra 
jeg  var  i  Stand  til  saa  nogenlunde  at  overskue  det  omliggende 
Terrain.  Med  Bøssen  spændt  ventede  jeg  paa,  hvad  der 
vilde  ske. 

I  samme  Øjeblik,  som  Manden  begyndte  at  klatre  op  i 
Træet  lød  et  uhyggeligt  og  forbitret  Brøl,  og  Gorillaen  kom 
brasende  frem  i  fuld  Fart.  Inden  jeg  fik  taget  godt  Sigte,  var 
den  allerede  skjult  af  den  høje  Plantevækst.  Vi  maatte  derfor 
atter  optage  Forfølgelsen  og  prøve  at  faa  Bugt  med  det  saarede 
Dyr.  Spændingen  havde  naaet  sit  Højdepunkt.  Gorillaen,  der 
syntes  at  være  haardt  saaret,  var  hele  Tiden  ikke  ret  langt  væk, 
men  Terrainet  var  saa  besværligt,  at  det  var  komplet  umuligt  at 
naa  den  med  et  velrettet  Skud,  før  den  paany  var  opslugt  af 
Vegetationen.  For  det  meste  skjulte  den  sig  ved  Foden  af  et 
eller  andet  Træ,  der  var  overdækket  med  et  Virvar  af  Slyng- 
planter. 

Jagten  blev  stadig  mere  risikabel,  men  det  ansporede  en 
blot  til  fornyede  Anstrengelser  efter  at  faa  fat  paa  det  pragt- 
fulde Vildt.  Et  Par  Timer  legede  vi  fuldstændig  Skjul,  men 
alle  vore  Bestræbelser  for  at  faa  taget  Livet  af  den  mislykkedes 
ynkeligt.  Endelig  mente  vi  at  have  opdaget  Stedet,  hvor  Dyret 
havde  gemt  sig.  Vi  bestemte  os  nu  for  en  anden  Fremgangs- 
maade,  og  i  Stedet  for  at  følge  Sporet  gik  jeg  en  Omvej  og  po- 
sterede mig  paa  en  lille  Høj  i  samme  Retning,  hvor  jeg  antog,  at 
Gorillaen  vilde  begive  sig  hen,  naar  den  var  blevet  skræmmet  op. 


143 

Den  sorte  Jæger  fik  Ordre  til  at  følge  Sporet,  og  naar  han  var 
kommet  hen  i  Nærheden  af  det  Træ,  hvor  vi  formodede,  at 
Bæstet  laa,  skulde  han  med  Raab  og  Stenkast  forsøge  at  skræm- 
me den  op.  Derfra,  hvor  jeg  stod,  kunde  jeg,  om  det  gjordes 
nødvendigt,  med  et  Skud  forhindre,  at  Gorillaen  gik  angrebsvis 
til  Værks  overfor  Manden. 

Pludselig  busede  Dyret  ud  og  kom  med  Lynets  Hast  hen 
imod  mig.  I  samme  Nu,  Gorillaen  fik  Øje  paa  mig,  rejste  den 
sig  paa  Bagbenene,  mens  den  udstødte  et  forbitret  Brøl.  Langt 
kom  den  imidlertid  ikke,  thi  et  velrettet  Skud  gjorde  Ende  paa 
dens  Lidelser,  og  med  et  vældigt  Brag  tumlede  den  omkuld  og 
rullede  ned  ad  Skrænten  til  det  Sted,  hvor  den  fornylig  havde 
ligget  gemt.  Ved  Undersøgelsen  af  den  viste  det  sig,  at  den 
første  Kugle  var  gaaet  lige  gennem  Brystkassen  og  sad  fladtrykt 
paa  den  anden  Side.  Det  var  meget  mærkeligt,  at  Dyret  efter 
et  saadant  Skud  havde  været  i  Stand  til  at  undvige  os  saa  langt 
og  saa  længe,  som  den  havde  gjort. 

Vi  ankom  til  Lejren  ved  Solnedgang  efter  en  spændende  og 
begivenhedsrig  Dag,  hvor  vi  havde  været  i  Virksomhed  i  elleve 
Timer.  Imidlertid  varede  det  til  langt  ud  paa  Natten,  før 
Gorillaen  velbeholdent  naaede  Lejren. 

En  gammel  Gorillahan  vejer  omkring  200  kg.  og  er  et 
pragtfuldt  Bytte  for  den  lykkelige  Skytte,  der  har  kunnet  trodse 
de  Vanskeligheder,  hvormed  Jagten  paa  disse  Skovens  Kæmper 
er  forbundet. 


OVER    EDWARDSØEN    TIL    BENI 

Efter  at  den  anden  Flotille  efter  en  nøje  matematisk  Be- 
regning var  blevet  lastet  til  Randen  med  Resten  af  Bagagen, 
startede  den  en  Morgen  fra  Kabare.  Paa  Bredden  stod  nogle 
Walendukvinder  og  vinkede  Farvel.  De  havde  vist  faaet  mange 
gode  Bekendte  blandt  vore  Boyer,  Thi  de  store  Spanskrørs 
Pufærmer  raslede  og  vuggede,  da  de  løftede  Armene  over  deres 
Hoveder  for  at  udtrykke  deres  bundløse  Sorg  over  Afskeden. 

Snart  stagende,  snart  padlende  os  frem,  gled  Fartøjerne  lyd- 
løst gennem  Sivkrattet  langs  Bredden. 

Det  vrimlede  med  Fugle.  Der  hvilede  ligefrem  en  vis 
Tåkern-Stemning  over  denne  Del  af  Søen,  selvom  Arterne 
naturligvis  ikke  var  de  samme  som  derhjemme.  Ænderne  snad- 
rede. Storkene  spankulerede  med  en  eftertænksom  Mine  rundt 
paa  deres  spinkle  Ben,  Marabuerne  lignede  en  Samling  korrekte, 
kjoleklædte  Herrer,  Sølvhejrerne  lyste  som  hvide  Kæmpeliljer 
mod  de  grønne,  greltfarvede  Siv,  Fiskeørnene  rugede  over  Mord- 
planer, og  de  spidsvingede  Saksnæb  lettede  med  en  hvinende 
Lyd  i  Flokke  paa  Tusinder,  da  Kanoerne  nærmede  sig.  Paa 
Bankerne  ved  Rutshuruflodens  Udløb  sad  der  Skarer  af  Peli- 
kaner, eller  ogsaa  laa  de  i  store  hvide  Masser  ude  paa  Søen.  Det 
hændte  ofte,  at  en  Flodhest  stak  sit  grimme  Hoved  op  lige  ved 
Siden  af  Baaden,  fnyste  fuld  af  Foragt  ad  det  usle  Dyr,  der 
hverken  kunde  dykke  eller  blot  svømme  ordentligt,  og  forsvandt 
et  Øjeblik  efter  lige  saa  pludselig  som  den  var  kommet.  Ofte 
fik  man  det  Indtryk,  at  Søen  var  ualmindelig  rig  paa  runde, 
glatte  Grunde,  der  ragede  op  over  Vandet.  Men  det  var  blot 
Flodhesterygge  paa  en  eller  anden  Sandbanke.    Naar  Flotillen 

nærmede  sig  i  spredt  Uorden,  forsvandt  Smaaholmene,  og  Over- 
fladen laa  atter  blank  og  stille.  Thi  her  findes  ingen  Sten,  kun 
Dynd  og  Mudder. 

Paa  Grund  af  Sovesygens  Hærgen  er  hele  den  østlige  Bred 
afspærret  for  Omverdenen.  De  Indfødte  er  fjærnet,  og  ingen 
maa  sætte  sin  Fod  paa  det  smittede  Omraade  uden  særlig  Til- 
ladelse. Vi  stagede  derfor  vestpaa,  hvor  Landet  ogsaa  ligger 
delvis  øde  hen,  men  Glossinaen  alligevel  optræder  mere  spredt. 
Distriktet  her  er  i  hvert  Fald  ikke  lukket,  selvom  Bredderne 
kun  ser  lidet  gæstfri  ud. 

Vi  maatte  hele  Tiden  holde  os  helt  inde  under  Land.  De  Ind- 
fødte vover  sig  aldrig  ud  paa  de  store  Dybder,  hvad  man  næppe 
kan  undre  sig  over  i  Betragtning  af  deres  primitive  og  skrøbelige 
Kanoer. 

Solen  skinnede.  Vandet  laa  som  et  Spejl.  Men  langt  nede 
i  Horisonten  mod  øst  hang  tunge,  truende  Skyer,  der  langsomt 
kom  op  mod  Zenith. 

Ved  Middagstid  var  det  over  os  —  Uvejret!  Saadan  er 
Skybrud,  som  man  kun  kender  i  Troperne,  med  graasort  Luft, 
forrygende  Tordenbyger,  blændende  Zigzag  og  en  Skylregn, 
stridere  end  det  kraftigste  Styrtebad.  Søen  lignede  en  kogende 
Kedel.  Det  sydede  og  skummede  til  alle  Sider.  Bølgerne  var 
ikke  store,  dertil  var  Vandet  for  grundet;  men  toppede  og  bid- 
ske, brune  af  Farve  med  hvide  Skumkamme  —  og  i  hvert  Fald 
altfor  voldsomme  for  vore  ledeløse  Fartøjer. 

Man  maa  ikke  forlange  for  meget  af  nogle  løseligt  sammen- 
føjede Kanoer  og  to  Pramme,  som  kun  har  et  Par  Tommers 
Fribord. 

Det  smældede  og  piskede  mod  Siderne,  det  vippede  og 
svajede  værre  end  nogen  Kitanda.  Søerne  brød  snart  ind  over 
Rælingen,  den  ene  efter  den  anden.  Vandet  skvulpede  om  Fød- 
derne, og  vore  Grejer  blev  gennemblødte.  Snart  kæntrede  den 
første  Kano  med  Mænd  og  det  hele.  Men  det  var  ikke  værre, 
end  at  Besætningen  kunde  bunde,  og  langsomt  naaede  de  ind 
til  Land. 

Der  var  ikke  andet  for  end  at  samle  hele  Flotillen,  saa  godt 
det  lod  sig  gøre,  og  padle,  alt  hvad  Remme  og  Tøj  kunde  holde, 
ind  imod  den  nærmeste  Bred.   Snart  laa  den  ogsaa  i  Behold  bag 

nogle  store  Sivkrat  og  lod  Stormen  gaa  hen  over  Hovedet  paa 
sig.    Det  varede  det  meste  af  Dagen. 

Vi  besluttede  derfor  at  fortsætte  om  Natten  i  Stedet  for,  thi 
det  havde  vist  sig,  at  efter  Solnedgang  kunde  man  i  Alminde- 
lighed regne  med  smukt  og  stille  Vejr.  Og  det  var  desuden 
Fuldmaane. 

Saa  snart  Vejret  havde  bedaget  sig,  stak  Flotillen  derfor  atter 
til  Søs.  Det  skulde  snart  vise  sig,  at  vi  havde  bedømt  Situatio- 
nen rigtigt. 

Søen  lagde  sig,  og  Vinden  gik  til  Hvile.  Men  over  Rand- 
bjergene i  øst,  hvor  Skyerne  nylig  hang,  tændtes  Maanens  store 
Lygte,  der  gød  et  mildt  Sølverskær  over  Edward.  Pelikanerne 
vuggede  som  hvide  Svaneflokke,  og  Flodhestene  hørtes  grynte 
og  pruste  til  alle  Sider.  Nu  og  da  saas  en  Vandstraale  staa  til 
Vejrs,  glitre,  brydes  og  forsvinde.  Det  var  som  i  en  stor  Dam 
med  skjulte  Springvand,  der  steg  og  sank. 

Time  efter  Time  randt  hen  i  Stilheden.  Mil  efter  Mil  blev 
tilbagelagt  af  de  utrættelige  Roere.  Hurtigt  gik  det  ikke;  men 
ikke  et  eneste  Øjeblik  slap  de  Taget. 

At  tænke  paa  at  sove  var  umuligt,  og  da  Solen  stod  op,  var 
vi  lige  saa  spilvaagne,  som  da  den  gik  ned. 

Nu  var  Tåkern-Stemningen  borte.  Vandet  var  klart.  Bred- 
derne høje  og  stejle,  Bjergene  hang  helt  ud  over  vore  Hoveder. 
Grønne  og  kratbevoksede  med  skummende  Bække,  der  styrtede 
sig  hovedkuls  i  Søen.  Thi  det  havde  øset  ned  Dagen  før.  Lette 
Uldskyer  drev  paa  den  renvaskede  Himmel,  og  Edward  skin- 
nede som  Lapis  lazuli.  Det  hele  kunde  minde  noget  om  Middel- 
havet. Bag  os  strakte  alle  Birungavulkanernes  otte  Toppe  sig  op 
i  den  klare  Luft.  Og  foran  laa  Ruwenzoris  imponerende  Bjerg- 
masse med  blaahvid  Is  og  evig  Sne  glitrende  paa  Tinderne. 

Ved  Middagstid  naaede  vi  frem  til  den  lille  Landby  Angi, 
hvor  vi  slog  Lejr.  Da  havde  Negrene  padlet  nitten  Timer 
i  Træk. 

Efter  et  Døgns  velfortjent  Hvile  gik  det  videre  mod  Nord- 
kysten, idet  vi  hele  Tiden  holdt  os  tæt  til  venstre  Bred.  Bjer- 
gene blev  lavere,  Vegetationen  mere  spredt.  I  Kaniki,  lige  vest- 
for Sembilikis  Udløb,  gjorde  vi  paany  Strandhugst.  Stedet 
skulde  være  rigt  paa  Vildt. 

Saa  farlig  meget  var  der  nu  ikke.    Man  bliver  fordringsfuld, 

naar  man  lige  har  tilbragt  nogle  Uger  i  Dyrenes  Paradis  ved 
Ruindi.  Men  Elefanter  var  der  nok  af,  skønt  ingen  Tyre,  der 
var  værd  at  skyde.  Ved  Solnedgang  kom  tre  af  Kolosserne  ned 
til  Bredden  lige  ved  Siden  af  Teltene  for  at  drikke  og  tage  sig 
et  Aftenbad.  Det  var  i  hvert  Fald  Prikken  over  I'et  paa  et 
Skumringsbillede  fra  Troperne. 

Senere  paa  Aftenen  blev  vi  paany  overfaldet  af  en  voldsom 
Cyklon.  Sandet  blev  hvirvlet  i  Vejret,  til  Skybrudet  kom  og 
slog  det  til  Jorden.  Søen  brølte,  Teltene  rystede  og  skælvede, 
saa  at  alle  Mand  maatte  holde  fast,  for  at  de  ikke  skulde  blæse 
omkuld  og  Teltlærredet  flyve,  Gud  ved  hvorhen.  Om  Morge- 
nen saa  Stedet  ud  som  et  Stykke  af  det  oversvømmede  Flandern, 
hvor  hver  især  gjorde  sit  bedste  for  at  grave  Afløbsrender  eller 
hælde  Vandet  ud  af  Støvler  og  Kister. 

Paa  Væggen  i  en  af  Straahytterne  hang  der  et  maskinskrevet 
Opslag,  der  oplyste  eventuelle  besøgende  om  Landsbyens  Torve- 
priser.  Den  var  dateret  under  den  værste  Dyrtid  hjemme,  og 
det  kan  derfor  have  sin  Interesse  at  se,  hvad  man  fik  for  sine 
Penge,  regnet  i  svensk  Mønt,  i  Kaniki  paa  samme  Tidspunkt: 

Høns pr.  Styk  15  Øre 

Majs    -     Kilo  I  å  2  — 

Manioe   -       —  i  — 

Bananer  pr.  Klase  paa  ca.  50  Stykker    . .  8  — 

Batate  pr.  Kilo  i  — 

Æg -     Styk  2  — 

Fisk  -      —    3  til  8  — 

Af  de  anførte  Tal  fremgaar  det,  at  Egnen  har  været  for- 
skaanet,  i  hvert  Fald  i  større  Udstrækning,  for  Jobberi  med 
Levnedsmidler. 

Efter  Sembilikifloden  begyndte  vi  at  faa  en  Anelse  om, 
hvorfor  Søen  havde  saa  daarligt  et  Rygte  m.  H.  t.  Sovesyge. 
Og  nogle  Timer  før  Kasindi  blev  Anelsen  forvandlet  til  sørge- 
lig Vished. 

Tidligere  var  Fluen  (Glossina  palpalis)  kun  optraadt  spora- 
disk. Nu  overfaldt  den  Flotillen  i  store  Sværme,  som  det  var 
umuligt  at  værge  sig  imod.  Den  var  lynsnar  i  sine  Bevægelser 
og  slog  helst  ned  paa  skyggefulde  Steder  eller  mørke  Genstande. 
I  Hvilestilling  ligger  Vingerne  overkors.  Stikket  er  ualmindelig 
kraftigt  og  sviende.  Det  værste  er,  at  Fluen  med  Lethed  stik- 
ker gennem  Tøjet,  ja  selv  gennem  en  temmelig  tyk  Regnfrakke. 

10* 

De  nyeste  Undersøgelser  har  imidlertid  godtgjort,  at  kun  cirka 
2  %  er  Smittebærere.  Og  det  er  godt  det  samme.  Ellers  laa 
vel  nu  adskillige  af  Ekspeditionens  Medlemmer  nedsænkede  i 
Dødens  Søvn. 

Enkelte  af  Roerne  var  inficerede  med  Sygdommen.  Men 
først  i  den  gamle  Karantænestation  ved  Kisenga  nær  ved  Beni 
skulde  vi  faa  nogle  af  de  rigtige  Ofre  for  den  at  se.  Man  har 
her  forsøgt  at  helbrede  dem  med  Arsenikindsprøjtninger.  Det 
gaar  til  en  Tid.  Patienten  svulmer  mere  og  mere  op  under  Be- 
handlingen, men  rask  bliver  han  ikke.  Endelig  indtræder  det 
sidste  Stadium  ubønhørligt,  uafvendeligt,  hvor  han  bliver  sløv 
overfor  alt  og  magrer  i  den  Grad  af,  at  Kroppen  bogstavelig 
talt  ligner  et  Skelet  med  lidt  indskrumpet  Hud  over.  Man  kan 
tælle  hvert  Ben  og  hver  Knokkel.  Det  ser  uhyggeligt  ud,  og 
man  synes,  det  var  bedre,  om  disse  stakkels  omvandrende  Ben- 
rade kunde  faa  Lov  til  at  dø  end  ved  kunstige  Midler  tvinges 
til  en  fortsat,  men  unyttig  og  plagsom  Tilværelse.  Thi  Syg- 
dommen kan  vare  i  mange  Aar,  inden  dens  Offer  sover  ind  for 
bestandig. 

Sovesygen  har  længe  været  Afrikas  mest  frygtede  Svøbe. 
Mange  og  store  Anstrengelser  er  der  gjort  for  at  komme  den  til 
Livs.  Læger  har  studeret  den  saa  indgaaende,  at  det  er  hændt, 
at  de  selv  er  faldet  som  Offer  for  dens  Gift.  Videnskabsmænd 
har  i  Aarevis  brudt  deres  Hjerner  over  Mikroskoper  og  Retorter 
uden  at  finde  noget  Lægemiddel.  Men  hidtil  har  alt  været  for- 
gæves. Endnu  hærger  den  blandt  de  Indfødte  og  spredes  med 
de  stadig  forbedrede  Kommunikationsmidler.  Paa  Steder,  der 
før  var  smittefri,  er  den  i  de  senere  Aar  dukket  op,  uventet  og 
ildeset.  Og  Myndighederne  staar  magtesløse  overfor  denne  Far- 
sot. Det  er  mere  end  tvivlsomt,  om  det  nogensinde  vil  lykkes  at 
blive  Herre  over  den. 

Ligesom  Malariaens  Gift  menes  at  hidrøre  fra  Krokodilen, 
paastaar  man,  at  Sitatungaen  bærer  Sovesygen  i  sit  Blod.  Det 
er  i  hvert  Fald  det  eneste  Dyr,  hos  hvilket  man  mener  at  have 
fundet  Trypanosomerne.  Men  saa  helt  sikkert  er  det  maa- 
ske  ikke. 

Hvordan  det  nu  end  maatte  forholde  sig,  saa  værgede  vi  os 
i  hvert  Fald  energisk  mod  disse  Insekter,  og  naaede  en  skyet 
Eftermiddag    frem   til    den   lille   Station,    Kassindi,    ved    Søens 

Nordspids.  Den  ligger  et  Stykke  oppe  i  Landet  udenfor  Glossi- 
naens  Rækkevidde.  Fra  Højderne  har  man  en  storslaaet  Udsigt 
over  Edwardsøen  og  Birungakæden  paa  den  anden  Side,  der  ses 
tydeligt  i  klart  Vejr.  Hele  Egnen  er  grøn  af  højt  og  saftigt 
Græs.  Træerne  staar  frit  eller  i  tynde  Klynger,  saa  at  hele 
Landskabet  paa  Afstand  gør  Indtryk  af  én  stor,  velholdt,  engelsk 
Park.  Før  var  her  godt  med  Vildt ;  nu  ser  man  saa  at  sige  intet. 
Hvilken  Forskel  fra  Ruindis  brune  Stepper,  som  vi  lige  havde 
forladt. 

De  af  Ekspeditionens  Medlemmer,  der  var  taget  med  den 
første  Flotille  over  Søen,  havde  allerede  forladt  Kassindi  og 
var  draget  til  Beni,  som  Aftalen  var.  Men  en  Del  af  Bagagen 
laa  her  endnu.  Ved  at  spørge  os  for  hos  den  belgiske  Bestillings- 
mand fik  vi  den  Besked,  at  det  var  umuligt  at  skaffe  Bærere  i 
de  første  Maaneder.  Der  var  simpelthen  ingen.  Eller  ogsaa 
vilde  de  ikke.    Og  Loven  i  Kongo  forbyder  Tvangsudskrivning. 

Naar  det  før  havde  været  forbundet  med  visse  Vanskelig- 
heder at  naa  hertil,  syntes  det  at  skulle  være  endnu  vanskeligere 
at  komme  bort  herfra  igen.  Samlingerne  var  svulmet  betydeligt 
op  og  øgedes  for  hver  Dag,  der  gik.  Hvordan  skulde  det  saa 
gaa  i  Urskoven,  hvor  det  var  saa  svært  at  faa  Folk,  og  hvor  der 
var  saa  langt  mellem  Landsbyerne? 

Da  var  det,  at  Arrhenius  fik  Lejlighed  til  at  vise,  hvad  han 
i  Virkeligheden  duede  til.  Thi  her  i  Kassindi,  ligesom  siden  i 
Beni,   klarede  han   i  en   Haandevending   Situationen. 

Med  beslutsomt  sammenknebne  Læber  og  en  Tordensky  af 
tilbagetrængt  Vrede  om  sin  Pande  begav  han  sig  en  Morgen- 
stund fra  Stationen  paa  Vej  til  Bjergene.  Der  turde  man  i  Al- 
mindelighed ikke  sende  Askaris  hen  for  at  leje  Bærere,  for  de 
blev  ofte  skudt  ned.  Men  Arrhenius  vidste  et  Sted,  hvor  der 
baade  var  en  Mængde  Folk  og  en  Høvding,  som  han  kendte. 
Der  gik  han  hen. 

Vel  ankommen  holdt  han  en  Tale  til  Byens  Ældste  af  om- 
trent følgende  Indhold: 

—  Din  Nabo  herhenne  er  et  stort  Fjols,  der  ikke  vil  sende 
Bærere,  skønt  der  tilbydes  ekstra  Betaling,  men  du  selv  er  et 
endnu  større.  Skønt  Landsbyen  her  rummer  langt  flere  Hytter, 
bærer  du  dig  ligesaadan  ad.  Derfor  er  jeg  kommet  for  at  slaa 
mig  ned  hos  dig  med  ti  Askaris  og  tyve  Arbejdere  fra  Kassindi. 

Vi  har  i  Sinde  at  leve  paa  din  Regning  og  gøre  os  Livet  be- 
hageligt, lige  til  du  sender  150  Mand  til  den  hvide  Høvding, 
som  venter.  Men  jeg  og  mine  Folk  er  frygtelig  sultne.  Vi  maa 
mindst  have  et  Par  Okser  om  Dagen  og  fem  Mands  Byrder 
Matama.    Og  vi  bliver  her  et  helt  Aar,  om  det  skal  være! 

Virkningen  heraf  var  næsten  øjeblikkelig.  To  Dage  senere 
kunde  den  første  Afdeling  begive  sig  nordpaa  med  Beni  som 
nærmeste  Maal,  og  den  næste  Morgen  vrimlede  det  af  Bærere 
udenfor  mit  Telt.  Nu  havde  vi  pludselig  faaet  næsten  for 
mange. 

I  Løbet  af  et  Øjeblik  var  hele  vor  Bagage  anbragt  paa  en  Ba- 
taillon  krøllede  Negerhoveder,  og  den  lange  Safari  begyndte  at 
sso  sig  nordpaa  mod  det  mørke  Urskovsbælte  ved  Beni.  Men 
der  var  langt  frem  endnu.  Fire  anstrengende  Marschdage  over 
græsgrønne  Højder,  gennem  Floder  og  dybe  Kløfter. 

I  de  sidste  tre  Maaneder  havde  Vulkanerne  været  vort  dag- 
lige Selskab  og  vore  trofaste  Vejvisere,  thi  de  kunde  ses  fra  alle 
Steder  omkring  Edward  og  Kiwu.  Tilsidst  havde  vi  vænnet  os 
til  at  betragte  dem  som  gamle  Bekendte;  vi  var  jo  blevet  person- 
lig præsenteret  for  hver  enkelt  af  dem,  og  havde  for  længe  siden 
drukket  dus  med  dem  i  lunkent  Thevand.  Nu  sank  de  lidt  efter 
lidt  ned  under  Horisonten.  I  Stedet  for  faldt  det  i  Ruwenzoris 
Lod  en  Maaned  igennem  at  være  det  stumme  Vidne  til  vore  Van- 
dringer. Men  vi  blev  aldrig  saa  gode  Venner  med  ham  som  med 
de  andre.  Thi  det  var  en  høj  Herre,  Nummer  tre  i  Rangklassen 
af  alle  Afrikas  Bjerge,  og  sit  hvide  Hoved  holdt  han  stædigt  ind- 
hyllet i  Skyer  5, 120  Meter  over  Havet.  Vældig  syntes  han,  netop 
som  en  saadan  Jætte  skulde  være,  bred  og  selvbevidst,  fornemt  til- 
bagetrukket i  sin  tavse  Storhed.  Og  vi  forstyrrede  ham  ikke.  Lad 
ham  ruge  over  sine  mørke  Bjergtanker.  Thi  vor  Vej  faldt  vest 
paa,  og  Kulden  paa  Højderne  havde  vi  faaet  nok  af. 

Hvad  skete  der  disse  fire  Dage? 

Intet  af  Betydning.  Vi  traskede  ufortrødent  videre.  Slog 
Lejr  om  Aftenen,  brød  op  ved  Daggry,  som  vi  var  vante  til. 

En  Eftermiddag  stødte  jeg  uventet  paa  en  Flok  Hyæne- 
hunde, Lycaon  sp.,  de  eneste,  jeg  saa  paa  hele  Ekspeditionen. 
Enkeltvis  er  de  sky,  men  i  Flokke  paa  en  50  Stykker  kender 
de  deres  Styrke  og  kan  endog  angribe  Mennesker.  Vildtet  flyg- 
ter  for  dem   i   panisk   Angst.     Hvor  en   saadan   Flok   er   gaaet 

frem,  ligger  Landet  øde  og  forladt.  Da  jeg  havde  skudt  den 
første,  kom  hele  Flokken  hen  til  Stedet  og  stillede  sig  truende 
i  en  Rundkreds  omkring  deres  døde  Kammerat.  Der  var  tydelig 
nok  godt  Sammenhold  imellem  dem.  Da  de  ikke  fandt  noget 
mistænkeligt,  gav  de  sig  til  at  strække  Hals  og  hyle  deres  Sorg 
ud  over  Vidderne,  omtrent  som  naar  en  Lænkehund  hjemme 
tuder  mod  Maanen.  Jeg  laa  bag  en  Busk  og  betragtede  dem. 
Hvis  de  ikke  i  zoologisk  Henseende  havde  været  en  Sjældenhed 
netop  i  disse  Egne,  havde  jeg  ladet  Resten  i  Fred.  For  jeg  har 
aldrig  hørt  en  tam  Hund  hyle  ynkeligere  og  mere  hjerteskæ- 
rende end  disse  vilde.  Det  var  kun  modvilligt,  at  Bøssen  kom 
til  Kinden.  Da  den  næste  faldt,  syntes  de  aabenbart,  at  Stil- 
lingen blev  uholdbar,  og  stak  af  med  Halen  mellem  Benene. 

Desværre  var  baade  Flaaere  og  Salt  allerede  i  Beni,  saa  vi 
maatte  klare  os  som  vi  bedst  kunde.  Skindene  var  derfor  øde- 
lagte, da  vi  naaede  frem,  men  Kranierne  blev  reddet  og  kom  til 
at  høre  til  Sjældenhederne  i  vore  Samlinger.  — 

En  Aften  i  den  gamle  Missionsstation  St.  Gustaves  fine 
Murstenshus.  Stationen  var  forladt,  thi  Sovesygen  havde  for 
nogle  Aar  siden  gjort  Kaal  paa  Befolkningen  der  paa  Egnen, 
saa  der  var  ikke  nogen  Sjæle  tilbage  at  frelse.  Dem  havde  Vor- 
herre taget  sig  af  uden  at  spørge  Missionen  om  Forlov. 

Ud  paa  Natten  blev  Weiler,  Olsson  og  jeg  vækket  af  Raaben 
og  Larm.  Det  var  nogle  Bærere,  der  kom  dragende  med  en  syg 
imellem  sig.  Han  syntes  besat  af  en  ond  Aand,  thi  han  vred  og 
bugtede  sig  som  en  gal.  Temmelig  ublidt  kastede  de  ham  ned 
paa  Gulvet  i  Skæret  af  en  flakkende  Lampe.  Og  der  laa  han, 
vuggende  sig  hid  og  did  som  en  mørk  Bylt. 

—  Hvad  er  der  i  Vejen? 

—  Bwana,  Manden  blevet  bidt  af  Slange.  Være  meget 
mørkt  der.    Kan   Bwana  hjælpe? 

—  Hvad  Slags  Slange? 

—  Ikke  kunde  se. 

—  Hvor? 

—  I  Finger.    Her.    Højre  Haand,  Spidsen  længst  borte. 
Fingeren   var   ophovnet.     Omkring   Overarmen   var   snøret 

Slyngtraad  af  Lian  for  at  forhindre,  at  Giften  skulde  brede  sig. 
Men  at  se  selve  Biddet  var  næsten  umuligt  i  den  flakkende  Be- 
lysning.   Satans  ogsaa!    Medicinkassen  var  allerede  i  Beni.    Vi 

maatte  bruge,  hvad  vi  havde  ved  Haanden.  Med  en  Barber- 
kniv flækkede  vi  Fingerspidsen  op  helt  ind  til  Benet  for  at  faa 
Biddet  til  at  bløde  ordentligt.  Blandt  de  fotografiske  Rekvisiter 
fandtes  en  Smule  Kaliumpermanganat.  Det  strøede  vi  i  Saaret. 
Saa  fik  vi  hentet  nogle  friske  Bananstammer,  og  lod  den  ulyk- 
kelige drikke  af  Saften,  som  de  Indfødte  paastaar  indeholder  et 
sikkert  Middel  mod  Slangebid.  Da  vi  saaledes  efter  bedste 
Evne  havde  udnyttet  vore  medicinske  Kundskaber  og  de  Læge- 
midler, der   forefandtes,   satte  vi  os  ned   og  ventede. 

—  Om  en  halv  Time  er  han  død,  var  der  en,  der  sagde  og 
saa  paa  sit  Ur. 

—  Ja,  det  er  ikke  godt  at  vide.  Sommetider  varer  det  længe 
—  en  Time  eller  to. 

—  Nu  begynder  han  vel  snart  at  svulme  op,  stakkels  Fyr. 
Men  det  hele  varer  forhaabentlig  ikke  saa  længe. 

—  Nej,  jo  hurtigere  desto  bedre  for  ham  selv. 

Imens  laa  Manden  stadig  og  vred  sig  som  en  Orm.  Støn- 
nende følte  han  paa  Armen,  og  med  lange  Mellemrum  undslap 
der  ham  et  højt  Raab.  Det  er  frygteligt,  uden  at  kunne  udrette 
noget,  at  være  tvunget  til  at  sidde  og  se,  hvorledes  et  Menne- 
ske dør.  At  se,  hvordan  han  lider  og  hverken  kunne  gøre  fra 
eller  til.  Ikke  engang  at  kunne  sige  et  Trøstens  Ord,  men  blot 
vente,  vente,  at  det  snart  maa  være  forbi. 

Vi  sad  tavse,  forstemte  og  alvorlige.  Tiden  sneglede  sig  hen : 
en  halv  Time,  en  Time.  Endnu  var  der  intet  Tegn.  Vi  saa  paa 
hinanden,  forundrede  og  spørgende. 

—  Det  maa  være  en  langsomt  dræbende  Gift,  mumlede 
Weiler. 

Endnu  en  Time  gik.  Det  blev  ikke  værre  med  Manden, 
tværtimod,  han  holdt  op  med  at  stønne.  Da  begyndte  vi  at  ane 
Uraad  og  nære  Tvivl  om,  at  det  nogensinde  havde  været  en 
Slange. 

Efter  endnu  en  halv  Times  Vaagen,  smed  vi  den  dødsdømte 
ud  og  bad  ham  gaa  derhen,  hvor  Peberet  gror.  Thi  nu  var  vi 
ganske  overbeviste  om,  at  det  i  hvert  Fald  ikke  var  et  livsfarligt 
Bid.  Og  vi  hævede  Shaurien  ved  Dødslejet  for  selv  at  søge 
Hvile. 

Næste  Morgen  stod  Manden  i  Rækken  blandt  de  andre  Bæ- 
rere med  sin  Byrde  paa  Hovedet.    Frisk  og  kvik,  som  om  intet 

var  passeret.    Vi  kiggede  paa  Fingeren.    Det  havde  været  en 
Skorpion. 

Den  2.  Maj  var  Ekspeditionen  fuldtallig  forsamlet  i  Beni, 
en  lille  Station,  der  ligger  lige  paa  Grænsen  af  det  store  ækva- 
toriale Skovomraade.  Tidligere  af  temmelig  stor  Betydning 
baade  i  militær  og  kommersiel  Henseende  er  den  nu  sunket  ned 
til  kun  at  være  en  Skygge  af  sit  tidligere  Jeg.  Husene  staar 
tomme  og  forladte.  Men  nogle  Hinduer  har  dog  slaaet  deres 
Handelsboder  op  her,  og  de  udøvede  en  stærk  Tiltræknings- 
kraft paa  vore  Boyer.  Selv  fraadsede  vi  i  de  lækreste  Bananer, 
Ananas  og  Papaja,  som  de  tilgroede  Haver  var  fulde  af. 


I    URSKOVEN 

I  spredte  Partier  og  paa  forskellige  Tidspunkter  forlod  Eks- 
peditionen Beni.  Det  var  nemlig  vanskeligt  at  faa  et  tilstrækkelig 
stort  Antal  Bærere  —  en  Vanskelighed,  der  siden  fulgte  os 
lige  til  Sudan  —  og  derfor  drog  man  af,  naar  man  kunde,  og 
tilstrækkelig  Arbejdskraft  var  ved  Haanden.  Hovedsafarien 
skulde  slaa  ind  paa  den  korteste  Vej  til  Irumu  i  Ituri.  Der  be- 
sluttede vi  at  mødes  ved  Maanedens  Slutning,  hvis  ikke  Til- 
fældet havde  ført  os  sammen  inden  den  Tid. 

Selv  startede  jeg  i  Selskab  med  Weiler  i  mere  nordvestlig 
Retning  mod  en  lille  Landsby  langt  inde  i  Skoven,  kaldet  Moéra 
efter  sin  Høvding.  Der  skulde  være  mange  Elefanter.  Et  svagt 
Haab  foresvævede  mig  om  ogsaa  at  faa  Fingre  i  Okapien,  Sko- 
venes sky  Spøgelsesdyr,  som  Dværgene  jager,  men  som  yderst  faa 
Europæere  har  set  i  dens  naturlige  Omgivelser.  Okapien  har 
allerede  længe  været  kendt  af  Skovfolkene.  De  forfærdiger 
bl.  a.  deres  Bælter  af  dens  Skind.  Flere  hvide  Mænd  havde  set 
disse  Bælter,  men  havde  ikke  tænkt  sig,  at  Dyret  kunde  være 
ukendt  i  Europa.  Det  varede  lige  til  Begyndelsen  af  det  ty- 
vende Aarhundrede,  inden  det  første  videnskabeligt  brugbare 
Skind  kom  til  British  Museum,  hvor  Arten  blev  nærmere  be- 
stemt. Okapien  tilhører  GirafFerne,  men  er  noget  mindre,  lige- 
som den  adskiller  sig  en  Del  m.  H.  t.  Farve  og  Legemsbygning. 
Nu  har  ethvert  bedre  Museum  sit  Eksemplar.  Men  endnu  anser 
man  den  for  en  stor  Sjældenhed  og  en  Pryd  for  enhver  Samling. 

Det  lykkedes  aldrig  Ekspeditonen  at  faa  fat  paa  nogen  Okapi. 
De  har  trukket  sig  saa  langt  ind  i  Skovene,  at  det  vilde  tage 
flere  Uger  at  naa  derind.   Men  derimod  fandt  vi  en  anden  Sjæl- 

denhed,  Kæmpe-Skovsvinet,  som  det  faldt  i  Carrs  Lod  at 
hjemføre. 

Det  var  med  en  Følelse  af  Ubehag,  at  jeg  denne  Morgen 
efter  at  have  forladt  Rydningerne  ved  Beni,  dukkede  ind  i  den 
mægtige  Urskov.  Jeg  holder  nemlig  mest  af  aabne  Sletter  og 
vide  Udsigter.  Men  her  vilde  Træerne  slutte  sig  som  en  tæt 
Mur  omkring  mig,  lukke  for  al  Udsigt  og  hindre  Solen  i  at 
brænde  min  Tropehjælm.  I  Blinde  og  i  Skygge  skulde  jeg  være 
tvunget  til  at  vandre  Dag  efer  Dag,  uden  selv  at  kunne  orien- 
tere mig,  helt  henvist  til  en  sort  Vejviser,  der  lige  saa  godt 
kunde  føre  mig  vild,  hvis  han  havde  Lyst.  Træerne  skulde  suse 
deres  evindelige  Sange,  og  Marekattene  skræppe  op  i  deres 
Kroner.  Men  jeg  følte  det  allerede  nu,  at  her  blev  mit  Ophold 
ikke  af  lang  Varighed,  selvom  der  saa  ogsaa  stod  en  Okapi  og 
ventede  bag  hver  en  Busk. 

Der  var  svalt  i  Skoven,  men  alligevel  en  tung  og  trykkende 
Luft,  der  lagde  sig  for  Brystet.  Fra  alle  Sider  opsteg  der  en 
fugtig  Lugt  af  raadnende  Plantedele.  Græs  og  Planter  var  dri- 
vende vaade.  Thi  i  denne  evige  Skygge  naar  intet  at  blive  tørt 
mellem  Bygerne. 

Undervegetationen  var  snart  uigennemtrængeligt  Krat, 
snart  mere  aaben  med  et  Fletværk  af  Lianer  og  Luftrødder. 
Stien  var  svær  at  finde.  Man  maatte  krybe  under  væltede  Stam- 
mer eller  balancere  langs  ad  dem.  Nu  og  da  kom  vi  over  en 
Bæk,  der  havde  skaaret  sig  ned  i  Bunden.  Og  som  vældige  Søj- 
ler i  en  Krypt  stod  Træerne  Sstamme  ved  Stamme,  bærende  det 
grønne  Loft.  Nogle  Kæmpekarle  var  det.  For  at  gøre  Stam- 
merne mere  bæredygtige  havde  Naturen  forsynet  dem  med  kam- 
formede Stivere,  der  dannede  ligesom  Stræbepiller  nede  ved 
Roden. 

I  Begyndelsen  havde  jeg  slet  ingen  Forestilling  om  deres 
virkelige  Højde.  Der  var  ingenting  at  sammenligne  med.  Men 
da  jeg  skulde  til  at  skyde  de  første  Marekatte,  fik  jeg  lidt  efter 
lidt  en  Anelse  derom. 

En  rød  Colobus  burde  man  jo  skyde  med  Hagl,  syntes  jeg. 
Saa  var  man  i  det  mindste  sikker  paa  at  faa  den  og  ødelagde 
ikke  Pelsen.  Jeg  tog  derfor  omhyggeligt  Sigte  paa  nogle  mørke 
Pletter,  der  saas  højt  oppe  i  Løvværket,  og  trykkede  af.    Intet 

Resultat.  Jo,  Pletterne  opslog  en  Latter  og  stak  af,  men  det  var 
jo  ikke  netop  det,  jeg  havde  tilstræbt. 

Et  nyt  Forsøg.    Samme  Resultat. 

Jeg  tog  det  højeste  Hagelnummer  og  tog  længere  og  om- 
hyggeligere Sigte  end  før.  En  Abe  er  det  jo  umuligt  at  skyde 
forbi  paa,  naar  den  sidder  stille.  Skudet  gav  Ekko  i  Skoven, 
men  der  faldt  stadigvæk  ikke  noget  ned. 

Utaalmodig  rev  jeg  Riflen  til  mig,  og  da  Skudet  var  faldet, 
saa  jeg  Colobusen  slippe  Grenen  og  styrte  hovedkulds  ned  paa 
Jorden  Det  varede  en  Evighed,  syntes  jeg,  inden  den  naaede 
ned;  og  saa  stor  den  var!  Da  først  begreb  jeg,  hvor  høje  Sko- 
vens Kæmper  i  Virkeligheden  var.  Haglene  var  simpelthen  ikke 
naaet  derop,  eller  havde  i  hvert  Fald  ikke  haft  tilstrækkelig 
Kraft  i  Behold  til  at  slaa  igennem  Pelsen,  selv  om  de  var  kom- 
met derop.    Men  for  Fremtiden  fik  Fuglebøssen  Lov  at  hvile. 

Det  er  forresten  umaadelig  vanskeligt  at  skyde  med  RifFel  i 
Skoven.  Selv  midt  paa  Dagen  er  Lyset  dæmpet.  Det  er  værst 
netop  med  Colobusjagt,  thi  mens  man  selv  staar  i  Mørket  og 
forgæves  leder  efter  en  klar  Sigtelinie,  aftegner  Maalet  sig  mod 
en  flimrende  Baggrund,  der  fuldstændig  blænder  Øjet.  Jeg  skød 
derfor  forbi  Gang  paa  Gang,  før  jeg  fik  vænnet  mig  til  de  sær- 
lige Lysforhold. 

Efter  to  Dages  Marsch  var  vi  i  Moéra. 

Høvdingen  dér  var  en  snaksom  Herre  i  en  gammel,  belgisk 
Officersfrakke,  der  forresten  aldeles  ikke  klædte  ham  ilde.  Paa 
Hovedet  af  ham  vippede  en  laset  Solhjelm,  og  omkring  Halsen 
dinglede  den  sædvanlige  Kæde  med  en  Medalje  i:  Tegnet  paa, 
at  han  var  officielt  anerkendt  af  Myndighederne  og  retmæssig 
indsat  i  sit  Embede.  Han  havde  en  sand  Passion  for  Tobak. 
Bød  man  ham  en  Cigaret,  tog  han  straks  hele  Æsken  og  gjorde 
ikke  den  fjerneste  Mine  til  at  levere  den  tilbage  igen. 

Folket  her  kaldes  Wambuba.  Endnu  for  nogle  Aar  siden 
var  de  berygtede  for  Kannibalisme,  men  er  nu,  i  hvert  Fald  til- 
syneladende, blevet  omvendt.  Kvinderne  bærer  tunge  Halsringe 
af  Jærn  og  ligner  med  denne  Pynt  Straffefanger.  Højdepunktet 
af  Koketteri,  bestaar  i  at  stikke  Græsstraa  gennem  smaa  Huller, 
der  er  boret  i  Underlæben.  Ogsaa  vansirende  Tatoveringer 
forekommer,  mest  paa  Overkroppen.  Der  laves  Rifter  i  Huden, 
og  i  Saarene  lægges  der  Frø,  som  forhindrer,  at  de  læges  hurtigt. 

Herved  dannes  der  tykke  Ar  i  forskellige  Mønstre,  omtrent  som 
Basrelieffer  paa  en  Murflade.  I  det  centimeterbrede  Bælte  bærer 
de  en  bredbladet  Kniv  uden  Skede,  som  faar  Lov  at  ligge  og 
gnave  direkte  mod  Laarhuden.  Mændene  derimod  har  meget 
brede  Tøjstykker,  der  dækker  Lænderne.  Det  stikkes  ind  mel- 
lem Benene  og  under  Bæltet  (der  ofte  er  af  Okapi)  og  trækkes 
et  godt  Stj'kke  op  baade  paa  Ryggen  og  Maven,  hvor  det  bredes 
saa  meget  som  muligt  ud  til  Siderne.  Bagfra  ser  Mændene  der- 
for ud,  som  om  de  gaar  klædt  i  vide  Pludderbukser.  Tøjet  for- 
færdiges af  Millumbatræets  Bark,  der  blødes  ud  og  bankes  mel- 
lem to  riflede  Stykker  Træ;  eller  ogsaa  bruger  man  en  Elfen- 
benshammer  i  samme  Øjemed.  Længe  før  vi  naaede  frem,  var- 
skoede denne  Banken  os  om,  at  der  var  en  Landsby  i  Nærheden. 
Wambuta  sparede  sig  ingen  Møje,  naar  det  gjaldt  om  at  gøre 
sig  fin  i  Tøjet. 

Naturligvis  var  det  Kvinderne,  der  her,  som  de  fleste  andre 
Steder  i  Afrika,  gjorde  alt  Arbejdet.  Mændene  laa  sædvanlig- 
vis og  sov  paa  deres  Sofaer,  der  bestod  af  en  tyk  Træstamme, 
som  var  indrettet  til  et  tilpas  skraanende  Leje.  Eller  ogsaa  sad 
de  omkring  Baalet  og  røg  af  nogle  meterlange  Piber,  som  gik 
fra  Mund  til  Mund  ogsaa  blandt  Kvinderne,  hvis  der  var  nogen 
til  Stede. 

Wambuba  er,  som  alle  Skovfolk,  lysere  af  Farve  end  Slette- 
boerne. Elefantiasis  var  ret  almindelig  forekommende.  Paa 
Grund  af  de  primitive  Forhold,  hvorunder  Fødslerne  foregaar, 
har  hvert  Individ  en  udvokset  Navle,  ofte  af  en  Knytnæves 
Størrelse  eller  mere.  Det  ser  man  overalt  blandt  de  sorte,  men 
sjældent  i  saa  høj  Grad  som  her. 

Hytterne  er  runde,  straatækte  og  med  en  rigtig  Indgang,  som 
er  overbygget.  Smaabørn,  Høns  og  Geder  løber  ud  og  ind. 
Faar  ser  man  kun  sjældent  ligesaalidt  som  Kvæg.  Thi  Wam- 
buba ernærer  sig  hovedsagelig  af  et  primitivt  Jordbrug,  som 
skaffer  dem  det  daglige  Brød.  Det  er  mest  Bananer,  Majs, 
Matama  og  Batate,  der  vokser  paa  de  smaa  Jorder.  Mere  und- 
tagelsesvis Ærter  og  Bønner. 

Urskovens  Kæmper  fælder  de  med  smaa  ynkelige  Økser, 
der  godt  kunde  stamme  fra  Jærnalderen.  Helt  nede  ved  Roden 
tr  Træerne  for  tykke,  til  at  de  tør  gaa  i  Lag  med  dem.  Derfor 
bygger  de  Stilladser,  til  de  kommer  op  til  et  smallere  Sted  paa 

Stammen  og  giver  sig  til  at  bearbejde  det  haarde  Træ,  til  det  er 
lige  ved  at  falde.  Men  det  tager  mange  Dage  for  Drengene, 
der  som  oftest  udfører  Arbejdet.  Lige  før  det  kritiske  Øjeblik 
giver  de  Signal  paa  deres  Træfløjter  for  at  advare  andre  Skov- 
huggere i  Nærheden  eller  for  at  tilkalde  Hjælp.  Saaledes  kan 
man  faa  hele  Koncerter  at  høre  i  Skoven,  naar  Fløjterne  kal- 
der og  svarer  fra  alle  Sider. 

Rødderne  og  de  tykke,  nederste  Partier  af  Stammerne  lader 
de  altid  blive  staaende.  Undertiden  raadner  de  op,  men  ligesaa 
ofte  bliver  Kolosserne  staaende,  overgroede  med  saftige  Slyng- 
planter. En  forladt  Landsby  ser  omtrent  ud  som  en  græsk  Ru- 
inby med  Rækker  af  brudte  Søjler  under  alt  det  grønne. 

Foruden  Wambuba,  som  udgør  Skovens  faste  Befolkning, 
lever  ogsaa  Dværgene  i  dens  Sk3fgge.  I  Modsætning  til  deres 
Fætre,  Ba-twa,  som  vi* traf  i  Bjergene,  er  disse  saakaldte  Wam- 
butti  Pygmæer  af  reneste  Vand.  Legemsfarven  er  lysere,  Gen- 
nemsnitshøjden efter  tyske  Maalinger  cirka  1,40  m.  De  er 
sikkert  som  Regel  ikke  blandede  med  fremmede  Racer,  men  man 
maa  antage,  at  de  stadig  ser  ud,  som  de  har  set  ud  fra  Tidernes 
Morgen. 

Dværgene  fører  et  Nomadeliv,  og  den  øvrige  Befolkning 
ved  aldrig  rigtig  fra  den  ene  Dag  til  den  anden,  hvor  den  har 
dem.  Pludselig  dukker  de  smaa  Mænd  op  paa  de  forskelligste 
Steder,  sælger  nogle  Skind,  bliver  boende  et  Par  Dage  og  for- 
svinder saa  sporløst  i  Urskovens  Labyrint,  hvis  Hemmelighe- 
der ingen  kender  saa  godt  som  de.  Deres  Liv  er  yderst  primi- 
tivt, de  er  aldrig  kommet  i  Berøring  med  Kulturens  indviklede 
Problemer.  Deres  Hytter  bygger  de  i  en  Haandevending  af  de 
første  de  bedste  tørre  Grene  og  overdækker  dem  løseligt  med 
store,  bredbladede  Planter.  Det  er  tvivlsomt,  om  de  er  i  Stand 
til  at  holde  et  blot  nogenlunde  stærkt  Regnskyl  ude.  Hus- 
geraad  har  de  næsten  intet  af.  Nogle  Skaar  af  ituslaaede  Ler- 
potter, det  er  alt.  De  bytter  sig  dem  til  hos  Wambuba,  der  er 
drevne  i  den  Kunst  at  forme  og  brænde  Lertøj.  Kvinderne 
sidder  hjemme,  passer  Børnene  og  tilbereder  de  simple  Maal- 
tider.  Mændene  strejfer  for  det  meste  om  i  Skoven,  jager  dens 
sky  Vildt  og  sætter  Fælder  for  de  Dyr,  som  de  ikke  har  Ud- 
sigt til  at  komme  til  Livs  paa  anden  Maade.  Pil  og  Bue  er 
deres  Hovedvaaben;  kun  sjældent  ser  man  dem  bære  Spyd.  Pi- 

lene  er  dels  forsynede  med  bredbladede  Jærnspidser,  dels  ude- 
lukkende af  Træ.  I  sidste  Tilfælde  bestryges  de  altid  med  en 
giftig  Plantesaft.  Selve  Pilen  er  da  sædvanligvis  halvt  gen- 
nemskaaret  et  Stykke  fra  Spidsen,  saa  at  denne  lettere  kan 
knække  og  et  Stykke  af  den  blive  siddende  i  Saaret.  I  dens 
bagerste  Ende  er  der  anbragt  et  Blad  for  at  gøre  den  sikrere 
i  Flugten.  Det  venstre  Haandled  er  beskyttet  af  en  fast  stop- 
pet Læderpude  mod  Buestrengens  Anslag  efter  Skudet. 

Wambutti  ernærer  sig  næsten  udelukkende  af  Jagt.  Heri 
maa  man  søge  Forklaringen  paa,  at  de  saa  pludselig  dukker  op 
paa  vidt  forskellige  Steder.  Thi  naar  et  Omraade  er  gennem- 
jaget,  tvinger  Sulten  dem  til  at  flytte  til  et  andet,  hvor  der 
er  større  Tilgang  af  Vildt.  Foruden  Kød  indgaar  ogsaa  vild 
Honning  som  en  vigtig  Bestanddel  i  deres  Føde. 

Der  fortælles,  at  de  begraver  deres  døde  i  siddende  Stil- 
ling med  Hænderne  korslagte  over  Brystet.  I  seks  Dage  lader 
man  Hovedet  stikke  op  over  Jorden  for  at  give  de  paarørende 
Lejlighed  til  at  tage  en  sidste  Afsked,  førend  det  paa  den 
syvende  skovles  endelig  til. 

Desværre  havde  jeg  selv  meget  lidt  Lejlighed  til  nærmere 
at  studere  dette  interessante  Urtidsfolks  Levesæt.  Men  Ka- 
meraet var  stadig  i  Virksomhed  trods  Skovens  dybtgrønne 
Skygge,  som  ofte  lagde  Filmsoptagelsen  næsten  uovervindelige 
Hindringer  i  Vejen.  Det  gjaldt  om  at  finde  de  sparsomt  fore- 
kommende Lysninger,  hvor  Forholdene  var  bedre.  Men  før 
man  var  kommet  derhen,  skete  det  ofte,  at  Dværgene  allerede 
var  sporløst  forsvundet  mellem  Træerne,  og  det  kunde  ikke 
betale  sig  at  prøve  paa  at  finde  dem.  I  Løbet  af  fem  Minutter 
vilde  man  være  faret  uhjælpeligt  vild,  og  man  maatte  være 
glad  ved  at  have  nogle  mindre  sky  Wambuba  ved  Haanden, 
der  kunde  finde  Vej  tilbage  til  vort  Udgangspunkt. 

Jagten  er  i  hele  Urskovomraadet  yderst  besværlig.  Man 
kan  kun  se  nogle  faa  Meter  frem  for  sig,  man  træder  paa 
Kviste  og  laver  ufrivilligt  Spektakel,  man  har  svært  ved  at  følge 
Sporet  og  kan  ikke  finde  Vejen.  Det  er  bedst  at  overtale  Wam- 
butti til  at  følge  med,  thi  alt  dette  er  for  ham  en  dagligdags 
Ting.  Men  saa  skal  det  ogsaa  være  en,  man  kan  stole  paa. 
Ellers  kan  man  lige  saa  godt  for  bestandig  sige  Farvel  til  sit 
eget  Lejrbaal. 

Egnen  omkring  Moéra  er  bekendt  for  sine  Elefanter.  Jeg 
saa  ogsaa  Spor  af  BøfFel,  Løve  og  Leopard,  men  forresten  er 
det  smaat  med  Vildt,  naar  lige  undtages  Marekattene,  der  i 
Flokke  paa  Hundreder  bebor  den  øverste  Etage  af  Træernes 
Skyskrabere.  Der  kunde  de  sidde  og  skræppe  op  af  fuld  Hals, 
naar  man  gik  forbi,  lege  Skjul  bag  Stammerne  for  nu  og  da 
at  stikke  et  gammelklogt  og  snusfornuftigt  Ansigt  frem  med 
blinkende  Øjne,  der  forbavset  betragtede  den  store,  tobenede 
Abe,  som  altid  holdt  sig  til  Jorden.  Arterne  bestod  for  Største- 
delelen af  røde  og  sorthvide  Colobus.  En  enkelt  Chimpans  lyk- 
kedes det  Gyldenstolpe  at  nedlægge  i  Nærheden  af  Lesse. 

Fugle  var  det  ogsaa  smaat  med.  Men  aldrig  har  jeg  set 
saa  mange  Ildfluer  paa  ét  Sted  som  her  i  Moéra.  Udenfor  mit 
Telt  sværmede  de  om  Aftenen  i  store  Skarer  over  Græsset. 
Det  var  som  et  dansende  Karneval  af  Lygtemænd. 

Faa  Dage  efter  Ankomsten  til  Moéra  var  jeg  som  sæd- 
vanlig paa  Ekskursion  i  Skoven  sammen  med  nogle  sorte  fra 
Landsbyen.  Det  gjaldt  nogle  Elefanter,  der  havde  trampet 
Markerne  ned  længere  borte,  og  vi  havde  været  paa  Spor  af 
dem  lige  siden  Solnedgang.  Men  de  havde  bestandig  narret 
os.  Snart  var  de  lige  i  Nærheden  af  os,  saa  nær,  at  vi  kunde 
se  Ryggene  gennem  Løvet.  Men  før  man  havde  faaet  gjort  sig 
det  klart,  om  det  var  en  Han  eller  en  Hun,  om  det  var  et 
Eksemplar,  det  var  værd  at  skyde  eller  ej,  var  de  atter  væk 
og  havde  faaet  lokket  os  stadig  længere  ind  i  Skovens  Labyrint. 
Vi  havde  sneget  os  frem  paa  Sporet  af  dem,  havde  gaaet  og 
tosset  rundt,  saa  jeg  tilsidst  hverken  vidste  ud  eller  ind.  Solen 
indhyllede  sig  i  en  tynd  Dis,  saa  af  den  kunde  jeg  heller  ikke 
faa  nogen   Besked   om  Verdenshjørnerne. 

Da  var  det,  den  indfandt  sig.  Ikke  Elefanten.  Men 
Feberen ! 

Efter  seks  Timers  Vandring  syntes  jeg,  det  kunde  være  paa 
Tide  at  faa  Smørrebrødet  frem  og  overveje,  om  det  ikke  var 
det  klogeste  at  opgive  Forfølgelsen  og  tænke  paa  at  komme 
hjem  igen.  Men  Maden  vilde  ikke  smage  mig,  og  da  jeg  rej- 
ste mig  for  at  gaa,  var  det  allerede  begyndt  at  brænde  i  Blodet. 
Det  gaar  hurtigt  i  Troperne.  Træerne  dansede,  og  Jorden  vip- 
pede ligesom  Kanoerne  paa  Edward.  Det  grønne  Lys  blev 
graat.    Stammerne  syntes  hele  Tiden  at  falde  omkuld  og  slaa 

mig  i  Hovedet,  og  Negrene,  der  nysgerrigt  betragtede  min 
usikre  Gang,  flimrede  for  Øjnene.  Tilsidst  indbildte  jeg  mig, 
at  det  var  Aber  i  Stedet  for  Mennesker,  og  for  hvert  Skridt, 
jeg  gik,  var  det,  som  om  jeg  samtidig  maatte  sparke  en  Ele- 
fant til  Side  for  at  komme  frem. 

Kongoni,  der  var  trofast  og  paalidelig  som  altid,  var  den, 
der  først  bemærkede,  hvordan  det  var  fat  med  mig,  og  med 
en  Bøssebærer  under  hver  Arm,  som  dels  slæbte,  dels  næsten 
bar  mit  ledeløse  Legeme,  dryssede  vi  hjemad,  saa  godt  det  lod 
sig  gøre.  I  Skumringen  laa  jeg  endelig  i  mit  Telt  igen,  mere 
død  end  levende. 

Ja,  saadan  begyndte  den  Feberkurve,  der  skulde  strække 
sig  over  et  Tidsrum  af  omtrent  tre  Maaneder.  Sommetider  var 
det  bedre,  sommetider  værre.  Der  var  Tider,  hvor  Feberen 
helt  kunde  forsvinde  for  blot  nogle  Dage  senere  at  vende  til- 
bage med  fornyet  Styrke.  Og  for  hver  Gang  tog  den  lidt  af 
Kræfterne  med  sig. 

—  En  Smule  Malaria,  sagde  Vennerne  og  trak  paa  Skul- 
deren med  et  Smil.    Det  forta'r  sig  i  Løbet  af  et  Par  Dage. 

Først  efter  det  tredje  Anfald  opdagede  Lægen  fra  Irumu, 
at  det  var  Spirillum.  Han  havde  nemlig  truffet  os  nogle  Dags- 
marscher  fra  Stationen.  Og  et  Far  Uger  senere  satte  en  Ano- 
pheles-Myg  Prikken  over  Fet  ved  at  lade  Malariabacillerne 
holde  de  andre  med  Selskab. 

Det  er  ikke  de  store  Dyr  i  Afrika,  man  behøver  at  frygte, 
det  er  de  smaa.  Det  er  min  dyrekøbte  Erfaring,  som  jeg  her- 
med lader  gaa  videre.  Mellem  Storvildtet  og  Jægeren  er  der 
næsten  altid  et  Gevær,  som  gør  Udslaget  til  den  sidstnævntes 
Fordel.  Men  mellem  en  Moskito  eller  et  andet  smittebærende 
Kryb  og  f.  Eks.  et  Smalben  er  der  ofte  slet  ingenting.  Højst 
en  Strømpe,  som  ikke  beskytter,  eller  om  Natten  et  Net  med 
et  overset  Hul  i  —  og  saa  er  man  leveret. 

Jeg  har  f.  Eks  til  Dato  ikke  set  en  levende  Kimputu,  d.  v.  s. 
det  Dyr,  der  overfører  Spirillumfeberen  i  Blodet.  Men  ikke 
destomindre  er  jeg  blevet  bidt  af  en  i  Kassindi.  Det  kan  man 
regne  ud,  naar  man  ved,  at  Inkubationstiden  er  ti  Døgn.  Og 
af  det  lille  Stik,  som  jeg  hverken  havde  mærket  eller  i  det  hele 
taget  haft  nogen  Anelse  om,  skulde  jeg  siden  blive  saa  ■^yg,  at 
jeg  for  Alvor  spekulerede  paa,  hvordan  det  vilde  være  at  sove 

i  afrikansk  i  Stedet  for  i  svensk  Jord.  Naa,  det  klarede  sig  jo 
lidt  efter  lidt,  takket  være  Lægen  fra  Irumu,  Italieneren  Luigi 
Strada,  som  med  rørende  Omhu  søgte  at  vedligeholde  de  sjunkne 
Livsaander.     Men   morsomt   var   det   just   ikke. 

Efter  en  Uges  Sygdom  i  Moéra  faldt  Feberen  pludselig  saa 
meget,  at  vi  kunde  tænke  paa  at  komme  videre.  Og  en  skønne 
Morgen  drog  Safarien  afsted,  denne  Gang  øst  paa  gennem  Sko- 
ven for  at  se  at  komme  ind  paa  Hovedstien  fra  Beni  over  Lesse 
til  Irumu  og  forene  sig  med  de  andre. 

Jeg,  der  før  inderlig  havde  afskyet  Bærestolene,  blev  nu 
tvunget  til  at  tilbringe  hele  Dagen  i  dette  rystende  Apparat  og 
blive  baaret  Time  efter  Time  gennem  Skoven,  ned  og  op  over 
bratte  Kløfter  og  gennem  Vandløb.  Jeg  kom  aldrig  bort  fra  den 
smalle,  ofte  helt  overgroede  Sti;  thi  Benene  vilde  simpelthen 
ikke  bære  mig.  Jeg  maatte  nøjes  med  fra  mit  usikre,  men  høje 
Sæde  at  faa  et  Overblik  over  Egnen.  Den  første  Marschdag 
paa  denne  Maade  —  otte  Timer  i  Træk  —  skal  jeg  sent 
glemme. 

Det  var  en  temmelig  trættende  og  ensformig  Rejse  nordpaa. 
Dag  efter  Dag  asede  Bærerne  sig  frem  under  Kæmpetræernes 
Skygge,  gennem  højt  Græs  eller  over  stride  Bække.  Thi  Regn- 
tiden var  allerede  begyndt,  og  næsten  hver  Eftermiddag  hældte 
de  tunge  Skyer  Regnskyl  ned  over  vore  Hoveder.  Saa  kunde 
man  være  glad,  om  man  allerede  havde  naaet  at  faa  slaaet  Tel- 
tene op.  Hist  og  her  skimtedes  en  Bugt  af  Sembiliki,  men  Kæm- 
pen Ruwenzori,  der  trofast  havde  fulgt  os  lige  fra  Edwardsøen, 
syntes  aldrig  at  ville  blive  mindre. 

Fremmarschen  foregik  uregelmæssigt.  Thi  i  de  Perioder, 
hvor  Feberen  var  mest  agressiv,  maatte  vi  ligge  stille,  ligegyl- 
dig om  Stedet  var  tiltalende  eller  ej.  Det  blev  nogle  lange 
Dage.  Hver  Morgen  stillede  jeg  det  samme  Spørgsmaal  til  de 
sorte:  hvor  langt  har  vi  igen?  Og  fik  regelmæssig  det  Svar: 
længere  end  langt,  men  kortere  end  meget  langt.  Thi  saadan 
omtrent  udtrykker  en  Neger  sig.  Tid  og  Afstand  er  for  ham 
to  meget  svævende  Begreber.  Det  første  betegner  han  ved  med 
Haanden  at  vise  Solens  Stilling  paa  Himlen.  Det  sidste  blot 
ved  Ordene  kort  eller  langt.  For  at  betegne  noget,  der  ligger 
mellenf  disse  to  Yderligheder,  siger' han:  længere  end  kort,  kor- 


1 63 

tere  end  meget  langt,  længere  end  meget  langt  o.  s.  v.  I  sidste 
Tilfælde  kan  man  være  vis  paa  en  ordentlig  Spadseretur. 

Dag  føjede  sig  til  Dag  og  Mil  til  Mil.  Endelig  begyndte 
Ruwenzori  at  krybe  ned  og  Skoven  at  lysne.  Ved  Musango 
hørte  den  helt  op  og  gav  Plads  for  et  aabent  Terrain  med 
grønne,  græsbevoksede  Højder,  der  strakte  sig  saa  langt,  man 
kunde  se.  Det  føltes  som  en  ren  Lettelse  at  komme  udaf  Træ- 
ernes evige  Skygge  og  Fugtighed.  Her  kunde  man  atter  aande, 
og  her  kunde  man  da  se,  i  hvilken  Retning  det  bar.  Nordpaa 
gik  det:  nordpaa  imod  Polarstjernen,  der  endelig  om  Aftenen 
stak  sit  blinkende  Øje  op  over  Synsranden  og  fra  nu  af  var  os 
et  lige  saa  velkomment  som  opmuntrende  Ledefyr. 

Dagbogsoptegnelserne  fra  denne  Tid  er  meget  rudimentære. 
Jeg  saa  udelukkende  Verden  fra  en  Bærestol  eller  gennem  en 
Teltaabning.  Den  ligesom  gled  mig  forbi  i  tavs  Uvirkelighed. 
Jeg  havde  ikke  Kræfter  til  selv  at  gribe  ind,  til  personligt  at 
lede  Begivenhedernes  Gang  og  opleve  noget  nyt.  Det  gjaldt 
blot  om  at  hænge  paa,  viljeløst  at  lade  sig  bære  mod  et  dunkelt 
Maal  bag  Højderne:  Irumu.  Dér  skulde  der  være  et  tomt 
Hus,  der  vilde  give  mig  Tag  over  Hovedet,  og  venlige  Men- 
nesker med  den  fornødne  Medicin,  især  mere  Kinin. 

Jeg  plukker  paa  maa  og  faa  ud  af  Dagbogen: 

,, Fortsat  efter  fire  Dage  med  høj  Feber.  Træerne  er  holdt 
op.  Vejen  gaar  ligesom  gennem  en  Tunnel  af  højt  Elefant- 
græs. — 

I  Tabaro.  En  Landsby,  d.  v.  s.  to  Hytter.  Høvdingen 
en  otte  Aars  Dreng  med  blaa  Husardolma,  der  naar  til  Knæene. 
Kraven  har  Majorsnore  og  gaar  op  over  Ørerne.  Blød,  grøn 
Filthat  med  broderede  Initialer.  Haandledene  omviklede  med 
Kobbertraad,  hvori  hænger  en  rusten  Sikkerhedsnaal.  Folket 
her  paa  Egnen  Ba-hima.  Bor  sjældent  i  større  Landsbyer. 
Driver  Kvægavll.    Gode  Græsgange.  — 

Ingen  Mad  til  Bærerne.  Mange  syge.  Der  er  vist  død  et 
Par.  — 

Askaris  skyder  en  Elefant  til  Proviant.  Den  har  gode  Stød- 
tænder. — 

Feber  igen.  Nu  har  Doktoren  fundet  Spirillum.  Fordømte 
Smaakryb,  der  kravler  rundt  og  bider  Folk  fordærvet.  Man 
skal  bare  have  fem  eller  seks  af  den  Slags  Anfald.    Saa  er  det 

ovre.  Har  altsaa  mindst  tre  tilbage.  Næppe  færdig  med  det 
ene,  før  det  andet  begynder.  Bare  Øjnene  holder,  saa  gaar 
det  nok.  Hørelsen  svækket.  Strada  er  en  venlig  Mand.  Naar 
jeg  fantaserer  for  meget,  sidder  han  og  holder  mig  i  Haanden. 
Det  beroliger  saa  rart.  — 

Fortsat.  Fem  Timer  i  Bærestol.  Umaadelig  trættende. 
Rystningen  er  den  rene  Tortur,  men  fremad  skulde  og  maatte 
vi  jo.  — 

I  Kalimohole.  Ingen  Feber.  Den  store  Urskov  ligger  som 
en  mørk  Rand  hele  Vejen  paa  venstre  Haand.  Folket  her  Ba- 
bira.  Kvinderne  vansires  af  thekoppestore  Træskiver,  som  de 
bærer  i  Overlæben,  der  rager  lige  ud  fra  Ansigtet  som  en 
Hylde.  Modbydelig  grimme.  Denne  Mode  skal  stamme  fra  den 
Gang,  arabiske  Slavejægere  hjemsøgte  Egnen.  Man  mente,  rent 
bogstaveligt,  at  en  Skønhed  paa  denne  Maade  ikke  saa  nemt 
vilde  falde  i  Voldsmændenes  Smag.-)   — 

Videre  i  fire  og  en  halv  Time  til  Kitsumuru.  De  ældre 
Kvinder  iførte  Tournure,  en  Slags  Hale  af  Græs,  der  hænger 
ned  bagtil.  Er  der  noget  mere  opfindsomt  end  den  menneskelige 
Forfængelighed  ?  — 

Syvende  Juni.  Endelig  naaet  frem  til  Irumu.  Distrikts- 
kommissaren,  M.  Hallez,  har  velvilligt  stillet  et  tomt  Hus  til 
Disposition.  Det  er  stort  og  luftigt,  men  mørkt.  Har  en  bred 
Veranda,  hvor  jeg  ligger.  Maa  vel  blive  her  nogen  Tid,  til 
Kræfterne  vender  tilbage.    Og  saa  videre  til  Uele.  — " 

Det  havde  oprindelig  været  min  Hensigt  at  blive  to  Dage  i 
Irumu;  i  Stedet  for  blev  det  to  Maaneder.  Thi  just  som  Spi- 
rillumfeberen  slap  sit  Tag,  stødte  Malariaen  til  og  gjorde  det 
hele  mere  kompliceret.  Saadan  er  det,  naar  man  er  uheldig. 
Ingen  anden  af  Ekspeditionens  Medlemmer  blev  syg.  Det  var 
kun  i  min  magre  Krop,  at  Bacillerne  havde  slaaet  sig  ned  og 
syntes  at  finde  Behag  i  at  leve  og  formere  sig.  Og  det  gjorde 
de,  saa  det  kunde  forslaa. 

Selve  Samfundet  og  Menneskene  saa  jeg  ikke  ret  meget  til 
i  al  denne  lange  Tid,  d.  v.  s.  ikke  mere  end  hvad  jeg  kunde 
se  fra  Verandaen.  Thi  den  var  jeg  bundet  til,  naar  jeg  da  ikke 
laa  i  Sengen  og  kiggede  paa  Kakkerlakkerne,  der  holdt  Maaltid 


*)   Sv:  falla  på  lappen.  O.  A. 

paa  Ryggen  af  de  faa  Bøger,  mit  Bibliotek  bestod  af.  De 
fraadsede  paa  deres  Vis  i  Froding  og  Shakespeare.  Den  værste 
Regntid  var  nu  inde.  Hver  Dag  smældede  Bygerne  paa  Straa 
taget,  og  Gaarden  lignede  et  Morads.  Vinden  tudede,  og  Tor- 
denen rumlede,  mest  om  Natten.  Tilsidst  fik  Lynet  den  kede- 
lige Vane  at  slaa  ned  lige  i  Nærheden  af  Huset.  Saa  bragede 
det  som  en  hel  Kanonade,  og  man  fo'r  til  Vejrs  i  Sengen  og 
troede,  at  hele  Herligheden  vilde  styrte  sammen,  men  Huset 
blev  staaende  uskadt,  og  Lynene  søgte  sig  andre  Maal,  Saaledes 
blev  f.  Eks.  Doktorens  ene  Sygeværelse  ramponeret,  men  uden 
at  der  dog  kom  nogen   Mennesker  til   Skade. 

Imidlertid  blev  Vegetationen  stadig  frodigere.  Irumu,  der 
laa  forbrændt  af  Solen,  da  vi  ankom,  var  efter  to  Maaneders 
Regn  forvandlet  til  et  grønt  Græshav  med  overgroede  Gange, 
og  Husene  ragende  op  som  rødgule  Øer  af  Frodigheden.  Figner 
og  Papajaer  modnedes,  Ananasen  drev  af  Saft,  og  Bananerne 
svulmede,  saa  de  revnede.  Man  kunde  næsten  høre,  hvordan 
alting  groede.  Ogsaa  FugleKvet  oppede  sig  og  blev  ligesom  et 
helt  andet.  Min  største  Fornøjelse  var  det  fra  Verandaen  at 
følge  alle  disse  Paradisenker,  Fluesnappere  og  Honningfugle, 
naar  de  imellem  Bygerne  tumlede  sig  i  det  grønne  fra  Straa  til 
Straa.  Vingerne  skinnede  broget  som  Metal,  og  Regndraaberne 
dryssede  ned,  naar  de  satte  sig.  Ja,  Fuglene  lod  til  at  befinde 
sig  vel  i  min  grønne  Gaard. 

Det  stod  os  efterhaanden  klart,  at  vi  maatte  opgive  Tanken 
om  Uele  og  se  at  naa  Nilen  ad  en  anden  Vej.  Det  var  ær- 
gerligt nok,  for  jeg  havde  lovet  Rigsmuseet  et  hvidt  Næsehorn 
og  et  Kæmpeelsdyr,  som  det  især  havde  ønsket  sig,  og  de  fandes 
begge  kun  indenfor  et  ganske  lille  Omraade  i  Nordkongo  og 
Sudan.  Men  vi  var  blevet  sinket  allerede  ved  Starten  paa  Grund 
af  Kulstrejken  i  England  og  havde  ikke  haft  nogen  Lejlighed  til 
at  indvinde  den  spildte  Tid.  Tværtimod :  allerede  ved  Ankom- 
sten til  Irumu  var  vi  seks  Uger  forsinket.  Og  med  denne  Fe- 
ber var  det  blevet  rent  haabløst.  Regntiden  var  i  sin  Kulmi- 
nation. Stierne  vilde  være  næsten  helt  ufremkommelige.  Flo- 
derne opsvulmede  og  Vegetationen  paa  Sletterne  mandshøj,  saa 
al  Jagt  vilde  være  umuliggjort.  Vi  besluttede  derfor  at  dreje  af 
østpaa  ad  en  kortere  Vej  til  Albertsøen  og  tage  med  en  Baad, 
der  gik  regelmæssigt  to  Gange  om  Maaneden  over  til  Uganda- 

Siden  og  saa  nedad  Nilen,  saa  langt  den  var  farbar  ovenfor 
Sudangrænsen.  Derfra  ad  Landevejen  til  Rejaf,  som  er  Ende- 
stationen for  Nilbaadene  fra  Khartoum. 

Selv  om  jeg  personlig  maatte  finde  mig  i  min  tvungne  Uvirk- 
somhed, maa  man  ikke  tro,  at  Ekspeditionen  iøvrigt  laa  paa 
den  lade  Side,  Tvertimod.  Med  Irumu  som  Udgangspunkt 
foretog  de  raske  Medlemmer  ugelange  Udflugter  i  forskellige 
Retninger.  Gyldenstolpe  forøgede  Samlingerne  i  Skovene  mod 
.vest,  Olsson  optog  Elefanter  paa  Film,  og  Arrhenius  sørgede  for 
Transporten  med  det  forestaaende  Opbrud  for  Øje.  Det  var 
svært  at  faa  Bærere,  og  de  maatte  bestilles  Uger  i  Forvejen. 
Og  saa  maatte  man  endda  være  glad,  hvis  man  fik  nogen. 

Selv  har  jeg  ikke  stort  at  berette  fra  denne  Sygdomsperiode 
med  Kinininjektioner  og  Febervildelse.  Jo,  en  Nat  blev  Haven 
hjemsøgt  af  en  Leopard,  der  klatrede  op  i  et  Figentræ  og  be- 
mægtigede sig  et  Dyrekranium,  der  var  anbragt  deroppe.  Men 
ellers  syntes  Verden  og  Menneskene  saa  fjærne  og  uvirkelige, 
at  jeg  troede,  de  aldrig  mere  vilde  antage  deres  konkrete  Form 
igen.  Det  var  kun  et  Lynnedslag  helt  inde  ved  Huset,  der 
for  et  Øjeblik  var  i  Stand  til  at  kalde  Hjernen  tilbage  til  klar 
Bevidsthed,  eller  naar  Doktoren  stak  Injektionssprøjten  i  en 
Nerve.   Saa  var  jeg  i  hvert  Fald  klar  over,  at  jeg  endnu  levede. 

Lad  os  derfor  drage  Glemselens  Slør  over  disse  Uger  og  i 
Stedet  for  høre  paa,  hvad  Gyldenstolpe  har  at  berette,  thi  han 
havde  hele  Tiden  nok  at  gøre. 


MED   WAMBUTTI-DVÆRGENE    PAA 
JAGTSTIEN 

(AF    GREV    NILS    GYLD  E  N  STOLPE) 

En  Del  af  den  Tid,  som  nogle  af  Ekspeditionens  Medlem- 
mer paa  Grund  af  pludselig  indtruffet  Sygdom  var  nødt  til  at 
tilbringe  i  Irumu,  benyttede  jeg  til  at  foretage  en  Tur  til  de 
Dele  af  Ækvatorialskoven,  som  ligger  et  Par  Dagsmarscher 
vest   for  den  belgiske  Station. 

Man  havde  fortalt  mig,  at  der  i  disse  Skovegne  skulde  findes 
Wambutti  og,  hvad  bedre  var,  tillige  Okapi,  dette  underlige 
giraflignende  Dyr,  som  for  blot  en  Snes  Aar  tilbage  blev  op- 
daget i  Kongourskoven.  Æren  for  dette  ejendommelige  Dyrs  Op- 
dagelse tilfalder  i  første  Række  en  Svensker,  den  i  den  da- 
værende Kongostats  Tjeneste  staaende  Løjtnant  Karl  Eriks- 
son. Det  lykkedes  nemlig  denne  Mand  ved  Hjælp  af  de  i  Ur- 
skoven levende  Wambutti-Dværge  at  faa  fat  i  det  første  fuld- 
stændige Eksemplar  af  et  Hovdyr,  som  de  Indfødte  kaldte 
,, Okapi".  Allerede  det  foregaaende  Aar  —  det  var  1900  — 
havde  han  overladt  den  daværende  Guvernør  i  Uganda,  Sir 
Harry  Johnston,  et  Stykke  Hud,  som  af  de  Indfødte  blev  an- 
vendt til  Bælter.  Dette  Hudstykke,  der  udmærkede  sig  ved 
sin  stribede  Tegning,  vakte  stor  Opsigt  blandt  Videnskabsmæn- 
dene, der  ikke  var  i  Stand  til  at  identificere  det  som  hidrø- 
rende fra  noget  tidligere  kendt  Dyr.  Man  mente,  det  var  af 
en  Slags  Zebra.  Da  saa  Eriksson  Aaret  efter  sendte  Sir  Harry 
Johnston  et  fuldstændigt  Eksemplar,  viste  det  sig,  at  det  ikke 
var  et  zebralignende  Dyr,  men  at  det  i  Stedet   for   repræsen- 

terede  en  helt  ny  Pattedyrfamilie,  der  efter  den  formentlige 
Opdager  blev  kaldt  Okapia  johnstoni. 

Siden  da  er  nogle  Dusin  Eksemplarer  havnet  i  europæiske 
Museer.  Hvad  var  da  naturligere,  end  at  vi,  da  vi  nu  var  i 
den  Egn  af  Jorden,  hvor  dette  ejendommelige  Dyr  lever,  gjorde 
os  al  mulig  Umage  for  at  berige  vort  Museum  med  endnu  et 
Eksemplar. 

Okapien  forekommer  kun  i  de  store  Urskove,  som  omgiver 
Kongofloden  og  dens  mange  Bifloder.  Mod  Nord  findes  Dyret 
antagelig  syd  for  Uéllefloden  og  indtil  Ubanghi  og  mod  Øst 
i  de  Skovegne,  som  strækker  sig  henimod  det  Højdedrag, 
der  mod  Vest  begrænser  den  store  centralafrikanske  Dal- 
sænkning. Dens  Udbredelse  mod  Vest  og  Syd  er  endnu  ikke 
sikkert  fastslaaet.  Tilsyneladende  har  Okapien  da  en  forholds- 
vis ringe  Udbredelse. 

Som  Flertallet  af  de  større  Dyr,  der  lever  i  Urskoven,  er 
Okapien  et  Natdyr.  De  Steder,  hvor  den  helst  græsser,  er, 
ifølge  Eriksson,  Lysninger  i  Skoven,  hvor  sraaa  Bække  og  Vand- 
løb snor  sig  frem.  Saadanne  Steder  er  som  Regel  fugtige  og 
ejer  en  yppig  og  tæt  Vegetation,  der  særlig  karakteriseres  ved 
nogle  bredbladede  Planter  med  lange  Stilke.  Af  denne  Plantes 
kødfulde  Rødder  ernærer  Okapien  sig  hovedsagelig.  Den  op- 
træder aldrig  i  Hjorder,  men  er  en  udpræget  Eneboer.  Dog 
kan  det  hænde,  at  Hunnen  og  Ungen  færdes  sammen.  Okapien 
er  overordentlig  sky  og  forsigtig.  Den  tager  Flugten  ved  det 
mindste  Tegn  paa  Fare  og  gemmer  sig  altid  i  det  vanskeligst 
tilgængelige  Terrain.  Efter  hvad  de  Indfødte  fortalte  mig, 
synes  Okapien  at  nære  stor  Uvilje  mod  Solen  og  opholder  sig 
stadig  paa  de  mørkeste  Steder  i  Skoven.  Man  ved  ikke  med 
Sikkerhed,  om  det  hidtil  er  lykkedes  nogen  hvid  Mand  at  fælde 
dette  sky  Dyr.  Nogle  Europæere  paastaar  imidlertid  at  kunne 
regne  ogsaa  en  Okapi  med  i  deres  Jagtbytte.  Men  jeg  tvivler 
nu  paa  det,  efter  at  jeg  paa  selve  Stedet  har  haft  Lejlighed  til 
at  overtyde  mig  om  de  overordentlige  Vanskeligheder,  som  er 
forbundet  med  Jagten.  De  Indfødte  er  imidlertid  Mestre  i  at 
forfærdige  alle  Slags  Fælder  og  Faldgruber,  og  det  mest  sand- 
synlige er  vist,  at  de  Europæere,  som  vil  gøre  sig  til  af  egen- 
hændig at  have  skudt  en  Okapi,  har  taget  Livet  af  et  Dyr,  som 
var  fanget  i  en  Faldgrube. 

Det  var  som  sagt  i  den  Hensigt  at  prøve  paa  at  komme  bag- 
paa  en  Okapi  eller  „Kenge",  som  Dyret  kaldtes  i  den  Egn,  hvor 
vi  nu  befandt  os,  at  jeg  gjorde  en  Udflugt  i  Urskoven  vest 
for  Irumu.  Her  skulde  der  jo  findes  Wambutti,  og  da  disse 
Dværge  ansaas  for  at  være  de  eneste  Indfødte,  der  gav  sig  af 
med  Jagt  paa  dette  Dyr,  besluttede  jeg  mig  til  at  gøre  et  sidste 
Forsøg  paa  at  berige  vore  Samlinger  med  et  Eksemplar.  Ganske- 
vist  var  vi  allerede  tidligere  i  Skovene  nord  for  Beni  kommet  i 
Berøring  med  Wambutti,  men  nogen  Okapi  var  det  ikke  lyk- 
kedes os  at  faa  fat  paa. 

For  at  naa  Urskovsomraadet  maatte  man  fra  Irumu  fore- 
tage en  fem  Timers  Marsch  over  det  Sletteland,  som  omgav 
Stationen,  og  som  paa  den  Tid,  da  vi  besøgte  det,  de  første 
Dage  i  Juni,  var  bevokset  med  højt,  saftigt  Græs.  Paa  flere 
Steder  afbrydes  Slettens  Ensformighed  af  smaa,  runde  Høje, 
hvorimellem  der  strækker  sig  brede  Sænkninger,  i  hvis  Bund 
Bække  og  smaa  Floder  baner  sig  Vej.  Over  de  bredere  og 
vandrigere  Løb  førte  mere  eller  mindre  skrøbelige  Broer.  Nogle 
af  disse  bestod  blot  af  en  væltet  Træstamme,  andre  var  for- 
færdiget af  et  Fletværk  af  Slyngplanter  og  gyngede  ubehageligt 
under  Fødderne.  Da  det  var  i  Regntiden,  var  Vandløbene  op- 
svulmede,  og  flere   Broer  var  skyllet  helt  bort. 

Inden  vi  naaede  frem  til  den  egentlige  Urskov,  maåtte  vi  i 
Kanoer  sættes  over  Iturifloden  paa  et  Sted,  der  hedder  Kifuko. 
Floden  var  ved  Færgestedet  cirka  loo  m.  bred.  Strømmen  var 
stærk,  og  for  at  kunne  lande  paa  det  udsete  Sted  paa  den  anden 
Side,  maatte  vi  stage  os  opad  Floden  et  godt  Stykke,  for  senere 
af  Strømmen  at  lade  os  føre  over  til  Landingspladsen. 

Kifuko  er  en  temmelig  stor  Landsby,  hvis  Befolkning  for 
Størstedelen  bestaar  af  de  saakaldte  „Arabisées".  Med  dette 
Navn  benævnes  i  Kongo  Efterkommerne  af  de  Slavejægere,  som 
paa  Tippu-Tips  Tid  gjorde  disse  Egne  usikre.  Imidlertid  er 
disse  „Arabisées"  ikke  en  særlig  Folkestamme  af  ren  arabisk 
Oprindelse.  De  har  i  Tidens  Løb  blandet  Blod  med  alle  mulige 
Stammer  og  Racer.  De  gør  et  særdeles  ubehageligt  Indtryk  paa 
den  rejsende,  og  jeg  vil  ikke  tilraade  nogen  Europæer  i  det 
mindste  for  længere  Tid  at  slaa  sig  ned  i  deres  Landsbyer. 

Vi  skulde  kun  overnatte  i  Kifuko,  men  fik  i  denne  korte  Tid 
mere  end  nok  af  Landsbyens  frække  og  paatrængende  Indbyg- 

gere.  Snavset  var  der,  saa  det  kunde  blive  til  noget,  og  de 
Masser  af  Geder  og  Fjerkræ,  som  uden  Tilsyn  promenerede 
omkring,  bidrog  ikke  til  at  gøre  Hyggen  og  Renligheden 
større.    Tvertimod. 

Landsbyen  forekom  paa  ingen  Maade  fattig,  men  Høv- 
dingen gjorde  sit  bedste  for  at  chikanere  os  og  vise  sin  Magt 
overfor  Europæerne,  som  han  sikkert  hadede  og  foragtede  dybt, 
og  som  en  Gang  maaske  for  ikke  saa  længe  siden  havde  sat  en 
Stopper  for  hans  indbringende  Næringsvej  som  Slavehandler. 
Vi  havde  stort  Besvær  med  at  skaffe  tilstrækkelig  Føde  til  vore 
Bærere,  og  det  var  ogsaa  vanskeligt  at  købe  et  Faar  eller  en 
Ged  til  os  selv. 

Her  i  Kifuko  kom  vi  til  at  overvære  et  yderst  heftigt  Uvejr 
med  Torden  og  skybrudlignende  Regn.  En  tropisk  Tornado, 
især  i  Skovegne,  er  uhyggelig,  men  storslaaet.  Et  Menneske, 
som  ikke  har  overværet  det,  kan  næppe  gøre  sig  en  Forestilling 
om  dens  Voldsomhed  og  Kraft. 

Da  det  Tidspunkt,  hvor  vi  skulde  indtage  vort  enkle  Maal- 
tid,  nærmede  sig,  begyndte  Himlen  at  bedækkes  med  blaasorte 
Skyer,  som  hurtigt  trak  sammen.  Skarpe  Lyn  gennemskar  uop- 
hørligt Luften,  og  Tordenen  dundrede  stærkere  og  stærkere. 
Saa  pludselig  var  Uvejret  over  os.  Blændende  Lyn  følger  tæt 
paa  hverandre  med  kun  faa  Øjeblikkes  Mellemrum.  Heftige 
Vindstød  og  strømmende  Vandmasser  pisker  med  rasende  Fart 
gennem  Luften.  Træernes  Kroner  svajer  frem  og  tilbage,  bøjer 
sig  og  knækker.  Selv  de  kæmpestore  Træer  truer  med  at  rykkes 
op  med  Rode.  Det  brager  og  drøner.  Masser  af  afrevne  Blade 
og  Kviste  hvivler  gennem  Luften.  Hele  Skoven  minder  stærkt 
om  et  oprørt  Hav,  over  hvilket  kæmpestore  Bølger  taarner  sig 
op  og  bruser  frem.  Den  skraldende  Torden  udgør  et  passende 
Akkompagnement.  Lynene  bliver  bestandig  heftigere  og  slaar 
med  et  øredøvende  Brag  ned  bagved  det  lille  Hus,  hvor  vi  har 
søgt  Tilflugt.  Vi  fik  alle  et  ordentligt  Chock,  og  da  Uvejret 
endelig  var  drevet  over,  lykønskede  vi  hverandre  til  at  være 
sluppet  helskindede  fra  det.  Den  spændte  Feltdug  smælder,  og 
de  rivende  Vandstrømme  truer  med  at  trænge  ind  i  Teltene  og 
sætte  vore  Ejendele  under  Vand.  Boyerne  har  nok  at  gøre  og 
løber  hid  og  did.  Uvejr  i  Troperne  varer  i  Almindelighed  ikke 
længe,  og  snart  var  ogsaa  denne  Tornado  overstaaet.  Skønt  vi  ved 

flere  tidligere  Lejligheder  havde  overværet  heftigt  Uvejr  baade 
paa  Sletterne  omkring  Edwardsøen  og  oppe  blandt  Birungavul- 
kanerne,  maa  jeg  tilstaa,  at  disse  Tornados  forekom  smaa  og  yn- 
kelige i  Sammenligning  med  denne.  Det  blev  imidlertid  ikke  den 
sidste  under  vort  Ophold  i  Ækvatorialskovene,  men  nok  den 
værste. 

Den  følgende  Dag  brød  frem  med  straalende  Solskin.  Var- 
men var  imidlertid  stadig  trykkende  og  varslede  nyt  Uvejr.  Ved 
6-Tiden  var  alt  klart  til  Opbrud,  Teltene  taget  ned  og  Byrderne 
fordelt.  Vi  fulgte  den  store  Karavanvej,  der  førte  til  Staleyville, 
hvortil  der  „kun"  er  tredive  Dages  Marsch,  hele  Vejen  gennem 
Urskov. 

Karavanvejen  eller  „Barra-barraen",  som  den  kaldes  af  de 
Indfødte,  er  en  Udhugning  paa  omtrent  fire  Meters  Bredde,  som 
snor  sig  frem  gennem  Urskoven.  Man  maa  dog  ikke  tro,  at 
Stien  i  hele  sin  Bredde  er  tiltrampet  af  alle  de  tusind  Neger- 
fødder, som  i  umindelige  Tider  er  gaaet  frem  ad  den  med 
tunge  Byrder  af  Elfenben  eller  Kautschuk.  Aldeles  ikke.  Den 
største  Del  af  Stien  er  tværtimod  bevokset  med  Græs  og  alle 
Slags  Repræsentanter  for  Tropefloraens  Overdaadighed  og 
Pragt.  Kun  et  smalt  Baand,  der  minder  om  en  Slange,  der 
bugter  sig  fremad,  gør  Tjeneste  som  Vej.  Som  bekendt  gaar 
Negrene  altid  i  Gaasegang.  Paa  Grund  af  denne  deres  Sæd- 
vane er  det  ganske  unødvendigt  at  vedligeholde  Karavanvejen 
i  hele  dens  Bredde.  Men  hvorfor  er  den  da  oprindelig  blevet 
gjort  saa  bred,  som  Tilfældet  er?  Jo,  for  at  det  skal  kunne 
siges,  at  Vejnettet  i  Kolonien  er  udmærket. 

Urskoven  gør  et  mægtigt  Indtryk  paa  den  rejsende.  Men 
samtidig  føler  man  sig  tung  i  Sindet,  ensom  og  forladt.  Hvis 
en  Sletteboer  for  længere  Tid  var  tvunget  til  at  opholde  sig 
i  Urskovsomraadet,  vilde  han  sikkert  blive  melankolsk. 

Det  er  meget  vanskeligt  i  korte  Træk  at  give  en  Skildring  af 
Ækvatorialskovens  Udseende.  Skønt  den  flygtigt  set  kan  gøre 
et  højst  ensformigt  Indtryk,  saa  er  den  dog  meget  forskellig- 
artet. De  kæmpestore  Træer  naar  ofte  en  Højde  af  omtrent 
fyrretyve  Meter,  og  deres  tætte  Løvværk  danner  ligesom  en 
grøn  Hvælving,  som  Solens  livgivende  Straaler  næppe  formaar 
at  trænge  igennem.  Der  hersker  derfor  en  stadig  Halvskum- 
ring.   Under   Kæmpetræernes   Kroner   udbreder   sig   yderligere 

et  tæt  Løvværk,  som  dannes  af  alle  Slags  middelstore  Træarter. 
Hertil  kommer  et  Fletværk  af  Lianer  og  Slyngplanter,  der 
ligner  et  stort  Spindelvæv,  hvis  Masker  sammenfiltrer  Træernes 
Stammer  og  Grene  til  et  eneste  Virvar.  Jorden,  som  er  bedæk- 
ket med  sort  Muld,  er  skjult  af  Myriader  af  forskellige  Vækster 
—  snart  med  brede,  læderagtige  Blade,  som  rasler  ved  hvert 
Forsøg  paa  at  trænge  igennem,  snart  smalbladede,  mere  lave 
Arter,  men  ogsaa  de  lægger  den  Rejsende,  der  prøver  paa  at 
gaa  udenfor  den  afstukne  Sti,  store  Hindringer  i  Vejen.  Selve 
Jorden  ser  man  sjældent  noget  til,  da  den  er  helt  bedækket 
med   nedfaldent  Løv  og  raadnende  Plantedele. 

Ofte  spærres  Stien  af  et  kæmpemæssigt  væltet  Træ.  Som 
en  Barrikade  ligger  det  der,  for  med  Tiden  at  raadne  bort  og 
forsvinde.  Negrene,  der  jo  af  Naturen  er  yderst  dovne,  gør  sig 
aldrig  det  Besvær  at  rydde  Stien.  Hellere  gaar  de  en  lang 
Omvej,  ja  det  hænder  endog,  at  de  af  Grene  danner  en  Bro 
over  Træstammen.  Saadanne  ,, Broer"  trælfer  man  ofte  under- 
vejs. 

Saalænge  man  færdes  i  denne  Labyrint  af  alle  mulige  Træer, 
er  Himlen  næsten  altid  skjult  for  ens  Blik.  Der  hersker  et  be- 
hageligt Halvlys,  og  Luften  føles  forholdsvis  sval.  Paa  Grund 
af  Fugtigheden  springer  Sveden  ikke  des  mindre  frem  ved  den 
mindste  Anstrengelse.  Saa  med  et  kommer  man  maaske  frem  til 
en  Lysning.  Man  blændes  næsten  helt  af  det  skarpe  Sollys  og 
ønsker  sig  tilbage  til  Skumringen  og  Køligheden. 

Skovens  rige  og  mangeartede  Dyreliv  ser  man  kun  lidet  til. 
Langs  Vejen  og  særlig  paa  aabne  og  fugtige  Steder  flagrer 
Mængder  af  forskelligtfarvede  Sommerfugle.  I  Træerne  skriger 
Marekattene  og  laver  Halløj,  og  Skarer  af  røde  eller  hvide  Colo- 
busaber  skrider  frem  gennem  Løvværket.  Oppe  fra  Træernes 
Kroner  naar  en  sagte  Kvidren  ned  til  de  Rejsende  fra  alle  de 
mange  forskellige  Smaafugle,  der  holder  til  deroppe.  Men  Fug- 
lene selv  ser  man  kun  sjældent.  Thi  Træerne  er  gigantiske  og 
Løvet  tæt.  I  Udkanten  ved  Lysningerne  hersker  der  imidlertid 
et  mere  iøjnefaldende  Liv.  Brogede  Honningfugle  flyver  fra 
Gren  til  Gren  og  fra  Blomst  til  Blomst.  Ved  Hjælp  af  deres 
lange,  krumme  Næb  suger  de  deres  Næring  af  den  Rigdom  af 
forskelligtfarvede  Blomster,  der  indbydende  rækker  deres  Kalke 
frem.   Ellers  hersker  der  Dødsstilhed  overalt,  blot  Cikaden  lader 

nu  og  da  sin  spæde  Sang  høre.  Til  de  større  firbenede  Dyr,  der 
lever  i  Skovene,  mærker  man  lidet  eller  intet.  De  er  nemlig  for 
det  meste  udelukkende  paafærde  om  Natten. 

Elefant-  og  Bøffelstier  gennemkrydser  Terrainet  i  alle  Ret- 
ninger. Disse  Dyrestier  tjener  den  Rejsende  til  stor  Nytte,  thi 
de  letter  hans  Fremtrængen.  Naturligvis  kun  i  det  Tilfælde,  at 
man  prøver  paa  at  bane  sig  Vej  udenfor  de  smalle  Stier,  der  er 
traadt  mellem  de  sparsomt  forekommende  og  langt  fra  hinanden 
liggende  Landsbyer.  Væltede  Træstammer,  tæt  Underskov,  et 
Virvar  af  Lianer,  sumpede  Vildnis  med  stikkende  Palmer  og 
Bække,  der  snor  sig  ud  og  ind  og  har  gravet  dybe  Furer  i 
Jorden,  lægger  stadig  Jægeren  Hindringer  i  Vejen.  Man  maa 
ligefrem  kæmpe  sig  frem  gennem  hele  dette  Virvar.  Man  klatrer 
og  kryber  paa  alle  fire  paa  den  fugtige  Jord.  Dertil  kommer  den 
tropiske  Varme,  der  driver  Sveden  ud  af  hver  en  Pore.  Stin- 
kende Dunster  stiger  op  fra  alle  de  raadnende  Plantedele,  der 
i  et  tykt  Lag  dækker  Jorden.  For  at  have  Udsigt  til  at  faa 
Ram  paa  en  af  Urskovens  firbenede  Indvaanere,  maa  man  prøve 
uden  Støj  at  komme  sit  Offer  saa  nær  som  muligt.  Selv  en  Af- 
stand paa  ti  Meter  kan  sommetider  paa  Grund  af  det  svage 
Lys  og  den  tætte  Vegetation  være  for  langt. 

I  en  saadan  Skovegn,  som  den  jeg  her  har  forsøgt  at  skildre, 
lever  Okapien  og  Wambutti-Dværgene. 

Vore  Bestræbelser  gik  derfor,  saa  snart  vi  var  kommet  i 
Orden  i  Lejren  ved  Campi  ya  Wambutti,  først  og  fremmest  ud 
paa  at  komme  i  Berøring  med  den  Befolkning,  der  havde  givet 
Landsbyen  Navn.  Den  bosiddende  Befolkning  udgjordes  af 
Wambuba-Stammen.  Chefen  for  Landsbyen  blev  tilkaldt  og 
fik  Besked  om  straks  at  sætte  sig  i  Forbindelse  med  Wambutti- 
Dværgene.  der  holdt  til  i  de  vældige  Skove,  der  til  alle  Sider 
omgav  den  lille  Landsby.  Til  at  begynde  med  saa  det  tem- 
melig mistrøstigt  ud.  Landsbyens  Ældste  erklærede  nemlig 
højt  og  helligt,  at  der  ikke  fandtes  nogen  Wambutti  uden  en 
fem  Timers  Marsch  borte.  Dog  lovede  han,  efter  at  der  var 
stillet  ham  en  Belønning  i  Udsigt,  at  gøre  sit  yderste. 

Den  følgende  Dags  Morgen  oprandt,  men  endnu  havde  vi 
hverken  hørt  eller  set  noget  til  Wambutti.  Stedet  viste  sig  imid- 
lertid at  være  et  udmærket  Arbejdsfelt,  og  Konservatoren  og 
hans  sorte  Hejdukker  havde  fuldt  op  at  gøre  med  at  præparere 

de  mindre  Pattedyr,  der  var  fanget  i  vore  opstillede  Fælder,  og 
de  Fugle  og  Marekatte,  det  var  lykkedes  mig  at  skyde  paa  mine 
Ekskursioner. 

Saa  ved  Mørkets  Frembrud  kom  Chefen  glædestraalende 
og  meldte,  at  der  havde  indfundet  sig  tre  Wambutti-Dværge. 
Vi  lod  dem  straks  kalde,  og  nogle  Øjeblikke  efter  stod  de  tre 
smaa  Mænd  foran  os.  Da  en  af  Dværgene  talte  Kisuaheli  saa 
nogenlunde,  lykkedes  det  os  lidt  efter  lidt  at  gøre  dem  begribe- 
ligt, hvad  vi  vilde.  De  erklærede  imidlertid,  at  Okapien  var 
langt  borte.  Forøvrigt  kunde  det  ikke  nytte  noget  at  anstille 
Jagt  paa  dem  i  Aar.  Hvorfor  —  det  var  det  umuligt  at  faa  ud 
af  dem.  Men  tilsidst  lod  de  sig  mod  en  stor  Belønning  i  Penge 
og  Salt  overtale  til  at  gøre  et  Forsøg.  Men  selvom  en  Neger 
lover  en  Ting,  er  det  langtfra  sikkert,  at  han  holder  det. 
Dværgene  bedyrede  imidlertid,  at  de  allerede  næste  Dag  vilde 
begive  sig  ud  for  at  opspore  Vildt,  først  og  fremmest  naturlig- 
vis Okapi,  men  ogsaa  ,,Sorri"  og  ,,Umar'',  d.  v.  s.  Bongo- 
Antiloper  og  Skovsvin. 

Jeg  fik  ogsaa  opklaret,  at  Wambuttilandsbyen  kun  laa  en 
Times  Marsch  borte  fra  vor  Lejr.  Derfor  blev  det  bestemt,  at 
jeg  selv  den  næste  Dag  skulde  opsøge  dem  i  deres  Hjem  i  Ur- 
skoven, og  —  som  sagt  saa  gjort. 

Ved  Daggry  var  jeg  klar  til  Opbrud  for  at  aflægge  et  Besøg 
hos  Dværgene.  Fra  Landsbyen  medfulgte  en  Vejviser,  der 
skulde  føre  mig  til  en  anden  Landsby,  hvor  jeg  saa  skulde  have 
en  ny  Ledsager  til  Wambuttis  Lejrplads.  Gennem  Banan- 
marker og  tæt  Urskov  slyngede  Stien  sig  frem.  Endelig  naaede 
vi  den  Wambuba-Landsby,  hvor  jeg  skulde  skifte  Fører.  I 
Skoven  var  der  drivende  vaadt,  og  det  varede  ikke  mange  Mi- 
nutter, før  vi  var  gennemblødte.  Men  da  det  undervejs  lyk- 
kedes mig  at  nedlægge  nogle  sjældne  Marekatte  og  flere  mærke- 
lige Fugle,  som  vi  ikke  før  havde  haft  repræsenteret  i  vore  Sam- 
linger, var  Humøret  det  bedst  mulige. 

Fra  sidstnævnte  Landsby  kom  vi  stadig  dybere  ind  i  Ursko- 
vens Mørke  med  dens  Kaos  af  kæmpemæssige  Træer,  Lianer, 
stikkende  Palmer,  træagtige  Bregner  og  Vækster  af  ethvert  op- 
tænkelig Slags  og  Udseende.  Da  vi  havde  arbejdet  os  frem 
yderligere  en  Time,  forekom  det  os,  at  vi  hørte  Stemmer  i  Sko- 
vens Dyb.    Føreren  erklærede  ogsaa,  at  vi  nærmede  os  Wam- 

butti-Landsbyen.  Nu  gjaldt  det  om  at  være  stille  og  forsigtige 
og  ikke  ved  unødvendig  Støj  at  røbe  vor  Nærværelse.  For  saa 
kunde  det  nemt  hænde,  at  Dværgene  forsvandt  i  Skovens  mange 
Smuthuller,   saa  Landsbyen  laa  øde  og  tom. 

Men  alting  gik  heldigt,  og  vi  stod  snart  i  Udkanten  af  en 
lille  Rydning,  hvor  nogle  usle  Hytter  tilkendegav,  at  vi  var 
naaet  til  Dværgenes  Hjem  i  Skoven.  De  havde  aabenbart  ikke 
mærket  vor  Nærværelse,  eller  ogsaa  lod  de  som  ingenting.  Det 
sidste  er  vel  nok  det  mest  sandsynlige;  de  havde  sikkert  obser- 
veret os  længe  før  vi  dem. 

Som  sagt,  deres  lille  Landsby  bestod  blot  af  en  Lysning  i 
Urskoven,  hvor  de  mindre  Træer,  Buske  og  et  Stykke  af  Under- 
skoven var  ryddet.  De  seks  Hytter  laa  i  Yderkanten,  saa  der 
blev  en  aaben  Plads  i  Midten,  Her  knitrede  et  muntert  Baal, 
ved  hvilket  mine  tre  Venner  fra  i  Gaar  sad  i  Ro  og  Mag  og  røg 
deres  Piber.  Nogle  meget  grimme  Kvinder  og  flere  splitter- 
nøgne Unger  havde  anbragt  sig  foran  Hytterne.  Nogle  smaa 
Hunde  og  en  Del  Fjerkræ  løb  rundt  og  søgte  efter  Føde  mellem 
de  Affaldsrester,  der  laa  smidt  allevegne. 

Saa  godt  det  lod  sig  gøre,  gav  jeg  mig  i  Samtale  med  Mæn- 
dene og  spurgte,  hvorfor  de  ikke  var  ude  paa  Jagt.  Noget  nøj- 
agtigt Svar  viste  det  sig  imidlertid  umuligt  at  faa.  Kvinderne 
og  Børnene  var  sky  og  tilbageholdne,  men  kastede  dog  nys- 
gerrige Blikke  paa  os. 

Wambutti-Dværgene  udmærker  sig  ikke  ved  nogen  synderlig 
Skønhed,  men  navnlig  Mændene  gør  et  ganske  intelligent  og 
livligt  Indtryk.  Naar  de  taler  deres  Kaudervælsk,  gestikulerer 
de  med  Arme  og  Hænder.  Mændene  er  gennemsnitlig  1,4 
Meter  høje;  Kvinderne  noget  mindre.  Deres  Arme  er  for- 
holdsvis meget  lange  og  Benene  korte.  Hovederne  er  store  med 
kort,  sortkruset  Haar;  sommetider  er  de  glatragede.  Næsen  er 
bred  med  flade,  skarpt  markerede  Næsefløje.  Om  Lænderne 
bærer  de  et  Skørt,  som  er  lavet  af  Barken  af  et  Træ,  der  kaldes 
„Supa".  Forfærdigelsen  af  dette  Barktøj  foregaar  paa  følgende 
Maade:  Naar  man  har  fundet  et  passende  Stykke,  tilberedes 
det,  idet  det  bankes  med  en  Elfenbenshammer  og  faar  herved 
den  ønskede  Størrelse  og  Tykkelse.  Dernæst  farves  Tøjet  med 
Saften  af  en  eller  anden  Frugt,  og  Klædedragten  er  færdig. 

Tatovering     forekommer     ikke     hos    Wambutti-Dværgene, 

idetmindste  ikke  efter  de  Iagttagelser  jeg  har  haft  Lejlighed  til 
at  gøre.  Husgeraadet  er  minimalt.  En  eller  anden  flettet  Skaal, 
en  Kniv  samt  nogle  mer  eller  mindre  hele  Lerpotter,  det  er  alt. 
Som  Vaaben  bruger  de  korte  Spyd  samt  Buer  og  forgiftede 
Pile.  Spydene  er  forsynede  med  korte,  brede  Blade,  og  Spyd- 
skafterne i  Reglen  omviklede  med  Traad  eller  Basttrævler  for 
at  hindre,  at  Haanden  glider,  naar  Spydet  kastes.  Buerne  er 
smaa  og  forfærdigede  af  et  Slags  haardt  Træ,  i  Almindelighed 
af  en  rj^dlig  Farve.  Begge  Enderne  er  ofte  beklædt  med  et 
Stykke  Marekatteskind.  Undertiden  er  Buerne  ogsaa  omviklede 
med  Metaltraad.  Strengen  bestaar  af  et  Stykke  spaltet  Lian. 
Pilene  er  af  forskellig  Udseende  og  Form.  Enten  er  de  helt 
og  holdent  forfærdiget  af  Træ  eller  ogsaa  forsynet  med  smukke 
Jærnspidser  af  højst  forskelligt  Udseende  og  med  Modhager. 
Træpilene  er  tilspidsede  i  den  ene  Ende  og  nærved  Spidsen  for- 
synede med  et  Indsnit.  Hele  Spidsen  og  et  Stykke  af  Skaftet 
ovenfor  Snittet  er  oversmurt  med  et  tykt  Lag  Plantegift.  Ind- 
snittet er  der,  for  at  Pilen,  naar  den  har  truffet  sit  Maal,  lettere 
kan  knække,  og  den  giftige  Del  blive  siddende  i  Saaret.  Som 
Styremiddel  bærer  Pilen  et  lille  Blad. 

Til  Prydelser  benytter  Mændene  saavel  som  Kvinderne  Ben- 
og  Armringe  af  Messing  eller  Jærntraad.  Desuden  bærer  de 
altid  omkring  Halsen  Amuletter  af  højst  forskelligartet  Ud- 
seende. 

De  smaa,  usle  Hytter  er  forfærdiget  af  et  primitivt  Skelet 
af  Lianer,  over  hvilket  der  er  lagt  et  Lag  Blade  og  Kviste  saa 
tyndt,  at  det  næppe  formaar  at  holde  Regnen  ude.  Wambutti- 
Dværgene  er  et  Vandrefolk,  som  udelukkende  ernærer  sig  af 
Jagt.  De  har  en  overordentlig  Stedsans  og  en  mærkværdig  Evne 
til  lydløst  at  bane  sig  Vej  gennem  den  tætteste  Skov.  Med 
deres  Spyd  nedlægger  de  endogsaa  Elefanter  og  Bøfler  for  ikke 
at  tale  om  Bongo  og  Okapi,  og  med  Pilen  dræber  de  Mare- 
katte, Egern  og  andre  mindre  Dyr. 

De  er  Mestre  i  at  sætte  Fælder  og  lægge  Faldgruber.  Det 
er  som  Regel  ikke  tilraadeligt  at  forvilde  sig  ind  i  Skoven  uden 
at  være  ledsaget  af  en  Person,  der  er  stedkendt.  Thi  der  kan 
være  opstillet  Fælder  med  forgiftede  Pile  og  være  indrettet 
Faldgruber,  hvor  man  mindst  aner  det. 

Paa  mine  Strejftog  sammen  med   Dværgene  traf  jeg   flere 

Gange  paa  Elefantfælder.  De  bestaar  af  en  grov  Bjælke,  som 
ved  Hjælp  af  Lianer  opsættes  i  passende  Højde,  helst  mellem 
to  Træer  i  Egne,  hvor  Elefanterne  med  Forkærlighed  opholder 
sig.  Den  ophængte  Træstamme  er  forsynet  med  en  skarpt- 
slebet, i  Almindelighed  forgiftet  Spydspids,  der  er  rettet  nedad. 
Naar  Elefanten  uden  at  ane  den  truende  Fare  gaar  frem  mellem 
Træerne  og  kommer  for  nær  til  en  af  Lianerne,  løsnes  Bjælken 
og  falder  ned  over  Dyret.  Spydspidsen  har  været  saa  nøjagtigt 
anbragt,  at  den  trænger  ind  i  Nakken  paa  Elefanten  og  virker 
dødbringende,   hvis   alt  ellers  gaar   efter   Beregning. 

Saa  snart  Dværgene  mærker,  at  Vildtbestanden  i  den  Egn, 
hvor  de  tilfældigvis  opholder  sig,  er  aftaget,  bryder  de  straks 
op  og  begiver  sig  til  nye  Jagtdistrikter. 

I  Almindelighed  lever  de  i  god  Forstaaelse  med  de  Neger- 
stammer, der  bor  i  samme  Egn,  og  hos  hvem  de  imod  Kød  og 
Honning  tilbytter  sig  Redskaber,  Vaaben  og  vegetabilsk  Føde. 
Selv  dyrker  de  aldrig  Jorden. 

De  er,  som  jeg  tidligere  har  fortalt.  Mestre  i  Jagtens  ædle 
Sport,  og  det  var  mig  en  sand  Nydelse  at  følge  dem  paa  Jagt- 
stien. Med  en  forbløffende  Fart  og  Smidighed  forstaar  de  at 
trænge  frem  overalt  i  Skovens  tætteste  Tykning,  og  det  var  mig 
meget  svært  at  holde  Trit  med  dem. 

Naar  Wambutti-Dværgene  begiver  sig  ud  paa  Jagtstien, 
gaar  de  sædvanligvis  nogle  Stykker  sammen  og  gennemsøger 
forskellige  Dele  af  Skoven.  Har  en  fundet  et  friskt  Spor,  til- 
kalder han  sine  Kammerater  enten  ved  at  efterligne  et  bestemt 
Dyrs  Lyd  eller  ogsaa  ved  en  svag,  men  skarp  Fløjten.  De  andre 
kommer  hurtigt  til,  og  nu  begynder  der  en  Forfølgelse,  som 
godt  kan  vare  flere  Dage.  Undertiden  benytter  de  sig  ogsaa 
af  Net.  Saadanne  Net  spændes  lavt  ud  langs  med  en  smal  Dyre- 
sti. Dværgene  afjager  derpaa  et  Omraade  af  Skoven  ved  i 
Ra^kke  at  gaa  frem  i  Retning  af  Nettet,  hvori  mindre  Antiloper 
bliver  indviklet  og  kan  fanges  levende.  Paa  et  af  mine  Strejftog 
i  Nærheden  af  Campi  ya  Wambutti  lagde  jeg  Mærke  til  en 
ejendommelig  Lyd,  som  jeg  ikke  var  i  Stand  til  at  forklare  mig. 
Lyden  kom  nærmere  og  nærmere,  og  pludselig  fik  jeg  Øje  paa 
nogle  Dværge,  som  kom  hen  imod  det  Sted,  hvor  jeg  befandt 
mig.  Saasnart  de  opdagede  mig,  forsvandt  de  sporløst.  De  ejen- 
dommelige Lyde  ophørte  samtidig,  og  jeg  kunde  forstaa,  at  de 

var  frembragte  af  Dværgene,  som  paa  denne  Maade  signalise- 
rede til  hverandre. 

De  medfører  i  Regelen  aldrig  Proviant  paa  disse  Strejftog, 
men  ernærer  sig  af  Rødder,  Snegle  og  lignende.  Maaske  lykkes 
det  dem  at  fange  en  Rotte  eller  ved  et  velrettet  Pileskud  dræbe 
et  Egern  eller  en  Marekat.  Til  Jagtudrustningn  hører  dog  altid 
en  Glød  og  to  Fyrpinde.  Det  glødende  Træstykke  er  af  stor 
Vigtighed  for  dem.  Dels  kan  de  dermed  hurtigt  gøre  Ild  i  Til- 
fælde af  daarligt  Vejr,  dels  benytter  de  det  til  i  det  givne  Øje- 
blik at  kunne  bestemme  Vindretningen  ved  at  iagttage  Røgen. 
At  lægge  Mærke  til  Vindens  Vekslen  er  af  stor  Vigtighed,  naar 
man  forfølger  Vildtet,  især  naar  Jagten  gælder  Elefant  eller 
Bøffel.    Om  Okapien  er  lige  saa  fintmærkende,   ved  jeg   ikke. 

Skønt  jeg  tilbragte  mange  Dage  sammen  med  mine  Wam- 
buttivenner,  lykkedes  det  mig  aldrig  at  finde  noget  friskt  Spor 
hverken  af  Okapi  eller  Bongo.  Disse  Dyr  syntes  fuldstændig 
at  glimre  ved  deres  Fraværelse.  Men  at  de  i  hvert  Fald  tid- 
ligere havde  holdt  til  der  paa  Egnen,  viste  de  gamle  Spor,  vi 
fandt  hist  og  her. 

Elefanter  var  der  imidlertid  temmelig  mange  af,  men  Dy- 
rene var  saa  svære  at  komme  til  paa  Grund  af  den  tætte  Skov. 
Jeg  havde  dog  et  ret  spændende  Eventyr  med  en  enlig  Elefant, 
som  jeg  stødte  paa  i  et  Skovterrain,  der  lignede  det,  som  jeg  lige 
har  forsøgt  at  beskrive.  Der  var  kommet  Bud  til  Lejren,  at 
en  Elefant  om  Natten  havde  været  inde  i  en  Banan-Shamba, 
hvor  den  havde  anrettet  stor  Skade.  De  Indfødte  anmodede  mig 
indtrængende  om  at  være  dem  behjælpelig  med  at  faa  Ram 
paa  Dyret. 

Skønt  jeg  om  Morgenen  havde  været  ude  paa  en  anstren- 
gende Tur,  begav  jeg  mig  straks  hen  til  det  Sted,  hvor  Ele- 
fanten skulde  holde  til.  Til  at  begynde  med  fulgte  vi  en  smal 
Sti,  men  saa  snart  vi  forlod  den,  begyndte  Vanskelighederne  for 
Alvor.  Efter  godt  to  Timers  Forløb  fandt  vi  Sporet,  der  førte 
hen  mod  et  med  tornede  Palmer  bevokset,  sumpet  Terrain. 
Stille  og  forsigtigt  sneg  vi  os  frem,  idet  vi  nøje  passede  paa 
Vindretningen.  Lige  før  vi  havde  passeret  nogle  Raphiaspalmer, 
hviskede  min  ene  Bøssebærer  til  mig,  at  han  kunde  se  Elefanten. 
Vi  gjorde  øjeblikkelig  holdt,  men  det  varede  en  god  Stund,  før 
jeg  fik  Øje  paa  Kolossen.    Som  en  graa  Stenblok  laa  den  rolig 

og  fredelig  og  sov.  En  Gang  imellem  kunde  man  tydelig  høre 
den  snorke. 

Vi  befandt  os  i  en  Afstand  af  cirka  ti  Meter  fra  det  sovende 
Dyr,  der  svævede  i  fuldstændig  Uvidenhed  om  vor  Nærvæ- 
relse. I  flere  Minutter  glædede  vi  os  ved  Synet  af  den.  Det  er 
en  stor  Sjældenhed  at  træffe  en  Elefant,  der  har  lagt  sig  til  at 
sove.  Flere  kendte  Jægere  og  Sportsmænd  har  udtrykkelig  er- 
klæret, at  Elefanten  staar  op,  naar  den  sover.  Men  her  var  et 
klart  og  tydeligt  Bevis  for,  at  det  ikke  altid  er  Tilfældet.  Da 
Hannen,  thi  det  var  det,  syntes  at  have  gode  Stødtænder,  be- 
sluttede jeg  at  prøve  et  Skud.  Elefanten  laa  udstrakt  paa  Siden 
med  Benene  ud  fra  sig.  Derfor  var  det  umuligt  at  komme  til 
at  skyde  den  i  Hovedet,  men  idet  jeg  sigtede  efter  Bugen, 
fyrede  jeg  løs.  Med  et  vældigt  Brag  rejste  den  sig  op  paa  Bag- 
benene. Forbenene  famlede  i  Luften,  og  jeg  ventede  hvert  Øje- 
blik, at  den  skulde  tumle  omkuld.  Hovedet  var  stadig  skjult 
bag  et  tæt  Krat,  og  derfor  gav  jeg  Dyret  endnu  et  Skud  i 
Halsen.  Men  dette  Skud  syntes  snarere  at  kvikke  den  op.  Med 
et  øredøvende  Brag  gav  den  sig  paa  Vej  i  Retning  bort  fra  mig. 
Den  gjorde  en  lille  Halvcirkel,  fik  Færten  af  mig,  og  med 
Iltogsfart  satte  den  ophidsede  Elefant  lige  hen  imod  det  Sted, 
hvor  jeg  og  mine  to  Bøssebærere  befandt  os. 

Her  var  gode  Raad  dyre.  I  Hastværket  havde  jeg  ikke  faaet 
Tid  til  at  lade  Dubletten  igen.  I  et  Spring  kaster  jeg  mig  til 
Side  og  dukker  ned  bag  et  Træ.  Elefanten  brasede  med  et  Drøn 
foibi  saa  nær,  at  jeg  godt  kunde  have  rørt  ved  den  med  min 
Bøsse.  Heldigvis  hverken  saa  eller  mærkede  den,  at  vi  befandt 
os  indenfor  Snabelens  Rækkevidde.  I  Løbet  af  nogle  faa  Øje- 
blikke var  Dyret  opslugt  af  den  tætte  Kratvegetation,  og  vi 
kunde  atter  trække  Vejret  efter  de  nervepirrende  Sekunder. 

Da  der  var  temmelig  meget  Blod  i  Sporet,  optog  vi  kort  efter 
Forfølgelsen  af  det  saarede  Dyr.  Elefanten  var  gaaet  ned  i  en 
Bæk,  som  den  fulgte  et  Stykke,  inden  den  paany  fordybede  sig 
i  Skoven.  Da  vi  vel  var  kommet  over  paa  den  anden  Side  af 
Bækken,  blev  vi  tvunget  til  at  forlade  Sporet  og  gøre  en  Omvej. 
Vi  blev  nemlig  overfaldet  af  Tusinder  af  blodtørstige  Myrer, 
der  krøb  ind  overalt  paa  Kroppen  og  gjorde  os  Tilværelsen 
uudholdelig.  Efter  at  vi,  saa  godt  det  lod  sig  gøre,  havde  skilt 
os  af  med  dem,  genoptog  vi  Forfølgelsen.    Den  hurtigt  indtræ- 

dende  Skumring  tvang  os  imidlertid  til  at  holde  op  og  tiltræde 
Tilbagetoget  til  Lejren. 

Den  næste  Dag  fortsatte  vi  den  afbrudte  Jagt,  men  desværre 
uden  Held.  Blodsporet  fra  den  saarede  Elefant  mindskedes 
stadig,  og  for  at  gøre  Uheldet  fuldstændigt  forenede  den  sig  med 
en  større  Hjord,  saa  det  blev  umuligt  at  hitte  Sporet.  Med 
tungt  Hjerte  maatte  vi  tilsidst  helt  indstille  Forfølgelsen.  Hvor 
jeg  vilde  ønske,  jeg  kunde  have  indlemmet  blandt  mine  Tro- 
fæer Stødtænderne  af  denne  Elefant,  der  nær  havde  gjort  Kaal 
paa  mig. 

Trods  ihærdige  Anstrengelser  under  vort  en  Maaned  lange 
Samvær  med  Wambutti-Dværgene  lykkedes  det  os  dog  hverken 
at  faa  fat  paa  Okapi  eller  Bongo.  Men  med  rige  Samlinger  af 
andre  Dyr  tilligemed  etnografiske  Samlinger  vendte  vi  efter 
Midsommer  tilbage  til  Irumu  og  forenede  os  med  vore  Kamme- 
rater. 


NEDAD   NILENS   HELLIGE  FLOD 

Lægen  havde  trukket  i  den  ene  og  Malariaen  i  den  anden 
Ende.  Rebet  udgjordes  af  mit  magre  Legeme,  som  sandelig 
ikke  blev  federe  af  denne  Tovtrækning.  Men  det  holdt  i  det 
mindste!  Kininen  fik  omsider  Bugt  med  Bacillerne,  og  Lægen 
gik  af  med  Sejren.  Temmelig  medtaget  og  svag  i  Knæene 
vendte  jeg  lidt  efter  lidt  tilbage  til  de  levendes  Tal, 

Regnen  faldt.  Lynilden  knitrede.  Græsset  groede.  Men 
naar  Solen  en  Gang  imellem  tittede  frem,  voksede  ogsaa  Øn- 
sket om  at  leve.  Og  efter  gentagne  Tilbagefald  med  Feber 
oprandt  endelig  den  Dag,  da  Pakkasserne  paany  stuvedes,  og 
Bærerne  sad  sammenkrøbne  i  Rækker  og  ventede  paa  atter  at 
komme  afsted.  Uele  havde  vi  maattet  opgive,  ligesom  Besøget 
i  Guldgruberne  ved  Kilo,  hvor  Olsson  var  taget  hen  for  at  filme, 
i  sidste  Øjeblik  blev  aflyst.  Thi  Malariaen  var  stædig,  og 
Baaden  over  Albertsøen  gik  en  bestemt  Dag  fra  Kasenye.  Der 
var  kun  Forbindelse  to  Gange  om  Maaneden,  og  det  gjaldt  der- 
for om  at  passe  paa  for  at  naa  med  Nilbaaden  nordpaa  fra 
Rejaf. 

Det  var  Skade,  at  vi  ikke  kom  til  Kilo.  Efter  alle  de  fan- 
tastiske Beretninger  om  Guldrigdommene  dér  havde  jeg  glædet 
mig  til  selv  at  besøge  Stedet  og  faa  et  lille  Indblik  i  den  bel- 
giske Stats  afrikanske  Skatkammer.  Hele  Distriktet  er  jo  be- 
kendt for  sin  Overflod  af  Guld.  At  Rygterne  ikke  er  over- 
drevne, kan  man  slutte  af,  at  Nettobeholdningen  i  en  af  de 
middelstore  Gruber  for  nogle  Aar  siden  var  18,000,000  Francs 
paa  tolv  Maaneder.  Og  dog  klages  der  i  Almindelighed  over 
Vanskeligheden  ved  at  faa  brugbar  Arbejdskraft,  tilstrækkelig 

Proviant  og  tidssvarende  Maskiner.  Hvis  alt  dette  var  at  faa, 
vilde  Udbyttets  Størrelse  blive  mange  Gange  fordoblet,  mener 
man.  Men  Folket  er  trægt  og  uvilligt,  Kolonisationsevnen  hos 
de  hvide  kun  ringe  og  Transportvanskelighederne  næsten  uover- 
kommelige. Ikke  desto  mindre  spiller  Kilo  allerede  nu  en 
umaadelig  Rolle  for  Verdens  Guldproduktion.  Og  for  hvert 
Aar,  som  gaar,  vil  den  øges.  Thi  Gruberne  ligger  i  Afrika, 
og  Afrika  er  Fremtidens  Land. 

Solrig  og  dugget  oprandt  Onsdagen  den  3.  August,  da  jeg 
efter  to  Maaneders  Forløb  atter  satte  mig  op  i  den  ubehagelige 
Kitanda.  Men  den  var  mindre  modbydelig  nu.  Thi  dens  Rysten 
og  Skrumplen  skulde  lidt  efter  lidt  føre  hjemad  og  gøre  Ende 
paa  vore  lange  Strabadser.  Og  i  Øjeblikket  længtes  jeg  ikke 
efter  nye.  Trods  al  den  Venlighed  og  Gæstfrihed,  som  i  saa 
rigt  Maal  var  strømmet  os  imøde  fra  alle  hvide  i  den  lille  bel- 
giske Poststation,  var  der  alligevel  ingen,  som  ikke  var  glad 
ved  at  forlade  Irumu  og  genoptage  det  omskiftende  og  frie  Sa- 
fariliv. Thi  Stilstand  og  Uvirksomhed  fører  i  Troperne  mere 
end  andre  Steder  til  Slendrian.  Arbejde,  Virksomhed  og  Hu- 
mør er  ufravigelige   Livsbetingelser  der  som  overalt. 

Efter  to  Dages  Marsch  gennem  rigt,  kuperet  Græslandskab 
kom  Radiomasten  i  Bunia  endelig  tilsyne,  men  langt  borte  i 
det  fjærne,  et  sikkert  Tegn  paa,  at  vi  nærmede  os  Civilisatio- 
nen. Stationen  hører  under  Kilo,  og  vor  Vej  førte  syd  om  den. 
Den  næste  Morgen  drog  Safarien  ind  paa  den  brede  og  vel- 
anlagte Landevej  fra  Gruberne,  som  bugter  sig  op  over  den 
store  Sænknings  vestlige  Randbjerge.  Man  var  netop  ifærd  med 
at  sætte  Telefonmaster  op  langs  Vejen,  og  da  en  Bil  med  nogle 
Ingeniører  kom  raslende  nedad  Bakken,  syntes  vi,  at  Europa 
pludselig  var  rykket  os  ubehageligt  nær.  Vi  slog  denne  Aften 
vore  Telte  op  i  Bogoro,  paa  Grænsen  af  Bjergene.  Det  var 
koldt  og  blæsende;  nedenfor  laa  Sletten  som  et  dækket  Bord 
med  Albertsøen  som  en  stor  Sølvtallerken  i  Midten.  Og  næste 
Eftermiddag  var  hele  Safarien  samlet  i  Kasenye,  som  er  Havn 
for  og  den  østlige  Indgang  til  en  af  Kongos  rigeste  Provinser: 
Ituri. 

Men  Byen  er  kun  lidet  anselig.  Nogle  Straahytter,  et  stort 
Magasin  af  Bølgeblik  samt  et  faldefærdigt,  grundmuret  Hus, 
det  er  alt.    Her  h   ■    der  en  hvid  Mand,  der  baade  er  Stedets 

Kommandant  og  Toldforvalter,  Sundhedskommission  og  Apo- 
theker  med  den  særlige  Opgave  at  studere  Sovesyge.  Han  lig- 
nede en  Røver,  men  var  i  Virkeligheden  Godheden  selv.  Des- 
uden var  der  en  lille  vanrøgtet  Baadebro,  som  enhver  Villa- 
ejer i  Stockholms  Skærgaard  vilde  have  skammet  sig  over.  Dette 
var  altsaa  den  vigtige  Havnestad  for  Kilogruberne,  hvorfra  Ma- 
skiner og  Redskaber  transporteredes  ind  i  Landet,  og  hvis  daar- 
lige  Stenbro  trædes  saavel  af  Arbejdere  som  af  Generaldirek- 
tører ;  thi  i  Afrika  gælder  nu  engang  ingen  Personsanseelse. 
Og  i  Vildmarken  er  man  taknemlig  for  alt,  som  letter  Trans- 
porten eller  Arbejdet,  det  være  sig  den  elendigste  Bro  eller  den 
mest  ujævne  Vej.  Det  hænder  derfor  ogsaa  ofte  i  Kasenyi,  at 
Baaden,  paa  Grund  af  Broens  daarlige  Forfatning,  ikke  kan 
lægge  til,  hvis  Vejret  er  daarligt,  og  der  gaar  smaa,  viltre  Bøl- 
ger paa  Søen,  men  maa  kredse  omkring  udenfor  som  en  usalig 
Aand,  til  Vejret  har  bedret  sig,  og  Ankomstdagen  bliver  her- 
ved udsat  en  Dag  eller  to.  Skøndt  den  har  været  saa  læng- 
selsfuldt ventet,  bærer  man  den  Slags  Forsinkelser  med  Taal- 
modighed ;  der  findes  ganske  simpelt  ingen  anden  Maade  at 
møde    Fortrædelighederne    paa.     Afrika   er    Afrika.     Punktum. 

Aftenen  i  Kasenyi  blev  baade  trist  og  munter.  Den  svenske 
zoologiske  Ekspedition  holdt  nemlig  Afskedsmiddag  for  sine  to 
belgiske  Officerer,  som  næste  Dag  skulde  vendo  tilbage  til 
deres  Tjeneste  i  Kolonien,  samtidig  med  at  vi  forlod  det  kongo- 
lesiske  Omraade. 

En  Afsked  er  altid  vemodig.  Og  saa  meget  mere,  naar  det 
gælder  Mænd,  som  er  blevet  svejset  sammen  i  Vildmarken  un- 
der fælles  Kamp  for  Tilværelsen,  hvor  de  forskellige  Karak- 
terer er  blevet  slebet  af  mod  hinanden,  og  hvor  det  gælder 
om  baade  at  afpasse  sig  efter  Forholdene  og  underordne  sin 
egen  Villie  for  at  naa  det  fælles  Maal,  uden  at  man  derfor 
behøver  at  opgive  sin  personlige  Selvstændighed.  For  mange 
Mennesker  er  Ensomheden  pinlig,  selv  om  den  ikke  varer  længe. 
Ødemarkens  Stilhed  og  den  tyngende  Ensomhed  paavirker  deres 
Sind  for  stærkt.  De  bliver  pirrelige,  fornærmede  og  melan- 
kolske. Særlig  paa  en  Ekspedition  som  denne,  hvor  tre  for- 
skellige Nationer  var  repræsenteret,  var  der  let  Anledning  til 
Brydninger  og  Uoverensstemmelser.  Men  den  Slags  Ting  var 
praktisk  talt  ikke  forekommet  blandt  os.    Derfor  kunde  vi  den 

Aften  alle  se  tilbage  paa  de  syv  Maaneders  Samvær  uden  at 
behøve  at  forstyrres  af  ubehagelige  Erindringer,  men  blot  dvæle 
i  Erindringen  ved  de  skiftende  Billeder  og  de  brogede  Oplevel- 
ser. De  to  belgiske  Officerer  havde  ikke  alene  udrettet  det  Ar- 
bejde, som  deres  Regering  havde  paalagt  dem,  de  havde  gjort 
meget  mere.  De  havde  ikke  blot  været  Ekspeditionens  Hjælpere 
og  Raadgivere,  men  hvad  der  betyder  langt  mere:  vore  gode, 
oprigtige,  trofaste  Venner.  Derfor  bringer  jeg  dem  endnu  en 
Gang  en  hjertelig  Tak  for  godt  Kammeratskab  og  Samarbejde! 

Banketten,  hvis  Menu  bestod  af  fersk  Fisk,  tre  magre  Høns 
og  en  Budding,  der  var  ligesaa  sort  som  Kokken,  begyndte  i 
Tristhedens  Tegn.  Men  efterhaanden  som  Champagnen  løste 
Tungebaandene,  slog  Stemningen  over  i  den  mest  løsslupne 
Munterhed.  Det  var  nemlig  gaaet  os  som  saa  mange  andre 
Safarier.  Spirituskassen,  som  var  medtaget  for  at  bruges  i  Ulyk- 
kes- eller  Sygdomstilfælde,  var  forblevet  urørt  indtil  nu,  men 
denne  sidste  Aften  paa  kongolesisk  Grund  blev  Indholdet  pak- 
ket ud,  og  alt  som  Natten  skred  frem,  blev  Afskedsgildet  liv- 
ligere. Mine  egne  Kræfter  tillod  mig  ikke  at  holde  ud  til  det 
sidste.  Men  endnu  længe  efter,  at  jeg  var  gaaet  til  Køjs,  trængte 
glade  Stemmer  gennem  Moskitonettet,  og  det  sidste,  jeg  hørte, 
var,  at  et  af  Teltene  brasede  sammen  over  sin  Ejermand,  der 
havde  trukket  sig  tilbage  til  Privatlivets  Fred.  Men  rundt  om- 
kring ved  de  overskaarne  Reb  stod  Resten  af  Selskabet  og  skog- 
gerlo, saa  det  kunde  høres  fra  den  ene  Side  af  Sænkningsom- 
raadet  til  den  anden. 

Næste  Dag  ankom  den  lille  Hjuldamper  Samuel  Baker  med 
Union  Jack  flagrende  for  Vinden.  Men  det  gik  som  saa  ofte 
før:  Vinden  friskede  op,  og  næppe  var  Fortøjningstrosserne 
kastet  i  Land,  før  Samuel  fik  travlt  med  at  komme  løs  igen 
og  stikke  til  Søs,  hvor  den  maatte  flakke  rundt  i  store  Kredse, 
til  Bølgeskvulpet  ophørte  ved  Solnedgang  og  den  atter  kunde 
lægge  til. 

Der  var  baade  Last  og  Passagerer,  der  skulde  ombord.  Men 
til  sidst  var  alt  klart,  og  da  vore  Sager  var  blevet  stuvet  til- 
børligt sammen  tilligemed  Boyer,  Bøssebærere  og  Flaaere,  som 
aabenbart  ventede  sig  en  ekstra  Fornøjelse  af  Turen,  var  det 
allerede  langt  hen  paa  Natten. 

Paa  Bredden  stod  W^eiler  og  Arrhenius  med  Taarer  i  Øj- 

nene.  Og  bagved  dem  deres  Askaris  paa  Geled.  Et  sidste 
Haandtryk  over  Rælingen,  et  Afskedsraab  til  Soldaterne  —  og 
Baaden  padlede  sagte  ud  paa  den  blæksorte  Vandflade,  hvor 
Kongobredden  snart  opslugtes  af  Mørket.  Der  var  kun  to 
svingende  Lamper,  der  vinkede  Farvel;  efter  kort  Tids  For- 
løb var  de  ikke  større  end  Ildfluer  og  forsvandt  snart  i  den 
stille  Nat. 

Samuel  gik  sin  sædvanlige  Tur,  det  vil  sige  Søen  rundt. 
Først  sydpaa,  saa  østpaa  og  nordpaa.  Flere  Gange  stod  den  paa 
Grund,  thi  der  er  lavt  Vand  i  Albertsøen,  men  Bunden  er  kun 
Mudder,  saa  der  skete  ingen  Skade.  Stod  den  altfor  fast,  var 
der  ikke  andet  at  gøre  end  at  varpe  den  løs  efter  alle  Kunstens 
Regler,  hvad  der  altid  lykkedes.  Men  det  var  jo  ogsaa  en  Offi- 
cer i  den  britiske  Marines  Reserve,  der  havde  Befalingen.  Han 
var  ovenikøbet  Commander  med  tre  Rækker  Krigsbaand  paa 
Frakken  og  boede  i  Butiaba,  hvor  han,  som  den  engelske  Re- 
gerings Repræsentant,  i  al  Almindelighed  havde  Opsyn  med  Sø- 
farten paa  Albert,  hvis  mægtige  Handelsflaade  bestaar  af  Sa- 
muel Baker  (noget  mindre  end  de  mindste  Vaxholmsbaade), 
en  Dampbaad  og  diverse  Pramme.  Thi  hvad  Admiralitetet  gør, 
gør  det  grundigt. 

Baaden  var  imidlertid  skinnende  velholdt.  Dækket  ligesaa 
blankt  som  paa  nogen  Yacht,  Farven  var  der  intet  at  udsætte 
paa,  og  Morgenrengøringen  var  ligesaa  grundig  som  paa  en  Or- 
logsmand. Der  er  nok  nogle  smaa,  lumre  Kahytter,  men  intet 
fornuftigt  Menneske  tænker  paa  at  benytte  dem.  Man  spiser, 
sover  og  opholder  sig  paa  Dækket,  hvor  man  gør  sig  det  mage- 
ligt, som  man  bedst  kan,  og  hvor  Brisen  bringer  Kølighed. 
Frisk  Luft  og  klar  Himmel  er  bedre  end  tvivlsom  Komfort 
blandt  Lopper  og  Kakkerlakker. 

Nogle  Dage  senere  var  Albertsøen  svundet  ind  til  en  Kilo- 
meters Bredde  og  blev  smallere,  jo  længere  nordpaa  man  kom. 
Bredderne  kom  hinanden  nærmere  og  blev  grønnere,  Sivskovene 
tættere.  I  Zigzag  slap  Samuel  forbi  alle  de  lumske  Banker  og 
padlede  endelig  ind  i   Nilens  hellige,  men  plumrede  Flod. 

Indtil  Nimule  er  Bahr-el-Jebel  sejlbar.  Derefter  kommer 
man  til  en  Strækning  med  Strømhvirvler  og  Fald,  som  gør  al 
Trafik  umulig.    Først  i  Rejaf  i  Sudan  kan  man  atter  gaa  om- 

bord  i  en  anden  Nilbaad  og  saa  fortsætte  uafbrudt  helt  ned  til 
Khartoum. 

Mange  Planer  har  der  været  fremme  om  at  gøre  denne  Del 
af  den  fremtidige  Forbindelse  Kap — Kairo  farbar.  Nogle  har 
foreslaaet  Sluser,  andre  at  bane  Nilen  en  helt  ny  Vej.  Andre 
endelig  villet  anlægge  Jærnbane  mellem  Nimule  og  Rejaf. 
Men  endnu  er  Problemet  ikke  løst.  Det  vil  dog  vist  ikke  vare 
længe,  før  Sagen  vil  blive  ordnet  paa  en  eller  anden  Maade,  og 
Drømmen  om  en  ubrudt  Forbindelsesaare  gennem  Afrika  blive 
realiseret.  Min  private  Mening  er  dog,  at  det  hverken  bliver 
Baade  eller  Jærnbaner,  som  i  første  Række  vil  komme  til  at 
erstatte  de  manglende  Led  i  Systemet,  men  Veje  med  regel- 
mæssig Automobiltrafik.  Dette  System  er  allerede  med  stort 
Held  praktiseret  i  Uganda,  og  det  har  vist  sig  meget  tilfreds- 
stillende. Altsaa:  uden  at  behøve  at  gøre  et  eneste  Skridt  vil 
Fremtidens  magelige  Stockholmere  ved  Hjælp  af  Jærnbane, 
Bil  og  Damper  kunne  foretage  et  Længdesnit  gennem  hele  det 
store  Kontinent  paa  faa  Uger,  hvor  der  før  krævedes  Maaneder, 
ja  Aar,   Lykke  paa  Rejsen!    Men  saa  vil  jeg  helst  blive  hjemme. 

Bahr-el-Jebels  Bredder  er  ret  tæt  befolkede.  Hytterne  ligger 
malerisk  omgivet  af  Lunde,  og  Vegetationen  er  i  Begyndelsen 
tæt  og  frodiggrøn  for  lidt  efter  lidt  at  gaa  over  til  mere  aabent 
og  strengt  Parklandskab.  Mænd  og  Kvinder  gaar  i  Alminde- 
lighed uden  en  Trevl  paa  Kroppen. 

Faunaen  var  ikke  overdreven  rig.  Særlig  paafaldende  var 
Mangelen  paa  Fugle.  Derimod  vrimlede  selve  Floden  af  Flod- 
heste i  store  Hjorder,  for  ikke  at  tale  om  de  forhadte  Kroko- 
diller, som  overalt  solede  sig  paa  Sandbankerne.  Det  var  en 
ublandet  Fornøjelse  at  skyde  til  Maals  efter  dem  og  høre  Kug- 
len slaa  igennem  Panseret.  Thi  den  Slags  Reptilier  har  jeg 
ingen  Sympathi  for,  saa  kan  Foreningen  til  Dyrenes  Beskyt- 
telse  sige,   hvad   den   vil. 

Den  ene  Nat  laa  Samuel  over  i  den  saakaldte  Rhinocamp, 
som  er  bekendt  fra  den  rooseveltske  Ekspedition.  Vort  Haab 
om  i  Løbet  af  Eftermiddagen  at  se  hvide  Næshorn  blev  imid- 
lertid skuffet.  De  plejer  ellers  at  holde  til  helt  nede  ved  Flo- 
den, men  trækker  sig  i  Regntiden  længere  ind  i  Landet. 

Dagen  efter  naaede  vi  Endepunktet  for  den  hvide  Nils  sejl- 
bare Omraadc  lige  ovenfor  den  lille  Landsby  Nimule,  som  lig- 

ger  paa  nogle  Højder  et  Stykke  oppe  i  Landet.  Her  skød  Gyl- 
denstolpe Ekspeditionens  sidste  Storvildt,  en  Flodhest,  som  i  den 
nærmeste  Fremtid  skal  udstoppes  paa  Rigsmuseet.  Kraniet  tillige- 
med det  upræparerede  Skind  krævede  36  Bærere  til  Rejaf. 

Uanmeldt  at  gaa  i  Land  og  tro,  at  man  i  Nimule  vilde 
kunne  faa  fat  paa  et  tilstrækkeligt  Antal  Bærere,  vilde  være  en 
stor  Fejltagelse.  Egnen  her  er  tyndt  befolket,  og  kun  ved  i 
god  Tid  at  varsko  Myndighederne  i  Sudan  om  at  sørge  for  en 
Safari  bliver  det  muligt  at  komme  videre.  Det  havde  vi  ogsaa 
gjort  allerede  fra  Irumu,  og  med  den  sædvanlige  britiske 
Smartness  laa  der  omtrent  400  sorte  og  afventede  vor  An- 
komst, klare  til  Afgang  og  forsynede  med  rigeligt  Posho.  For- 
uden de  store  Samlinger  var  der  en  ikke  ringe  Bagage,  der 
skulde  med  til  den  sidste  Etappe  i  Rejaf.  Det  var  som  et  helt 
Regiment  var  stillet  paa  Benene,  og  den  lille  aabne  Plads  i 
Landsbyen  frembød  et  livligt  Skue.  For  at  holde  Orden  paa 
Folkene  og  hjælpe  os  videre  frem  havde  Regeringen  med  be- 
redvillig Imødekommenhed  sendt  en  Officer,  konstitueret  Gu- 
vernør i  Mongalla,  Major  Brocks,  der  bistaaet  af  en  Haand- 
fuld  Askaris  og  Mamuren  (en  farvet  Bestillingsmand  der  paa 
Stedet)   snart  overtog  Ledelsen  af  det  hele. 

Det  var  en  værdifuld  Hjælp.  Hvilken  Orden  og  Disciplin! 
Det  gik  som  en  Leg,  som  om  selv  det  mindste  Tandhjul  i  det 
store  Maskinen  var  pudset  og  smurt  for  hundrede  Gang.  Vi 
kunde  lægge  Armene  overkors  og  staa  og  se  paa  det  hele. 

En  britisk  Koloni  synes  ved  første  Øjekast  at  være  én  skøn 
Forvirring,  hvor  alt  gaar  paa  bedste  Beskub.  Man  faar  det 
Indtryk,  at  det  hele  vil  ramle  sammen,  hvis  man  begynder  at 
pille  lidt  ved  det,  saa  løseligt  synes  det  sammenføjet.  Men  naar 
det  skal  staa  sin  Prøve,  naar  et  eller  andet  skal  udrettes,  saa 
holder  det  alligevel  i  sine  Sammenføjninger,  der  er  som  smi- 
dige Staalbaand.  Bøjes  kan  de,  men  ikke  brydes.  Og  netop  i 
Elasticiteten  bestaar  Systemets  Styrke,  thi  en  Organisation  af 
den  Art  kan  tilpasses  efter  vidt  forskellige  Forhold.  Jeg  vil 
aabent  indrømme,  at  jeg  beundrer  denne  Organisation,  thi  den 
er  Resultatet  af  mangeaarig  Erfaring  og  er  bygget  paa  sunde 
og  konsekvente  Principer. 

Haandbøger  over  Afrika  indeholder  enten  fejlagtige  eller 
ogsaa  slet  ingen  Oplysninger  om  Ruten   Nimule — Rejaf.    Paa 


Grund  af  Sovesygen  har  dette  Distrikt  længe  været  spærret, 
men  ogsaa  efter  at  Forbudet  er  ophævet,  synes  det  næsten,  som 
om  man  ikke  ønsker,  at  Strækningen  skal  blive  trafikeret  i  al 
for  stor  en  Udstrækning.  Grunden  hertil  er  vanskelig  at  for- 
staa.  Til  Oplysning  for  dem,  der  ønsker  at  benytte  Ruten,  skal 
anføres,  at  hele  Rejsen  let  kan  gøres  med  syv  Dagsmarscher 
paa  respektive  ii,  15,  16,  12,  8,  16  og  14  engelske  Mile  eller 
92  ialt  (cirka  150  km).  Telte  behøver  man  ikke  at  medføre, 
da  der  findes  gode  Hytter  for  Rejsende;  de  er  fri  for  Kimputo 
og  er  beliggende  ogsaa  med  kortere  Mellemrum  end  ovenfor  an- 
ført. Vejen  er  god,  og  paa  sine  Steder  kan  endogsaa  Motor- 
cykle  anvendes.  I  Regntiden  er  Floderne  dog  stærkt  opsvul- 
mede, men  man  kan  dog  vade  over  dem  alle  med  Undtagelse  af 
Assua,  hvor  en  primitiv  Færge  staar  til  Raadighed.  Paa  hele 
Rejsen  saa  jeg  ikke  en  eneste  Glossina  (midt  i  August).  Der- 
imod er  Varmen  slem,  særlig  i  Middagstimerne,  hvorfor  det  til- 
raades  at  starte  tidligt.  Kl.  4  eller  5  om  Morgenen.  Fødevarer 
er  det  svært  at  faa  fat  paa,  men  de  kan  dog  faas  i  mindre  Kvan- 
titeter.    Vildt   er   kun   sparsomt    forekommende. 

Saa  startede  vi  da  en  Morgen  til  den  sidste  Vandring  gen- 
nem Afrika.  Teltene  fik  Lov  at  blive  liggende  nedpakkede,  thi 
vi  behøvede  kun  at  tænke  paa  Sengen,  Moskitonettet  og  Badet, 
naar  vi  naaede  frem  til  de  udmærkede  Lejrpladser  og  krøb  ind 
under  Straatagets  kølende  Skygge.  Det  var  den  letteste  Safari, 
jeg   har  været   med   paa,   trods  temmelig   lange   Dagsmarscher. 

Solen  bagte  ganskevist  ubarmhjertigt  allerede  ved  Nitiden, 
men  det  tidlige  Opbrud  i  Fuldmaaneskin  gjorde,  at  Største- 
delen af  Vejen  for  den  Dag  allerede  var  tilbagelagt  paa  dette 
Tidspunkt.  Vejen  var  god  og  jævn.  Landskabet  grønt,  og  i 
Horisonten  blaanede  nogle  Bjerge.  Paa  lang  Afstand  kunde 
man  følge  Nilens  snoede  Løb  ved  den  Taage,  der  hver  Morgen 
laa  over  Floden  og  som  Vanddampe  svævede  over  Katarakterne. 

Land  og  Folk  er  nu  godt  kendt,  thi  navnlig  under  Ver- 
denskrigen løb  her  en  vigtig  Forbindelseslinie  til  Tropperne  ved 
Ruandas  Grænse.  Og  selv  syntes  vi,  det  var  som  at  gaa  paa 
Strandvejen,  saa  let  og  civiliseret  forekom  det  os  altsammen 
ovenpaa  Kongos  Vildmarker.  Det  vilde  derfor  være  overflø- 
digt at  ofre  mange  Ord  paa  Turen.  Jeg  maa  blot  lige  nævne 
de  maleriske   Mahdis,   en   af   Stammerne   i   det   sydlige   Sudan. 


De  plejede  om  Aftenen  at  samles  om  Lejrbaalene;  iførte  fuldt 
Krigsornat  og  besmurte  med  Jord  og  Aske  gjorde  Mændene 
virkelig  Indtryk  af  at  være  taget  lige  ud  af  en  eller  anden  ro- 
mantisk Eventyrbog,  Ned  over  de  glatragede  Hoveder  havde 
de  krænget  en  Slags  Hætter,  der  var  forfærdigede  af  deres 
egne  Haar  med  indflettede  Kaurisnækker,  og  derfra  stod  et 
Bundt  vajende  Strudsfjer  lige  i  Vejret.  Omkring  Armene  blin- 
kede brede  Elfenbensringe,  og  den  venstre  Arm  var  desuden  for- 
synet med  en  hestehalelignende  Prydelse  af  Græs  og  Fjer.  Ank- 
lerne var  behængt  med  Bjælder.  Nogle  havde  hele  Kroppen 
bemalet,  andre  kun  Benene.  Trommer  og  lange,  valdhornlig- 
nende  Lurer  sørgede  for  Spektaklet,  hvori  Bjældernes  Klingren 
og  Kvindernes  skingre  Raab  blandede  sig.  Under  Dansen  stod 
Musiken  i  Midten,  saa  Kvinder  og  Børn  og  yderst  Mændene, 
der  svang  deres  Lanser  og  hoppede  med  samlede  Fødder  i  Takt 
med  Orkesteret.  Sommetider  brød  et  ophidset  Individ  ud  af 
Ringen  og  optraadte  solo. 

I  Almindelighed  er  Mahdikvinderne  velvoksne.  Om  Læn- 
derne bærer  de  blot  en  smal  Snor  af  Glasperler  med  en  Dusk 
fortil  og  en  Tournure  bagtil.  Underlæben  er  gennemboret,  og 
i  Hullet  er  der  stukket  forskellige  Prydelser,  som  rager  langt  ud 
og  hænger  ned  paa  Hagen;  i  Almindelighed  er  det  en  Træ- 
pind eller  en  Glasstump.  Men  en  Aften  havde  Dansens  skønne 
Dronning  anbragt  en  Totommersskrue  i  Underlæben.  Hun 
var  aabenbart  meget  stolt  af  sit  dyrebare  Klenodie  og  ganske 
klar  over,  hvilken  Misundelse  det  vakte  hos  hendes  mindre  hel- 
digt stillede  Søstre.  Ogsaa  smaa  Fløjter  anvendes.  Med  Mun- 
den lukket  kan  saaledes  en  Mahdikvinde  presse  Luften  ud  gen- 
nem Læben  og  pibe  en  ud  uden  at  fortrække  en  Mine;  det  anses 
for  Højden  af   Forførelseskunst. 

Efter  de  syv  Dagsmarscher,  vi  havde  regnet  med,  ankom 
vi  en  Eftermiddag  til  Rejaf,  just  som  Nilbaaden  fra  Khartoum 
lagde  til.    Vor  Vandring  var  definitivt   forbi. 

Jeg  blev  helt  vemodigt  stemt,  da  jeg  tog  Afsked  med  Boy- 
erne  og  Bøssebærerne,  der  herfra  skulde  vende  tilbage  til  de 
ventende  Kødgryder  i  Nairobi.  Thi  de  havde  været  os  gode 
Følgesvende  og  trofaste  Tjenere  i  omtrent  otte  Maaneder,  delt 
baade  godt  og  ond,  Farer  og  Fornøjelser  med  deres  hvide  Her- 
rer uden  at  kny.    Naar  en  Neger  blot  vil,  er  han  paa  sin  Vis 

aldeles  storartet.  Og  i  det  store  og  hele  havde  vi  haft  al  Grund 
til  at  være  tilfredse  med  vore  sorte  Folk,  især  efter  at  nogle 
Døgenigter  straks  til  at  begynde  med  var  blevet  skilt  ud.  Særlig 
faldt  det  svært  at  tage  Afsked  med  Kongoni  og  Assomani.  Efter 
to  højst  eventyrlige  Strejftog  gennem  Afrika  kan  det  ikke  und- 
gaas,  at  man  knyttes  med  venskabelige  Baand  til  dem,  der  altid 
har  været  lige  i  Hælene  paa  en  og  aldrig  har  vendt  Ryggen  til 
i  et  kritisk  Øjeblik.  At  Kuløren  er  sort,  gjorde  i  dette  Til- 
fælde hverken  fra  eller  til.  Assomani,  der  plejede  at  være  rolig 
og  overlegen,  tørrede  sig  bestandig  om  Næsen  med  det  snavsede 
og  slidte  Ærme  af  sin  Khakibluse.  Men  Kongoni,  der  plejede 
at  give  sine  Følelser  friere  Løb,  græd  som  et  Barn  og  holdt  sig 
ikke  for  god  til  at  omfavne  sin  Bwana  i  Overværelse  af  hele 
Menigheden.  Endogsaa  Kokken,  der  var  blevet  skældt  mest 
ud  af  dem  allesammen  —  det  hører  sig  jo  til  i  en  velordnet 
Safari  — ,  gjorde  Indtryk  af  at  være  rørt  og  var  om  muligt 
endnu  mere  muggen,   end   han   plejede   at  være. 

I,  trofaste  Bøssebærere!  Ikke  en,  men  ti  Gange  har  I  red- 
det mit  Liv  ved  Jer  Agtpaagivenhed.  Hvor  havde  jeg  nu  været, 
om  ikke  Kongoni  i  Tide  havde  varskoet  mig  om  den  saarede 
Løve  mellem  Buskene,  eller  hvis  Assomani  havde  rakt  mig  den 
tunge  Dublet  Brøkdelen  af  et  Sekund  for  sent,  da  den  gamle 
Bøffeltyr  gik  over  til  Angreb.  Med  Hæder  og  Taknemmelig- 
hed skal  I  mindes,  thi  ogsaa  Negrene  er  Mennesker  og  skal  have, 
hvad  der  tilkommer  dem! 

Det  var  med  blandede  Følelser,  at  jeg  satte  Foden  paa  en 
af  Civilisationens  Forposter,  Damperen  Gedid,  thi  nu  var  det 
frie,  ubundne  Liv  forbi,  og  Vildmarkens  tavse  Skønhed  laa  for 
denne  Gang  bag  os.  Vist  var  det  behageligt  at  komme  til  et 
dækket  Bord  med  rigtigt  Porcellæn  og  rene  Servietter,  at  synke 
ned  i  en  behagelig  Stol  paa  Dækket  med  en  kold  Drink  ved 
Siden  og  i  Skødet  en  maanedgammel  Avis,  der  ikkedestomindre 
ejede  hele  Nyhedens  Interesse;  at  dreje  paa  en  Knap,  naar  man 
ønskede  Lys  og  at  have  en  Seng,  der  var  ordentlig  redt.  I  saa 
Henseende  troede  vi  os  hensat  til  et  eller  andet  Luksushotel  paa 
Rivieraen  eller  i  London.  Overgangen  var  sket  i  en  Haandc- 
vending,  det  var  blot  de  tre  Trin  ad  Landgangsbroen.  Men 
alligevel  —  det  var  svært  at  forlade  Safarilivet.  Trods  Syg- 
dom, trods  Savn  og  Strabadser  véd  jeg,  at  jeg  vil  komme  til  at 

længes  efter  det  igen.  Er  Vildmarken  engang  gaaet  en  i  Blodet, 
bliver  den  ved  med  at  minde  en,  saa  længe  man  endnu  har  en 
Blodsdraabe  tilbage  i  Kroppen.  Thi  ingen  kunstlet  Tilværelse, 
hvor  raffineret  den  end  kan  være,  vil  nogensinde  kunne  maale 
sig  med  selve  Naturen  og  det  Liv,   den  byder  paa. 

Da  Nilrejsen  begyndte  den  22.  August,  regnede  det  i  Spande 
over  Rejaf.  Med  Strømmen  tager  Rejsen  ii  Dage  til  Khar- 
toum. Ført  af  sorte  og  med  sit  plaskende  Skovlhjul  agter  er 
det  til  at  begynde  med  en  højst  besynderlig  Sejlads,  Gedid  stil- 
ler op.  Snart  lægger  den  sig  paa  tværs,  snart  har  den  Agter- 
stavnen forrest.  Kun  undtagelsesvis  peger  Forenden  i  Bevæ- 
gelsesretningen. Maskinen  er  svag  og  Strømmen  stærk,  hvor- 
ved det  bliver  vanskeligt  at  styre.  I  det  ene  Øjeblik  glider 
den  ned  langs  den  højre  Flodbrink  for  i  det  næste  at  sætte 
Kursen  mod  den  venstre.  Saa  prøver  den  en  ny  Indstilling, 
svinger  maaske  helt  rundt  et  Par  Gange  og  fortsætter  efter 
denne  Karusseltur,  som  om  intet  var  passeret.  Nu  og  da  staar 
den  helt  paa  Grund,  indtil  Strømmen  hjælper  den  af  igen  eller 
et  Varpanker  trækker  Skruen  ud  af  Mudderet.  Det  hele  gaar 
imidlertid  roligt  og  fredeligt,  som  om  det  var  den  naturligste 
Ting  af  Verden,  at  en  Damper  skulde  danse  Polka.  Ved  Rattet 
arbejder  et  sort  Styrmand  og  drejer  Hjulet  styrbord  og  bag- 
bord uden  noget  nævneværdigt  Resultat,  mens  Lodsen  uan- 
fægtet ryger  en  sort  Cigar  og  mellem  Røgskyerne  tilsyneladende 
staar  og  leger  med  den  ledeløse  Maskintelegraf.  Fremad  og 
bak,  fremad  og  bak,  saadan  har  Gedid  altid  klaret  Nilens  vær- 
ste Strømhvirvler.  Det  gaar  som  en  Dans.  Hvorfor  ser  de 
hvide  Herrer  saa  forbavsede  ud  ? 

Paa  Grund  af  den  lave  Vandstand  i  den  tørre  Tid  bygges 
alle  Nilbaade  meget  lidt  dybtgaaende.  Den  forholdsvis  ringe 
Del,  der  er  under  Vandet,  svarer  derfor  paa  ingen  Maadc  til 
det  vældige  Overparti.  De  er  ogsaa  meget  ranke,  og  det  er 
hændt,  at  et  heftigt  Vindstød  har  faaet  hele  Herligheden  til  at 
kæntre.  For  at  forhindre  dette,  fortøjer  man  gærne  en  eller 
to  Pramme  paa  Siden,  hvilket  naturligvis  gør  dem  mere  stabile, 
men  samtidig  vanskeliggør   Navigeringen. 

For  nogle  Aar  siden  klagede  en  meget  ung  og  meget  smuk 
Dame  over  denne  Ordning,  fordi  Negrene  kunde  se,  naar  hun 
redte  sit  Haar,  og  Heden  var  saa  stor,  at  hun  ikke  et  Øjeblik 

kunde  trække  for  Lugerne.  Kaptajnen  var  ung  og  forelsket.  Han 
fortøjede  —  trods  Forbudet  —  Prammene  agterude  og  lod 
hende  uhindret  kæmme  sit  krusede  Haar  for  aabent  Vindu.  Da 
kom  der  uventet  et  Vindstød  og  væltede  Baaden.  Ved  det  paa- 
følgende Forhør  fik  Kaptajnen  naturligvis  Skylden,  blev  af- 
skediget og  sat  i  Fængsel,  medens  den  haarfagre  gik  fri.  Hvil- 
ket altsammen  sikkert  juridisk  set  var  uangribeligt,  men  alligevel 
forkert.  Moralen  er,  at  Damer  med  krøllet  Haar  og  langsom 
Opfattelsesevne  maa  blive  i  Europa  eller  idetmindste  vende  om 
i  Khartoum. 

To  Dagsrejser  nord  for  Rejaf  kommer  man  ind  i  den  saa- 
kaldte  „Sudd'^O-  Saa  langt  Øjet  naar,  er  det  en  moradsagtig 
Flage,  bevokset  med  Siv  og  Papyrus.  Floden  deler  sig  i  flere 
Arme,  som  ofte  forandrer  Løb.  „Sudd'en''  er  nemlig  ingen  fast 
Masse,  men  kommer  undertiden  i  Bevægelse  og  følger  med 
Strømmen.  Da  sker  det,  at  der  opstaar  vældige  Barrikader. 
Ligesom  naar  Isen  skruer,  taarner  Slam,  Græs  og  Vandplanter 
sig  op  under  et  bestandig  stærkere  Tryk,  saa  at  en  Baad,  som 
kommer  ind  i  en  saadan  „Sudd" -Skruning,  har  det  største  Be- 
svær med  at  klare  sig.  Tilsidst  sprænges  Dæmningen,  og  Floden 
baner  sig  ny  Vej,  hvor  Modstanden  er  mindst. 

I  denne  Sumpegn  er  Fuglelivet  til  sine  Tider  meget  rigt, 
især  om  Vinteren,  hvor  mange  af  vore  Trækfugle  har  deres 
Tilhold  her.  Nu  var  den  hovedsagelig  befolket  af  Moskitoer  og 
andre  Insekter,  som  i  store  Sværme  formørkede  Gedids  Lamper 
efter  Solnedgang.  Og  man  fik  travlt  med  at  krybe  ind  under 
Moskitonettet  saa  snart  Middagen  var  forbi. 

Her  oplevede  jeg  en  af  de  mest  storslaaede  Solnedgange,  jeg 
nogensinde  har  set.  Himlen  var  blygraa  af  tunge  Regnskyer, 
som  trak  hen  over  Landskabets  trøstesløse  Ensformighed.  Kun 
i  Vest  var  der  en  Revne  i  Skytæppet,  saa  bred  at  Solen  kunde 
komme  frem.  Der  hang  den  nogle  Øjeblikke  kobberrød  og 
kæmpestor.  I  det  flammende  Lys  stod  Skyerne  pludselig  kulsorte, 
medens  talrige  Lyn  tegnede  deres  hvide  Zigzaglinier  ligesom 
Griffelen  paa  en  Tavle,  og  „Sudd'en''  stod  skarpt  smaragdgrøn 
mod  den  mørke  Baggrund.  Vandet  saa  ud  som  tykt  Blæk.  Sam- 
tidig hvælvede  der  sig  to   Regnbuer  af  en  saadan   Klarhed  og 


^)    Sudd:  det  engelske  Ord  for  sammenfiltret  Nilgræs.     O.  A. 

Intensitet,  at  de  næsten  gjorde  Indtryk  af  at  være  en  fast 
Masse.  Man  ventede  kun  paa,  at  Gudeskaren  fra  Valhal  skulde 
stige  op  paa  Broen  og  tage  deres  Rige  i  Besiddelse.  Skuespillet 
varede  kun  nogle  faa  Øjeblikke  —  da  sank  Solen,  og  Stem- 
ningen udløstes  i  et  vældigt  tropisk  Uvejr,  om  hvis  Heftighed 
man  vanskeligt  vil  kunne  gøre  sig  noget  Begreb  hjemme.  Der 
er  Tordenbygerne  som  Vuggeviser  imod  her. 

I  tre  Døgn  gik  Damperen  igennem  dette  svømmende,  haab- 
løse  Landskab,  som  først  den  fjerde  Dag  begyndte  at  vise  Tegn 
til  at  ville  stivne.  Der  laa  nogle  Hytter  spredt  omkring  paa 
de  fastere  Steder,  og  deres  Beboere,  Dinkas,  stod  og  saa  efter 
Gedid.  Stammen  gaar  ligesaa  nøgen,  som  den  kom  til  Verden. 
Mændene  maler  Ansigtet  graat  og  farver  Haaret  rødbrunt  med 
Kourin.  Den  maleriske  Virkning  heraf  kan  lettere  tænkes  end 
beskrives. 

Lake  No,  hvor  Bahr-El-Ghazal  falder  ud  i  Bahr-El-Jebel, 
passerede  vi  om  Natten,  og  næste  Eftermiddag  lagde  Baaden  til 
ved  Malakal,  hvis  høje  Radiomaster  allerede  kom  til  Syne  i  lang 
Afstand.  Det  er  Hovedstaden  i  Provinsen  og  Sæde  for  flere 
hvide  Kolonialtjenestemænd. 

Foruden  den  længselsfuldt  ventede  Post  hjemmefra  for  fem 
Maaneder  ventede  der  os  her  en  stor  Overraskelse. 

Myndighederne  havde  nemlig  trommet  en  hel  lille  Armé  af 
maleriske  Shillukskrigere  paa  over  tusind  Mand  sammen.  Paa 
en  stor,  aaben  Plads,  hegnet  af  brogede  Vimpler,  stod  Mændene 
opstillede  i  en  Kæmperundkreds  og  ventede,  at  vi  skulde  passere 
Revu.  Ved  Indgangen  mødte  deres  Konge,  Fafiti  Yor,  med 
Titlen  Rit  eller  Mek  af  Shillukstammen,  en  velvoksen  og  efter 
Udseendet  at  dømme  intelligent  Neger  i  Spidsen  for  sin  Stab 
af  Underhøvdinge.  Han  var  iført  en  skarlagenrød,  guldbroderet 
Tunika  med  en  vældig  Krumsabel  ved  Siden.  Folket  adlød  hans 
mindste  Vink.  Denne  Rit  skal  være  en  oplyst  Despot,  som  ene- 
vældigt men  retfærdigt  styrer  sit  Folks  Skæbne')-  Ledsaget 
af  ham  begyndte  vi  saa  den  lange  Vandring  ned  langs  Ge- 
ledderne. 

Hvilket  stateligt  Syn,  hvilken  sælsom  Oplevelse!    Det  var 


*)    Nærmere   Oplysninger  findes  i:   Diedrich  Westermann,  The 
Shilluk  People. 

som  et  godt  gammelt  Eventyr  af  Rider  Haggard,  med  et  Pust 
fra  det  Afrika,  som  engang  har  været,  men  nu  er  ved  at  for- 
svinde. Indtrykket  var  imponerende.  Thi  alle  disse  smidige 
Skikkelser  i  deres  sælsomme  Udsmykning  havde  noget  af  Vild- 
markens ubændige  Kraft  og  Urtidens  umiddelbare  Barbari  over 
sig.  Holdning  og  Bevægelser  var  paa  en  Gang  sikre  og  over- 
legne, med  den  ubevidste  Stolthed,  der  kendetegner  et  frit  Folk. 
Trods  britisk  Overhøjhed  er  de  nemlig  selvstændige  med  egne 
Love  og  deres  egen  Konge.  De  er  engang  blevet  regnet  blandt 
Afrikas  mest  stridbare  Stammer,  men  har  nu  definitivt  ned- 
gravet Stridsøksen.  Hvilket  sikkert  ikke  vilde  forhindre  dem  i, 
hvis  de  følte  Lyst  til  det,  atter  at  lade  Øksen  blinke  i  Solen,  om 
nogen  gik  deres  Ære  for  nær. 

Hver  Afdeling  var  mødt  op  med  sit  Banner  (disse  var  dog 
af  nyere  Dato),  sine  Høvdinger  og  sine  Lurblæsere;  der  var 
Mænd  fra  Malakal,  Ubwa,  Dussim,  Awarajok,  Lemni,  Kodok 
og  Fenidwai.  Lurerne  bestod  af  Kuduhorn  med  en  vældig 
Kaiebas  fastgjort  i  Enden  for  at  forøge  Resonnancen.  Lyden 
blev  herved  dump  og  vibrerende. 

Omkring  Lænderne  havde  hver  Mand  heftet  et  Leopard- 
eller Servalskind,  kantet  med  Kaurisnækker.  Dette  er  Felt- 
uniformen, og  den  anvendes  kun  i  Krig.  De  fleste  havde  m.alet 
Kroppen  helt  rød  eller  graa,  og  Ansigtet  straalede  af  et  tilfredst 
Grin,  som  om  de  vilde  sige:  kom  og  se,  hvor  fin  jeg  er!  Oven- 
for Albuen  bar  de  tykke  og  brede  Elfenbensringe  af  en  saadan 
Tyngde,  at  man  syntes,  de  helt  maatte  hæmme  Armenes  Be- 
vægelser. Mest  bemærkelsesværdig  var  imidlertid  Frisuren. 
Nogle  havde  flettede  Lokker  ligesom  en  Silkepuddel,  andre  der- 
imod havde  sat  Haaret  op  i  runde  Plader,  saa  store  som  Taller- 
kener. Arrangementet  blev  holdt  sammen  med  Olie  eller  Ler, 
og  gennem  det  hele  var  der  stukket  Træpinde,  Strudsfjer  eller 
Stumper  af  Colobusskind.  Nogle  bar  desuden  Leopardmasker. 
At  forme  saadan  en  Haarp rydeise  skal  tage  temmelig  lang  Tid, 
og  er  derfor  en  Skønhedspleje,  som  ikke  gentages  altfor  ofte. 
Naar  den  er  færdig,  faar  den  Lov  at  sidde  flere  Maaneder,  til 
et  eller  andet  Parti  af  den  „styrter  ned".  For  at  beskytte 
Kunstværket  under  Søvnen  anvendes  smaa  Hovedpuder  af  Træ, 
hvorpaa  Nakken  hviler. 

Til  Krigsudrustningen  hører  endelig  et  tykt,  ovalt  Skjold  af 

Flodhest-  eller  Girafhud,  som  er  saa  stort,  at  Manden  i  bøjet 
Stilling  helt  og  holdent  kan  gemme  sig  bagved  det,  samt  et  Bundt 
Spyd.  Disse  er  i  Almindelighed  lancetformede,  bredbladede 
eller  skarpt  tilspidsede,  udsmykkede  med  enkle  Prydelser  og 
forsynede  med  en  Række  ækle  Modhager.  Den,  som  faar  et 
saadant  Vaaben  i  Kroppen,  er  solgt. 

Efter  den  skyldige  Tur  langs  Fronten,  hvor  hver  Afdeling 
hilste  os  med  den  højre  Arm  oprakt,  med  Sang  og  Lurblæsen, 
begyndte  den  egentlige  Dans,  som  bestod  i  fælles,  fremadskri- 
dende Bevægelser  i  Takt  til  en  ensformig  Sang  og  akkompag- 
neret af  Kuduhornenes  Brølen.  Spydene  sloges  mod  Skjoldene, 
indtil  alle  Krigerne  paa  et  givet  Tegn  lynsnart  kastede  sig  paa 
Knæ  bagved  disse,  og  der  blev  dødsstille.  Dette  gentoges  i  det 
uendelige. 

Herefter  viste  en  Afdeling,  hvordan  man  jager  Løver.  Hal- 
tende, sammenkrøbne  og  brølende  gik  Mændene  parvis  tæt  efter 
hverandre,  idet  de  fulgte  deres  Høvding  i  lange  Bugter  og  Sno- 
ninger. En  Gang  imellem  stod  de  stille  og  stampede  paa  samme 
Sted,  idet  de  vuggede  med  Overkroppen  eller  pludselig  faldt 
paa  Knæ.  Skjoldene  holdt  de  under  Armen  og  Spydene  frem- 
strakte. Jeg  tror,  selv  den  modigste  Løve  havde  foretrukket  at 
stikke  Halen  mellem  Benene  og  løbe  sin  Vej  fremfor  at  oppebie 
denne  morderiske  Jægerskare. 

Derpaa  fulgte  en  fingeret  Strid,  hvortil  rette  Vedkommende 
kun  tøvende  gav  sin  Tilladelse,  da  Legen  ofte  ender  i  blodig 
Alvor.  Under  høje  Brøl  styrtede  de  to  Partier  mod  hinanden. 
De  høje,  smidige  Skikkelser  bevægede  sig  med  en  Staalfjers 
Spænstighed,  Spydene  lynede,  og  Lurerne  brølede.  Haandge- 
mænget  var  livligt,  men  det  var  i  det  store  og  hele  ikke  blodigt. 

En  saa  stor  Ngoma  var  aldrig  set  der  paa  Stedet.  Det  var 
et  ligesaa  fantastisk  som  storslaaet  Skuespil  og  en  ægte  afrikansk 
Afslutning  paa  vor  Færd  gennem  Ødemarken.  Dagen  efter 
dampede  Gedid  atter  nordpaa  og  bragte  for  hver  Time  sine 
Passagerer  nærmere  til  Civilisationens  Enemærker. 

Det  historiske  Fashoda,  nu  kun  en  lille,  ubetydelig  Landsby, 
passeredes.  Nilen  blev  her  bredere,  og  Landet  var  tildels  over- 
svømmet, saa  at  hele  Skove  stod  under  Vand  med  kun  Kronerne 
synlige.  Negrenes  Straahytter  begyndte  at  afløses  af  Arabernes 
typiske  Lerhuse,  og  en  Eftermiddag  saas  en  bred,  sort  Streg  over 

Floden.  Jærnbanebroen  ved  Kosti.  Den  vakte  ligefrem  Sen- 
sation, thi  det  var  otte  Maaneder  siden,  vi  havde  set  en  Jærn- 
baneskinne.  Filmsfotografen  blev  saa  imponeret,  at  han  glemte 
at  vende  Kameraet  til  den  anden  Side,  efter  at  vi  havde  passeret 
den  smalle  Aabning;  han  stod  og  drejede,  medens  han  stirrede 
paa  Broen ;  men  der  kom  ingenting  paa  Strimlen. 

I  El  Duim,  forhen  et  vigtigt  Knudepunkt  for  Karavane- 
handelen, blev  Ekspeditionen  budt  velkommen  af  Landsbyens 
rødkappede  Ældste  og  underholdtes  med  en  Slags  Mavedans, 
under  hvilken  Kvinderne,  idet  de  krøb  paa  Knæ,  skulde  holde  en 
Mønt  paa  deres  svedte  Pande.  Og  den  13.  September  passeredes 
endelig  Hvide  Nildæmningen,  hvor  Arbejdet  var  standset  paa 
Grund  af  Krigen  og  siden  ikke  er  blevet  genoptaget.  Nogle 
Timer  senere  skimtedes  Khartoums  hvide  Huse  mellem  Dadel- 
palmerne. 

Civilisationen  modtog  os  med  aabne  Arme,  Bil,  Middag  og 
Champagne.  Ganskevist  følte  vi  os  baade  taknemmelige  og 
smigrede,  men  naar  man  i  otte  Maaneder  har  gaaet  med  Shorts, 
aaben  Skjorte  og  opsmøgede  Ærmer,  føles  det  virkelig  en  Smule 
ubehageligt  atter  at  skulle  optræde  i  stiv  Flip  og  Frakke,  og 
ikke  i  Tide  og  Utide  at  kunne  kalde  paa  Boyen  eller  føle,  om 
Jagtkniven  sidder  ordentlig  paa  sin  Plads  og  ikke  er  gledet  ud 
af  Skeden.  Thi  Mennesket  er  et  Vanedyr,  som  kun  modstræ- 
bende slaar  ind  paa  nye  Veje. 

Selve  Kharthoum  er  en  typisk  britisk  Koloniby  med  lige 
Gader,  kedelige  Huse  og  smukke  Haver,  Noget  Særpræg  har 
den  ikke.  Desuden  er  den  fuld  af  Minder  og  Sagn  om  Gordon 
og  hans  Tid,  hvis  Aand  vedblivende  svæver  over  Stedet.  Paa 
den  ene  Sider  flyder  den  blaa,  paa  den  anden  Side  den  hvide  Nil, 
og  paa  Tangen  imellem  dem  ligger  ,, Elefantsnabelen",  som 
Khartoum  kaldes  paa  Sudansproget.  Stedet  er  ved  et  maal- 
bevidst,  sanitært  Arbejde  lidt  efter  lidt  fra  et  berygtet  Arnested 
for  Malaria  blevet  forvandlet  til  en  moskitofri  Idyl,  hvor  man 
ovenikøbet  kan  sove  uden  Net. 

Dækkende  et  mange  Gange  større  Areal  breder  Omdurman 
sig  paa  den  anden  Side  af  Floden.  Jeg  havde  altid  hørt  Stedet 
omtale  som  et  af  Nordafrikas  mest  maleriske  Handelscentre, 
men  det  blev  en  stor  Skuffelse.  De  gamle,  krogede  Stræder  er 
blevet  erstattet  med  brede  og  lige  Avenuer  (for  lettere  at  kunne 

kvæle  et  Oprør),  og  Livet  forekommer  dødt.  Mange  af  Kvar- 
tererne ligger  endnu  hærgede  og  øde  efter  Oprøret.  Mindst  af 
alt  gør  Obdurman  Indtryk  af  at  være  et  stort  Handelscentrum. 
Kalifens  Grav  er  kun  en  Ruin,  og  hans  Slot,  som  i  sin  Glans- 
periode aldrig  havde  bestaaet  af  andet  end  en  Samling  Lerhuse, 
har  ikke  langt  igen.  En  eller  anden  dybsindig  Politik  lægger 
vist  Hindringer  i  Vejen  for,  at  dette  Mindesmærke  bliver  ra- 
tionelt bevaret.  Men  historisk  berømt  vil  Stedet  ikke  desto- 
mindre  blive  ved  med  at  være. 

Resten  af  Hjemturen  frembyder  lidet  af  Interesse.  Man 
gaar  ind  i  sin  Sovevogn  i  Khartoum  for  næste  Aften  at  gaa  om- 
bord i  et  flydende  Hotel  i  Wadi  Halfa,  og  i  Løbet  af  tre  Døgn 
er  man  ved  Assuans  store  Nildæmning  og  Philaes  slanke  Tem- 
pel. 24  Timer  senere  ruller  Toget  ind  paa  Cairos  Hovedbane- 
gaard,  og  derfra  er  der  kun  fire  Timer  til  Aleksandria.  Da 
syntes  vi,  at  vi  allerede  var  hjemme. 

Slet  saa  hurtigt  som  her  beskrevet  gik  Rejsen  dog  ikke.  Thi 
dels  gjorde  vi  Ophold  undervejs  for  at  kaste  et  flygtigt  Blik 
paa  den  gamle,  ægyptiske  Kultur,  dels  maatte  alle  Samlingerne 
pakkes  om  i  Cairo,  og  de  skrøbelige  og  ofte  primitive  Kasser 
erstattes  med  stærkere,  som  bedre  egnede  sig  til  at  stuves  sam- 
men i  en  Lastdampers  haarde  Skrog.  Dette  var  et  Arbejde,  som 
hovedsagelig  kom  til  at  hvile  paa  Konservatorens  Skuldre.  Imens 
foretog  vi  tre  Svenskere  en  Tur  til  Jerusalem,  hvorfra  vi  vendte 
tilbage  med  lutter  gode  Minder.  Personlig  var  jeg  rejst  dertil 
uden  Tro  paa  at  finde  et  Gran  af  Stemning  i  Byen.  Det  viste 
sig  at  være  aldeles  forkert,  og  jeg  regner  disse  tre  Dage  i  Jeru- 
salem for  en  Oplevelse  af  stor  Betydning. 

Ja  saa  er  der  vist  ikke  stort  mere  at  fortælle.  Den  21.  Sep- 
tember forlod  Ekspeditionen  Afrikas  Kontinent.  Den  var  star- 
tet fra  Østkysten  og  var  endt  ved  Nordkysten.  Den  havde  været 
oppe  paa  Birungavulkanernes  skyklædte  Toppe  for  atter  lang- 
somt at  naa  ned  i  Havniveauet.  Fire  Gange  havde  den  krydset 
Ækvator  og  havde  tilsidst  fulgt  Nilens  hellige  Flod.  Og  vi  havde 
følt,  at  en  saadan  Ekspedition  ikke  blot  er  en  Rejse  i  Rum  men 
ogsaa  i  Tid.  Thi  ved  Kilderne  lever  endnu  Dværge  og  Gorillaer 
deres  primitive  Liv  ligesom  i  gamle  Dage,  da  Dværg  og  Gorilla 
maaske  endnu  var  ét,  og  i  Ægypten  rinder  Nilen  forbi  nogle  af 
den   menneskelige   Kulturhistories   mærkeligste    Mindesmærker, 


passerer  Kopternes  simple  Kirker  og  Tyrkernes  straalende  Halv- 
maaner  for  tilsidst,  bred,  majestætisk  og  plumret,  at  løbe  ud  i 
Havet,  hvor  industrielle  Anlæg  og  moderne  Flyvepladser  be- 
tegner vor  egen  Tids  rastløse  Jag. 

Fra  Dækket  af  den  store  Damper  Sphinx  saa  jeg  Landet 
langtsom  forsvinde  i  Horisonten.  Det  gule  Sand  skinnede  endnu 
som  en  lys  Stribe,  der  blev  til  en  smal,  graa  Streg,  som  umær- 
kelig gik  over  i  en  ubrudt  Kiming  af  Hav  og  Himmel.  Her  stod 
jeg  atter  som  et  forsvindende  Midtpunkt  mellem  Hav  og  Rum. 

Da  spaltedes  mit  Sind.  Den  ene  Del  droges  mod  Hjemmet, 
mod  Landet  under  Nordlys  og  med  hvide  Nætter,  hvor  hver 
Rodtrevl  i  mig  fra  Barndommen  havde  suget  Næring  af  Fædre- 
nes Jord.  Og  jeg  fyldtes  af  Glæde  over  snart  igen  at  skulle 
føle  Grannaale  og  Hedejord  under  Fødderne. 

Men  den  anden  Del  vendte  sig  mod  Syd,  hvor  det  vældige 
Kontinent  lige  var  forsvundet.  Jeg  mindedes  den  lange  Vej 
gennem  Skove  og  over  Savanner,  gennem  den  tavse  Vildmark  i 
Stjernernes  milde  Skin.  Jeg  lyttede  til  Nattens  hviskende 
Stemme,  Ensomhedens  Selvprøvelse,  Ødemarkens  ældgamle  men 
bestandig  nye  Eventyr.  Jeg  følte,  at  noget  af  Urnaturens  eget 
Væsen  havde  nedfældet  sig  i  mit  Sind.  Og  jeg  forstod,  at  mit 
Hjerte  altid  vilde  være  delt  og  længes  tilbage  og  aldrig  høre 
op  med  at  elske  den  Verdensdel,  hvis  Sindbillede  er  Kvinden 
med  Skorpionen  i  sin  Haand. 

Men  for  denne  Gang  vendte  jeg  hende  resolut  Ryggen,  gik 
op  paa  Kommandobroen  og  saa  paa  Vindrosen.  Kursen  viste 
urokkelig  Nord. 

